
MANO GURU 


Jis gražus, stačiai gražus, jeigu galima taip apibūdinti 
vyriškį. Kelios rauplės, persirgtų raupų pėdsakai, nelygi- 
nant skulptūroje laiko įspausti brėžiai, tik dar labiau pa- 
ryškina iškilios kaktos grožį, dailias putlių lūpų linijas. 
Balta atlapa apykaklė švieste šviečia ant įdegusio kaklo. 
Mano oda, tur būt, dar tamsesnė, nes aš nesliūkinu pavė- 
siukais, nesibijau saulės, kurios jis atkakliai vengia. 

Jis baigęs Oksfordą, gerai išauklėtas, o plonytis riebalų 
sluoksnelis, kuris apvalina pasmakrės linijas, byloja apie 
pasiturimą ir ramų gyvenimą. Pavadinau jį kartą Gu- 
r u — vadovu. Jis nusišypsojo ir sutiko su šiuo garbingu 
titulu. „„(Guru“— tai reiškia „dvasios vadovas“, tas, kuris 
viską žino, tas, kuris turi tiesos raktus. 

Viena iš mano tarnybinių pareigų — peržvelgti visą 
spaudą, išmeškerioti politinius įvykius, juos įvertinti ir 
parengti informaciją. Tačiau aš nerūpestingai perverčiu 
pirmuosius puslapius ir įsikniaubiu į smulkius skelbimus, 
atsitikimų kroniką, skaitytojų laiškus ir matrimonialinį 
skyrių. Ten pulsuoja tikrasis Indijos gyvenimas. Paskui 
einu pas jį, pasakoju, ką esu perskaitęs ar girdėjęs ir rei- 
kalauju komentarų bei paaiškinimų. Kartkartėmis, kai aš 
atkakliai ginu savo požiūrį į kokį įvykį, jis, atlaidžiai 
šypsodamasis, leidžiasi tempiamas įvykio vieton, kalbasi 
su „įvykio liudininkais“, paskui grįžta ir kantriai man 
aiškina. 

Aš mielai laikyčiau jį bičiuliu, bet jam labiau patinka 
vadovo — Guru — vaidmuo. Jeigu jūs būtumėt su juo su- 
sitikę, savo malonia šypsena, draugiškai žvilgančiomis di- 
delėmis, drėgnomis akimis, išmintimi jis tikriausiai būtų 
pavergęs jūsų širdį. Pasakytumėt: „Čia tikras džentelme- 
nas.“ Nors mūsuose tai nedaug tereiškia... Vis dėlto šis 
svetimas, sunkiai perprantamas pasaulis, toji Azija, kurią 

įžvelgiu mažyčiuose, tarsi keliais greitais smūgiais iškal- 
tuose raupų pėdsakuose ant jo kaktos, kartais netikėtai 
atsiskleidžia. Sykį pyliau jam kvapnios vyšnių arbatos, 
ak, jau buvome susigyvenę, tad paprašiau, kad atriektų 
sau ir man pyrago. 

— Negaliu,— tarė jis netikėtai rimtai, ۵5 juk brama- 
nas... Man nevalia imti į rankas peilio... Juoba piauti 
tokios tobulos formos, kaip apskritimas. 

Žinoma, po valandėlės jis viską pavertė juokais, bet 
mane apėmusios nuostabos šešėlis paliko. 

Kartą išsirengėme gerokai už miesto. Pervaža, kaip čia 
įprasta, buvo pusvalandžiu anksčiau uždaryta, .ir jokia 
žemiška jėga negalėjo priversti sargo atidaryti sunkius 
geležinius vartus. Tad įėjome į jo trobelę. Lovos rėmas, 
išpintas virvėmis, pliki vaikai. Mažytė pakura rūko ait- 
riu smilkstančio karvių mėšlo dvoku. Turėjome pritūpti. 
Mums buvo paduota vandens iš molinio, net aprasojusio 
nuo šalčio ąsočio. Rašau, būdamas visiškai tikras, kad 
jūs dar šito nematote. Buvo paduota vandens? Puodelių 
nėra, iš siauro ąsočio kaklelio vandens čiurkšlė teka man 
į delną, o iš jo į burną... Geriu godžiai, laistydamas van- 
denį ant marškinių, ant cvilikinių kelnių. Lašai, apsitrau- 
kę raudonų dulkių plėvele, rieda moline asla. Saulė, kuri 
patenka vidun pro nerūpestingai uždengtą kukurūzų stie- 
bų stogą, sugers drėgmę. 

Moterys su sidabro žiedais ant basų kojų, apsisiautu- 

sios raudonais neryškiais sariais, įkyriai mane stebi. 
Į kiekvieną klausimą paslaugiai atsako: „Acia, sab — taip, 
pone..." 
— Ko ten ieškojai? — paklausė Guru, kai išėjome.— 
Visi jie buvo kaip nesavi, nenatūralūs, neramūs dėl šio 
apsilankymo, nežinau, ar tu tai supranti... Jie netgi pa- 
lankūs ir draugiški, bet tu esi svetimas. Reikia tau patai- 
kauti, reikia saugotis tavo nepasitenkinimo. Ne, nema- 
nyk, kad jie tavęs bijo, čia veikiau atsargumas, išplaukiąs 
iš tikėjimo magija. Bijo blogo žvilgsnio, prakeiksmų, už- 
keikimų — kad ir nesuprantamų, ištartų svetima kalba, 
"tačiau galinčių juos pasiekti. Supranti, į ką tik tu čia nu- 
kreipi žvilgsnį, visi tarsi suakmenėja, ima pozuoti, sten- 
giasi tau įsiteikti... 

— O jei būčiau atėjęs su jūsiškiu dočių aplink strė- 
nas?.. 

= Būtum juo labiau įtartinas. „Betgi čia baltasis sahi- 
bas, tad ko jis nori, jei ateina pas mus persirengęs?" 
Žinoma, tu būsi priimtas dailininkų ir meno žmonių na- 
muose, netgi būsi laikomas saviškių, bet negalvok, kad 
tai Indija. Vienintelis kelias — tai kelionė į šventąsias 
vietas, ten niekas tavęs neklausinės, niekas nesistebės. .. 
Būsi kaip ir kiekvienas šios žemės žmogus, ieškantis ke- 
lio,— praeivis, Bet tam tu dar turi laiko. 

Jis kiek ironiškai šyptelėjo. Dar kartą pasijutau švel- 
niai, bet ryžtingai atstumtas. „O vis dėlto privalau jus 
pažinti, perprasti jūsų gyvenimą“,— pagalvojau, pagautas 
pikto atkaklumo. 

— Padėsiu tau tai padaryti, — pasakė jis, tarsi išgirdęs 


. YV YV = 


galiu perskaityti. .. 


DŽINAI „DARBŠČIOJOJE BITUTĖJE“ 


Siuvimo dirbtuvė, panaši į dešimtis krautuvėlių šioje 
ankštoje gatvelėje, be priekinės sienos, pristatomos nak- 
čiai, atvira praeiviams, pilna kasdieniško bruzdesio ir 
aitraus šildomų patiekalų kvapo. Ant kilimėlio, sudursty- 
to iš medžiagos skiaučių, sėdėjo senasis siuvėjas Hasanas 
ir neskubėdamas suko siuvamosios mašinos rankeną, Dirb- 
ti jam padėjo visa šeima, nei labai didelė, nei pernelyg 
reikli — tokia, kaip ir kaimynų šeimos,—viso labo devyni 
asmenys. Jie norėjo valgyti, nugyventi jiems skirtą lai- 
ką, norėjo būti išganyti, tad darbavosi pagal savo jėgas 
ir sugebėjimus, tačiau konkurencija buvo didelė, siuvėjų 
priviso kaip žiurkių. Netgi kone šimtametė senutė, kuri 
niekada neįstengdavo pakelti pilno puodelio prie susi- 
raukusių kaip džiovinta figa lūpų ir negebėdavo įverti 
adatos net šviesiausią dieną, vėduokle, išpiauta iš palmės 
lapo, kurstė medžio anglies žarijas skardinėje, ant kurios 
būdavo statoma laidynė. Ant lentynų pūpsojo kartono 
dėžės, plonos kaspinų, juostelių, siūlų sruogų ir suvertų 
sagų virtinių. Keliolika rietimų gėlėto kartūno, užvynioto 
ant storų lentų, turėjo teikti dirbtuvėlei solidumo. Devyni 
žmonės kuitėsi dirbtuvėje kaip atviroje scenoje: susimetę 
į spalvingas-grupes, mokė vieni kitus arba taip prašmat- 
niai kivirčijosi, kad net praeiviai kartais stabteldavo, 
o prekių išnešiotojai nuščiūdavo, pamiršę liaupsinti savo 
prekes. Moterys kiūtojo, palinkusios ties keptuve, musul- 
monų papročiu, apsigobusios murzinais baltais maišais, 
krintančiais klostėmis iki kulkšnių. Tik akys piktai blyk- 
čiojo pro kiaurymes, užadytas violetinių siūlų grotomis. 

Nusiavęs sandalus, palikau juos ant lentos, atstojančios 
laiptelį. Hasanas nupurtė delnu pagalvį, nupūtė pakilusių 
dulkių debesėlį. Susėdome, parietę kojas. Jis tuoj pasiun- 

tė berniuką į krautuvėlę ant kampo atnešti ,Koka-kolos'". 
Gudriai šypsodamasis, atlenkė žirklėmis butelio gaubtu- 
ką, žiūrėjo, kaip godžiai geriame. Palaukė, kol mūsų kak- 
tas išpylė prakaito lašai, skystis sunkėsi pro odą it pro 
rėtį. Moterys kiūtojo pasienyje tartum pilkos, pasišiau- 
šusios perekšlės. Vėduoklė, kuria mojavo senutė, kartkar- 
tėmis tarkštelėdavo, atsimušusi į krosnelės skardą. 

— Visa šita košė užvirė, vos tik darbininkai baigė ka- 
sinėti kiemą,— pasakojo senasis siuvėjas.— Iškart į tai 
nekreipėm dėmesio, nes pas mus visad pilna bruzdesio ir 
klegesio, o vis dėlto pasijutom nejaukiai; be mūsų, čia 
aiškiai dar kažkas buvo... Tas kažkas nušoko ant grindų, 
ėmė bėgioti nuo sienos prie sienos, lengvai, basom ko- 
jom, dar nesukietėjusiais padais... Jis šlamštė popieriuo- 
se, plėšė žurnalų lapus, kuriais buvau dėl gražumo apkli- 
javęs sienas, draskė juos, sakytum, katinas būtų galan- 
des nagus... 

Paskui ėmė visokias eibes krėsti, įkyriai mums ramybę 
drumsti; „jis“ tarsi džiaugėsi, galėdamas mus atitraukti 
nuo darbo. Baidė man klientus. Aiškiai girdėdavau, kaip 
vanduo laša nuo lubų dideliais lašais, kaip ištykšta balu- 
tėj. Užvertę galvas žiūrinėdavom lubas, čiupinėdavom 
grindis, bet vandens nebuvo, tik tas lašėjimo garsas. „Jis“ 
svaidydavosi tinko nuolaužom, kartais prietemoj net nu- 
stumdavo dėžes, išbarstydavo sagas... Kartą nusinešė 
mano antpirštį ant krosnies, o paskui man jį pakišo, net 
pirštą nusvilau,— jis kyštelėjo pirštą mums panosėn,— 
va, dar žymu, net oda buvo nusilupus... Vos pasidėdavau 
šalia žirkles, kaip mat dingdavo man iš po rankų. Plūs- 
davausi, visas namas puldavo ieškoti, ir rasdavau jas 
įbestas smaigaliu į plyšį, o ant jų kabodavo rankšluostis. 
Įpykęs imdavau visus tardyti, bet mano šeima dievago- 
davosi, kad niekas tų žirklių nelietęs. 

Galvojau, gal kuri duktė krečia pokštus, tad, dėdama- 
sis, kad esu įnikęs į darbą, akylai jas stebėdavau... Bet- 
gi ne... O kai svečias pakildavo nuo kėdės po prisimata- 
vimo, kaspinai su visa dėže šlumštelėdavo jam ant galvos. 

Žmonės ėmė lenktis mano krautuvės. Reikalai ėjo vis 
blogyn. Visame rajone kilo kalbos, kad pas mane vaide- 
nasi. Mėnesienos naktimis mašina pati sukdavosi, žvan- 

gėdavo skardinė, ridinėdavosi antpirštis. Prisiekiu, kad 
tai ne pelės siausdavo. Tai būtent „jis“ dūkdavo. 

Kai kieme buvo klojami vamzdžiai ir darbininkai iš- 
žarstė visokį laužą, jie aptiko šiek tiek kaulų. Tur būt, 
žmogaus... Įmetėm juos upėn, kaip reikalauja indų pa- 
protys, bet tikriausiai jų dalį kažkas kartu su žemėmis 
pažėrė man po slenksčiu, ir iš ten „jis“ pas mane atsi- 
kraustė. .. 

Aš musulmonas, — senis prisidėjo ranką prie krūtinės — 
ir tikiu džinais... Taigi pasikviečiau mulą. Nors čia ne- 
galėjo būti džinas, vėjo atpūstas iš dykumos, nes šis ne- 
būtų išdrįsęs taip įžūliai elgtis ten, kur siekia balsas nuo 
minareto. Čia tikriausiai buvo indo dvasia, jeigu prikibo 
prie mūsų šeimynos ir kamavo mus, drumstė ramybę. 

Mula, kurį pasikviečiau, kad išvytų dvasią, tikrai šven- 
tas žmogus, nusiavęs batus, atsiklaupė ant kilimėlio. Sė- 
dėjom tylėdami, ir vis daugiau žioplių rinkosi gatvėje. 
Mula, sakytum, užsnūdo, pravėręs storas lūpas, net seilės 
jam nutįso. Musės lindo jam į akis, o jis nė krust... Iš po 
pakelto voko žybčiojo išverstos, kaip negyvėlio, akies 
baltymas. Taip tylu pasidarė, kad girdėjau tolimą Čandi 
Čoko triukšmą, dviratininkų skambučius, rikšų ragelius, 
o šalimais — nosinį grifo kikenimą; nutūpęs ant stogo šel- 
mens, jis lekavo, pražiojęs snapą, pakaitomis stovėdamas 
čia ant vienos, čia ant kitos kojos. 

Staiga mula ėmė murmėti. Aš įdėmiai klausiausi. Jis 
kalbėjosi su tuo, kas čia lakstė, išverstos jo akys kla- 
jojo po krautuvę... O dvasia blaškėsi, aiškiai sunerimu- 
si, šlamštė kaskart vis kitam kampe. ,„Sėskis 61۵1" įsa- 
kė mula. Visi girdėjom, kaip trekštelėjo apvožta pintinė. 
Tas kažkas įšitaisė ant jos. Teisybė? — kreipėsi Hasanas 
į baltai apsirengusias moteris, stovinčias pasienyje. 

— Taip, sabe,— patvirtino balsų choras,— jis teisybę 
sako. 

— Mula, pakreipęs galvą, grūmojo pirštu, graudeno. .. 
Kalbėjo vis greičiau, jau nebegalėjom jo suprasti. Jo pyk- 
tis, sakytum, blėso, jis sunkiai alsavo, laižėsi lūpas, 
skruostai nukaro. Praėjo gera valandėlė, kol jis atitoko. 
„Jei nori atsikratyti dvasios, — pagaliau tarė jis, — turi 
padaryti lėlę... Gražiausią, kokią tik gebėsi.'—,,(O ką čia 

gelbės lėlė?“ — išstenėjau aš.—,,Gelbės... Gelbės. Toji 
mažytė indė kaip tik bėgo tada jos ieškoti... Išsiplėšė iš 
motinos rankų, bėgo, o musulmonai ją prisivijo ir užmu- 
šė. Kol ji buvo užversta žemėmis su lėle pašonėje, turėjot 
ramybę. Darbininkai, kasdami griovį, išžarstė kaulus, 
o sutrūnijusią lėlę užrausė. Bet mažylė pasiliko čia, ji ne- 
rimauja. ., Nori žaisti. Padaryk jai lėlę.“ 

Taip, sabe, prieš keletą metų čia buvo Žiauriai grum- 
tasi su induizmo išpažinėjais, ir kraujo nutekėjo daugiau, 
negu kaitrią dieną vietos vandentiekiai duoda vandėns. 
Umai imdavo siautėti tai vienas, tai kitas rajonas prie 
mečetės, kaimynai puldavo kaimynus, dūmuose tvyksčio- 
jo ašmenys... Niekam nebuvo pasigailėjimo. Matyt, tada 
ir žuvo ta mažylė. 

Mula iškišo rankas už slenksčio, aš pyliau ant jų van- 
denį iš arbatinuko. Nusiplovęs rankas, jis mitriai kibo 
į valgį, o mes patarnavom jam klūpomis. 

Iki vėlyvos nakties mano žmona siuvo prie rūbelių 
monetas, o dukterys blizgučiais ir puošniais apvadais 
dabino mažytį sarį. Prieš pusiaunaktį pakabinom lėlę ant 
kaspinėlio virš durų. Ir dirbtuvėje įsiviešpatavo ramybė. 

— Galite man tikėti ar ne,— jis markstė patinusias 
akis, panašias į storas raukšles,— bet visi matėme, kaip 
dvasia žaidė su lėle. Nebuvo nė menkiausio vėjelio, o lė- 
lė šokčiojo, judėjo, tartum stumdoma, sukosi, kone šo- 
ko... Ne tik kaimynai, bet iš viso rajono, iš viso Delio 
žmonės bėgo pasižiūrėti. 

Taip Guru išvertė man senojo musulmono siuvėjo pa- 
sakojimą. Oras buvo lyg sustingęs, kaitra slėgte slėgė, 
gelsvosę dulkėse ties rūgstančių lupenų krūvomis zirzė 
musių debesys. Pastačiau į šalį tuščią ,„Koka-kolos“ bute- 
lj. Sumaigiau pirštais šiaudelį. Šlubčiodama ėjo pro šalį 
šyva šventoji karvė, jos nugara buvo tikinčiųjų išmar- 
ginta oranžinėmis dėmėmis. Ji nuglemžė morkalapių nuo 
gretimo prekystalio, patraukė šnervėm katėmis dvokiantį 
skersgatvio orą ir, lydima visuotinio palankumo, nuplau- 
kė su minia. 

— Per vėlai atėjome,— apgailestaudamas pasakiau va- 
dovui,— lėlės jau nebėr... 

— Man ją pavogė naktį, prieš keletą dienų, — bejėgiš- 
kai tarė siuvėjas, kasydamasis sprandą.— O dvasia nuse- 
kė paskui lėlę. Dabar ramu. Atsiprašau, sabe !,— jis nusi- 
traukė nuo kaklo ceratinį metrą, — klientas laukia... 

— Ir ką apie tai manai, Guru? 

Jis pažvelgė į mane, nutaisęs rimtą veidą. 

— Gera reklama, išradinga. „Dvasia“ išsidangino, 
tačiau klientai plūste plūsta ir, kaip mes, spokso į kaspi- 
no nuokarpą ant kablio ties durimis. Vienintelis akivaiz- 
dus įrodymas, kad būta stebuklo, kurį jie norėjo savo 
akimis pamatyti. Žiopso, klausosi senojo siuvėjo pasako- 
jimo, chorui pritariant, ir nespės nė susigriebti, o matas 
jau bus paimtas, taipgi ir avansas... O juk seniui tas ir 
terūpi, čia didelė konkurencija, ištisa siuvėjų gatvė. 


| Žodžio „sahibas“ santrumpa. 


APSĖSTAS NAMAS 


Priešais mūsų kaimyno, turtingo indo, namą jau kelios 
dienos gulėjo kažkoks žmogus. Šiaip gal nė nebūčiau juo 
susidomėjęs, nes čia daug žmonių gulasi pokaičio ant 
šaligatvio plytų, ištisos šeimos lopelį žemės paunksmėje 
laiko savo namais, motinos pritvinkusiomis krūtimis žin- 
do nuogus kūdikius, ieško parazitų, liūdnai niūniuodamos 
migdo vaikus, kol pagaliau, kaitros nukamuotos, nutyla. 
Praeiviai atsargiai peržengia juodas, liesas galūnes. Šu- 
nys uostinėja miegančius. Karvės lipniais snukiais, Žiau- 
modamos banano žieveles, baksnoja jiems kaktas, laižo 
nuo jų sūrų prakaitą. 

Tas žmogus gulėjo ilgai, o ties juo karojo išblukęs 
raudonas transparantas, ištemptas ant dviejų bambuko 
lazdų. Jis gulėjo, tartum sargybos saugomas, nes visada 
šalia jo tupėdavo keli driskiai su tiurbanais, kažką kuž- 
dėdami arba kortuodami, 

— Ką jis ten veikia? — paklausiau vadovą— Ko jie 
nori? 

— Nieko ypatingo. Jis paprasčiausiai miršta iš bado. 
Demonstruoja. Ten parašyta: „Ponas Narainas nesumokė- 
jo man už darbą!“ 

— Ir kaip jūs į tai žiūrite? Leisite jam numirti? 

— Brangusis, galų gale čia jo kūnas, žmogus pats apsi- 
sprendė. Jis gali daryti su savim ką tinkamas, kad tik 
negulėtų skersai kelio ir nestabdytų eismo. Ponas uždelsė 
jam algą. Žinau tokią logiką... Valytojas, nors susitarta, 
kad dirbs nemaitinamas, visada ką nors nugnybs virtu- 
vėje, Taigi gali ir palaukti. Argi jam dega? Šlavėjas yra 
kitokios nuomonės, gąsdina šeimininką marindamasis, 
kad šis greičiau sumokėtų... Tai dažnas dalykas. 

— Ir policija į tai nesikiša? 


— Neturi teisės. Tik tada, kai badaujantysis nualps, 
jį paims ‚Raudonasis kryžius". 

Taigi žmogus gulėjo pačiam pasieny, niekam nekliudy- 
damas. Kartkartėmis kuris nors iš kaimyno tarnų pritūp- 
davo ties juo ir, pamirkęs pirštą dubenėlyje, suvilgydavo 
jam lūpas. Žmogus, matyt, buvo jau labai išsekęs, nes 
tokioj kaitroj dar buvo pridengtas sulopytu apklotu. 

Kai mano šešėlis: krito jam ant veido, jis atsimerkė ir, 
kilstelėjęs antakius, parodė transparantą. 

Norėjau kaip nors jam pagelbėti, Padėjau ant ištryptos 
žolės kelias rupijas, jo draugai, kurie ligi tol ramiai lošė 
kortomis, grąžino man pinigus. 

— Thank you. That is the tight,— grūmojo jie kumš- 
čiais namui, kur vijokliais užžėlusiose verandose skam- 
bėjo vaikų balsai ir paauksintame narvelyje suposi papū- 
ga.— Mister Narain is a bad man... 

Grįždamas automobiliu iš ambasados, ieškojau jo aki- 
mis,— jis gulėjo po purpurinių kanų krūmu, kokius daž- 
nai matote miestų klombose. Žmogus taip lengvai nemirš- 
ta. Tik šeštąją dieną šaligatvis buvo tuščias. 

— Prieš valandėlę jį paėmė,— patikliai pasakė man 
virėjas.— Iš visos gatvės subėgo tarnai, šaukė prie ano 
namo: „Nužudei žmogų!“, „Čia gyvena žmogžudys!" Bet 
jo šeimininkas turtuolis, jis nė nemanė tų riksmų paisyt, 
tik paskambino policijai... Kai policininkai ėmė šokinėti 
iš sunkvežimio su drūtomis bambuko lazdomis rankose, 
visi išsilakstė... Oho, kaip jie moka vanoti,— jis pagar- 
biai sučepsėjo lūpomis. 

— Tad jau po visko... 

— O ne, sabẹ, dabar tik prasidės... 

Nežinojau, ką jis turi galvoje. Gal mirusiojo šalininkai 
išmals akmenimis kaimyno langus, gal surengs demonst- 
raciją ir ritmingai skanduos kaltinimus? Aš klausiamai 
pažvelgiau į savo ۰ 

— Jis čionai sugrįš. Jis mirė, galvodamas apie kerš- 
tą... 

Vakare žinią apie mirtį patvirtino čokidaras, vartų sar- 
gas, kuris vydavo šalin prekių išnešiotojus, kilimų taisy- 


1 Dėkui. Tai yra kova. Ponas Narainas — blogas žmogus... (Angl.) 

tojus, kėdžių pynėjus, elgetas, raupsuotuosius ir gyvačių 
kerėtojus, o likusį laiką galąsdavo ilgą peilį, laikomą 
makštyje iš antilopės rago. Jis užkabinėdavo praeivius, 
ypač merginas, ir, tur būt, iš jų gaudavo naujausių žinių. 
Net rajone patruliuojantys policininkai stabteldavo per- 
simesti su juo keliais žodžiais. Jie netgi leisdavosi vaiši- 
nami rūkalais. 

Po dviejų dienų, prisidėjęs delną prie skrybėlės pla- 
čiais kraštais, jis draugiškai paklausė: 

— Kaip šiąnakt miegojote, sabe? 

Jis laikė save aukštesniu už tarnus — rūmų sargybiniu; 
beje, man lyg ir derėjo rodyti jam tikrą pagarbą bei dė- 
kingumą, nes vyrukas kone buvo išgelbėjęs man gyvy- 
bę: vieną rytą metė man po kojų užmuštą darže metro 
ilgumo kobrą. Daviau jam pinigų, o paskui, kadangi kob- 
ra smarkiai dvokė, liepiau ją nufotografuoti ir išmesti. 

Netrukus sužinojau, jog gyvatę buvo suvažinėjusi au- 
tomašina. Čokidaras čia tik tiek buvo dėtas, kad nupirko 
ją iš. šlavėjų; pats mačiau, kaip jis skolino ją kaimynų 
čokidarams, kurie lygiai tokiu pat būdu vylėsi išjudinti 
mechanizmą, jungiantį širdį su kišene. O tai lengva, ypač 
kai sahibas turi vaizduotę ir vaikų. 

Taigi paklaustas greit permečiau nakties įspūdžius: ša- 
kalų rauda, motorų kauksmas, galvijų varovų riksmai... 
Ne, naktis niekuo nesiskyrė nuo kitų ramių Delio naktų. 

— O tas bėgiojimas pas kaimynus, — priminė jis, — 
o motociklai iš policijos valdybos? 

— Kas atsitiko? Vagys? 

— Ne, Jis jau ten ir iš keršto viską niokoja. 

— Kas? 

— Miręs šlavėjas. Skraido kaip maža liepsnelė, kaip 
ugninė bitė landžioja pro spintų rakto skylutes ir pade- 
ginėja drabužius. Jie jaučia keistą smalkių kvapą, bėgio- 
ja po visą namą uostinėdami; atidarys skrynią ar stalčių, 
o ten — liepsna... Namuose buvo policija, akių nenuleis- 
dama, sekė kiekvieną tarną, net namiškiams liepė išeiti 
į kiemą, ir, jau jiems esant, kai visur stovėjo sargyba, 
užsidegė keturiose vietose. Ponas Narainas gailisi laiku 
nesumokėjęs, liepė atvesti našlę... Tačiau nuo dvasios 
bet kuo neatsipirksi. 


— Pasakos, — truktelėjau . pečiais, nes istorija pasirodė 
man visiškai neįtikėtina. 

— Pasakos! — pasipiktino jis, grėsmingai raukdamas 
antakius.— O nuostoliai jau šimtais rupijų skaičiuojami. 
Tik žiūrėkite, sabe, kas ten darosi! 

Pro gyvatvorę, skiriančią mūsų sodus, pamačiau, kaip 
į dviratę tongą, pakinkytą šyvu poniu, moterys tempia 
glėbius paklodžių, skepetų ir šilkinių, vaivorykštės var- 
somis tviskančių sarių. Negalėdamos jų išsaugoti namie, 
jos mėgino išgabenti turtą nuo dvasios keršto pas gimi- 
nes ar pažįstamus. 

Staiga įsaulyje pastebėjau plonytę dūmų sruogą, vin- 
giuojančią iš vieno ryšulio. Ponis, užuodęs smilkstančių 
skudurų dvoką, ėmė nervingai grandyti žemę kanopa, 
trumpai pakirpti jo karčiai virpčiojo. 

Moteris nustūmė ryšulį ir ne tik rankom, bet ir dan- 
timis' atrišo jo galus. Ji karštligiškai graibstė ir mėtė ant 
vejos mėlynus ir purpurinius sarius. Verkdama ir dau- 
žydama delnais, gesino ugnies židinį. Kai ji išskleidė auk- 
so siūlais ataustą medžiagą, skylės buvo kumščio didumo. 

— Velniai griebtų! —apstulbau aš, netikėdamas savo 
akimis. 

— Čia skraidanti liepsnelė— aiškino man kaimynas 
indas, tartum visa tai būtų savaime aiškų, — jis pasiėmė 
nuo laužo, ant kurio buvo sudeginti jo palaikai, saują 
žarijų ir dabar kerštaudamas barsto po visą butą. 

— Dvasia yra tik sąvoka, o smilkstantis medgalis — 
materija... ; 

— Jis paėmė ugnies esmę, jos sąvoka... Jo valia buvo 
kenkti jiems, neapykanta veikia kaip lęšis spindulius, jis 
jiems iš tiesų padeginėja namą. Jeigu tamsta dar nesu- 
prantate, kaip įrodymą duosiu jums knygą. Kažkas ją at- 
sivertė ir uždėjo ant puslapių ugninį delną... Pasiimkite 
ją atminimui. 

Skubiai nutvėriau knygą. Tikrai matyti ugnies žymės, 
lapai perdeginti, juo gilyn, tuo jų spalva eina gelsvyn, 
žinote, panašiai atrodo neišjungtos laidynės pėdsakai, tik 
čia jie kitokios formos — ovalinės, tartum pirštų galų 
atspaudai. 

Tris dienas kaimyno namuose nesiliovė šurmulys, 
verksmas ir aimanos. Tris dienas juos kankino skraidan- 
čioji liepsnelė. Pagaliau, kai našlė atgavo skolą ir buvo 
dosniai apdovanota, ugnies šėlas liovėsi. 

Papasakojau savajam Guru apie apsėstą namą. Padėjau 
jam ant kelių knygą su ugnies žymėmis. Matydamas, kaip 
gausiai jis pučia cigaretės dūmus, jaučiau, kad šiuokart 
triumfuosiu aš. Jis susimąstė, pakėlęs pailgas kaip migdo- 
lai akis į dangų, švytintį pro lianų kaskadas. 

— Leisk man pasikalbėti su tarnais... Paskolink šitą 
knygą... 

Kelias dienas laukiau nekantraudamas. 

— Nair ką? 

— Nieko. Tu manai, paliesiu sieną, ir ji iškart prasi- 
skirs. Šiokį tokį siūlo galą aptikau. Aš jiems taip pat 
svetimas, mano kasta, kilmė, — skubiai pasitaisė, — kalba, 
užsienio mokyklos... Pasitikėjimo neįgysi iš karto. Tuo 
tarpu knygą nunešiau į universiteto chemijos laboratori- 
ją — ten laborantai ištyrė „ugnį iš ano pasaulio“... Su dva- 
siomis lengviau, negu su žmonėmis. Rezultatas neginčy- 
tinas, jis gali išaiškinti ir visa kita... 

Jis patogiai atsisėdo, nukrėtė cigaretės pelenus. Mo- 
kėjo mane suintriguoti. 

— Žinai, kas yra metalo nitratas? Jis laikomas ritinėlių 
pavidalu, užpiltas žibalu. Išimtas iš stiklainio, jungiasi su 
oro deguonim, įvyksta ūmi reakcija, plyksteli liepsna... 
Kažkas iš tarnų, matyt, tai žino, dabar galima pašniukšti- 
nėti, kuris iš jų lanko vakarinius kursus... Gal mokosi 
fotografo, gal vaistininko padėjėjo amato? Kiekvienoje 
mokykloje toks nitratas laikomas po užraktų, kad moki- 
niai nekrėstų šunybių, bet jį lengva ۰ 

— Bet tie penki pirštai knygoje? 

— Policijos agentas tikriausiai užklupo „dvasią“. Atsi- 
meni, kalbėta, kad tarnai buvo suvaryti į kiemą ir iš- 
krėsti. „Dvasia“ neturėjo laiko, atsivertė pirmą geresnę 
knygą ir subėrė ritinėlius; po valandos popierius pradėjo 
smilkti, — oras nelengvai įsigauna tarp puslapių. 

— Ir kodėl tu man būtinai turi sugadinti kiekvieną is- 
toriją? — murmėjau įsižeidęs.— O vis dėlto anas Žmogus 
mirė iš bado, kovodamas už savo teises. Tai faktas. 

— Taip, bet čia visai kita istorija. O dėl viso kito — 
palieku tau laisvas rankas... Rinkis: dvasios kerštas, 
skraidanti liepsnelė arba vakariniai chemijos kursai su- 
augusiems, .. Ir, suprantama, solidarumas su velioniu. 

Beveik su neapykanta pažiūrėjau į tamsų, pilną jo vei- 
dą, nutviekstą mirguliuojančios saulėlydžio šviesos. Jis 
gadino man vaikystėje išsvajotą Indijos paveikslą. Kurgi 
tie aiškiaregiai, fakyrai, išminčiai, kurie nugali mirtį? Kur 
slapstosi burtininkai, kuriems net gamtos stichijos pa- 
klūsta? 

Čia, kaip ir visame pasaulyje, vyko ta pati atkakli ko- 
va dėl paplotėlio, dėl ryžių saujos. Ir tie, kurių niekas 
nekvietė prie puotos stalo, taip pat tiesė rankas, norėjo 
gyventi. 


LAIMINGASIS 
POLICININKAS 


Tą rytmetį, kaip paprastai pavasarį, dangus buvo gied- 
ras ir saulėtas. Praskriejo žalių papūgėlių pulkas ir su- 
tūpė mango medžio viršūnėje. Paukščių klegesys stelbė 
tingiai minančių dviratininkų skambučius. Plačios, baltos 
jų kelnės plazdėjo vėjuje. 

Policininkas ėjo patruliuoti po savo rajoną, tabaluoda- 
mas bambuko lazdą, kurios odinė kilpa buvo užnerta ant 
riešo. Jis buvo gana aukštas, trumpomis tabako spalvos 
kelnėmis ir raudonu tiurbanu. Medvilninės kojinės buvo 
lygiai užsmauktos ant liesų blauzdų. 

Kelio pakraščiu iš lėto riedėjo baltais kuprotais jau- 
čiais pakinkyta tonga. Įdegęs kaip anglis vežėjas tupėjo 
ant grąžulo ir žnaibė jaučiui pasturgalį, ragindamas jį 
sparčiau žengti. 

Policininkas stabtelėjo ir įsistebeilijo į jį, ratu suk- 
damas lazdą. 

Valstietis greitai atitraukė ranką ir nusivalė ją į jaučio 
nugarą. 

— Salem,— pasveikino jis policininką, — linkiu pinigų 
ir sveikatos... 

— Salem,— atsakė anas ir vos nenusišypsojo, bet pa- 
būgo, kad tai gali pakenkti jo orumui. 

— Kas tuokiasi, skurdina dvi šeimas... Kas veda, tam 
reikia pinigų — mMurmėjo valstietis.— Jis mielai uždėtų 
man pabaudą už gyvulio kankinimą... Čia mano jautis, 
ir aš myliu jį kaip sūnų, bet, kad judėtų į priekį, reikia 
jį baksnoti pauodegin. .. 

Policininkas Materdžis prieš savaitę įžengė į palapinę, 
nukabinėtą žibintais ir gėlių girliandomis. Kimiai grojo 
patefonas, mėgindamas nustelbti kaimo orkestrą — smui- 
ką, fleitą ir būgną, — kurį buvo nusamdę jaunosios tėvai. 

Tą rytą jis žingsniavo sotus glamonių, geraširdiškas, 
palankus visam pasauliui. Lazda šmaukščiojo raudonus 
hibisko žiedus. 

Pamūryje, pavėsyje buvo įsikūręs gatvės kirpėjas. Bal- 
tai tvieskė prie medinės dėžės dangčio prikaltas veidro- 
dis, blizgesio suviliota kamanė skraidė virš jo ir daužėsi 
į savo atspindį gauruota galva. 

Materdžis atbula ranka persibraukė žandą,— jis buvo 
glotnus. Gaila — juk savo rajone jis skusdavosi už dyka. 

Barzdaskutys, kuris gerai žinojo savo vietą, pavaišino 
jį cigarete. 

— Gal užsirūkysite, sabe? Gražus oras, puiki diena. 

— Negirk dienos be vakaro... 

— O vyro be ryto,— nusišypsojo barzdaskutys. 

Policininkas paėmė lapų suktinę ir užsikišo už ausies. 
Jei duoda, visada dera imti. Jei prašo, dera gerai par- 
duoti. 

Jis paėmė veidrodį ir grožėdamasis pažvelgė į save. 
Didelė akis žybčiojo iš po plataus antakio. Po stambia, 
kumpa nosim karingai šiurpsojo išpomaduoti, juodi 
ūsiukai, 

— Gal pamasažuoti? .. 

— Vakare, dabar esu tarnyboje. 

Kirpėjas naršė dėžėje, žarstydamas muilo gabalėlius ir 
tūbeles. Pagaliau ištraukė pradėtą pomados stiklainiuką. 

— Beveik pilnas ir kvepia rožėmis. Paimkite, sabe, pa- 
čiai, bus kaip Alacho sodas... 

— Acia,— atsainiai tarė policininkas ir įsikišo stiklainį 
kišenėn. p | 

Sabe,— pradėjo kirpėjas,— šitiek vertingų kosmeti-‏ سب 
kos priemonių eina perniek... Pavyzdžiui, Adžitas nešioja‏ 
jas rūkalų pardavėjui, net į turgų. Nesiskundžiu, bet tai‏ 
yra netvarka, čia mano rajonas, ir aš turėčiau tarpinin-‏ 
kauti...‏ 

— Man prižiūrint. 

— Ak, sabe, tamsta žinote viską... 

„Jie mane mėgsta ir bijosi, taip ir turi būti, — pagalvo- 
jo policininkas.— Apie kiekvieną kai ką žinau. Nedidelis 
menas nutverti už sprando ir tempti į nuovadą. Nenaudo- 

damas smurto, aš jiems tartum jungą uždedu: visi turi 
man tarnauti...“ 

— Va, kaip tik eina šitas beždžionės mėšlas, — sušnypš- 
tė kirpėjas. ۱ 

Policininkas nusisuko ir perėjo į kitą gatvės pusę. Veja 
žingsniavo čokidaras, tempdamas ant pasaito du nupenė- 
tus taksius. 

— Laba diena, sabe,— kilstelėjo prie kaktos ranką. 

Policininkas nesiteikė atsakyti. Pastojęs kelią, įrėmė 
lazdos galą čokidarui į pilvą. 

— Kur nešioji vogtus vaistus? 

— Aš nieko... Ponia juos išmetė, atėmiau iš tarnaitės, 
nešėsi po sariu.. 

— Norėjau atkreipti tavo dėmesį, kad barzdaskutys 
perka vaistus, ir jis prekiauja arčiau... 

Pajutęs, kad lazda nebe taip stipriai spaudžia, čokida- 
ras žemai nusilenkė ir kone bėgte pasileido palei mūrą. 

— Nagi eikš čia,— policininkas paragino jį lazda, — 
pažiūrėk į šunis... Nevaryk taip, nes priils. Pamatys po- 
nia, kad sukaitę, ir neteksi darbo... 

— Acia, sabe, acia,— dėkojo čokidaras, supratęs, kad 
šiandien policininkas atlaidus; jis stabtelėjo prie mylios 
akmens ir leido šunims baigti šlapintis. 

Policininkas žengė neskubėdamas. ,,Komendantas mane 
mėgsta, — mąstė jis, tarsi suvesdamas sąskaitą, — sėdžiu 
prie durų ant pintos kėdutės — kaip anie su baltomis 
apykaklėmis. .. Žiūriu, kas pas jį ateina ir kaip sveikin- 
damiesi rankas sudeda. Reguliuoju ventiliatorius, jeigu 
kuris jų pučia į sprandą arba taršo popierius ant rašomo- 
jo stalo. Atnešu slidų nuo šalčio „Koka-kolos“ butelį, 
pastumiu peleninę. Visada spėju pakuždėti keletą slap- 
tesnių žinučių. Šiaip sau, palyginimui, užsimenu, ką turi 
užantyje kita pusė... O kiek kas duoda? Kas gali tai 
žinoti? .. Leitenantas taip pat turi dalintis. Tikra yra tik 
tas, kas man lieka saujoj.: 

Gausiu paaukštinimą. Kai leitenantas ê perkeltas 
į turtingesnį rajoną, jis pasiims ir mane kartu. Norėčiau 
žinoti, kas gali pragyventi iš algos? Tik kvailiai skursta. 
Nedidelis menas patupdyti nutvertą vagį, sunkiau pa- 
versti jį nuolankiu tarnu. Dievai davė žmogui dvi rankas, 

kad imtų iš abiejų pusių, ir dvi ausis, kad abi puses iš- 
klausytų. .. Kur šlama, o kur tik žvanga...“ 

Jis nesitvėrė džiaugsmu. Paraitė ūsą, nutaisė laimėju- 
sio karvedžio miną. Takelis suko tarp spygliuotų krū- 
mokšnių, raudonavo suplūktas molis. Maži lapeliai, pasi- 
sukę šonu, neužstojo saulės, po medžiais beveik nebuvo 
šešėlio. Čia baigėsi daržai ir prasidėjo senos kapinės, dū- 
lavo akmeniniai antkapių luitai. Ant kupolų kur-ne-kur 
žvilgėjo žydri ir auksiniai senos emalės žvynai. Ant krū- 
mų ar stačiai ant akmenų nuolaužų džiūvo skalbiniai, 
pro siaurus langelius sunkėsi gaižūs dūmai. Moterys smė- 
liu šveitė varines keptuves, nuogi vaikai repečkojo, gai- 
niodamiesi paskui liesą šunį, Kuris veltui ieškojo paunks- 
mės ir ramybės. Bet toliau, dygliuotam brūzgyne, riogsojo 
kažkokie tankiai užžėlę griuvėsiai, vien šakalų ir dva- 
sių lankomi. 

Jis įžengė pro vartų arkadą, takelis vedė žemyn tarp 
trijų metrų aukščio žolės kuokštų. Kažkur viršum jo, 
iš čia nematomi, ant plento trimitavo rikšos, riejosi vežė- 
jai. Materdžis išvydo, kaip iš brūzgynų išėjo trys vyriš- 
kiai. Vieną jis greit prisivijo, nes šio tiurbanas užkliuvo 
už spygliuotos šakelės. Policininkas panoro blykstelėti 
prieš juos išmintim ir jėga, priblokšti juos ir pažeminti, 

— Iš kur esi? — paklausė, paliesdamas jo kelį lazda. 

— Iš kaimo, babudži, anapus Džamnos upės. 

Aniedu taip pat stabtelėjo. Jie buvo nebejauni, nors 
žengė lengvai, gysloti ir įdegę saulėj, susisupę į sulopy- 
tus dočius. 

— Aplankėme giminaitį — jis, mat, po laiminga žvaigž- 
de gimęs, čokidaru čia dirba... Jaunas, bet JA: pilvą 
augina, sėdi prie vartų ir gainioja prekiautojus. . 

— O ko jums kaime trūksta? Turite žemės, asai ir 
ožkų. Žemė duoda derlių, žmonos gimdo. 

— Žemė... Žemės nepalaistysi prakaitu... Už vandenį 
reikia mokėti. Mokesčiai spaudžia. Visokie valkiojasi nak- 
čia, 0 > reikia priimti ir pavalgydinti. O iš kur 
visiems imti.. 

— Ir dar žemai lenktis reikia, — pridūrė kitas. 

— Pas mus policininko neprisišauksi. 

— O, čia jums, sabe, gyvenimėlis: uniforma, alga, pa- 
garba... 

Maloniai pakútentas, jis pritarė jiems: 

— Ne kiekvienas šitam darbui tinka. Reikia turėti gal- 
vą, nosį ir drąsos... Tai aš sučiupau garsųjį Kabarą, nors 
ir buvo užsidengęs veidą, atėjo į vestuves, musulmone 
persirengęs... 

Čia buvo ne jo, o senojo seržanto nuopelnas, tačiau 
Materdžis pakartojo senio pasakojimą, norėdamas pasi- 
girti. O senis taip buvo nupasakojęs: „Neužmink dakoi- 
tos nelyginant gyvatės! Geriausia apsupti juos miegan- 
čius, ir kai jūsų yra mažiausia penki prieš vieną. Su Ka- 
baru man pasisekė: atėjome į vestuves, apkabinau mer- 
giną ir tada pajutau ant šlaunies, po suknia, pistoleto 
vamzdį. Dabar jau turėjau kaip reikiant apglėbti, jis ban- 
dė mane permesti per galvą, bet buvo didelė kamšatis, 
tad vaikščiojom kaip lokiai šokdami, kol pašaukiau į pa- 
galbą daugiau žmonių." 

Ne, šito policininkas nepakartojo. 

— Sabe, jūs didvyris! 

— Krišna suteikė jums jėgų, babudži! 

Takelis, vis siaurėdamas, vingiavo tarp geltonai žy- 
dinčių krūmų. Jis buvo mandagiai praleistas į priekį. 
Staiga du vyriškiai nutvėrė jį už alkūnių, o trečiasis žai- 
biškai nutraukė jam nuo riešo lazdą ir iš visų jėgų trenkė 
per galvą. Policininkas suklupo. Tada tasai žemaūugis vy- 
rukas, nubloškęs raudoną tiurbaną, viena ranka čiupo 
jam už plaukų, o kita vienu peilio smūgiu nurėžė jam 
nosį kartu su viršutinės lūpos skiaute. 

— Nebešniukštinėsi daugiau mūsų, šunie! 

Policininkas klūpojo nunėręs galvą. Kraujas bėgo la- 
takais, tamsiai dažydamas dulkėtą takelį. Mažasis dakoi- 
ta laikė nupiautą nosį pirštų galiukais ir kaišiojo sužalo- 
tajam prie akių. 

— Nunešiu ją į kalnus ir numesiu šunims... 

— Išrūkyk ją ir pasikabink namie virš durų,— tarė ki- 
tas, — kiekvieną kartą grįždamas pasižiūrėsi į ją ir pasi- 
juoksi. .. Prisiminsi, kam turi būti dėkingas, kad laimin- 
gai grįžai! 

— Žymėtas, nebeįsėlins į mūsų tarpą... 

Policininkas drebėjo, pasirėmęs rankomis, kone alpda- 
mas nuo veriančio skausmo. Jis laukė peilio smūgio 
tarpumentėn, tačiau balsai virto neaiškiu šurmuliu, tilo. 
Jis nerėkė, norėjo gyventi. Anie ėjo šalin. Jis dar matė, 
kaip susuktą į lapą nosį jie užrišo į dočio kampą, tarsi 
čia būtų pinigai ar talismanas. 

Materdžis aplaižė sužalotą lūpą, pajuto deginantį skaus- 
mą, sūrų kraujo ir dulkių skonį. Tad tebegulėjo. Atsar- 
giai apčiupinėjo "žaizdą. Oda atsismaukė, atidengdama 
kaulą, kraujas tekėjo jam ant smakro, ant munduro. 

— Prakeikti galvažudžiai — murmėjo jis, remdamasis 
į medelį ir stodamasis. Nejuto nė spyglių, kurie smigo 
jam į rankas. Ėjo iš lėto gyvenamų kapinių linkui, Skurdi 
žaluma tavaravo, miglojosi jam akyse. 

Jį apspito moterys, aimanuodamos ir keikdamos užpuo- 
likus. Jos daugiau triukšmavo, negu gelbėjo, praplauta 
žaizda dar labiau kraujavo. Vis dėlto, pasakodamas padri- 
kais sakiniais, Materdžis jautė palengvėjimą. Vaikai nu-- 
skuodė kviesti policijos... Jau buvo supami brūzgynai, 
gavo per sprandą jaučio varovas, kuris kaip tik čia pasi- 
pynė su savo nepaslankiu vežimu... Išvydęs policininką, 
jis ėmė jį liaupsinti ir pamažu virto dėmesio centru. Da- 
koitų, aišku, niekas nenutvėrė, užtat vaikai, kurie drąsiai 
nardė pakrūmiais ir kaišiojo nosis į kapų rūsius, aptiko 
numestą policininko lazdą. 

Draugų prilaikomas, Materdžis nusivilko iki kelio, o ten 
laukęs džipas nugabeno jį į perrišimo punktą. 

Kol marlės tamponas ir tvarstis dengė žaizdą, policinin- 
kas jautėsi esąs didvyris, žmona jautriai jį slaugė, patar- 
navo jam, o"troboje spietėsi kaimynai, norėdami paklau- 
syti, kaip jis kovėsi su klastingais banditais. 

Tačiau dienos slinko. Saulė taip pat tebešvietė dangu- 
je, balta ir kaitri... Grifai sklandė viršum miesto nely- 
ginant juodi kryžiai, tūpė ant kraigų snūstelti ir snapų 
pasigaląsti. Ringuodami balsus ir maldingai tiesdami ran- 
kas, kvietė pirkėjus saldumynų pardavėjai, paskendę šir- 
šių ir musių debesyse. Trykšte tryško kanų žiedų 
raudonis. 

Pirštai, kuriais jis vis liesdavo sužalotą veidą, užčiuop- 
davo švelnią, slidžią odelę ir apnuogintą kaulą, nuo kurio 
skausmas sklido iki pat pakaušio. 

Kai policininkas eidavo gatve, visi į jį gręžiodavosi. 
Jis jausdavo, kad praeivių žvilgsniai kutena jo randą 
it ۰ 

Materdžis paspartindavo žingsnį ir staiga išvysdavo jų 
nosis, įvairiausių formų nosis; jis kliūte kliūdavo už jų, 
o jos begėdiškai styrodavo veiduose, rodos, badydavo jji. 

— Nenusimink, pristatysiu tave apdovanojimui, — ra- 
mino jį leitenantas, — visi žiūrės į tavo krūtinę, į me- 
dali... 

Jis atsisėdo prie staliuko, laikydamas tarp kelių lazdą. 
Užė ventiliatoriai. Jis čia pažinojo kiekvieną sienos įbrė- 
žimą, kiekvieną vinį. Kilstelėjęs galvą, pastebėjo, kad 
leitenantas vogčiomis jį stebi su pasibiaurėjimo grimasa. 

Po dviejų dienų jo staliukas buvo išneštas už durų, 
o vėliau jam buvo liepta saugoti suimtuosius. 

— Kieno čia įsakymas?! — šaukė jis— Aš eisiu pas lei- 
tenantą! 

— Eik! O dabar užsičiaupk! — atsakė seržantas.— Jam 
taip pat šleikštu žiūrėti į tavo snukį! Matyt, esi geras 
niekšas, jeigu tau taip atsitiko, pernelyg įkyrėjai žmo- 
nėms. .. 

Tądien jis, ūmios neapykantos pagautas, išvanojo ka- 
linius nendrine rykšte. Jie turėjo nosis. Smūgius suimtieji 
sutiko nuolankiai. Jis priekaištavo jiems, kad turi utėlių, 
kad kameroje dvokia, kad garsiomis kalbomis trukdo jam 
snausti, Veltui jie tiesė pro langelį kokoso kevalus, kad 
įpiltų jiems vandens. 

Sambrėška nesušvelnino kaitros. Sienos alsavo karščiu. 
Violetiniame horizonte, virš tamsių palmių siluetų žyb- 
čiojo geltonos žaibų liepsnos, žadėdamos gerą orą. 

— Liaukis, nelįsk mums į akis, — pyko budintys polici- 
ninkai, toliau lošdami kortomis.— Jau šimtą kartų girdė- 
jom... Jeigu nebūtum pūtęsis kaip gaidys, niekas tavęs 
nebūtų kliudęs... 

— Et, ką jūs žinot... 

Bet jie išsinešdino ant žolyno priešais nuovadą, išsitie- 
sė pintose lovose ir ėmė šnekučiuotis apie moteris iš Si- 

dabrinių gatvės. Jis turėjo grįžti pas savo kalinius, bijo- 
damas, kad kuris nepamėgintų pasprukti į „aną pasau- 
11 سم‎ juk jie žinojo gal šimtą būdų... Prieš du mėnesius 
vieną vargais negalais daktarai išgelbėjo: mat, jau buvo 
bedūstąs, prarijęs įpiautą savo liežuvį. 

Už lango garsiau, negu dviratininkų skambučiai, čirškė 
cikados. 

Jam įkyriai lindo į galvą viena smalsi mintis: „Ką jie 
su ja padarė?" Atsiminė, kaip dakoita rišo nosį į dočio 
skverną, ausyse jam tebeskambėjo patyčių žodžiai. Jis 
tarsi matė savo nosį, prikaltą virš durų, po nendrių sto- 
gu, sudžiūvusią nuo saulės. Tikriau sakant, jos nebuvo 
matyti per zyziančių musių knibždyną, ir jis nejučiom 
pamojavo ranka. O gal ji pajuodusi smygso ant smaigo, 
ir daikotos įkaušę rodo ją pirštais ir prunkščia iš juoko? 
Tas juokas nedavė jam ramybės. Nosis, nosis... Kaip ap- 
saugojus ją nuo patyčių? O gal jos jau tik skiautelė beli- 
kusi, nes per molinę sieną ten ėjo kone permatomų rau- 
donųjų skruzdžių takas. Jį kankinamai persekiojo nepa- 
prastai aiškūs vaizdai. Ėmė bejėgiškas įniršis. Jis būtų 
buvęs daug ramesnis, jei šitą savo kūno gabalėlį būtų 
galėjęs sudeginti, kaip įprasta daryti su palaikais, ir sau- 
ją pelenų patikėti upei... 

— Ką jie padarė su mano nosim? — aimanavo jis, 
braukdamas seiles nuo skeltos kaip kupranugario lūpos. 

Jam grįžus namo, žmona susirietusi miegojo. Stori si- 
dabriniai žiedai ant jos kojų kulkšnių šaltai žvilgėjo. Jis 
pasilenkė prie jos. Žmona šnirpščiojo pro miegus nelygi- 
nant nuskriautas vaikas, ant skruostų blizgėjo ašarų 

ės. 

„Kodėl būtent mane tai ištiko... Ji taip pat ims manęs 
neapkęsti, nusižiūrės kitą...“ 

Staiga jį pagavo noras pririšti ją visam laikui, lygiai 
taip pat suluošinti. Tesikamuoja... 

Jis ištiesė rankas, stuktelėjo keliu lovos rėmą. Žmona 
suriko ir atsibudo, atstūmė jį. Jis sunkiai atsisėdo ant lo- 
vos. 

— Tu šlykštiesi manim. 

— Ne, ne... Tik sapnavau baisų sapną. ..— šnibždėjo 
ji, klūpomis audama jam batus. ۱ 

— Ką tu sapnavai? Dabar net mūsų sapnai pasikeitė. .. 
Na, sakyk, — jis spirtelėjo jai basa koja į krūtinę. 

— Kad man nukandai nosį, — vienu atokvėpiu atsakė 
ji, — bet juk tu niekada šito nepadarytum, tiesa, bran- 
giausias? 

Ji užmetė rankas jam ant kaklo, bučiavo. Iš lėto, sąmo- 
ningai jis kišo jai prie lūpų šviežią randą. Pastėręs iš 
nuoskaudos, jautė, kaip ji vengia sužalotos vietos: šalti 
bučiniai drauge su ašarom glamonėjo smilkinius, kaklą... 

Jis atstūmė ją, atsisėdo, užsidengęs delnais veidą. 

— Duok valgyti... 

Ji patarnavo jam prie stalo, padavė rankšluostį ir van- 
dens pirštams nusiplauti. 

Valandėlę jis stovėjo tarpdury. Girdėjo pažįstamus bal- 
sus. Kaimynai rengėsi miegoti, rūkė pypkes, merginos 
balsas traukė nesudėtingą melodiją, jam pritarė ritmiš- 
kas dviejų lazdelių bilsčiojimas. Jį apėmė begalinis liū- 
desys. Visi jie buvo laimingesni už jį. 

— Išeini? 

Jis neatsakė. Niekas jo nesupras. Išbėgo į kiemą. Dvi 
didelės žiurkės gainiojosi po šiukšlyną, keldamos pelenų 
debesis. Jos buvo taip įsitraukusios į flirtą, kad visai 
nepaisė Materdžio, nors jis sviedė į jas plytgalį. 

Aplink žibintą knibždėjo tūkstančiai žiogų ir naktinių 
drugių. Mirgančioje šviesoje, atokiai nuo vabzdžių pū- 
gos, buvo pasistatęs savo dėžę pažįstamas kirpėjas. Jis 
dėstė stiklainius, galando skustuvą, skaičiavo uždarbį. 

— Graži naktis, sabe... 

— Baigei darbą? 

— Jums, pone, visada pasirengęs patarnauti... Nusku- 
siu, pamasažuosiu, įtrinsiu kremo, kvepėsite žmonai, sa- 
be, kaip maharadžos sodas. .. 

Policininkas atsitūpė, persibraukė delnu smakrą; su- 
šiugždėjo sužėlę šeriai. 

— Na ką gi, galima, — tarė jis maloningai, kilsteldamas 
veidą į dulkiančią žibinto šviesą. 

Kirpėjas išplakė putas, ilgai muilino skruostus. Pa- 
spiaudė delną ir pabandė skustuvo ašmenis. 

Jis drąsiai braukė skustuvų, kol iš po balto putų 
sluoksnio pasirodė žando kontūrai, paskui, kirpėjų papro- 

čiu, norėjo paimti klientą už nosies ir atgręžti galvą 
į šviesą. .. Šitie tuščiai suspausti pirštai, ta dvejonės aki- 
mirka staigiu skausmu persmelkė policininką. 

— Nėra! Nėra jos! — suriko jis pašokdamas. Išplėšė 
kirpėjui skustuvą, šmaukštelėjo jam per veidą, net ašme- 
nys kietai įstrigo žandikauly. Nežmoniškas riksmas paža- 
dino jau užsnūdusius kaimynus. 

Materdžis nuspyrė kirpėją žemėn, perbėgo per jį. Jis 
dūmė į priekį pusiau išmuilintu veidu it koks demonas.. 
Kol subėgo kaimynai ir pakėlė sužeistąjį, jis jau buvo 
dingęs tamsoje. 

— Pamišo,— kalbėjo žmonės pakuždomis, neramiai 
dairydamiesi. Bet joks garsas jų nepasiekė, tik, kaip pa- 
paprastai, stūgavo šakalai ir čirpė cikados. 

Išvargintas bėgimo, sudraskytais marškiniais, policinin- 
kas drebėjo, atsirėmęs kakta į senųjų kapinių sieną. Pa- 
mažėle jis atitoko. 

— Nebėra jau man kelio atgal,— staiga šaltai pasakė. 

Jis nutrynė apdžiūvusias muilo putas, sulenkė skustuvą 
ir lengvu žingsniu patraukė į erškėtrožių brūzgynus. 
Iš toli jis girdėjo švilpiant policininkus. 

Materdžis pradingo. Buvo šnekama, kad jis prisijungęs 
prie dakoitų, nes kaip tik atsiradęs naujas bebaimis ban- 
ditas. Jis puoląs namus su išsiuvinėta kauke, dengiančia 
visą jo galvą. Niekas nematė jo veido, netgi merginos, 
kurias buvo pagrobęs pasismaginimui. Buvo šnekama 
apie jį, kad esąs gražus kaip Ramajanos herojai. 

— Ką manai apie tai? — paklausiau savąjį Guru. 

— Nori, kad išskaityčiau iš žvaigždžių jo likimą. .. Kad 
patikėčiau lemtim... Ar tau nepakaks, jei paprasčiausiai 
pasakysiu, Kad žmogus privalo būti ten, kur jau yra jo 
nosis? 


NAMŲ RAMYBĖ 


Tiesą pasakius, šis metas man maloniausias. Ką tik grį- 
žau iš parodos, kurią buvo surengusi vienos draugiškos 
šalies ambasada. Žiupsnis nuotraukų, truputis tobulos sa- 
vo forma keramikos, tobulos, nes tikrai liaudiškos; gam- 
tos linijų grožis čia persipina su kasdieninio vartojimo 
reikalavimais, su praktine paskirtim. Ir nueinančios kartos 
rankų, senučių gumburiuotų pirštų kūryba — siuviniai, 
nėriniai. 

Nei ten, gimtojoje šalyje, kur jau nekantriai reikalau- 
jama štampuoto plastiko staltiesėlių, nei čia, Indijoje, kur 
laikas ir varginantis darbas neturi didelės vertės, šitie 
siuviniai nesulaukia pripažinimo. 

Jau mašinoje nusitraukiau kaklaraištį, atsisagsčiau 
marškinius. Automobilio apmušalai šutinte šutino. Oro 
srovė, besiveržianti pro atdarus langus, it pakuros dvel- 
kimas džiovino prakaitą. 

Svajojau apie namų ramybę, aklinai uždarytą kambarį, 
apie dušą ir stiklinę ,,Koka-kolos“ su stambiu ledo krista- 
lu. Apsisiausti paklode šlapią, nuogą kūną, išsidrėbti guo- 
lyje ir iškvėpuoti baltos saulės karštį. 

Tačiau iš rezervuaro, stovinčio ant plokščio stogo, te- 
ka karštas vanduo, jis nė kiek negaivina. Ventiliatorius 
palubėje mala orą ilgomis mentėmis. Vėsinimo mašina 
veikia prastai, kai silpnėja srovė. Skalanduoju stiklinę, 
aprasojusią nuo šalčio, net ledas skambčioja į stiklą. 

Žinau, kad po valandėlės keiksiuosi, nes po šalto gėri- 
mo oras pasirodys man dar karštesnis, o tai, ką godžiai 
išmaukiau, prasisunks pro odą prakaito lašais. Jie var- 
vės per sprandą, kutendami lyg kokie vabzdžiai, nutekėję 

nuo antakių, nudilgins akis, sūrų jų skonį pajusiu lūpų 
kampučiuose. 

Bet dabar maloniausia valandėlė — trumpa atogrąžų 
prieblanda. Ščiūva sikhų ‘+, žaidžiančių badmintoną ant iš- 
degusios žolės, balsai. Liovėsi rypavęs ledų pardavėjas: 
„Labai šalti, pristatomi į namus“, ir tik vartų sargas, čo- 
kidaras, derasi su kilimų pirkliais, atvažiavusiais brička 
su drobės stogeliu. Pro lango tinklelį matau vaikinus il- 
gais kaip merginų plaukais, kamuoliuką su plunksnelių 
vainiku, raketės svaidomą aukštyn, ir žaliųjų papūgų vir- 
tinę, grįžtančią nakvynės į papajos medžius. 

Man gera. Darosi vėsiau, širdis liaunasi blaškiusis. Aš — 
nakties laukiančio pasaulio dalelytė. Balsų chaosas, kas- 
dieninių reikalų lavina atitolsta, galva vis šviesėja. Jau 
galiu susimąstyti, pasitraukdamas toli nuo šio namo, nuo 
sienos, nukarstytos pykčio iškreiptomis Nepalo kaukėmis, 
nuo miesto, kuris dabar atgyja ir ima knibždėti, į dangų, 
nepamirštamą Delio dangų, žavintį savo besimainančiom 
violetinėm varsom ir šviesų atšvaitais, tyrą, tuščią ir be- 
dugnį. 

Dar negirdėti šaižaus svirplių čirpimo. Nuostabiai tylu. 

Staiga pasirodė tamsi ranka ir, šlapiu skuduru brėžda- 
ma puslankius, ėmė šluostyti akmenines grindis. Iš už 
krėslo nelyginant varlė iškepurstojo mūsų valytojas. Ne- 
žinojau, ar visą laiką jis ten tūnojo, ar dabar įsėlino, pa- 
sinaudojęs mano susimąstymu. Klapsėdamas sandalais, 
jis prirepečkojo prie sofos. Ilgai spoksojo į mane, de- 
monstruodamas, kaip jis žiūri tvarkos, pagaliau sudėjo 
delnus ir šaižiai sušuko: 

— Sabe, aš ne plėšikas! Aš ne dakoita! 

Jis beviltiškai purtė skustą galvą. Nuo viršugalvio ant 
ausies jam karojo viena susukta sruoga, už kurios po 
mirties Šiva išvilks jį iš prarajos. Valytojas nemokėjo 
angliškai, o aš nemokėjau urdų, jo protėvių kalbos. Tad 
jis negalėjo apsieiti be vertėjo. Keletą paprasčiausių įsa- 
kymų, liečiančių jo pareigas, jis suprasdavo greičiau iš 
judesių, o visuose kituose pokalbiuose turėdavo tarpinin- 
kauti mūsų virėjas Delu. 
سح مت‎ 

1 Sikhai— tam tikra religinė atšaka, induizmo ir islamo mišinys. 

— Sabe, sabe,— meldė valytojas, rodydamas virtuvės 
pusėn.— Delu blogas žmogus, daug blogas. 

Išgirdęs energingus mano žmonos žingsnius koridoriu- 
je, jis susigūžė ir, automatiškai šluostydamas grindis, ke- 
turpėsčias nušlepsėjo į kampą. 

Žmona įsiveržė į kambarį kartu su karšta oro banga, — 
aukšta, grėsmingai suraukusi antakius. 

— Prašau tavęs, tik netįsok dabar... Sutvarkyk šį rei- 
kalą. Valytojas šiandien puolė virėją, nuvertė jį nuo dvi- 
račio ir aptalžė. . „ Virėjas prašo, kad jį išmestume. Netgi 
jau barsivedė iš turgaus naują valytoją.. 

— Širvenis — ramus vėpla, matyt, virėjas smarkiai jam 
įsipyko, jei šitaip įtūžo. 

— Tada susimildamas atleisk juos abu dėl šventos ra- 
mybės. 

— Ar negalima būtų to sutvarkyti rytoj? 

— Ne. Tu išeisi sau, ir niekas tau nerūpės, o aš kiau- 
ras dienas turiu klausytis jų riksmo. Jau visą savaitę jie 
šitaip barasi, o darbas stovi. Na, judinkis.. 

Matydamas, kad neišsiderėsiu atokvėpio, liepiau valy- 
tojui atvesti virėją, o pats su beviltiška energija ėmiau 
temptis kelnes. Iškart visas sužliugau. 

— Pasakyk, kuo jie nepasidalina? 

— Iš kur aš galiu žinoti. Tam tu ir vyras, kad išspręs- 
tum jų ginčą. Š 

Sunkiai atsidusau,— tikrai gyvenime būna akimirkų, kai 
reikia įrodyti, kad esi vyras. 

Jie jau stovėjo pasieny: augalotas, liesas virėjas palai- 
dais marškiniais, užleistais ant baltų, aukštai paraitytų 
kelnių, iš padilbų dėbčiojąs skustagalvis valytojas ir ap- 
sukrus berniūkštis, australiečių liokajus, pakviestas pabū- 
ti vertėju. 

— Sabe,— graudžiai prabilo Delu, o liūdnos jo akys 
apsiašarojo,— šitas galvažudys užpuolė mane, sumušė ir 
sulaužė man du šonkaulius... 

Jis užvertė marškinius, išpūtė pilvą, išteptą violetiniu 
dezinfekuojančiu skysčiu, ir parodė krūtinę, kryžmai už- 
klijuotą plačiomis pleistro juostomis. 

— Juk pats jį išsirinkai. Netgi tikinai, kad jis tavo 
giminaitis. 

— Apsirikau, sabe. Jis dakoita. Sabe, tu esi mūsų tėvas 
ir Motina, bük teisingas ir išvyk jį. 

— Už ką jis tave mušė? 

— Jis man sulaužė du šonkaulius. Aš pasiskųsiu poli- 
cijai, ir jį pasodins į kalėjimą. Jis nenori atiduoti man pi- 
nigy... 

— Iš kur žinai, kad šonkauliai lūžę? 

— Taip man pasakė sanitaras, kuris mane perrišo, tas 
iš vaistinės. Netgi surašė man pažymėjimą teismui, ang- 
lišką. .. 

— Parodyk. 

— Dar pas jį pasiliko, Jis nori už jį penkių rupijų, bet 
kuriam galui turiu jam mokėti, jei jūs, sabe, prigriebsite 
valytoją ir jis atiduos man pinigus be policijos... 

— Kiek jis tau skolingas? 

— Daug, šimtą dvidešimt rupijų. 

Visą laiką apsukrusis berniūkštis pakuždomis vertė 
mūsų pokalbį valytojui, kuris keliskart buvo bepratrūks- 
tąs plūstis, bet liokajus draudė jį, tempdamas už ran- 
kovės. 

Mano žmona mezgė, pabrėždama, kad visa ta istorija 
nedaug jai terūpi. 

— Na, Širveni, kodėl neatiduodi virėjui skolos? 

— Sabe, aš daviau jam jau keturiasdešimt penkias ru- 
pijas... O jam vis maža. Aš turiu šeimą kaime ir privalau 
duoti jai pinigų paplotėliams! 

— Jei skolinaisi, turi grąžinti. 

— Aš skolinausi? Tai jis iš manęs ėmė. Aš žinau, kad 
čia gera vieta ir nedaug darbo, bet aš turiu siųsti pinigus 
šeimai, o jis viską iš manęs atima. Sako: „Turi ką val- 
gyti, tai ko kremtiesi?" 

— Delu, ar ėmei iš valytojo pinigus? 

— Sabe! Čia labai gera vieta, Jis ir be algos pakanka- 
mai uždirba. Juk jis kas savaitę ateina pas ponią prašyti 
pinigų milteliams, muilui ir šluotoms, o šveičia vienu 
smėliu... Ir kiekvieną kartą rodo tą pačią neatplėštą 
miltelių dėžutę, — atseit, dabar nupirkęs... 

— Delu, klausiu, ar ėmei iš jo pinigus? 

2. Religinės giesmės atlikėjai Delio gatvėje 


— Sabe, yra toks paprotys. Gavai darbą, užmokėk, kad 
buvai įvestas į namus. Jei nesumokės man už kiekvieną 
mėnesį dešimt rupijų, jis nevertas čia dirbti. 

— Klausiu tavęs, ar pažmei iš jo keturiasdešimt pen- 
kias rupijas? 

— Jei jis man nesumokės likusių, kurias žadėjo, eisiu 
į policiją. Jie iš jo išlups. Už du šonkaulius man priklau- 
so Mažų mažiausiai trisdešimt rupijų. Skauda, kai kvė- 
puoju. Už skausmą reikia mokėti, arba tegu eina į ka- 
lėjimą. .. 

— Ar paėmei pinigus iš Širvenic?! — surikau. 

— Paėmiau, sabe,— išstenėjo jis.— Bet taip buvo su- 
tarta. Jis norėjo dirbti vien tik už maistą. Jis jau ilgai 
buvo be darbo... Sutarėme, kad duos man pusę algos, 
o vėliau, kadangi esu minkštos širdies, nusileidau iki treč- 
dalio. .. Bet jis ir to dabar nenori mokėti! 

— Sabe,— įsiterpė mitrusis vertėjas.— Delu — gobšuo- 
lis, Širvenis jau užtektinai jam sumokėjo... Širvenis su- 
prato, kad sabas jam kaip tikras tėvas ir motina, todėl 
norėjo, kad Delu grąžintų pinigus, kuriuos iš jo išvi- 
liojo. .. 

— Sabe,— valytojas kilstelėjo išskėstą delną, — aš turiu 
penkis vaikus.., Delu yra blogas žmogus. Jis susimoko 
su pardavėjais, ir jie brangiau ima iš ponios. Jis perka 
vienoje krautuvėje, kur prekės užsigulėjusios, ir gauna 
procentus! Jis vagia iš virtuvės, kasdien pilnas krepšys 
kabo ant dviračio vairo... 

Reikšmingai pažvelgiau į žmoną. Jiedu skundė kits ki- 
tą, beje, kiekvieno kaltė buvo proporcinga jų galimy- 
bėms, tad valytojas tikriausiai buvo išnaudojamas. Beje, 
žinojau, kad aš pats išnaudoju juos abu, mokėdamas 
jiems čionykštį atlyginimą. Jeigu jį padvigubinčiau, jie 
laikytų mane puspročiu. 

— Sabe, išmesk Delu! Aš tau atvesiu virėją, tikrai ge- 
rai verda ir krikščionis, netgi mano giminaitis, — aiškino 
valytojas. 

— Sabe, išmeskite šitą galvažudį. Jis man sulaužė du 
šonkaulius. Kai nueisiu į policiją su pažymėjimu... Jis 
turi sumokėti man trisdešimt rupijų už skausmą... 

— O jei aš paklausysiu jūsų abiejų ir abu atleisiu? 

— Sabe, tai būtų netauru, nes jis neturėtų kuo užsimo- 
kėti už mano šonkaulius! — sudejavo virėjas. 

— Kiek už juos nori? 

— Trisdešimt rupijų! 

— Kiek jau esi jam išmokėjęs, Širveni? 

— Keturiasdešimt penkias. 

— Taigi Delu tau skolingas penkiolika rupijų... 

— Jis man jų neatiduos,— sunerimo valytojas. 

— Bijau, kad tavo teisybė. Tiesą pasakius, galėtum jam 
sugadinti dar vieną šonkaulį, ir skola išsilygins. 

— Sabe, jūs juokaujate! — susiraukė virėjas.— O aš ei- 
siu į policiją, ir už sunkų mano kūno sužalojimą jį paso- 
dins. . , Tada visa jo šeima badaus! 

— Delu, pagalvok, juk tu turėsi policijoje iškloti išvi- 
liotus pinigus, nes jis tave taip pat apkaltins. Žinai, kad 
turėsi paimti advokatą. Policijos palankumas taip pat kai- 
nuoja, gerai, jei pakaks vaišių... Dar už gydytojo pažy- 
mėjimą turi sumokėti. Paskaičiuok, kiek tau liks? Kadan- 
gi Širvenis bus suimtas ir pas mane nebedirbs, aš jam 
nemokėsiu, taigi, net laimėjęs bylą, nedaug tepeši. 

— Sabas kalba išmintingai, sabas kalba kaip tėvas, — 
pritarė mitrusis kaimynų vaikinas, greit versdamas valy- 
toj ui. 

— Klausyk, Delu. Po to, ką sužinojau, galiu atleisti 
jus abu. Tuoj pat, iš karto. Bet aš noriu turėti namie ra- 
mybę. Tad manau jus pasilikti. Bet turite susitaikyti, o tu 
grąžinsi Širveniui penkiolika rupijų. 

Delu valandėlę mąstė suraukęs kaktą, paskui paklausė: 

— O kas sumokės už perrišimą? 

— Jis. Kiek tai kaštuoja? 

— Dvi rupijas. 

— Tada grąžinsi trylika. 

— Bet aš dabar neturiu. Kai mokėsite man algą mėne- 
sio pirmąją, tai išskaitysite. . . 

— O dabar nešdinkitės, ir kad negirdėčiau triukšmo 
virtuvėje, nes abu išlėksite, vos tik dar kartą ponia jumis 
nusiskųs. 

— Sabe, ar negalėčiau gauti vaistų, tik ne piliulių, 
o pusbutelį viskio? — virėjas dėl visa ‘ko mėgino šį tą 
išsiderėti. 

— Ne. Galiu duoti tau „„Aspro“ tabletę. 

— Sabe, man čia skauda, — sudejavo. 

— (Gerai, tada eik namo ir atsigulk. Esi laisvas. 

Visi trys susidėjo rankas ant krūtinės ir kažką sumur- 
mėjo atsisveikindami. 

Nusišluosčiau kaktą. Pažvelgiau į žmoną. 

— Nusprendei kaip Saliamonas, užuot radikaliai per- 
kirtęs tą mazgą. Kodėl jų neatleidai? Čia nesunku gauti 
žmogų. ۱ 

— Jie kaip vaikai. Kol negavo, ko jiems reikia, iš kai- 
lio neriasi, o gavę galvoja, kad kitaip ir būti negalėjo. 
Nepaiso savo pareigų. Pamiršo, jog kažkada slampinėjo 
be darbo ir badavo... Mano brangioji, šituos mudu jau 
pažistam. Kiekvienas kitas taip pat kombinuos ir vagi- 
liaus. Atmink jų ir mano uždarbio skirtumą. Pagaliau 
vis tiek mes už viską užmokėsim, nes Delu, atitokęs nuo 
baimės, atsiims iš mūsų tai, 64 ۰ 

— Dieve mano,— atsiduso žmona, — o ten, Lenkijoje, 
visi mums pavydi, kad turim tiek tarnų. Tikėk manim, 
esu laiminga, kai, visiems jiems išėjus, uždarau duris ir 
valandėlę liekame vieni. Tu nė nežinai, kaip mane ka- 
muoja toji kastų specializacija. Valytojas negali nubrauk- 
ti nuo stalo trupinių, virėjas, skusdamas daržoves, pri- 
šnerkščia visą virtuvę, primėto ant grindų lupenų, nes 
valytojo reikalas šluoti. O aš sėdžiu jiems ant sprando ir 
prižiūriu juos, nes tvarka ir švara šiuose namuose turi 
būti. 

Ji kalbėjo taip kategoriškai, kad aš iškart prisiminiau 
visas savo nuodėmes: betvarkę ant rašomojo stalo, neat- 
sakytus laiškus, vonion įmestą rankšluostį, ant kėdės 
atkaltės nerūpestingai užkartas kelnes. 

Sunkiai atsidusau. Pažvelgiau pro langą. Dangus buvo 
nusėtas žvaigždžių. Gražiausios valandėlės kaip nebu- 
vę— į Miestą jau nusileido naktis, ir nepakenčiamai čir- 
pė svirpliai. 


. SUMOKĖJAU 
UŽ SAVO MIRTĮ 


Nuaidėjo ilgas automobilio sirenos akordas. Pasirąžiau, 
atstatęs krūtinę gaiviam ventiliatoriaus dvelkimui, Reikia 
pažvelgti pro langą, čia tikriausiai signalas man. 

— Na, judinkis,— ragino žmona, dėdama į šalį rank- 
darbį ir smeigdama virbalus į vilnos kamuolį — Tik sten- 
kis greit jų atsikratyti... Negi bent vieną vakarą nega- 
lim pabūti vieni? 

— Kuriems galams? — nusižiovavau. 

— Kad kartą išklausytum iki galo, ką apie tave 
galvoju. 

Kol tingiai pasikėliau, išgirdau, kaip trinktelėjo auto- 
mobilio durelės, pasisveikino čokidaras ir sužvango ne- 
kantriai pastūmėtų durų stiklas. 

— Helo, vaikine! — pasigirdo balsas.— Ar neini į pri- 
ėmimą pas vokiečius? 

— Sveikas, Gunarai! — pasveikinau kaimyną švedą.— 
Pas kokius vokiečius ketini trenktis? 

Jis buvo su baltu smokingu, vešliais šviesiais plau- 
kais ir jaunatviškai nuraudusiais skruostais. Iškart 
nusiėmė švarką, nusiplėšė juodą „peteliškę“. 

— Gerti, — sušniokštė jis.— Žinoma, važiuoju pas „mū- 
siškius“, tuos nuo Krupo ir Adenauerio! Ar negavai kvie- 
timo? 

= Ne. 

— Na, tai aš kviečiu tave pas juos, nenoriu nuobo- 
džiauti. .. 

— Ne, seni. Tur būt, šiandien jau nebeišsijudinsiu. Per 
karšta. 

— O aš mėgstu vokiečius. Moka skaičiuoti, su jais tik 
ir varyk biznį! Turėjau progos juos šiek tiek pažinti karo 
metu. Buvau „Raudonojo kryžiaus" misijoje, su grafu Ber- 

1۵۸001, , , Dvejus metus išsmaksojau Berlyne. Turiu pri- 
pažinti, kad tai nebuvo maloniausia tarnybos vieta. 

Su Gunaru G. susipažinau per pirmąjį indiškąjį pobūvį. 
Priėmimas vyko sode, o pagrindiniai vaišių patiekalai 
buvo miniatiūriniai sumuštiniai su įsmeigtomis mažomis 
šakutėmis ir tirštas sirupas su keletu mėtos lapelių. Pa- 
dėklus nešiojo tarnai su raudonais tiurbanais ir opere- 
tės generolų mundurais. Rankos, paduodančios stiklines 
ir pilstančios limonadą, buvo apmautos baltomis medvil- 
ninėmis pirštinėmis. Užtat kojos buvo juodos ir basos. 
Tačiau niekas nesiteikė to pastebėti, beje, jos grimzdo 
į laistomo, išpuoselėto žolyno kilimą. 

Žavios indės su žaliais ir baltais sariais gaubstėsi sun- 
kiais nuo aukso Benareso šaliais. Vyrai buvo apsivilkę 
tropikiniais smokingais arba indų tautiniais rūbais — su- 
sisupę dočiais, jie kilsčiojo drobules, nelyginant dama 
sijono kraštelį. Visa ši rinktinė draugija it manieže suko 
ratą aplink gėlyną, papuoštą gausybe spalvotų lempučių. 

Buvo tikrinama, kas kviestas, į grimasas panašios šyp- 
senos nėjo nuo lūpų. Rezgėsi pokalbiai apie neseniai vy- 
kusią tigro medžioklę, ponai skundėsi tarnyba ir kaitra, 
kartkartėmis pokalbis nežymiai pakrypdavo prie politinių 
temų, bet klausimų tučtuojau būdavo atsikratoma neaiš- 
kia aliuzija, primerkta akim, kvapnių cigaretės dūmų 
sruoga. 

Kadangi tą vakarą garbusis patarėjas M. pristatinėjo 
mane visiems, nedaug veidų teatsiminiau. Man kėlė nuo- 
bodulį bet kokios kalbos, svajojau iš čia pasprukti. No- 
rėjau nusimesti drabužius ir palįsti po šaltu dušu. 
„Man buvo nė motais tas gražuolių paradas, bižuterijos 
paroda, mirguliuojančios lempučių girliandos. Dairiausi 
į automobilius, ieškodamas kokio pažįstamo. 

Tada pastebėjau savo kaimyną švedą. Mudu pasisvei- 
kinome ir persimetėme nereikšmingomis pastabomis apie 
orą. Pažinojau jį iš matymo. Manevravau, mėgindamas 
paskui jį išsmukti iš minios. Jis buvo atidaręs automobilį 
ir kažką ten krapštė. 

— Neveikia? — paklausiau, žvelgdamas jam per petį. 

— Ne. Eina, kaip sviestu patepta. Kad jau jūs mane 
užklupote, prašom gurkštelėti,— jis pakėlė įraudusį veidą 

ir pakišo man plokščią konjako butelį — Be šito nejma- 
noma iškęsti viso to cirko. 

Pakartojome. Po to vieningai nusprendėme, kad čia 
nuobodu, ir nuvažiavome pas jį, panorę artimiau susipa- 
žinti. 

— Aš už jus daug vyresnis. Tik šitie rausvi skruostai 
mane taip jaunina... Čia nuo nušalimo. Prasidėjus suo- 
mių—rusų karui, buvau mobilizuotas, ir mes b2 mūšio 
perėjome Karėlijos sieną už poliarinio rato. Jūs žinote 
šitą atsisveikinimo nuotaiką: staiga pamatai, kaip nedaug 
reikalų sieja mus su kasdieniniu pasauliu, kuriame gyve- 
name... Tada keliame taurę už karalių, paskui už moti- 
nos sveikatą, galiausiai, kupini šiltų jausmų, šaukiamės 
pagalbon net tolimiausius gimines... Tuomet ir jie praver- 
čia — juk pažinojo mus, tad turėtų prisiminti, kai mūsų 
nebebus. Visas kitas pasaulis, kuriam mes, bevardžiai, 
jau nebeegzistuojame, nevertas nė pečių truktelėjimo. 

Gerokai išgėriau. Paskui patraukiau tikrinti postų. Šal- 
tis sulipdė man blakstienas, geležine letena sugniaužė 
veidą. Ilgi kailiniai, vėpūtiniai, purus sniegas... Nuvar- 
gęs prisėdau ir užsnūdau. Gerai, kad netrukus mane su- 
rado. Bet skruostus nušalau kaip reikiant. 

Dabar jis sėdėjo pas mane, ištiesęs kojas į kambario 
vidurį, žiūrėjo pro langą; šviesos privilioti, į stiklą dau- 
žėsi kažkokie vabzdžiai, Keista buvo prisiminti speiguotą 
šiaurę kaitrią naktį Delyje. 

Jis skalandavo stiklinę, kartkartėmis gurkštelėdamas, 
ir žiūrėjo į artimas žvaigždes, jaudinančias savo švytėji- 
mu. Ventiliatorius šlavė lubas, vienodai burgzdamas. 

— Karui besibaigiant, Berlynas buvo ne itin rami vie- 
ta,— neprašomas ėmė pasakoti Gunaras, — kasnakt jį ap- 
lankydavo sąjungininkų aviacija. Kaukdavo sirenos, bėg- 
davau slėptuvėn, pasikišęs drabužius po pažastim... 
Skaičiuodamas artėjančius bombų sprogimus, krūpčioda- 
vau ir, šokinėdamas ant vienos kojos, maudavausi kelnes. 

Rytmečiais negalėdavau pažinti gretimų gatvių. Ding- 
davo mūriniai namai, o išdygdavo aukštos tvoros, apkli- 
juotos ališomis, raginančiomis nepasiduoti. Ant griuvėsių 
kapliais stuksendavo kaliniai, kurie kraudavo į rietuvės 
lygiai apskaldytas plytas. 

Kai atsirado bombų su uždelsto veikimo sprogdikliais, 
sprogimai nesiliaudavo kiaurą dieną... Bombų kasti buvo 
varomi kaliniai. Jie vertino šį darbą. Nors ir Žiauriai 
būdavo už tai baudžiami, jiems visada pavykdavo ką 
nors iškapstyti iš griuvėsių ir nuboginti į barakus. Kart- 
kartėmis jie netgi mėgindavo pabėgti. 

Du tokius mirtininkus civiliniais drabužiais su geltonais 
aliejinių dažų dryžiais užtikau mūsų garaže. Tai buvo 
lenkai ar čekai, o gal jugoslavai, — nesipiktinkite, kad aš 
tada nesupaisiau, kas jie tokie... Daviau jiems šoierių 
kombinezonus, šiokio tokio ėdalo ir keletą markių. Lie- 
piau laukti. Norėjau vakare išvežti juos už šlagbaumo. 
Su mūsų diplomatiniais ženklais dar buvo šiek tiek skai- 
tomasi. 

Kai atėjau sutemus, garažas buvo tuščias... Tuo ge- 
riau, Mažiau rūpesčio. Matyt, jie manim nepasitikėjo... 

Savo tarnybinės padėties dėka turėjau kai kurių pažin- 
čių netgi aukštų partinių pareigūnų tarpe. Vienas jų gy- 
veno prie Tirgarteno. Atmenu, sėdėjau pas jį vieną vaka- 
rą, po truputį gurkšnojome, jam atsirišo liežuvis, ir jis 
ėmė samprotauti apie „stebuklingąjį ginklą“. Staiga su- 
kaukė sirenos... 

Pasiteiravau, kur slėptuvė. Jis niekinamai nusikvatojo. 
Išsitraukė ir parodė man žemėlapį, kur buvo pažymėta 
priešlėktuvinių baterijų išdėstymas. Kiekvienas antskrydis 
čia turėjo sužlugti; buvo siekiama neprileisti vientisų 
formuočių virš reicho kanceliarijos. Vila stovėjo gina- 
majame trikampyje. Mano pažįstamas tikino, jog galime 
toliau ramiai gurkšnoti, Tik langus atidarėme ir užgesino- 
me šviesą. 

Dangus virte virė nuo eskadrilių gaudesio. Paskui pa- 
mažėle ėmė kilti sviedinių perliukai; jie sproginėjo, ūmai 
plyksčiodami. Šviesų kalavijai žiebė debesyse baltus 
veidrodėlius. 

Aš turiu neblogą atmintį. Prisipažinsiu tau, man visas 
tas karas taip pat jau buvo įgrisęs, o Hitleris — juo la- 
biau. Perdaviau žinias, kur reikia. 

Neilgai teko laukti galingo antskrydžio, ir vidury die- 
nos Berlyno centras buvo arte suartas. Iš manojo bičiulio 
vilos teliko pamatai. Jis pats atsitiktinai išsigelbėjo. 

Matyt, jam kažkas toptelėjo, o gal pas mus buvo jų 
agentas, pakanka, kad mane suėmė ir, nepaisydami pro- 
testų, pasodino į Moabitą. 

Buvau apkaltintas pagalba pabėgusiems kaliniams ir 
šnipinėjimu. Mat, anuodu pabėgėlius sugavo, o ant jų 
kombinezonų buvo išsiūtas švedų firmos pavadinimas. 
Nieko neprisipažinau. Pabėgėliai, garbingi vyrukai, taip 
pat pasakė, kad kombinezonus pavogę iš garažo... Ištvė- 
rė, neišdavė manęs. Tur būt, jie buvo lenkai ar serbai. 
Juos pastatė prie sienos. 

Tačiau ir tai negalėjo manęs išgelbėti. Mano pažįsta- 
mas partietis buvo jautrios sąžinės ir prisipažino buvęs 
nepakankamai budrus. Papasakojo apie miesto planą. 
Jį pasiuntė į frontą, o man po trumpo teismo buvo per- 
skaitytas mirties nuosprendis. 

Tačiau mirties bausmė kažkodėl buvo delsiama. Švedai 
darė žygių dėl mano bylos. 

Sėdėjau kameroje du mėnesius ir pyniau krepšelius iš 
žilvičių, — pasirodė, kad turiu tam gabumų. Naktį, kai 
ateidavo antskrydžių metas, o sargyba subėgdavo į slėp- 
tuves, smaksodavom prie grotų. Norėjau, kad mane iš 
karto nudėtų, mintis, kad galiu būti iškeptas ant grotų, 
nebuvo itin maloni. 

Pagaliau kažkurią dieną brėkštant buvau iškviestas iš 
kameros. Žinojau, ką tai reiškia. Buvau ramus. Mane 
nuvedė per kiemą, kur, nelyginant svastikos dalis, jau 
stovėjo kartuvės. 

Kanceliarijoje man buvo pranešta, kad esu laisvas, bet 
privalau tučtuojau išvykti iš reicho. Apie nieką kitą aš 
ir nesvajojau. Padėjo grafo Bernadoto įsikišimas. 
neatsisakė malonumo parodyti man visus pasirengimus 
egzekucijai. Suprantate, turėjo humoro jausmą... O gal 
"tai buvo tik savotiška pedagogika... 

Prieš išleidžiamas turėjau pasirašyti kvitą, kad su ma- 
nim visiškai atsiskaityta. Pasirodė, kad už krepšelių py- 
nimą — už kiekvieną darbo dieną — man priklausė dvi 
markės šešiasdešimt pienigų. Iš bendros sumos buvo at- 
skaityta keturiasdešimt markių už kartuvių įrengimą, aš- 
tuonios markės už virvę ir pirštines budeliui, be to, dar 

pedantiškai buvo pažymėta, jog dvylika markių kaštavo 
antros klasės bilietas, mat, jis gyveno už Berlyno ribų. 
Grąža man buvo išmokėta iki pfenigo. Iki šiol laikau tos 
sąskaitos kopiją. Tur būt, aš vienintelis nuteistasis, turin- 
tis tokio pobūdžio dokumentą. 

Dabar jūs suprantate, kodėl taip vertinu vokiečius. Tik 
su jais ir varyti biznį! Neapvils, solidūs prekybininkai. 
Mėgstu pasiklausyti, kaip linksmai jie pasakoja apie Pa- 
reinio pramonę, apie milijonus tonų plieno, kurį vėl lydo 
Krupas. | 

Tada iškart prisimenu tą sąskaitą, kurią kaip amuletą 
nešiojuosi piniginėje. Iškart panūstu gyventi. Jie su ma- 
nim atsiskaitė, bet aš — ne! 

Gaila, kad su manim nevažiuosite. Gal būtume susitikę 
senų pažįstamų. Jie dabar griaunasi Indijon, dalina sti- 
pendijas, platina nekaltus spaudinėlius apie jūsų Sileziją, 
kurios, pasak jų, „neteko Europos ekonomika". 

Na, man metas. Smokingą užsimesiu ant rankos, per 
karštą. Apsivilksiu atvykęs vieton. Tfu, dar ta „peteliš- 
kė"... 

Palydėjau jį iki automobilio. Vos padėjęs rankas ant 
vairo, jis beregint išblaivėjo. Čiūžtelėjo šviesomis per 
baltas vilos sienos ir nurūko Centrinės aikštės link. 

Valandėlę žiūrėjau jam įkandin, klausiausi, kaip ūžia 
motoras, kol tvanki naktis nepakeliama našta užgulė pe- 
čius. Smukau į atvėsintą kambarį. 
= — Išėjo? — atsargiai paklausė žmona.— Maudysies? 

— Ankstyvas metas, paskaitysiu. Jei svečiai taip pa- 
biro, pamatysi, dar kas nors užbėgs. 

— Taip. Tu būtum laimingas, jei gyventum ne namuo- 
se, o stotyje, — karčiai atsiduso ji. 


DEIVĖS KALI 
ŽIRKLUTĖS 


Nuo ritmiškų pirštų smūgių sužvangėjo laukųjų durų 
stiklas. Paskui pasigirdo ilgas, atkaklus skambutis. Tai čo- 
kidaras nuo vartų skelbė apie šturmuojantį svečią, ku- 
riam, Matyt, jautė pagarbą. 

Tankios lianos, apsivijusios apie bambuko grotas, ne- 
praleido nakties šviesų. Nedegiau elektros, nes ji privilio- 
davo visą debesį vabzdžių. Ir šiaipjau toji lapų uždanga 
buvo pilna krebždesio ir šlamesio, joje knibždėjo maži 
driežiukai, kurie kaip lietaus lašai kapnojo praeiviams 
ant sprando. 

Kai už įstiklintų durų šmėstelėjo baltas tiurbanas ir 
padvelkė aitrūs kvepalai, atspėjau, kad mane aplankė 
misteris Singhas, juokais mūsų vadinamas „komisaru“. 

— Nesitikėjote tokio vėlaus vizito? — jis kilstelėjo del- 
nq prie kaktos, kariškai sveikindamasis.— Bet 6۸ ۰ 
Buvau netoliese tarnybos reikalas ir atnešu tamstai ,,per- 
liuką“... 

Jis veržliai įžengė į kambarį, su palengvėjimu išsidrė- 
bė fotelyje, apkūnus ir suprakaitavęs. ,, Komisaras“ buvo 
civiliškai apsirengęs, ant baltų apatinių kelnių išleistais 
marškiniais, sėdėjo plačiai išskėtęs drūtas šlaunis, mat, 
kadaise buvo man prasitaręs, kad jam šunta kirkšnys. 
Nusiavė sandalus su kilpa didžiajam pirštui ir vėsino pė- 
das ant akmeninių grindų. 

Pavaišinau jį cigaretėmis. Užsirūkė, įtariai apžiūrėjo. 
Konstatavęs, kad čia mūsų reprezentacinis ,,„Vavelis“, 
abejingai užsitraukė, laukdamas stiklelio viskio. 

Susipažinau su juo prieš pusmetį kažkokiame pobūvy- 
je. Sužinojęs, kad aš rašytojas, jis užbėgo pas mane „su- 
vilgyti perkaitusio organizmo“ ir pasirodė esąs labai šne- 

kus. Dar ne kartą jis lankėsi pas mane šioje „sausoje 
šalyje“, kur dėl prohibicijos prasto viskio butelis kaštuo- 
ja vienuolika dolerių. Kaitros iškamuotas policijos kari- 
ninkas užeidavo pas mus ir pasakodavo įdomius atsiti- 
kimus iš savo praktikos. O aš girdydavau jį viskiu. Kai 
jam pritrūkdavo istorijų, visą vakarą turėdavo tenkintis 
„Koka-kola“ ar apelsinų sultimis. Tačiau jis dėl to ne- 
įsižeisdavo. 

— Aklosios žarnos operacija yra kone kosmetinė pro- 
cedūra,— pradėjo „komisaras“, su pasigardžiavimu siurb- 
damas gintarinį skystį, atsiduodantį namine,— juoba, jei 
pacientas yra jaunas... 

— Ir ne per riebus, — pridūriau su išmanymu. 

— Taip, ir ne per riebus, — melancholiškai sutiko jis.— 
Po kelių dienų piūvis suauga, palieka tik nežymus 
randas. 

Į Šventosios šeimynos ligoninę buvo atvežta jauna, gra- 
ži mergina. Ji buvo vardu Kini Gupta. Būdingi skausmai, 
traukuliai, diagnozė lengva — apendicitas. Visi artimi gi- 
minės, gal vienuolika žmonių, ją lydėjo, drąsino ir prašė 
daktarą ypatingai ja rūpintis. Mergina tučtuojau buvo 
paguldyta ant operacinio stalo. Operavo jaunas gabus 
chirurgas, daktaras Mohitas Sri Devis. Jis išpiovė ataugą, 
gražiai pritvinkusią pūlių, ir atsargiai, tarsi brangenybę, 
įdėjo į stiklainį su formalinu,— vėliau parodys ją gimi- 
nėms. 

Mergina greitai atgavo sąmonę. Nuolankiai dėkojo gy- 
dytojui, lyg maldai sudėjusi delnus. O pacientės giminės 
apvainikavo jį ant laiptų gėlių girliandomis. 

Žaizda gijo lengvai. Kini gerai jautėsi. Ją lankė drau- 
gės. Aplink jos lovą šlamėjo šilkais dailiaakės, blizgu- 
čiais apsikarsčiusios merginos. Jos pasakodavo paskalas, 
stebėdavo perrišimus, tarsi ištroškusios kančios virpulio, 
kai sesuo plaudavo randą. Sesuo instrumentininkė, chi- 
rurgo dešinioji ranka, Kanaklata Sen, kuri dėjo kaukę 
operacijos metu ir glostė pacientės skruostą prieš jai už- 
miegant, mėgo klausytis pokalbių apie brangenybes ir 
meilę, nes mūsuose šie dalykai glaudžiai susiję. 

Šeštąją dieną po operacijos atvažiavo senas ,,Pakar- 
das“, ir Kini buvo pargabenta namo. 

Vakare ji ėmė karščiuoti. Pradėjo skųstis aštriais pilvo 
skausmais. Nepadėjo nė penicilinas, po dviejų dienų mer- 
gina mirė. Ką gi? Kol kas šioje istorijoje nėra nieko ne- 
paprasta... Gal komplikacijos, o gal paprasčiausia infek- 
cija... Kas gali Žinoti? 

Velionė buvo susupta į baltą drobulę, kaip dera mer- 
gelei, gražiai kaip saldainis suvyniota į rožinį celofaną, 
ir nunešta ant bambuko kopėtėlių sudeginti. Buvo sukrau- 
tas tvarkingas malkų laužas, raudotojos apliejo jį ištir- 
pintu sviestu, ir palaikai sudegė. 

Mirtis mums nebaisi... Čia tik persikūnijimas. Mums 
prieš akis daug gyvenimų. Giminės nė nebūtų priekaišta- 
vę gydytojui, gerbdami paskutinę Kali valią, jei pelenuo- 
se, kai juos imta žerti, prieš suberiant į Džamnos bangas, 
nebūtų aptikta mažyčių chirurginių žirklučių, naudojamų 
arterijoms užspausti. 

Žmonės spietėsi aplink karštus pelenus, o violetinis nuo 
ugnies žirklučių nikelis vis pikčiau tvyksčiojo saulėje. 

Tada imta garsiai kalbėti, kad chirurgas jas pamiršęs 
ir užsiuvęs žaizdoje. Kaltinimas skambėjo įtikinamai. 
Iš karto piūvis užsitraukė, bet, kai sveikstančioji pradėjo 
judėti, kietas daiktas suerzino pilvaplėvę, o gal net pra- 
dūrė žarnas ir sukėlė užkrėtimą. Pradėta gailėtis, kad tuoj 
po mirties nebuvo padaryta skrodimo. Iš vidurių išimtos 
žirklutės buvo nepaneigiamas nusikalstamo nerūpestin- 
gumo įrodymas. 

Prasidėjo tardymas. Sesuo instrumentininkė nedvejoda- 
ma pažino žirklutes, nes per operaciją buvo prie ligonės. 
Ji raudojo mirusios, su kuria buvo susidraugavusi, Chi- 
rurgas, daktaras Devis, kad ir netyčia, tapo mergaitės 
mirties kaltininku. Durys į operacinę kartą visam laikui 
jam buvo uždarytos. Galas karjerai. 

Jo šeima vedė derybas su mirusios giminėmis, mėgino 
geruoju susitarti dėl kompensacijos dydžio ir prašė ne- 
kelti bylos. Tačiau skandalas buvo pernelyg didelis. Pro- 
kuroras pateikė kaltinamąjį aktą. 

Singhas triumfuodamas pažvelgė į mane ir pastūmėjo 
stiklą. Įlašinau jam viskio ir dosniai įpyliau sodos van- 
denio, nors jis įspėdamas kilstelėjo mažąjį pirštą. 

— Žinau, žinau, — sumurmėjau,— tamstos geležinis or- 
ganizmas nepakelia vandens, rūdyja... Bet aš šią istoriją 
jau esu išsikirpęs iš „Hindustan Taim". 

Jis niekinamai papūtė storas lūpas, priglostė riebiai su- 
teptą ir standžiai susuktą ant kaspinėlio juodą barzdą. 

— Iš kur man žinoti, kad jūs taip įdėmiai sekate teis- 
mo kroniką? Bet visa istorija tik dabar prasideda, ir ieš- 
koti jos laikraščiuose — bergždžias dalykas. Truputį vis- 
kio, nes negaliu pajusti skonio... A, čia „Old Smagler'“,— 
jis klausėsi, kaip kliuksi pilamas skystis.— Kaip gražiai 
šneka tas butelis... 

Taigi prasidėjo tardymas. Daktaras dievagojosi esąs 
nekaltas. Tačiau sesers Kanaklatos Sen pareiškimas sun- 
kino jo padėtį; to pakako jam nuteisti. 

Daktaras Sri Devis teismo metu, per pertrauką, tarsi 
pats sau pasakė: „Žinau, kas mane pražudė, — šeima norė- 
jo apvesdinti mane su turtinga.“ 

Dėl šių žodžių vertėjo susimąstyti. Ėmiau klausinėti 
apie ligoninės seserį Kanaklatą Sen. Ji turėjo gerą vardą, 
tik buvo kuždamasi, kad yra įsimylėjusi mūsų chirurgą. 
Žmonės matydavo juos besišnekučiuojančius, tur būt, ne 
vien apie apendicito operacijas. Kanaklata ateidavusi li- 
goninėn naktį, kai jis budėdavęs, nors būdavusi ne jos 
eilė. Tiesą pasakius, nieko konkretaus jai nebuvo galima 
prikišti; susidarė nutylėjimų, paskalų atmosfera, tiesa, 
paskalos buvo greičiau palankios merginai, nes visi ją 
mėgo už romumą ir paslaugumą. 

Tačiau daktaro motina negalėjo susitaikyti su kaltini- 
mu. „Mano sūnus nekaltas“, — visiems kartojo ji. 


Ji nuėjo į fligelį, kur gyveno sesuo Kanaklata Sen ir 
lyg paklaikusi ėmė šaukti: „Jei sumelavai, nebematysi 
šviesos. Jei sakei teisybę, nieko tau nebus...“ 

Ji atsisėdo ant jos kambario slenksčio ir pradėjo ba- 
dauti. Kiūtojo ten susikūprinusi, užsidengusi veidą sario 
kampu. Išeidama iš namų, mergina turėdavo peržengti iš- 
tiestas jos kojas, kurios kaip sudžiūvę stagarai barkšojo 
po plonu šilku. Senė neėmė iš jos net dubenėlio su van- 
deniu, kad suvilgytų suskirdusias lūpas. Tik ištisai mur- 
mėjo: „Jei sumelavai, apaksi. .." 

Esu išauklėtas anglų mokyklose ir netikiu magija. Ste- 
bėjau seserį Sen. Atrodė, kad ir ji nepasiduoda neregi- 
moms pinklėms. Tačiau, atėjusi j ligoninę, leisdavosi 
į akis dezinfekuojančius lašus. Pas mus daug dulkių, vė- 
jas neša tongų ratų sutrintą jaučių mėšlą, lengva gauti 
akių uždegimą... Ji dirbo normaliai, gal kiek nervingai, 
bet tuo nesistebėjau. 

Tačiau nepraėjus nė dviem dienoms, jai užtino vokai. 
Ėmė tekėti pūliai. Sesuo Kanaklata Sen sėdėjo namuose 
ir klausėsi monotoniško senės kuždesio: „Jei sumelavai, 
kad tu apaktum..." 

Ji taip bambėjo valandų valandas. 

„Liaukis! Maldauju, liaukis!“ — staiga isteriškai ėmė 
šaukti sesuo. Keliais ji šliaužė link durų, kurios jai vos 
miglavo šviesesne dėme. Jos regėjimas blėso. 

— Na ir ką? — nekantriai paklausiau. 

Jis dėbtelėjo į mane, tarsi stebėdamasis, kaip čia aš 
nesuprantu tokių paprastų dalykų, ir pastūmėjo man 
tuščią stiklą. Dosniai jam pripyliau. 

— Nieko. Ji atsiėmė parodymą, kad pažino žirklutes. 
Atseit, apsiriko. Tačiau mes patikrinom komplektą, išimtą 
15 sterilizatoriaus,— jų tebestigo. Ji mėgino gelbėti dak- 
tarą. 

— Nenoriu, kad jį nuteistų,— gniaužė pirštus mergina. 

Kai ją prirėmiau, prisipažino, bet neišliejo nė vienos 
ašaros. Daktaras Devis žadėjo ją vesti. Ji mylėjo jį. Ta- 
čiau mūsuose tai išties neturi reikšmės, jeigu jausmo 
neparemia atitinkamas kraitis. Ištekėti už daktaro jai bū- 
tų buvusi didelė laimė, nes ji neturėjo pinigų nė brange- 
nybių. Kol kas viskas buvo laikoma paslapty. 

Tačiau daktaro šeima nusprendė apvesdinti jį su kita 
mergina, kuri turėjo atsinešti gerą kraitį. Pinigų reikėjo 
šeimos biudžetui. Liovėsi kuždesiai apie meilę. Daktaras 
privalėjo paklusti šeimos tarybai. Tačiau jam stigo drąsos 
prisipažinti savo mylimajai, Sesuo Kanaklata Sen iš atsi- 
tiktinio pokalbio su pacientėmis sužinojo, kad rengiamasi 
vestuvėms. Ji nusprendė atkeršyti. 

Ne, ji nekalta dėl anos merginos mirties. Juk buvo ją 
pamilusi. Lankydavo Kini Gupta, jai sugrįžus į namus. 
Kai ši staiga mirė ir buvo pradėta kalbėti, ar kartais čia 

ne pooperacinių komplikacijų kaltė, jai toptelėjo piktas 
kėslas, Ji drauge su kitais rengė palaikus sudeginimui, 

Atsisveikindama su velione giminių ir draugų minioje, 
ji, glcstydama kūną, įkišo velionei po sariu žirklutes, ku- 
rias buvo paėmusi iš operacinės. 

Kremacijos aikštėn ji nėjo. Gedėdami visi ją pamiršo, — 
juk tiek žmonių tada lankėsi velionės. namuose. Toliau, 
tur būt, aišku? Palaikai buvo apdėti malkomis, ir tik iš 
pelenų kaip kaltės įrodymas sužvilgo nikeliuctas plienas. 

— Ar dabar ją teis? 

— Ne. Daktaras nenori daugiau jos skriausti. Tik išmes 
iš ligoninės. O regėjimas jai sugrįžo... Daktaras ves aną, 
turtingą nuotaką. Jei pasaulyje yra lemtis, tai ją savo 
rankose laiko senės, kurios jį supiršo. 

— O kaip sesuo? 

— Ji myli daktarą,— susimąstė Singhas.— Sesuo Ka- 
naklata Sen žavi moteris. Jei norite, supažindinsiu. Veria 
ją ۵81010011, Neatsisakinėkite iš anksto... Ką gali žinoti? 
Meilė yra akla. 

Jis žvilgterėjo į laikrodį Vienu gurkšniu išbaigė 
stiklą. 

— Tiesą sakant, turiu dar vieną istoriją, bet mano am- 
žiuje malonumais reikia naudotis protingai... Kai mane 
vėl ims troškinti, užbėgsiu kurį vakarą. 

Palydėjau jį iki durų. Uždegiau šviesą. Balti, sakytum, 
iš neapskrudusios tešlos, driežiukai ropinėjo lubomis ar- 
čiau lempos, laukdami vabzdžių antskrydžio. Naktis buvo 
šilta. Mūrai alsavo karščiu. 

Dar girdėjau, kaip čokidaras atsisveikino su karininku, 
garsiai sumušęs kulnais ir dunkstelėjęs lazda, kuria rams- 
tydavosi eidamas nakties sargybą. Paskui pasitaisė durk- 
lą už diržo ir, įsitikinęs, kad niekas neina, įniko lempos 
šviesoje megzti virbalais megztinį. 

Grįžau į kambarį užsirašyti išklausytos istorijos. Ten 
tebetvyrojo aitrus policijos karininko kvepalų tvaikas, 
o ant drobinio krėslo apvalkalo dar buvo matyti tarsi 
karšta laidyne sulaidytos klostės ir prakaito dėmės — rie- 
bių jo šlaunų kontūrai. 


KELIAS 
Į MANDALĖJŲ 


— But it's too late! ۱ 

— No, it's never too late to call on him! — išgirdau 
besiginčijančius balsus.— He's countryman of mine, I can 
come at any time! ۲ 

Nors buvo kalbama angliškai, pažinau atvažiavus mano 
pažįstamą lakūną, lenką, Zigmuntą Rogulskį. Iškeliavęs 
iš Lenkijos su Anderso daliniais, per Persiją, Palestiną jis 
nusigavo iki Anglijos ir Kanados. Skraidė anglų aviacijos 
junginyje, paskui, kai buvo įsitikinta jo narsa ir šalta- 
kraujiškumu, jam imta skirti specialias užduotis. Taigi, 
jis skrisdavo vienas į naktinius bombardavimus bei ,„me- 
džiokles“. Tėvynėn negrįžo. Šiek tiek tikėjo antitarybine 
propaganda, bet iš tiesų jam buvo gėda, kad nepajėgė 
prasigyventi. Kaipgi čia grįši tuščiomis rankomis... 
Vyrukas jau buvo persiritęs per ketvirtą dešimtį — 
rimtas amžius pilotui, —ir nieko kito nemokėjo, kaip tik 
vairuoti mašinas... 

— Grįžti į Varšuvą ir pradėti nuo pradžių? Į aerodro- 
mą manęs neįsileis. Per ilgai dvejojau... Aš pats nepasi- 
kliaučiau tokiu avantiūristu,— samprotavo jis balsu po 
poros didelių taurių. — Dar metai, dveji, padarysiu vieną 
kitą biznį ir galiu grįžti. Motina, dėkui dievui, gyva, tai 
apsidžiaugtų... Pabūčiau su ja nors savaitę, — svajoda- 
vo,— o paskui tegu mane ir į Sibirą veža. Kai pagalvoju, 
kiek pinigo man pro rankas praslydo, įmanęs snukį sau 
daužyčiau, koks buvau kvailys! Mums atrodė, kad amži- 
nai bus lengvų uždarbių... O čia kasmet vis sunkiau. 
Kai mano nusipenėjęs radža ateina su nauju pasiūlymu 

! — Jau vėlu! 


— Ne, niekada nevėlu jį pašaukti! Jis yra mano tėvynainis. Galiu 
ateiti, xada tinkamas! (Ang!) 

taupyti, kaip paprastai, mano sąskaita, dažnai mane ima 
noras spiauti jam po kojų ir nešdintis velniop. Bet kur? 
Čia mane bent pažįsta, net jei būčiau be skatiko, neišmes 
iš viešbučio, nepagailės butelio viskio: „Misteris Roga,— 
taip mane indai vadina, — tai garbingas svečias! Jam ne- 
reikia malonės, už kiekvieną paslaugą jis moka trigubai.“ 

Taip, jis mėgo plačius mostus, kaip ir daugelis lenkų, 
buvo lengvatikis ir lengvabūdis. Už krislelį širdies, palan- 
kumo, netgi už parodytą susidomėjimą jį buvo galima 
nupirkti. Tad atsitiktini pažįstami — žinote tuos susitiki- 
mus prie baro, cigarečių dūmuose pasakojamus atsimini- 
mus apie kažin kokį ten bendrą frontą — paslaugiai leis- 
davo už save mokėti arba skolindavosi iš jo pinigus, nė 
nemanydami grąžinti. 

„O, dabar jau esu atsargus, — šaipydavosi jis iš savęs, — 
beje, tai man nesunku, nes krūtinė taukais apteko, o pi- 
niginė sulyso. Čia, Indijoje, viskas pigiau grybo, ypač 
tarnai ir merginos. Draugai šaiposi iš manęs, nes nemoku 
paimti, išsunkti ir išmesti. Jei pats neturiu laimės, tegul 
nors jie manim pasinaudoja, teužsidirba pas mane... Ži- 
nau, kad jie peša mane kaip įmanydami, traukte traukia 
dovanas, na ir tegu sau, dar misteris Roga pajėgia būti 
ponu! 

Kai priėjau prie durų, jis jau riedėjo vidun, žemas, 
kresnas, stipriai spaudė ranką ir amerikietišku papročiu 
tapšnojo per pečius, net dundėjo. Buvo iškart matyti, 
kad šis vyrukas neapvils nei išgertuvėse, nei peštynėse, 
kad jis iš tų, kurie ne tik nepalieka draugų bėdoje, bet 
dar sulaužyta kėde dengia atsitraukiančius. Jis buvo 
rausvaveidis, šviesiais, jau gerokai ties lsakta praretėju- 
siais plaukais, tik akys — žydros, slaviškos, rodė jo 
minkštą širdį. Nors ir būdavo smarkokai įkaušęs, visada 
draugų tarpe nepriekaištingai elgdavosi; štai ir dabar 
įbruko man pluoštelį liaunų, purpurinių buginvilėjos ša- 
kelių, matyt, prilaužtų kaimyno sode. 

— Čia poniai, norėčiau atsiprašyti už naktinį antpuo- 
وا‎ 

— Žmona jau miega. 

— Juo geriau. Su manim neturėsi jokių rūpesčių. Šal- 
dytuvas veikia? 

— Šiaip taip veikia. 

— Tada ledo į stiklines, — suplojo jis delnais.— O kas 
čia per tvarka? Kur tarnai išsilakstė? Aš butelį atsinešiau. 

— Išvijau juos visus... Norėjau ramybės. 

— Taigi esam laisvi! — Jis išsitraukė marškinius iš kel- 
nių ir atsisagstė, atidengęs tinklinius apatinius marški- 
nius, pro kurių akutes kyšojo rusvi, tankūs krūtinės 
plaukai. 

— Viskas slepiasi nuo kaitros,— jis su pasitenkinimu 
kasėsi, — plaukai nuo galvos subėgo man ant bambos... 

Įmečiau ledo į stiklines. Pripyliau viskio. 

— Prašom paragauti manojo,— jis suko butelio dang- 
teli. 

— Palaikykim juodai valandai, kai šitą užbaigsim. 

— Ak, tie kcmunistai! Be perspektyvinio planavimo — 
nė iš vietos, — draugiškai trynė jis rankas. 

— Man pasirodė, kad jūs atėjote ne vienas. 

— Taip,— jis atsainiai numojo ranka,—ten yra drau- 
gas, majoras Bobis Metjuzas, velnioniškai gabus pilotas. 
Būdamas devyniolikos metų, tapo lėktuvo vadu. Labai 
mėgstu tą vyruką, kai pažvelgiu į jį, pats atkuntu. .. Man 
nesiseka, bet tas tai jau, matyt, po nelaiminga žvaigžde 
gimė, ir šunys jam lopšines traukė... 

— Girtas? 

— Ne. Tik jis toksai delikatus. Ilsisi ant slenksčio. 

— Eisiu jo pakviesti. 

— Nereikia. Tikriausiai šlapinasi, čokidaro saugomas. 
Baigęs pats prisistatys. Na, būk sveikas! 

Pakėlėme stiklus ir saikingai truktelėjome. 

— Kas jus į Delį traukia, Roga? 

— Reikalai. Pagaliau įgijau proto ir kalu pinigą. Nusi- 
pirkau dirbtuvėlę cukranendrėms perdirbti... 

— Nebeskraidysite? 

— Ką jūs! — šokosi jis.— Mano maharadža, kaip, beje, 
dauguma jų, atsisakęs absoliutinės valdžios, ėmėsi finan- 
sinių aferų... Vėl nusipirko du atitarnavusius lavonus — 
„Lakotas“... Pasirašiau kontraktą skraidyti į Himalajus, 
į pasienio fortus, kur karo lėktuvai nenori lįsti, nes per- 
nelyg rizikinga... 

— Ar mašinos gerai išsilaikiusios? 

— Jūs žinote, kad šioje šalyje viską galima sutvarkyti 
per protekcijas ir kyšius. Komisija pasiėmė, kas jai pri- 
klausė, ir nurašė lėktuvus. Dabar tereikėjo sužinoti var- 
žytynių dieną ir parūpinti tokių pirkėjų, kad nebūtų kon- 
kurencijos. Įsigijom pigiai. Pats juos apuosčiau, dar kiek 
laiko pasilaikys ore. 

— O kodėl kariuomenė nenori gabenti krovinių? Tur 
būt, pigiau atsieitų. 

Matote,— jis pasislinko arčiau, atsirėmė keliais į ma-‏ سب 
no kelius, pastatė stiklą ir ėmė rodyti delnu, kaip skren-‏ 
dama, — man moka už kilogramą, tad prikemšu lėktuvą,‏ 
kad net pukši. Neimu nė benzino grįžti atgal, kad nebūtų‏ 
jokių dvejonių. Kartą pakilęs, turiu nuskristi. Ten, viršu-‏ 
je, diena prasideda anksčiau, reikia dar patamsiais išves-‏ 
ti mašiną į penkių tūkstančių metrų aukštį... Tačiau vi-‏ 
dutinis skridimo aukštis — tarp septynių ir aštuonių. Hi-‏ 
malajus pasiekiu vos auštant, kai ledynai ima rausvėti.‏ 
Turiu išvesti lėktuvą į savo trasą, einančią viršum vin-‏ 
giuoto slėnio, kol nuo saulės sniegas ims garuoti ir mig-‏ 
lomis Klostyti kalnus. Kartu su saule atsiveria kelias; da-‏ 
bar matomumas geras, bet mane ima svaidyti — kartais‏ 
sparnas nuo šlaito būna ne toliau kaip per trisdešimt met-‏ 
rų. Tai bent pramoga, net kvapą gniaužia!‏ 

— Kodėl neskrendate aukščiau? 

— Nes peršoksiu ribą, negalėsiu nusileisti... Supran- 
tate? Tai aklinas uolų maišas su vos nuožulniais šlaitais, 
nusileidimo aikštelė, padengta šiaip taip išlygintom uolų 
nuobirom,— vos trijų šimtų metrų ilgio... O prieš akis — 
uola, siena, į kurią skrendu nosies tiesumu. Jau nebeiš- 
rausiu iš čia mašinos, juoba su tokiu kroviniu, nebeiš- 
suksiu viražo. Turiu tūpti. Ir leidžiuosi. Staiga slėnis 
priguža žmonių, iš už žvilgančių uolų ima lįsti gyvento- 
jai. Ne, čia ne tibetiečiai ir ne gurkai... Manų gentis. 
Aukšti, augaloti. Šimto kilogramų maišą ima ant pečių, 
užsiveržia diržą ant kaktos ir rabždinasi takeliu forto 
link. Švyti sniegas, o jie nuogom krūtinėm, tik strėnas 
apsijuosę... Ir blauzdos standžiai apvyniotos virvutė- 
mis... Moterys dar tebestovi ir 2100890 į mane. O aš į jas. 
Turkių, granatų, agatų karoliai... Ir tos krūtys. Dievulėli 
tu mano... Styro į šalis, sakytum, bronzinės, maginte 

magina ištiesti ranką... Jeigu mano „Dakota“ turėtų to- 
kius amortizatorius, visur tūpčiau be baimės... Žiūriu 
į tas merginas, ir jos į mane žiūri. Nereikia žodžių. Jos 
supranta mano susižavėjimą ir tik rodo dantis... Bet jau 
vyrai jas šaukia, net aidas skamba slėnyje... Ir pirmieji 
indų karininkai pakeltomis apykaklėmis, apsivynioję 
kaklus kupranugarių vilnos šerpėmis, leidžiasi pas mane, 
Tik dabar pajuntu, kaip dvelkia šalčiu nuo tų sienų; visas 
šlaput šlaputėlis, aš žiūriu į kabančias virš manęs uolas, 
ir Mane ima baimė. Kojos dreba. „Na, šiuokart man dar 
pasisekė“, — spiaunu sau už nugaros iš džiaugsmo, ir, 
kaip paprastai, einame gerti viskio. 

Jis įsmeigė į mane žydras akis — kupinas pasitikėjimo 
ir labai vaikiškas, nors jų baltymai ir buvo išraizgyti 
kraujo gyslučių. 

— Kad aš mokėčiau prekiauti... Juk ten už adatas, 
puodus, peilius... ką ten, už degtukų dėžutę ir tuščią 
skardinę nuo alyvos būtų galima išsiderėti gražius karo- 
lius iš pusbrangakmenių. Ten, kalnuose, yra tikrų lobių. 
Jie patys nežino, ką turi. Paprasčiausiai renka upeliūkš- 
čiuose, kas žiba, kas savo spalva akį traukia... O paskui 
trina į akmenį, dirbdinasi primityvius karolius. Už pinigus 
nieko ten negausi. Jie beveik nenusileidžia į slėnius... 
Kuriam galui jiems popierėliai... Nebent seni pinigai su 
karalium Jurgiu, sidabras papuošalams... O kokie jų 
ginklai! Pusantro metro ilgumo lankai, lengvi it plunks- 
nelės. Man matant, berniūkštis šovė į erelį. Iš kokių pen- 
kiasdešimties metrų atstumo... Kone vertikaliai. Jis taikė 
kiek į priekį. Erelis ėmė suktis ratu ir žnektelėjo ant 
uolos per keletą žingsnių nuo mūsų. Strėlė pervėrė jį 
kiaurai... Nenorėčiau kada nors tapti tokių lankininkų 
taikiniu... 

Jūs renkate visokius keistus daiktus, turite kaip ir kokį 
etnografijos muziejų; kai skrisiu kitą kartą, ką nors ir 
jums ۰ 

Kadangi jis tat sakė nebe pirmą kartą, šyptelėjau; ma- 
no bičiulis turėjo dar vieną labai lenkišką bruožą — mėgo 
žadėti. Tą akimirką, kai žadėdavo, jis nemeluodavo, bū- 
davo tikras, kad atveš, —ką jam reiškia kokie karoliai, 
lankas ar iš medžio išdrožta demono kaukė! Bet paskui 

pažadai išdulkėdavo iš galvos. Iš savo tikrai nepaprastų 
reisų jis man niekad nieko nebuvo atvežęs. 

— O kaip grįžtate, misteri Roga? 

— Čia jau paprastesnis dalykas... Prisipilu benzino, 
kurio ten atgabenama asiliukais, karavanais. Tokia eks- 
pedicija trunka keletą gerų mėnesių. .. Žiemą fortas būna 
užverstas sniegu, visiškai atskirtas nuo pasaulio. Jiems 
lieka tik radijo stotis. 

Taigi paimu paštą ir prisikraunu kažkokių uolienų pa- 
vyzdžių, kartais tenka gabenti sužeistuosius... Mat, ten 
linksmas pasienis, ir banditizmas laikomas vieninteliu 
vyro vertu užsiėmimu, Ir skrendu sau... Dabar jau galiu 
skristi aukščiau. 

Už tokį reisą. gaunu du tris tūkstančius rupijų... 

Na, žinoma, aš šiek tiek rizikuoju sužaloti jiems Hima- 
lajus. Bet radža apdraudžia kiekvieną mašiną mažiausiai 
trijose draudimo bendrovėse, taigi tokiu atveju neturėtų 
nuostolio... 

— O jūs? 

— Aš taip pat esu apsidraudęs nelaimingo atsitikimo 
atveju. Apie parašiutą neverta nė kalbėti. Tie pinigai 
skirti šeimai Lenkijoje — ašaroms nušluostyt. Tiesą sa- 
kant, tai vienintelis tikras uždarbis. Nors velniai žino, ar 
jie norės siųsti pinigus kitapus „uždangos“? Turiu čia 
tiek bičiulių, — ir viskio pastatys, ir penkis šimtus rupijų 
paskolins, tačiau abejoju, ar kas padarytų šį paskutinį 
patarnavimą — pasirūpintų tuo reikalu. 

— Kadangi pirkote dirbtuvę, turėsite kitą uždarbio šal- 
tini... 

— Taip. Pirkau perpus su kitu pilotu, indu, — pažįstu jį 
dar iš Anglijos, skraidėme gretimuose junginiuose. Tok- 
sai neapmaus. Čia rimta investicija, šešiasdešimt tūkstan- 
čių rupijų, penkiolika tūkstančių dolerių, — ne juokai. 
Bobis turėjo būti trečias, tačiau, be autografo vekselyje, 
daugiau niekuo prie biznio neprisidėjo... Turiu už jį 
įmokėti, tad skraidau ir skraidau. 

— Kažkodėl ilgai jo nesimato. Gal nusišlapino ir nuėjo 
sau namo? 

— Ė, ne... Jis gerai išauklėtas žmogus. Tikriausiai no- 
ri prasivėdinti, nes mudu jau drūčiai truktelėjom. Ar ne- 

sate apie jį girdėjęs? Jis tikras asas, o jeigu jau aš taip 
sakau, vadinasi, vaikinas nakčia turi lakioti kaip šikšno- 
sparnis! Tuoj žvilgtersiu, bet iš pradžių išgerkim, nes tas 
paskutinis gurkšnis gali vandeniu pavirsti. 

Pasikėliau, skubiai pastačiau į šalį stiklinę su ledo ga- 
balėliais. 

— O dabar įlašinsim viskio, kuriam galui ledas turi 
veltui tirpti — jis prilaikė mane, pildamas iš butelio. 

Miestą plačiai gaubė tvanki naktis. Kažkur gretimame 
sode įniko gailiai staugti šakalas, gedulingu choru jam 
pritarė kiti. Tasai natūralus miesto švaros apsaugos sky- 
rius veikė be priekaištų. 

— Niekur jo nėra,— pasakiau, gindamas šalin plaz- 
dantį naktinį drugį. 

— Jis čia, sabe,— pasikėlė šalimais tupėjęs čokidaras,— 
ilsisi. .. 

Svečias gulėjo kniūbsčias nuožulnioje, tankioje lianų 
pynėje, tarsi hamake, ir kietai miegojo. 

— Bobi, kelkis, — papurtė jį Roga,— blogai jautiesi? 

— Ne, ką tu... Uosčiau gėles,— Bobis spaudžia man 
delną. 

— Betgi jos nekvepia... Čia dar vienas prasimany- 
mas. ..— kandžiai burbtelėjo Roga. 

— Taigi, kad nekvepia, vadinas, galim eiti viskio iš- 
gerti — sutiko lakūnas. 

Jis buvo labai aukštas, lieknas, rusvais, trumpai pa- 
kirptais plaukais. Susmukęs į krėslą ir sukryžiavęs kojas, 
apmMautas siaurutėmis netaurinto šilko kelnėmis, jis tarsi 
perlūžo. Atrodė, kad šis vyrukas turi keliais sąnariais 
daugiau už normalų žmogų. Man ko nors jį paklausus, 
jis tik sumurmėdavo, įsistebeilijęs į raudonas, baisingų 
grimasų iškreiptas Tibeto kaukes. Nukarinęs ranką prie 
žemo stalelio, laukė, kol jam įbruksiu stiklinaitę. 

— Galime toliau kalbėtis... Nesijaudinkite dėl jo,— ra- 
mino mane Roga,— tikras džentelmenas, turėdamas viskio 
ir pypkę, niekad nenuobodžiauja... Jį buvo numušę ke- 
turis kartus. Dukart degė. Kartą mėginta jį pribaigti besi- 
leidžiantį parašiutu. 

— Pasiutusi laimė, Ir visada likdavo sveikas? 

— Na, ne visiškai... Mažumą apsilamdė. Po nudegimų 
jam liko puikūs randai ant nugaros, o prieš metus dakta- 
rai iš šlaunies išėmė kulką... 

— Ką jis čia veikia? 

— Tą pat, ką ir aš. Pinigus kala, Skraido, tarnauja pas 
mano mMaharadžą. 

— Taip pat sėkmingai? 

— Aha,— tarė melancholiškai. 

— O kodėl negrįžta Anglijon? 

— Tat ne taip paprasta. Iš pradžių skraidėme čia kaip 
karininkai instruktoriai — pagal kontraktą. Paskui orga- 
nizavome indams civilinį laivyną, ypač naktinius skridi- 
mus. Čia reikėtų skraidyti tik naktimis. Tada nebūna oro 
duobių, lėktuvo nemėto, motoras neperkaista... Bobis 
parsikvietė žmoną. Jei ne tas karštis kaip krosnyje, čia 
būtų gerai kaip pas mamą. Bungalas', būrys tarnų, auto- 
mobilis — tavo paslaugoms. Jūs žinote čionykštį prietarą, 
kad, pajojęs ant dramblio, įgausi jo jėgos dalelę, gyvensi 
dešimtį metų ilgiau... Bobis įėjo su žmona į mūsų ma- 
haradžos dramblių aptvarą ir liepė tokiam milžinui ją 
pasūpuoti. Dramblys apjuosė ją straubliu ir pakėlė į vir- 
šų. Ak, kokie išmintingi tie gyvuliai... Jis kilstelėjo ją 
švelniai, bet drambliškai, o jai buvo penktas mėnuo... 
Ji persileido. Kai ėmė ją čia ligoninėj darkyti,— juk jie 
netiki aseptika,— teko šį bei tą jai išpiauti. Jau nebeturės 
jiedu vaikų... 

Mano pašnekovas susimąstė, gurkštelėjo iš stiklinaitės. 

— Jis nepasikliauja čionykščiais mechanikais. Iš tiesų 
čia reikia pačiam viską tikrinti... Indai samprotauja vi- 
siškai išmintingai: metalas patvaresnis už mano raume- 
nis, tad ko man rūpintis? Pakaks, jei paviršium nušvei- 
siu... Juk neseniai užsidegė lėktuvas, kuriuo skrido pats 
Neru, nes motoras nebuvo kaip reikiant pateptas alyva. 
Kai reikia skristi, Bobio tenka ieškoti po visą parką. 
Slapstosi arba užsidaro bare, 

— Bijo? 

— Ne, paprasčiausiai šlykštisi. Duoda jam stiklinaitę 
viskio ir kartais besispardantį neša į mašiną. O jau kai 


Seru 


۱ Užmiesčio pastatas su verandomis. 

atsisėda ir padeda rankas ant svertų, visa isterija praei- 
na, vairuoja kaip reikiant... 

— Tur būt, neimsite manęs įtikinėti, kad išgėręs jis ge- 
riau skraido? 

— Ne. Gal drąsiau. Viskį reikia traktuoti kaip vaistus. 
Kai tik pakyla į orą, akimoju galva jam prašviesėja. Su- 
prantate, vis dėlto skrendame tuo griozdu keli tūkstančiai 
pėdų virš žemės, kuri smarkiai traukia. O jei kartą per 
kokį nors š... esi kritęs, kažkur pasąmonėj lieka pėdsa- 
kas. Netgi ne galvoje, o va čia, — jis pabaksnojo pirštu 
į pilvą, — lieka... 

Bobis sėdėjo nė nekrusteldamas: jei ne papsinti pypkė, 
galėčiau pagalvoti, kad jis vėl užsnūdo. 

— Norite jį išjudinti? Pasakykite „kamikadze“,—pa- 
kuždėjo man Roga. 

— Ką tai reiškia? 

— Toksai japonų burtažodis— kandžiai šyptelėjo jis.— 
Na, drąsiau... 

Kamikadze,— tariau pusbalsiu.— Bobi Metjuzai, ka-‏ سب 
mikadze. ..‏ 

Lakūnas atsigręžė, it botagu pertrauktas. Išsprūdusi iš 
rankos stiklinė sudužo ant akmeninių grindų. Jis užsi- 
dengė rankomis veidą ir ėmė keistai kikenti, tikriau sa- 
kant, man taip atrodė, kol suvokiau, kad tas ištįsęs lėtas 
anglas, apdovanotas kovos ordinais, rauda. 

— Na, Bobi, nusiramink,— tarė Roga, paduodamas jam 
naują stiklinę — mano bičiulis tik pajuokavo... 

Jis girdė jį lyg vaiką. Lakūno dantys barškėjo į stiklą. 
Bobis išvirkščiu delnu šluostėsi žandą, terliodamas stam- 
bias ašaras ir seiles. 

— Kas jam atsitiko? 

— Nieko. Šerpeta po širdim. Psichologinis šokas. Na 
štai, jau viskas gerai. Matote, jis buvo devyniolikos me- 
tų, kai žuvo jų kapitonas, o kadangi Bobis skraidė kaip 
angelas ir kažkuo panėšėjo į skautą, jį paskyrė eskadri- 
lės vadu. Ar jūs žinote Mandalėjaus kelio istoriją? Japo- 
nai mėtė parašiutininkus, jų desantininkai karstėsi po me- 
džius kaip beždžionės. Trauktis teko per džiungles, tikras 
džiungles, ne tokius dygliuotus sausus krūmus, kaip čia... 
Skiniesi su peiliu per tankmę, o ji tau už nugaros vėl 

suauga. Dalis divizijos buvo atkirsta. Jie bandė prasigauti 
tiesiai Indijon. Iki jos žemėlapy — ne daugiau kaip pusė 
piršto. Nė vienas jų nepasiekė tikslo. Šešis tūkstančius 
žmonių prarijo džiunglės. Jie paliko visą mantą. Nešėsi 
tik šautuvus, Vylėsi sumedžiosią ką nors maistui... Bet 
jūs pabandykite medžioti rūsyje, pataikyt į žingsnius, 
aidinčius virš lubų! Ten tas pat: medžių vainikuose šla- 
ma, klykauja paukščiai, siūbuodamos šakas, liuoksi bež- 
džionės, o jūs po ta daugiaaukšte žaluma tūnote iki kelių 
suplėkusiame dumble. Žmonės gaišo nuo bado ir karštli- 
gès. Jie patys tapo medžiojamais žvėrimis. Naktimis jų 
tykodavo „galvų medžiotojai“. Dar šiandien galima pa- 
matyti jų lūšnose gražiai parūkytas galvutes su akmenė- 
liais vietoj akių... 

Tie, kurie dar buvo likę gyvi, mėgino prasigauti. Ke- 
lias — vienos pinklės. Džapsai! birte biro iš dangaus. 
Išėjo gražus sluoksniuotas pyragas. Turėjom truputį avia- 
cijos, ir vadovai metė ją atkirstiems paremti. Ar jūs kada 
esat regėjęs džiungles iš viršaus? Žaluma papurusios 
kalvos, kur-ne-kur juodos uolos, sakytum, prašiepti dan- 
tys, o jau tokios panašios viena į kitą, kad ir pats velnias 
neatskirtų. Juo žemiau skrendi, juo blogiau. O mūsiškiai 
turėjo skraidyti nuliniu aukščiu, nes eskadrilė po eskadri- 
lės traukė į Singapūrą. Japonai turėjo Vietname puikių 
aerodromų, kuriuos jiems atidavė prancūzai — be šūvio. 

Bobis gavo įsakymą subombarduoti japonų grupuotę 
ant plento. Išskrido trys lėktuvai. Jam tai buvo pirma 
rimta užduotis; čia reikėjo vadovauti ir atsakyti už kitus, 
rizikuoti ne vien savo kailiu. 

Kelias juosė kalną, — jis pirštu aprėžė ant stalo padėtą 
kumštį. — Čia buvo džapsai, o čia anglai... Nežinau, kaip 
ten atsitiko. Bet, skrisdamas „skustuvu“, jis ištėškė bom- 
bas į kažkokias palapines. Pakilo dūmų ir lapų debesis. 
Ir tada jis pamatė Anglijos ir „Raudonojo kryžiaus“ vė- 
liavas. Sumalė savus sužeistuosius. 

Taip atsitiko. Ką padarysi. Ne pirmą ir ne paskutinį 
kartą. Kas ten ieškos teisybės. Bet anglai protinga tauta, 
jie nusprendė išpešti naudą iš numirėlių. Tik mūsų, len- 


1 Džapsais anglų kariai niekinamai vadindavo japonus. 

kų, istorijoje gyvieji imasi ant pečių sunkią atsakomybę 
už kritusius. Ten nukautieji — dinamitas, benzinas auto- 
mobiliams. Nufotografavo subombarduotą ligoninę, ženk- 
lai matyti kaip ant delno. Atspausdinę išsiuntinėjo lape- 
lius į dalinius, kareiviai prisiekdinėjo atkeršyti džap- 
sams... 

Jei jau taip atsitiko, nėra ko raudoti, reikia numirėlius 
parduoti! Ir anglai gerai juos pardavė. 

Šiandien Bobis iš draugų gavo knygą, nes įvykio ne- 
pavyko nuslėpti. Išgėręs pats liežuvio nebenulaiko už 
dantų. Knyga gražiai išleista: visos japonų piktadarybės 
joje kaip ant delno. Yra joje ir ta subombarduota ligoni- 
nė kelyje į Mandalėjų. Ir sąmojinga dedikacija: ,„Bobiui 
Metjuzui — japonų kamikadzei siunčia linkėjimus kari- 
ninkai, draugai...“ 

Jau nebesisteb't, kad jis taip susijaudino? 

— Man velniškai nemalonu, — atsidusau, spausdamas 
anglui ranką, — išties nenorėjau... 

— Menkniekis. .. 

— Pakalbėkime apie reikalus — Roga grįžo prie savo 
spaudyklos ir įniko dėstyti painų planą, kaip greitai susi- 
kfauti turtą; jis kone siūlė man mesti ambasadą ir tapti 
būsimojo cukraus fabriko direktorium, nes juk turi būti 
koks patikimas žmogus, kuris viską prižiūrėtų. 

Nespėjom nė apsidairyti, o jau pasidarė tikrai vėlu. 

— Suvalgyčiau ką nors,— netikėtai prabilo Roga— 
Užuot knaisiojęsi virtuvėje, važiuokim valgyti tanduri 
chicken!.., l 

— Nebloga mintis, nes prisipažinsiu, kad ir aš išalkau. 

Tylutėliai išsėlinom į tvankią naktį. Vis dėlto čokidaras 
kiūtojo prie durų, nes, kol ieškojau rakto, dėdamasis da- 
rąs tvarką, išpylė sau į saują abi pelenines, kupinas nuo- 
rūkų. 

Nevažiavom mano automobiliu, kad nepabustų žmona. 
Patraukėme asfaltuotu keliu ,„Ambasadoriaus“ viešbučio 
link. Po medžiais, sudedamose lovose, miegojo užsikloję 
galvas taksi vairuotojai, nelyginant kokios pilkšvos lėlės. 
Kai paliečiau vairuotojo petį, šis iškišo iš po paklodžių 


! Specialiai paruošti viščiukai (angl.). 

pasibaisėtinai ūsuotą, pabrinkusią nuo miego gaivą su 
tiurbanu. Pasirodė, jis miegojo, kaip čia įprasta, su jaunu 
savo padėjėju. Matydamas mus tris, nenoriai su juo išsi- 
skyrė, rūpestingai apkamšė. Užsimovė plačias kelnes ir, 
rankena nešinas, patraukė prie savo mašinos. 

Kai pasilenkęs pasuko rankeną, o motoras springdamas 
ėmė garsiai burgzti, iš vidaus, žicvaudamos ir stenėda- 
mos, išlindo šešios ar septynios žmogystos, susisupusios 
į nešvarias paklodes. Matyt, jų tarpe buvo ir moteris, nes 
girdėjau žvangant apyrankes. 

Nenorom sėdomės ant įšilusių taksi sėdynių. Vairuoto- 
jas apsidairė ir ėmė važiuoti. 

— Durys atdaros, sabe! 

— Žinau. Reikia išvėdinti, dvokia... Važiuok grei- 
čiau! — įsakė Roga. 

— Rikšos čia buvo susigrūdę. Jiems amžinai šalta,— 
aiškinosi vairuotojas.— Palaukia, kol užmigsiu, ir prisi- 
kemša, kiek telpa, šildosi vienas prie kito... 

— Glamžosi,— dalykiškai pataisė Bobis, bilsnodamas 
pypkę į dureles.— O su vaikinais nėra rūpesčių ir visų 
tų šlykštybių kaip su boba. Ir dar padėjėjas prie šono... 

Pro atdaras dureles veržėsi vėsaus oro srovė, kvepėjo 
dulkėta žaluma. Dideli žiogai, dusliai zvimbdami, daužėsi 
mums į veidus. 

— Kur važiuojame? — pagaliau susidomėjo vairuoto- 
jas. 

— Tiesiai. „Moti Mahal". 

Pravažiavome vilų rajoną, tamsų, apsodintą medžiais, 
ir per Kašmiri Geitą pasukome į Senąjį Delį, besimainantį 
violetinėmis, raudonomis ir geltonomis neono šviesomis. 
Iškart pasidarė tvanku, grindinys ir sienos skleidė šilumą. 
Pardavėjai prekiavo mandarinais, cukranendrių sirupu. 
Mažos žibalinukės rūko, šildydamos varinius padėklus su 
beždžionių riešutais. Elgetos spietėsi prie kino, skaičiavo 
variokus, kutinėjosi ir kasėsi į medinius turėklus. Po ar- 
kadomis jau rinkosi benamių šeimos ir klojo demblių 
skiautes, laikraščius, ruošdamosi nakvynei ant šaligatvio. 

Vos išlipome, mus apspito minia berniūkščių, besisiū- 
lančių vadovais. Paslaugiai uždarinėjo taksi dureles, pe- 
šiojo už kelnių, kaulydami: „„Bakčiša, sab, bakčiša," Stai- 

ga jie pažiro į šalis kaip viščiukai, išgąsdinti praskren- 
dančio vanago. Šaligatviu žirgliojo policininkas trumpo- 
mis kelnaitėmis, raudonu tiurbanu, su metrine bambuko 
lazda. Jis taip pat siūlėsi nuvesti mus į namelius su šo- 
kėjomis. 

— Su manim neapmaus, ir kainos bus mažesnės, — gy- 
rėsi jis, — nuo čia netoli... 

— Mes liekame čia. Dėkui. 

Už norą pasitarnauti jis gavo pusę rupijos. 

— Gal man palaukti? — paklausė. 

— No. Not today,— atsakė Roga pagal čionykštį pa- 
protį. Pasakęs: „Šiandien ne“, palieki viltį, kad gal rytoj, 
poryt, kitąkart susitikus, bus pagaliau sėkmingai suside- 
Iėta, ir tarpininkui pasiseks šiek tiek uždirbti. 

Apačioje ištisomis šeimomis suolus buvo nutūpę aptu- 
kę sikhai. Nors jau buvo po vidurnakčio, maži vaikai 
siautė pastalėje, kaišiojo galvas iš po dėmėtos staltiesės. 
Tada motinos žieduotais pirštais kimšo jiems į burnas 
tvilkinančius nuo prieskonių viščiuko gabalus. 

Stačiais tarsi kopėčios laiptais užlipome ant stogo. Čia 
dvelkė lengvas vėjelis, jau buvo kuo kvėpuoti. Berniūkš- 
tis išleistais ant dočio marškiniais, atsisagstęs iki supra- 
kaitavusios bambos, mazgote nubraukė nuo stalo ap- 
graužtus kaulus. 


Plovėmės rankas prie kriauklės ir šluostėmis į staltiesę. 
Padavėjas jau nešė dubenyje raudonus, paskrudusiūs viš- 
čiukus. Laužėme juos rankomis, godžiai graužėme. Sultin- 
ga mėsa kvepėjo aštriais prieskoniais. Berniūkštis tiesiai 
nuo ugnies padavinėjo paplotėlius. Laužėme gabalais 
traškančią, prėską duoną. 

— Dabar vertėtų ko nors gurkštelėti — šnopavo Ro- 
ga.— Indams nepakanka kaitros, dar įsivedė prohibici- 
ją... Gerai, kad sąmoningai pasiėmiau nuo stalo savo 
buteliuką, nes čia nieko negausim, nebent chloruoto van- 
dens iš Džamnos. 

Jis truktelėjo gerą gurkšnį, per stalą padavė man bu- 
telį. 

— Prašom gerti. Juk daugiau niekada tokie jauni ne- 
besusitiksim. 

Ar pažįstate tą netikėtumo jausmą, kai banalus posa- 
kis, koks nors kasdieniškas žodis atveria dar nežinomus 
tolius, kelia nesąmoningą nerimą... „Jau niekad..." Stai- 
ga išvydau tą stalą, dubenį su styrančiomis, raudonomis 
nuo ugnies ir pipirų viščiukų šlaunelėmis, puotaujančius 
sikhus, plokščius namų stogus, pilnus lovų ir miegančių 
žmonių, užsiklojusių spalvotomis skepetomis, liepsną, tvis- 
kančią atvirame ugniakure ir violetinius suvirinimo apa- 
rato blyksnius gretimo kiemo dirbtuvėje, išvydau visa tai 
nepaprastai ryškiai, tarsi būčiau žiūrėjęs iš tolo pro žiūro- 
no drūtgalį. Kepamos duonos kvapas, aštrus prieskonių, 
šlapimo ir rūgstančių lupenų tvaikas trenkė į nosį. Pajutau 
širdį veriantį gailestį kaip keliautojas, kuris palieka mies- 
tą: jau laikas, reikia skubėti, o juk galima būtų... Tiek 
kartų man buvo pašokęs pyktis, kai matydavau skriau- 
das, nepelnytą kančią, o jie, liesesni už savo šešėlius, 
mieguisti žengė per rausvą, išdegintą žemę, prislėgti sau- 
lės naštos... Jie nesipriešino savo likimui, nors aš, euro- 
pietis, lenkas, gniaužiau kumščius. Įmanęs būčiau keikę- 
sis, tąsęs juos už rankų, įžeidinėjęs, kad tik pažadinus iš 
sustingimo, įskėlus maištingumo kibirkštį, reikalingą man 
kaip viltis. Ak, gana jau man šitos šalies, sustingusio 
skausmo ir skurdo prarajos, norėjau bėgti iš čia, kol ne- 
pradėjau jų neapkęsti... 

Šią trumpą akimirką staiga suvokiau, kad dažnai grįšiu 
čia mintimis, mano maištingumas vis mažės.’ Ateis va- 
landa, kai pyktis priblės, ir aš imsiu pavydėti jiems ro- 
maus tikėjimo, kad žmogus nepavaldus laikui, o ištiesta 
elgetos ranka, sausa, pajuodusi nuo kaitros, išmaldos 
neapsunkinta, ištverminga, tūkstančio abejingų praeivių 
neatgrasinta, dar gali laiminti... Greit imsiu ilgėtis indų. 
Jie iškils mano atmintyje vis romesni, pilni filosofinio 
susimąstymo, atsižadėjimo, karčios išminties, nes nedaug 
šiame pasaulyje tėra dalykų, kuriems vertėtų paskirti gy- 
venimą... Mes tuo įsitikiname po nereikalingo blašky- 
mosi, bergždžių pastangų, karštligiškų rūpesčių metų, 
o jie tarsi iš anksto permato žmonių veiklos rezultatus, 
sakytum, iš pat pradžių — Zino. 

Gilaus graudulio apimtas, pažvelgiau į papurtusį raus- 
voką Rogos veidą, į siaurą anglų piloto galvą; abu jie 

vaikėsi pinigų, rizikavo gyvybe, tikėjo, kad laimė jiems 
nusišypsos. .. O aš? Argi aš buvau kitoks? Ko gi vertas 
neilgalaikis pripažinimas, populiarumas, šlovė... 

Įkyriai stovėjo prieš akis vaizdas — pilkšvas, apdulkė- 
jęs elgetos delnas, sparnuota skruzdė ropinėja po gilias 
raukšles, pagaliau nuskrenda, vėjui stipriau dvelktelė- 
jus... Ir tik tiek. 

Greit kilstelėjau butelį, tačiau netgi viskis nenuplovė 
kartulio, gerklę užgniaužė tarsi po slopinamos nevyriškos 
raudos. 

O jiedu karštai kalbėjosi apie savo biznį ir žiūrėjo 
į mane, iškėlę rankoje nebaigtą graužti šlaunelę, tarytum, 
man ištarus „yes“, turėtų išsipildyti jų planai. Bet mane 
jau ėmė nuobodulys. Norėjau būti vienas. Ar jums būna 
tokių akimirkų, kai sąmonė panaši į ką tik rankove nu- 
šluostytą veidrodėlį? Jus patį pagauna smalsumas, kas 
ten pasirodys, kokius vaizdus iš pasąmonės išvilks alko- 
holis. 

— Tur būt, nepaliksi mūsų dabar,— Roga padėjo ran- 
kas man ant pečių — Tavo ponia jau miega, būtų netgi 
netaktiška žadinti ją tokiu laiku... 

— Eime už Adžnuri Geito, ten yra mažas restoranėlis,— 
akino anglas.— Pasižiūrėsi šokėjų, ir beregint pracis no- 
ras grįžti į savo lovą... 

— Ne, iš pradžių gurkštelėkim kavos. 

Žinoma, neapsiėjome be taksi, kurį paslaugiai pakvietė 
vaikiščiai. Po Konot Pleiso arkadomis ištisos šeimos jau 
miegojo ant sutriušusių demblių, tiesiai ant šaligatvio. 
Susivynioję iki viršugalvių į pilkas paklodes, žmonės at- 
rodė it numirėliai epidemijos metu, išnešti už slenksčio 
ir laukią duobkasių. Mūsų žingsnių aidas žadino vaikus; 
jie rąžėsi, garsiai žiovaudami, paskui žibinto šviesoje lošė 
stikliukais iš numestos nuorūkos. Naktis buvo šilta, pilna 
vabzdžių dūzgimo. Čirpė svirpliai, griežė cikados. 

Raišas šuo, nušašęs ir beveik nuplikęs, uostinėjo mie- 
gančiųjų pėdas, paskui, suvaitojęs visai kaip žmogus, at- 
sigulė prie kažkokios benamių šeimos. 

— Pamatysi, prisiminsi mano žodžius,— spyrėsi Roga,— 
po mėnesio laistysim manojo cukraus fabriko pirmąjį 
pelną! 

— Kas gali žinoti, kaip bus po mėnesio... Kai šitaip 
kalbi, man atrodo, kad meti iššūkį likimui... 

— Na, bet tu tikras azijatas,— lakūnas niekinamai pa- 
lingavo galvą. Jis pažadino padavėją, kuris miegojo po 
staliuku, ant siauro šaligatvio, pasidėjęs kumštį po smil- 
kiniu.— Jei bus vieni tirščiai, o ne kava, išpilsiu tau ant 
makaulės,— pagrasino. 

Išgirdome riksmus virtuvėje, matyt, padavėjas kažkam 
gerokai spirtelėjo. Po valandėlės jis atnešė stiklainį stip- 
rios kavos. Kažkokia pavėlavusi porelė atsisėdo kampe. 
Mergina vilkėjo žaliu sariu, riešus buvo pasipuošusi baltų 
gėlių vainikėliais. 

— Nebiauri,— burbtelėjo Bobis. 

— Apsimūturiavusios jos visos taip išrodo. Išvynio- 
jus — lyg iš molio drėbta, vieni lašiniai... O jei mergina, 
tai rudi griaučiai, keliai storesni už šlaunis, tarp šlaunų -— 
trikampis tarpas, — jis pasipurtė biaurėdamasis. 

— Tikriausiai jums nepasisekė, — burbtelėjau, — juk 
čia tiek gražių veidų, didžiulių, liūdesiu apsimiglojusių 
akių, o kaip grakščiai vaikšto! 

— Yra, žinoma, yra ir visai dailių — jis pagyvėjo.— 
Baikime kavą ir važiuojam. .. Na, pagaliau bent kiek žmo- 
niškesnis pokalbis... Prieš kurį laiką susipažinau čia su 
viena gražuole, — turėjo nuosavą automobilį ir šoferį... 
Pakakdavo nurodyti adresą, ir jau mašina tavęs laukda- 
vo... O paskui pasirodė, kad šoferis buvo jos vyras. 
Nutaikęs valandėlę, jis bandė įsibrauti į miegamąjį ir rei- 
kalauti kompensacijos. .. 

— Na, ir daug jums tai kainavo? 

— Man? Ne man, o jam, mat, jis išsinarino koją, lėk- 
damas nuo laiptų. Manė, kad pabūgsiu skandalo, kad esu 
svetimšalis diplomatas, o tuo tarpu aš,— jis gaižiai nusi- 
juokė,— ką gi? Beveik indas. 

Pagaliau, ko čia bijoti? Ir šiaip visi viską apie tave 
žino. Kai išeini iš namų, čokidaras šaukia: „Mano sabas 
save išleidžia“, — kitų namų čokidarai lydi tave akimis... 
Netgi čia, centre, nepasimesi minioje. Visada eina įkan- 
din keletas tau palankių, nes gal bus galima ką nors iš 
tavęs uždirbti, gal reikės ką padėti, gal ko paklausi ar 
bent numesi nuorūką... Jeigu jų paisysi, dėl akių imsi 

elgtis kitaip, negu paprastai, dar labiau juos suintriguo- 
si... Na, bet gana tų plepalų, eime pas šokėjas. .. Liaukis 
vaidinęs nekaltą avinėlį! 

Bet man išties visa tai buvo įgrisę. Beje, nesitikėjau 
ten nieko, kas būtų galėję mane nustebinti. Dar viena 
sujaukta naktis. O rytoj — nuobodi tarnyba ambasadoje, 
pabrinkusios akys, nuovokiai besišypsą bendradarbiai. 
Palikęs draugus, lengviau atsidusau. Dabar, kai ėjau palei 
sodelius, lydimas skausmingos, tarsi iš pačios vidurių 
gilumos sklindančios šakalų raudos, jaučiausi beveik lai- 
mingas. Atsiribojęs nuo viso šito keistai sustingusio pa- 
saulio, aš tapau savimi — buvau ramus ir laisvas. 

Aplink žibintus lyg vaivorykštė mirgėjo tūkstančiai 
žiogų; jie šoko savo vestuvių šokį. Mažos pelėdžiukės be 
jokio šlamesio skraidė nuo žibinto prie žibinto ir liūdnai 
dejavo. Žolėje kažkas šlamštė:. driežai ir žiurkėnai, Di- 
džiulės, pernelyg artimos žvaigždės, rodės, skriejo į žemę, 
kuri aitriai kvepėjo vystančiais lapais ir dulkėmis. 

Man atrodė, tarsi būčiau išgyvenęs ne dieną, 0 visą gy- 
venimą. Tiek žmonių apsilankė mano namuose, tiek isto- 
rijų išgirdau. Ir nešuosi visa tai savyje, savo atmintyje 
ir širdyje... Ir Žinau, kad rytoj vėl godžiai gersiu pasau- 
lio kvapus... Jaučiausi turtingas, turėjau iš ko semti 
abiem rieškučiomis. Alkoholio — kaip nebūta, žengiau 
lengvai ir tvirtai. Du šakalai, panašūs į mažas laputes, bė- 
go skersai asfaltuotą gatvę. Tuoj pat išgirdau jų rypavi- 
mą, aukštą, kupiną skundo, net šiurpuliai ėjo per nugarą. 
„Pamatyti šakalą — tai laimė,— prisiminiau Guru prieta- 
Ią,— šakalas ir povas — deivės Kali palydovai, jie turi 
teisę įžengti į mirusiųjų pasaulį..." 

— Kažkas man šią naktį atsitiks, — sukuždėjau sau, — 
tur būt, dar kas nors mus aplankys... Bet taip vėlai? Gal 
koks geras pažįstamas. ., 


Naktis buvo pilna stiprių kvapų, šiltas dvelkimas nešė 
žydinčių lianų aromatą; jos skleidė žiedus mėnesienoje. 
Praėjau pro gazoną, pristatytą lovų; plokšti namų stogai 
buvo perdaug įkaitę, tad tarnai nakvojo, kur pakliuvo. 
Iš atsukto hidranto, melodingai šnarėdamas, tekėjo van- 
duo, drėkino veją. Nuėjau tarp įmigusių žmonių. Tamsios 

rankos karojo iš po paklodžių, garsiai čirškė svirpliai — 
net negirdėjau miegančiųjų alsavimo. 

Už raugerškių krūmų kažkas virkčiojo tartum pažadin- 
tas kūdikis, Ėjau atsargiai. Tik sulig mano žingsniais tils- 
tą svirpliai galėjo mane išduoti. Praskleidžiau šakas. 

Po žibintu, kelio pakraštyje, tupėjo išsipūtusi didžiulė 
rupūžė, ji lėtai sukosi ant sulenktų kojų, iš žabtų jai 
kyšojo žiogų kojytės. Rusvas kačiukas bėgiojo aplink ją, 
mėgindamas nuvyti iš medžioklės vietos, kur pats ėsdavo 
mėsingus apsvaigusių naktinių drugių pilvelius ir tykoda- 
vo driežų. Kačiukas minkštai šokčiojo ir kepšnojo letenė- 
le, drėksdamas nagučiais šiurkščią rupūžės nugarą. 
Ji knerkė kaip kūdikis ir pūtėsi, stačiai augdama akyse. 
Staiga, kai katinukas žaisdamas pritūpė šuoliui, rupūžė 
spiovė jam į akis apkramtytais vabzdžiais ir nuodingomis 
seilėmis. Katinukas suprunkštė, papurtė galvą ir pasišiau- 
šęs, užrietęs uodegą, dideliais šuoliais nėrė į žoles. 

Neištvėriau nesusijuokęs. Rupūžė iš lėto ropojo link 
iškloto plytomis nutekamojo griovio užtūros. Ropodama 
ji stabčiojo ir oriai ėdė žiogus, kurie, nusvilę sparnelius, 
vinguriuodami krito iš po lempos. 

Praėjau pro susirietusį čokidarą, kuris miegojo susisu- 
pęs į apklotą ant verandos slenksčio. Rankoje jis laikė 
suspaudęs bambuko lazdą. Tylutėliai atidariau duris ir 
įslinkau į namus. Dar ant slenksčio apsidairiau, nes visą 
laiką jaučiausi taip, tarsi kažkas mane būtų sekęs. Ta- 
čiau buvo ramu. Mačiau už gyvatvorės miegančius žmo- 
nes, susisupusius į paklodes. Žibinto šviesoje šmėstelėjo 
pilkšvas šakalo siluetas. Matyt, pajuto mane, nes atgręžė 
trikampį snukutį, o jo akys žibėjo violetine ugnimi; ša- 
kalas uostinėjo, pakėlęs letenėlę. Staiga tolumoje pasigir- 
do triukšmas, trinktelėjo užkabintas langas, šaltas dvelks- 
mas nuo erškėčiais apaugusių kapinių persmelkė staigiu 
virpuliu. Šakalo jau ir pėdos atšalo, jis išnyko tamsoje. 

— Čia tu, pagaliau, — išgirdau žmonos balsą. 

— Ko nemiegi? — įėjau į jos miegamąjį ir atsisėdau lo- 
vos kojūgaly. Palubėje sukosi ventiliatorius. Kambarys, 
kaip paprastai, kvepėjo dūlančiais baldais ir „flitu“, ku- 
riuo, naikindamas moskitus, valytojas kas vakarą purškė 
kampus. 

— Kažkodėl negaliu... Šakalai staugė po langu, net 
vaikas nubudo. Negalima jos vienos palikti. Čia vis dėlto 
Indija. Net man nemalonu pasidarė... 

— Bijojo? 

— Ne. Pasakė: „Mama, čia, tur būt, tėtis nori mus iš- 
gąsdinti, Tyčia miegokim.“ Ir tučtuojau užmigo. 

— Matai, kokia protinga. Miegok. 

Paglosčiau jos nuogą petį, šiltą ir drėgną nuo prakaito. 
Ant galų pirštų išėjau iš miegamojo, Mirkčiojanti šviesa 
anapus lango kartkartėmis nutvieksdavo kabančių ant 
sienų Tibeto kaukių grimasas. Nusiprausęs po dušu, gu- 
lėjau nuogas. Pro primerktus vokus mačiau, kaip sukasi 
ventiliatoriaus mentė. „Taigi nieko neįvyko. Niekas ne- 
atėjo. .."— pagalvojau, ir man iškart palengvėjo. Net ne- 
žinau, kada užmigau. 

Anksti rytą mane pažadino aimanos gretimame gazone. 

— Sabe,— pasakė virėjas, paduodamas ant padėklo 
morning tea',— ten į kaimynų berniuko patalą įšliaužė 
kobra... Matyt, norėjo pasišildyti, o jis apsivertė per 
miegus, prispaudė, ir jinai jam įkando. Dabar šeima 
atėjo pasiimti jo kūno. 

„Mirtis, — pagalvojau, — negi ji buvo tasai svečias, ku- 
rio artumą nesąmoningai jutau? Čia ji įprasta, o dažnai 
net geidžiama viešnia... Nelyginant langelis, atvertas 
į geresnį, naują gyvenimą.“ 


! Rytmetinė arbata (angl.). 


INDŲ ŠVENTĖ 


Labiau patyrę bičiuliai iš anksto mane įspėjo: geriausia 
tą dieną užsidaryti ir iki sutemų sėdėti namie, „Kas šlais- 
tysis gatvėmis, bus aplietas dažais ir atrodys kaip papū- 
ga. Net savo tarnais negalima pasikliauti, įlėks ir išter- 
lios tave, kol suspėsi iššokti iš lovos." 

Aš esu iš tų žmonių, kurie, kartą pasinėrę Azijon, 
stengiasi prisitaikyti prie aplinkos, maža to, sutapti su ja. 
Kinijoje buvau susižavėjęs Kantono virtuve, žinoma, val- 
giau lazdelėmis kaip virtuozas. Naujiesiems metams nusi- 
pirkau molinius varpus, iš kurių tryško ugnies fontanai, 
prisinešiau glėbius raketų ir virtines šaudančių varlyčių, 
pridariau daugiau triukšmo, negu senas Pekino gyven- 
tojas. 

Vietname landžiojau basas džiunglių takais, nakvojau 
olose, pasitiesęs miegamąjį maišą ant šikšnosparnių iš- 
matomis apdrėbtos žemės. Plėšiau nuo blauzdų dėles 
„konvatus“ ir nė nemirktelėjęs maukiau naminę iš palmių 
sirupo. Kodėl tad negaliu pasilinksminti Indijoje Pavasa- 
rio šventės dieną? Man iki gyvo kaulo buvo įgrisę oficia- 
lūs priėmimai ir smokingai. Reikia patirti tikrąjį šios 
keistos šalies skonį... Juk europiečiai tik iš malonės pri- 
skiria mus pric savo neturtingų giminaičių, o iš tiesų lai- 
ko azijatais... Čia yra truputis nuolaidžios paniekos ir 
daug visiškai suprantamos baimės prarasti pirmenybę. 
Kuo tad aš rizikuoju, įsimaišęs į besilinksminančią minią? 
Blogiausia, kad, giliau pasiknisus, aš iš tiesų jaučiuosi 
esąs azijatas, o visas tas itališkas — prancūziškas bagažas 
puikiai telpa ,„Orbiso“ kalendorėlyje, užrašams skirtoje 
rubrikoje. 


Jau aštuonios dienos prieš šventę pradėta pardavinėti 
iš plokščių kraitelių, nešiojamų ant galvos, popierinius 
ragelius, pilnus raudonų miltelių, o senasis Sundarašiva, 

kuris dirbdino vaikams lankus, švilpynes ir aitvarus, pa- 
gamino daugybę bambuko tauškučių, pilnų skysto, spal- 
voto purvo. 

Mano duktė, iškaulijusi iš motinos dar vieną rupiją, 
gudriai kaupė amuniciją ir ginkluotę. 

Virėjas Delu švelniai aiškino man, kad pagal paprotį 
aš pirmas turiu tapti apeigų auka. Nedrąsiai užsiminė, 
kad ponią taip pat reikia ištepti ir aptėkšti dažais, nes tai 
atneša laimę visiems metams. 

Mirktelėjau Kasiai, ji išsišiepė lig ausų. Nusprendėme 
užsitikrinti sau laimę. Ginkluotę praturtinau dviem kliz- 
mos kriaušėmis — ugnis trumpai distancijai — ir dviračio 
pompą,— jei tektų čiurkštelėti toliau, kai vysiuos bėgan- 
čius. 

— Tik prašom,— rūsčiai tarė žmona, — šitas kvailystes 
krėsti už namo sienų. Aš užsidarau, noriu, kad čia būtų 
ramybė ir tvarka! ۱ 

— Na, žinoma, Marisia! Eisim pas švedus, pas bulga- 
rus! Į Senąjį Delį taip pat reikia užsukti. Ten tai bus 
linksmybė! 

— Ir pas Evą Drobot,— prisiminė Kasia. 

— Būtinai, nuo jų ir reikia pradėti! 

Šią šeimą mes labai mėgome,— Drobotas, pasiuntiny- 
bės patarėjas, buvo nepaprastai guvaus proto, gyvai 
į viską reaguodavo ir, svarbiausia, turėjo humoro jausmą. 

Ne kartą krėtėme vieni kitiems šunybes, siuntinėjome 
vieni pas kitus įkyrius prekių išnešiotojus, kvietėme 
į svetimus priėmimus ir mėginome perparduoti indų die- 
vų stovylėlių imitacijas, iškastas rūsiuose prie Didžiosios 
Mečetės. 

Mudu abu skeptiškai stebėdavome įvairius radžas, ku- 
rie laikėsi saloninių jogų gyvenimo būdo, kitaip sakant, 
mito oru ir šiek tiek tarpininkavimu, malšindami kaitros 
ir prohibicijos sukeltą troškulį mūsų viskio stiklinaitėmis. 

Abu mėgome paragauti, pauostyti to, kas vadinama 
gyvenimo tiesa, trumpai tariant, kaišioti nosį ne į savo 
reikalus, tiksliau, už diplomatinio rato ribų. 

Nusprendžiau ir jam užtikrinti laimę! 

Visas miestas ruošėsi Pavasario šventei, net didžiausi 
skurdžiai, kuriems, prieš išleidžiant kiekvieną anį, reikė- 

jo gerokai pasvarstyti, gamino miltelius ir spalvotus elik- 
syrus. Pritrūko dažų, kuriuos paprastai naudoja sienų 
dažytojai; reikėjo taip gerai išpurvinti priverstinės lai- 
mės objektą, taip jį aptėkšti, kad savaitę negalėtų nusi- 
plauti. Tie, kurie teturėjo vienus marškinius, keletą mė- 
nesių, mindami dviračius, plevėsavo ištrauktais iš kelnių 
skvernais,— ant jų margavo neatsiplaunančios violetinės 
arba parudavusios nuo skalavimo karmino dažų dėmės. 
Jie išdidžiai paradavo, panašūs į dažytojų padėjėjus, 
o dažų pėdsakai įtikinamai liudijo, kad daug draugų lin- 
kėjo jiems laimės šventės dieną, dosniai juos laistydami. 

Savaitė prieš tą dieną jokioj pašto įstaigoj nebūtum 
radęs rašalo: visas rašalines vaikėzai buvo ištuštinę, 
o nuosėdas rūpestingai išskalavę. Berniūkščiai tupėjo 
priešais namus, trynė į miltus plytas, slėpė ryškia viole- 
tine spalva spindinčius butelius. 

Rytas buvo nuostabiai žydras, bananų lapai lyg sustin- 
gę stirksojo virpančiame, saulės nutviekstame ore. Sku- 
tausi, kai į vonios kambarį įslinko Delu, jam įkandin — 
valytojas ir sodininkas. Jie žestais kažką rodė kits kitam, 
mačiau tat veidrodėlyje. Su derama pagarba įtrynė man 
kaktą raudonais kvapniais milteliais, užmovė aitriai kve- 
piančių laki gėlių girliandą. Linkėjo laimės ir tiesė ranką 
bakšišo. 

Nuėjau prie spintos, paėmiau pinigų ir pripūčiau po- 
pierinį krepšį su spalvotų miltelių sauja. Staiga triukš- 
mingai susprogdinau jį virėjui ant galvos, Jie stovėjo 
raudonų dulkių debesyje, o Kasia dar paleido į juos iš 
pompos violetinę čiurkšlę. 

Šito jie nesitikėjo. Prasidėjo vaikymasis po visus na- 
mus, laistymasis ir tepliojimas. Žmona taip pat neišvengė 
pasižiūrėti nekaltų prisilietimų, — ji turėjo šaunius ūsus, 
kurių ilgai negalėjo nusiplauti. Virėjas didžiuodamasis 
parodė man, kad čia dviračio pavaros tepalas ir klijiniai 
dažai. 

Sėdau į „Fiatą“, ir su dukra surengėme pogromą šve- 
dams, o paskui bulgarams, kuriuos užklupome bepusry- 
čiaujančius. Patarėjas Drobotas įžvalgiai užsirakino, bet 
senas valytojas, užuodęs puikią pramogą, įleido mane per 
virtuvę. 

Taigi iš visos širdies apšlaksčiau Janą, linkėdamas vi- 
sokeriopos sėkmės. Dušą jis pasitiko stoiškai, dairydama- 
sis rašalo butelio. Tačiau turėjo pasitenkinti parkeriu: 
išspaudė rašalą man už apykaklės. Jis apdairiai buvo ap- 
sitaisęs tik akytais apatiniais marškinėliais ir senais 
šortais. 

Jausmingai jį apkabinau, ištryniau viršugalvį violeti- 
niais dažais, patapšnojau per nugarą, ženklindamas ją 
rudais taškais, net po šortais kyštelėjau ranką, stipriai 
trindamas jam sėdynę. 

— Na, na, — sukikeno jis, — nežinojau, kad esi jau toks 
literatas... 

Nuvažiavom į Senąjį Delį. Minia apgulė automobilį, ne- 
žmoniškai išsiterlioję indai, varvėdami dažais, šoko ap- 
link mus rateliu, Kartkartėmis, veriamai trimituodamas, 
į spūstį įsibraudavo sunkvežimis. Nuo platformos jaunuo- 
liai kaukdami taikliai „šaudė“ į minią skystais dažais iš 
sodininkų purkštuvų. Nežmoniški riksmai tai šen, tai ten 
sutraukdavo prie langų žiūrovus, tada purpurinė srovė 
pliūpteldavo net į kambarį. 

Užpultieji ant balkonų ir plokščių stogų taip pat nelik- 
davo skolingi, ir saulėkaitoje vyko įnirtingos lanksčių 
vandens ašmenų dvikovos, marškiniai sruvo dažais, 

Minia mus sulaikė ir išvilko iš automobilio. Svirdulia- 
vau iš vieno glėbio į kitą, kažkas bėrė man ant galvos 
konfeti iš skylamušio, kažkas auksiniais dažais tepė 
sprandą ir kaktą, paskui vėl broliškai spaudė prie krūti- 
nės ir nuoširdžiai linkėjo: „Daug laimės šį pavasarį!“ 

Dar prieš keletą metų nė nepagalvotum, kad europietis 
galėtų puldinėti iš vieno glėbio į kitą tarp valytojų, pre- 
kininkų, valkatų, apdujusių nuo pavasario kaitros. Spal- 
votų dulkių debesys mirguliavo, pudruodami šokančiųjų 
galvas. 

Galų gale apmaigyti, nukamuoti, draugiškų rankų ištep- 
lioti, apibarstyti blizgučių žiežirbomis, ištrūkome iš tos 
sumaišties. | 

Vairavau mašiną šalutinėmis gatvėmis, bet ir čia neti- 
kėta čiurkšlė iš už krūmų nusidriekdavo per stiklą, net 
turėjau paleisti į darbą šluostiklius. 

Mačiau, kaip parke, priešais nedidelius rūmus, skautų 
būrys, džiaugsmingai plyšodamas, tepė dažais mėginantį 
pasprukti premjerą Neru. Veltui jis juokdamasis šaukėsi 
pagalbos, Operatoriai godžiai filmavo šią sceną. 

— Gerai, kad mamytė liko namuose, — atsidususi išmin- 
tingai tarė Kasia,— ji neištvertų tokių linksmybių... 

— Ir aš taip manau,— skubiai pritariau— Tokie daly- 
kai, tur būt, ne jai. 

Išlipome iš automobilio sukaitę ir laimingi. Namie už 
lianų uždangos viešpatavo maloni vėsa ir nuostabi ramy- 
bė. Delu ir valytojas plovė kruvinai raudonas dėmes ant 
akmeninių grindų ir gręžė skudurą kibiran. 

— Memsab labai pikta,— sukuždėjo Delu stodamasis, ۰ 

— Kur ji dabar? 

— Maudosi vonioje. 

— (Gal geriau, tėti, palaukim,— patarė Kasia. 

Žinojau, kad delsdami tik sustiprinsime mūsų laukian- 
čią audrą. Kalbėjomės pro uždaras duris, pertraukiami 
dušo ūžesio. 

— Na, pagaliau parsidanginot! Žinojau, kad esi pa- 
kvaišėlis, bet nemaniau, kad juos ant manęs užsiundysi. .. 
— Marisia, juk mudu tyčia išsinešdinom iš namų... 

— Nevaidink nekalto avinėlio! Iš pradžių įlėkė švedai 
su ta inde ir išterliojo mane žalia spalva. Vos nusiplo- 
viau, užgriuvo bulgarai. Nespėjau žodžio ištarti, o jau 
apipylė mane kažkokia biaurastim, kurios iki šiol negaliu 
nusiplauti! 

Įgnybau Kasiai, kad per garsiai nesijuoktų. Ji suriko iš 
skausmo. 

— Nekankink vaiko! — išgirdau pliuškenimą, ir žmona 
išėjo iš vonios kambario, susisupusi į chalatą.— Dieve, 
kaip jūs atrodote! Marš į lauką! Palikit kieme šituos sku- 
durus ir bėgte į vonią! Tu išties neturi rimtumo nė už 
grašį! Net šituos namus sugebi paversti beprotnamiu! 
Tučtuojau nusirenkit. Vargšas vaikas, verkia,— graudi- 
nosi dėl dukters. 

Nieko negelbėjo argumentai, kad net pats premjeras 
Neru. .. Taip, jis neturi žmonos. Jis gali. 

Nusišveitęs, papurtęs nuo karšto dušo, švariais marš- 
kiniais atsisėdau prie telefono. Skambinau Drobotams, 


71 


bet tarnas tolydžio rimtai atsakinėjo: „Sabas dar prau- 
siasi!“ 

Patenkintas šypsojausi. 

„Bet kiek gi galima praustist'— galų gale netekau 
kantrybės. Tik vėlyvą popietę ragelyje atsiliepė jo bal- 
sas, 

— Kuo tu man, po perkūnais, ištėpei sėdynę? Užpaka- 
lis raudonas kaip mandrilo! Negalėsiu pasirodyti baseine. 
Neleidžia nenaudėliai! 

— Tai paprastas tušas antspaudams. Įtryniau tave sena 
pagalvėle, nušvilpta iš ambasados! Atvažiuokit, baik tuos 
savo apsiplovimus, išgersim po vieną ir pasikalbėsim. .. 

— Gerai, tik be kvailysčių. Užteks tepliotis! 

— Sutarta. Paliaubos. 

Jis atvažiavo vakarop. Švarutis, net žvilga, rausvas ir 
išsikvėpinęs. 

— Aš nekeršysiu! .. Gana! — nuo slenksčio pasiduoda- 
mas iškėlė rankas.— Tik norėčiau parodyti tau šitą dėžu- 
tę. Ją atnešė man kaimynas antikvaras. Pažiūrėk, kokia 
įdomi. 

Patogiai atsisėdome. Ventiliatorius skleidė vėsą. Siurb- 
čiojome ,„„Koka-kolą“ su ledo gabalėliais ir citrina. 

Dėžutė buvo tikrai įdomi. Ji priminė vokiškus mecha- 
nizmus, kartais sutinkamus Vroclave ar Zeliona Guroje. 
Būrys figūrėlių iš dramblio kaulo, susipynusių kaip Lao- 
kono grupė, tik nedviprasmiškais, diskretiškai kalbant, 
žaismingais tikslais. 

— Imk raktelį. Prisuk. Visa tai juda. 

Prisukau, Sugirgždėjo krumpliaračiai. Pasilenkiau, kad 
geriau matyčiau, kaip veikia mechanizmas. 

Tuo metu iš vidaus, pro nematomą angele, tiesiai man 
į veidą trykštelėjo spalvotų dulkių čiurkšlė, net akis ėmė 
graužti. Springau ir čiaudėjau. 

— Aš išlaikiau žodį, — apsidraudė patarėjas.— Pats esi 
kaltas. Atleidai dumples, nesuspėjau įspėti. .. 

Kažkas buvo subėręs dėžutėn žiupsnį cheminio pieštu- 
ko drožlių. Mano akys buvo kaip du ametistai. Geri bi- 
čiuliai vėliau mane guodė, kad ši spalva netgi efektingai 
dera prie mano juodų antakių. Visą savaitę verkiau vio- 
letinėmis ašaromis, 

Patarėjas atsikeršijo. 

— Ir gerai tau,— murmėjo žmona, šukuodama Kasią. 
Aimanavo, aptikusi vaiko viršugalvy nenusiplaunančias 
dėmes, — tas tavo tėvas, tur būt, niekada nesurimtės. 

— Bet tu turi pripažinti — gynė mane mažylė, rauky- 
damasi ir purkštaudama, nes šukos pešė susivėlusius 
plaukus,— kad su tėčiu gyventi įdomu! Be to, mes būsi- 
me laimingi, nes mudu išmurzino kaip nieką kitą, pama- 
tysi! 

Už lango ringavo švilpynės ir ritmingai dunkčiojo būg- 
nas. Vakaro danguje blėsavo raudoni gaisai, tarsi ir ten, 
aukštai, būtų buvusi šventė. Termometras rodė 42 laips- 
nius: kol mes džiaugėmės pavasariu, dykumos dulkių de- 
besimis jau artinosi vasaros Sutra. 


BERNIUKAS-VILKAS 


— Turiu tau kai ką, — tarė ambasados sekretorius, šu- 
kuodamasis pirštais garbanotus plaukus,— kai ką, kas tu- 
rėtų tave sudominti. 


Kitą ranką jis slėpė už nugaros, o veidas buvo toks, 
lyg sekretorius būtų ketinęs iškrėsti man pokštą. 

— Atėjo naujas aplinkraštis, — mėginau atspėti, o gal 
mane kolioja už „pernelyg bendras apžvalgas, apsiribo- 
jančias periferiniais klausimais"? 

— Ne. Čia žinutė iš „Hindustan Taim" pirmojo pusla- 
pio. Prie Agros pagavo berniuką-vilką. Tai vos šimtas 
trisdešimt mylių nuo Delio, gal vertėtų braukštelėti? 
Aš tave pažįstu, — neištversi ir važiuosi. Pagaliau čia tik- 
rai nepaprasta istorija. 

Išplėšiau iš jo laikraštį ir ėmiau godžiai skaityti. 

— Pasirodo, kad Kiplingas, rašydamas savo „„Džiunglių 
knygą“, nefantazavo. Tokių atvejų čia pasitaiko kas ke- 
leri metai. 

— Nėra ko mane įkalbinėti. Važiuosiu. 

— Pašusi kaip reikiant jis pažvelgė pro langą, 
tvieskianti akinančiu spindesiu, į baltai įkaitusią, saky- 
tum, šaukte šaukiančią saulėkaitoje fligelio sieną. Vyn- 
uogių šakelės karojo, kaitros nušutintos, kartkartėmis 
lapai suvirpėdavo,— tai šmukštelėdavo driežas gumbu- 
riuota nugara, ieškodamas šešėlio. 

— CO tu nevažiuotum? 

— Jei važiuotume popiet ir paimtume termosus su ,„Ko- 
ka-kola“... Gal geriau palaukti, artėja musonai, pagaliau 
pasibaigs šitie prakeikti orai. 

— Gerai, lukterkim, tik ne per ilgai... 

Rytojaus dieną visi laikraščiai atspausdino straipsnius 
su sensacingomis antraštėmis, kur buvo smulkiai aprašo- 

ma vilkų medžioklė. Gydytojai ir psichiatrai buvo ragina- 
mi pasirūpinti sugautuoju berniuku. 

Kai jį atgabens į universiteto kliniką ir pradės dresi- 
ruoti, sunku bus ten įsigauti. Geriau važiuoti dabar, kol 
žmonės susijaudinę ir noriai pasakoja apie šį įvykį. 

Išvažiavome. 

Mašina lėkė senuoju karaliaus Akbaro keliu, tarp me- 
džių prorečiais barkšojo akmens stulpai, žymintys kelią 
link karalystės sienų. Kelio pakrašty riogsojo medvilnės 
maišų prikrautos tongos. Iškinkyti jaučiai gulėjo, nuko- 
rę galvas, kartkartėmis, jiems stipriau šnarpštelėjus, saus- 
ros išdegintoje žolėje pakildavo raudonas dulkių debesė- 
lis. Varovai, ieškodami pavėsio, buvo sulindę po tongo- 
mis ir gulėjo, išskėtę nuogas kojas, kaip negyvi. 

Iki pat horizonto plytėjo iškepinti, banguojantys suak- 
menėjusio molio kauburiais laukai. 

Iš milžiniško šulinio su šešių metrų skersmens apipeli- 
jusiu akmeniniu rentiniu pora kupranugarių kartas nuo 
karto iškeldavo talpų odinį krepšį su lipniu vandeniu ir 
šliukšteldavo į griovį, einantį į cukranendrių laukus. 
Šviesa lūžinėjo vandens kaskadoje, sakytum kas veidro- 
džiu būtų blykčiojęs. 

Palei griovį knibždėte knibždėjo paukščių: varnos ir 
varnėnai iš toli suskrisdavo čia atsigerti. 

Pravažiavome Maturą, šventą vietą, kur gimė links- 
miausias dievas — Krišna, ir iššokome ant lygaus kelio. 

Staiga į mus padvelkė baisi smarvė. Ji buvo kaip smū- 
gis kumščiu į nosį. 

— Kas gi čia taip dvokia, po velnių? — sekretorius už- 
sidengė veidą delnu. 

— Pažiūrėk, —truktelėjau jį už peties, — ten kažkas 
knibžda... 

Kažkokia rusva masė kirbėjo kelio pakrašty. Sumaži- 
nau greitį, 0 smarvė pasidarė kone apčiuopiama, ji stūk- 
sojo kaip siena. 

Pagriovy aukštielninka gulėjo kritusi karvė. Ištiestos 
kojos styrojo į dangų. Maitą buvo apspitę keli šimtai gri- 
fu, jie plasnojo rusvais sparnais, nuogi rausvi jų kaklai 
rangėsi kaip kirmėlės. Grifai mindžikavo nuo vienos ko- 
jos ant kitos, pasibiaurėtinai kikendami. 

Nekreipdamas dėmesio į sekretorių, sielvartingai mo- 
juojantį ranka, sustabdžiau mašiną. Nekantresni grifai, 
užšokę ant karvės, kapsėjo kumpais snapais išpampusį 
pilvą, kuris dusliai dunksėjo it būgnas. Kiti tarškino sna- 
pais, knaibydami akiduobes, plėšdami iš praviro karvės 
snukio liežuvio skutus. Dar kiti tupėjo susigrūdę, lauk- 
dami, kol oda pati sugurs ir bus galima pasiekti varvan- 
čius vidurius. 

— Bėkim,— murmėjo į nosinę sekretorius. 

Grifai šokčiojo, kilnojo sparnus; atrodė, kad jie varo 
mūsų pusėn tirštą tvaiką. Dujos pūtė maitą iš vidaus, vi- 
duriuose šlykščiai gurgėjo ir pukšėjo. 

Įjungiau greitį. Nulėkėm, bet smarvė įsigėrė į plau- 
kus, drabužius; vėdinomės, atsukę veidus į vėją, skala- 
vome burnas, prunkšdami kaip katės. 

— Būtinai turėjai taip pagerbti šitas laidotuves? —py- 
ko sekretorius. 

— Kartą tokį dalyką reikia pamatyti iš arti. .. 

— Pamiršti, kad turėsim grįžti, dar siurbtelėsim šito 
kvapelio! 

— Bet tada jau žinosim, iš kur jis. Argi tau svetimas 
atradėjo pasididžiavimas: buvau, mačiau, pauosčiau. 

— Liaukis, nes apsivemsiu. Geriau pažiūrėk į kelią. 

Iš Akbaro mauzoliejaus, didžiulio keturių aukštų stati- 
nio, pasipylė didelės pilkos beždžionės ilgomis, juokingai 
užriestomis virš nugaros uodegomis. Jos bėgo net į gat- 
ve, tiesė. juodus delnus, visai kaip žmonės prašydamos 
išmaldos. 

— Už mauzoliejaus pasuk lauko keliu, važiuojam tie- 
siai į kaimą. ۱ 

Mašina šokinėjo per duobes, pakilo raudonų dulkių de- 
besis. Rusvi plūktiniai nameliai kiūtojo plačialapių ba- 
nanmedžių šešėlyje. 

Plikų vaikų būrys išbėgo mūsų pasitikti. Vyresnieji, 
bidzendami šalia mūsų, jau rodė trobelę ir dalykiškai 
svarstė, kam teks užmokestis. 

Senas valstietis su didžiuliu tiurbanu ant nuskustos gal- 
vos pasveikino mus ant slenksčio. 


76 


— No camera, please t,— aiškino jis,— čia buvo daug 
žurnalistų, „flešų“Ž blyksėjimas žadina jame vilką... 
Puola ir kandžiojasi. Pažiūrėti galima. Tik ramiai. 

Bet priebutyje klegėjo daug balsų, ten stovėjo moterys 
su vaikais, kurie sėdėjo apsižergę jų šlaunis, kažkokie 
valstiečiai, atkeliavę iš toli pasižiūrėti to nepaprasto, ko- 
ne dieviško sutvėrimo, kuris vadovavo vilkų gaujai ap- 
linkinėse, erškėčiais apaugusiose ganyklose. Žmonės pra- 
siskyrė, praleisdami mus į trobą, kurios durų anga buvo 
užtverta lentomis, siekiančiomis mums iki krūtinės. 


Prieblandoje išvydau liesą berniuką, kuris be paliovos 
keturpėsčias bėgiojo aplinkui. Ant jo kūno buvo matyti 
gausybė randų, ypač ant kairiojo peties. Plaukai jau bu- 
vo nelygiai nudžyrinti žirklėmis. Tas nenuilstamas bėgio- 
jimas pasieniais tikrai rodėsi vilkiškas. Berniukas kart- 
kartėmis stabteldavo, pažiūrėdavo į mus, suunkšdavo ir 
vėl pasileisdavo minkštais šuoliais. Viena jo ausis buvo 
sužalota, aptekusi sukrešėjusiu krauju. 

— Ar jis sužeistas per medžioklę? — paklausiau. 

— Ne, — atsakė aukštas valstietis, įsibrovęs mums 
įkandin.— Tik, kai buvo nutvertas ir surištas, vienas me- 
džiotojas įpiovė jam peiliu ausį, norėdamas įsitikinti, ar 
čia ne miškų dievukas. Iš mirtingųjų teka kraujas, iš die- 
vų, kaip žinia, sklinda spindesys. .. 

Krūptelėjau, užjaučiamai pažvelgiau į sulaukėjusį vai- 
kiną. Jis, žemai nukoręs galvą, kaip šuo lakė vandenį iš 
molinio dubenėlio. 

Priebuty kvepėjo aitriais dūmais, lydytu sviestu ar 
aliejum, degančiu mažame žibintuvėlyje. Norėjau išgirsti 
nepaprastos istorijos smulkmenas, išėjau priešais trobą, 
už molinės sienelės, juosiančios kiemą. Čia saulėje džiū- 
vo gražiai suploti rankomis karvių „blynai“, naudojami 
viryklai kūrenti. Juose smygsojo šiaudeliai, visai kaip 
pas mus, kai šeimininkė tikrina, ar tešla iškepusi, ar vi- 
dury dar limpa. 

Berniuko tėvas Babulalas išslinko paskui mane, Kaž- 
kokios dvi jaunos merginos, susisupusios į oranžinius sa- 


' Prašom nefotografuoti. 
* Flash -- fotoblicas (angl). 

rius, sutūpė ant plokščio stogo ir smalsiai mane žiūrinėjo. 
Kai atsigręžiau į jas, taikydamasis foto aparatu, jos užsi- 
dengė veidus, prietaringai bijodamos, kad nepavogčiau 
jų sielos ir nepaslėpčiau juodoje dėžutėje. 

— Papasakokite, kaip ten atsitiko jūsų berniukui... 

— Mūsų Džarka Naglos kaime daug ožkų ir avių... 

Tučtuojau prisiminiau dideles berages šokolado spal- 
vos ožkas. Užsilipa priekinėmis kojomis ant kelmo, su- 
kiša judrius snukučius tarp ilgų spyglių, pešiodamos 
menką žalumą. Linguoja nukarusios plačios ausys, gud- 
riai blyksi siauri gintariniai vyzdžiai. | 

— Bandos išsisklaido po tarpumiškes, žolė aukšta, aka- 
cijų krūmai tankūs, vilkui lengva išblaškyti besiganan- 
čias ožkas, nusivaryti nužiūrėtąją, kurią nori sudrasky- 
ti... Mūsų laukai nedideli, nes sunku gauti vandens, bet 
cukranendrės — taip pat slėptuvė vilkams. ., 

Aplink mus būrėsi vis daugiau žmonių, linguodami 
galvas, jie tarsi antikinis choras pritarė Babulalo žo- 
džiams. 

— Bet kaip tat nutiko berniukui, — nekantravo sekre- 
torius, — kada jo pasigedote? 

— Mažus vaikus imame su savim į lauką. Mano sūne- 
lis Pasuramas buvo beveik dvejų metų ir jau galėjo mak- 
linėti aplinkui, mums dirbant... Piovėme žolę. Atsigrę- 
žiau, išgirdęs riksmą, bet jo niekur nebuvo matyti. 
Lakstėme kaip pašėlę, visas mano kūnas buvo kruvinas 
nuo spyglių... Tačiau vilkai nusitempė jį savais takais, 
taip jis ir pradingo. 

— Čia vaikai dažnai prapuola,— pridūrė moteris su ap- 
valiu moliniu indu ant galvos. 

— Negalima prisiprašyti medžiotojų, kad išbaidytų 
vilkus... 

— Dabar atvažiavo, nes pasirodė panterų,— įsiterpė 
aukštas gunktelėjęs valstietis. 

— Dėl panterų jiems jau apsimoka atvažiuoti automo- 
biliu. 

— Panteros medžioja poromis, jos įžūlios, įmano su- 
temus atsėlinti tarp trobų ir pagrobti šunį kone nuo pat 
slenksčio, — kalbėjo. 

— Bet kas toliau atsitiko berniukui? — grįžau prie savo 
temos. 

— Prieš pusantrų metų piemuo sakė pastebėjęs lyg 
žmogų, lyg žvėrį, dumiantį per krūmus su vilkais... 
Kartą vaikai persigando, pamatę, kaip jis lakė vande- 
nį iš šaltinio. Negalėjo arčiau prieiti — sena vilkė sau- 
gojo. Kai ji iššiepė dantis ir suurzgė, vaikai klykdami 
pabėgo. 

— Kaip galėjo atsitikti, kad vilkai berniuko iškart ne- 
sudraskė? 

— Matyt, po laiminga žvaigžde gimė,— pradėjo tė- 
vas, — dievai jį globojo... 

— Arba ankstesniame gyvenime jis buvo vilkas, kaž- 
kas jį užmušė ir nebaigė atgailauti... Reikėjo dalį žmo- 
gaus gyvenimo vilku nugyventi, — mėgino išaiškinti susi- 
rinkę indai. 

— Gal, kai vilkė numetė jį vilkiukams, jis gynėsi, 
išsivoliojo urve ir jau kvepėjo kaip vilkiūkštis, o paskui 
ėmė ją žįsti. . , Tada palaikė jį savu... 

— Jis stiprus, vilkės pienas teikia jėgų... 

— Dvejų metų berniukas, ir dar žindo? — nustebau. 

— Pas mus vaikus ilgai maitina, dažnai iki ketverių 
metų. Moterys tiki, kad tai sveika tiek vaikui, tiek moti- 
nai, Mano, jog, kol maitina, neturės kito vaiko, — dalykiš- 
kai aiškino Babulalas. 

— Bet tai netiesa, — pasakė moteris su indu ant galvos. 


— Per pastaruosius dvejus metus vilkai darė itin daug 
nuostolių. Jie taip gudriai rengdavo pasalas bandoms, 
varomoms girdyti, sakytum, būtų turėję žmogaus protą. 
Tada pas mus imta kalbėti, kad jiems vadovaująs žmo- 
gus-vilkas, kad jie dar mažą jį pasigrobę ir išauklėję 
vadu. 

— Bet tai netiesa: berniūkštis iš tiesų kandžiojasi ir 
staugia kaip vilkas, tačiau bėgioja lėčiau už juos, žodžiu, 
yra kvailesnis už juos, — tarė senas valstietis. 

— Jis dar mažas berniukas, — supyko tėvas, — jei būtų 
suaugęs, pamatytumėt, koks būtų vilkas... Pasuramui dar 
nėra septynerių metų. 

— Kaip jį sučiupo? — paklausiau, vogčia stebėdamas 

dvi jaunas merginas, susigūžusias kaip pelėdžiukes stogo 
pakrašty. Norėjau jas nemačiom nufotografuoti. 

— Atvažiavo šauliai medžioti panterų, varovai išbaidė 

iš brūzgynų daugybę žvėrių, nušovė ir keletą vilkų. Tada 
kelią perbėgo berniukas. Gerai, kad medžiotojai jo neuž- 
mušė. Galėjo nušauti. 
. — Net sunku buvo patikėti, kad tai berniukas: jis bė- 
go keturiomis, išsidumblavęs, kartkartėmis klupčiojo, pri- 
mynęs rankomis savo ilgus plaukus, pilnus spygliuotų 
sėklų ir lapų, — pridūrė senas valstietis.— Aš taip pat bu- 
vau varovas, ėmėm jį gaudyti... Mums pavyko įvaryti 
jį į griovą. Jauniklis draskėsi ir kandžiojosi kaip pasiu- 
tęs, turėjom prispausti jį šakomis ir tada surišti. Dar ne- 
žinojom, ką mums pavyko sučiupti... Subėgo žmonės, 
vieni sakė, kad čia žvėris, kiti, kad miškų dievukas, kol 
kažkuris šaulys pamėgino įpiauti jam peiliu... Ištryško 
kraujas, vadinasi, čia žemės gyventojas. 

— Aš iš karto pažinau, kad jis mano sūnus, — sušuko 
Babulalas,— ant kaklo jam buvo uždėta sidabro grandinė- 
1۵, Žmona verkė iš džiaugsmo, bet negalėjome prie vaiko 
prisiartinti, nes jis kandžiojosi ir draskėsi, o nagai buvo 
stori ir aštrūs. 

— Kai vežėme berniuką „džipu“, jis visą laiką staugė. 
Krūmuose atsiliepė vilkai. Sena vilkė bėgo kelio pakraš- 
čiu, tik kai iššovėm, pabėgo. 
valstietis.— Matyt, jinai jį išmaitino ir apgynė nuo gau- 
jos... 

—- Net iki šiol ji naktimis atsėlina prie kaimo ir stau- 
gia... j 

— O jis atsiliepia, — įsiterpė moteris su indu.— Dar pri- 
šauks mums kokią nelaimę, būtų geriau, kad jį jau pa- 
imtų. 

— Kiek laiko jis buvo tarp vilkų? — paklausė sekreto- 
rius. 

— Daugiau kaip ketverius metus. 

— Beveik penkerius, — paskaičiavo pirštais senas vals- 
tietis. 

— Nežinau, ar iš jo kas išeis — murmėjo moteris.— 
Vilkai pasiėmė jo sielą... 

Netikėtai atsigręžiau,— atstumą turėjau nustatęs, — Ir 
pakėliau prie akies aparatą. Bet merginos buvo greites- 
nės, sakytum, jas būtų nupūtę nuo stogo. Tik išgirdau 
žvangsint sidabrines apyrankes ir šlepsint basas kojas. 
Vikruolės pašaipiai prunkštė. 

— Pabėgo,— tarė Babulalas.— Bijo... Sabe, dabar pa- 
prašyčiau poros rupijų — sūnui gydyti. Linkiu jums ir jū- 
sy šeimai visokeriopos palaimos, — jis kišo į maišelį, ka- 
bantį ant kaklo, susuktą banknotą. 

— Toksai sūnus-vilkas — tai lobis,— pasakė moteris.— 
Dabar visi atvažiuoja jo pasižiūrėti, ir kiekvienas moka... 

— Tik gaila, kad jį nukirpo,— pridūrė kita,— su gau- 
rais buvo baisesnis. | 

— Kai bus toks vaikas, kaip kiti, nieko nebesudo- 
mins... 

— Taip, vaikų čia pakanka. 

Dangus paraudo lyg purpurinis, nusidriekė debesėlis, 
musonų skelbėjas, staigiai temo. Svirpliai čirpė, griežė 
cikados, iš brūzgynų sklido antilopių mykimas, šakalų 
staugimas — pirmieji atogrąžų nakties balsai. 

Kai išvažiavome į plentą, reikėjo uždegti šviesas, bu- 
vo jau gili naktis. 

Traukė nesibaigiančios vežimų virtinės. Jaučių akys 
blykčiojo žibintų šviesoje kaip violetinės Žvaigždės, 

— Turėtų būti kažkur čia,— sumurmėjo sekretorius,—- 
sulėtink. .. 

Prisiminiau posūkį, aukštus medžius ir išpampusią mai- 
ta. Uostome, traukdami orą, besiveržiantį pro nuleistus 
langus. Staiga šviesos ruože matau hieną, didžiulį žvėrį 
trumpu snukiu ir pariestu pasturgaliu, ji nė nemano už- 
leisti kelią. Kone užvažiavau ant jos, tik tada pabėgo. 

— Geriau nelipk lauk, — įspėja sekretorius. 

— Karvės jau nė pėdsako,— šaukiu,— net kaulai su- 
tvarkyti! 

Naktis pilna judėjimo, unkštimo, gerklinio murmesio, 
ir staiga mus nusmelkia virpuliu šlykštus, lyg prislopin- 
tas hienos kikenimas. 

Ilgai važiuojame tylėdami. 

— Ar manai, kad iš to berniuko kas išeis? 

— Jis prarado keletą metų. Vaikas mokosi, sekdamas 
suaugusiais, jis stebi ir instinktyviai perima judesius, mi- 
miką, žodyną, jungia veiksmus su jų rezultatais, Šis ber- 
niukas perėmė vilkų įpročius ir, tur būt, visada bus atsi- 
likęs. 

— Bet man rūpi, — susimąstė sekretorius, —ar jis kada 
galės papasakoti mums apie savo gyvenimą tarp vilkų. 
Jis, be abejo, turėjo išgyventi nepaprastų akimirkų, juk 
buvo vilkas. Vienas iš jų gaujos. 

— Abejoju, greičiausiai kartos, ką jam suaugę pasufle- 
ruos. Nepamiršk: nors berniukas jau septynerių metų, 
jis, — jei kalbėsime apie protą,— dar beveik kūdikis, 

— Pamatysime. Įsitikinsime,— laikraščiai nepamirš to- 
kios sensacijos. | 

Ir jis neklydo. Pranešimų pasirodydavo kas kelios die- 
nos, 

„Berniukas-vilkas išmoko sėdėti“ ,,„Berniukas-vilkas 
valgo paplotėlį, apteptą raudonu marmeladu, manydamas, 
kad čia žalia mėsa.“ „Greit jam bus padarytos operacijos, 
kurios pašalins sudiržusią delnų ir kelių odą.“ 

Operacijų dar nespėta padaryti, o spaudoje nuskambė- 
jo sensacinga žinia: „„Berniuką-vilką pagrobė elgetos.“ 
Pagrobė jį naktį ir paslėpė. Norėjo rodyti mugėse kaip 
neregėtą padarą. Laikydami tamsoje ir mušdami mėgino 
vėl sugrąžinti jam vilko įpročius. 

Laimė, policija jį surado. Elgetos, klajojantys su lokiu 
ir šokančiomis beždžionėmis, buvo areštuoti, o berniukas 
atgabentas į Delį ir atiduotas į gydytojų rankas. 

Žurnalistai pas jį negalėjo patekti. 

Tad buvo prisiminta kitų atsitikimų iš senų kronikų 
apie žmones-vilkus, ypač daug buvo rašoma apie Diną 
Saničarą, sučiuptą medžioklėje 1867 metais. Jis išgyveno 
tarp vilkų keliolika metų. Buvo auklėjamas protestantų 
misionierių. Iš pradžių globėjai jį laikė ant grandinės, nes 
vaikinas buvo pavojingas aplinkiniams. Paskui leidosi 
prijaukinamas. Išmoko vaikščioti tiesiai. Tačiau, kai sku- 
bėdavo, pavyzdžiui, valgio į virtuvę, labai mikliai dum- 
davo keturiomis. Jis buvo ramaus būdo, mėgo žaisti su 

šunimis. Kraustėsi iš proto dėl saldumynų. Mokėjo tik 
keliasdešimt žodžių, o jo protas liko kaip penkerių metų 
vaiko, Mirė 1895 metų vasario mėnesį. 

Paskutinis pranešimas apie mūsų berniuką-vilką buvo 
toks: „Grįžta pas tėvus, pažįsta juos, moka ištarti šešis 
žodžius.“ 

Berniukas-vilkas, matyt, darėsi vis panašesnis į papras- 
tą vaiką, nes daugiau apie jį nebuvo rašoma. 


VIENATVĖS MALONUMAI 


Klausiamai pažvelgiau į Risių. Jis linktelėjo galvą. 
Kiaurą dieną važiavę mašiną siauru ir vingiuotu keliu, 
drąsiai nutiestu uolų atbrailomis, pasiekėme perėją. Be- 
veik trys tūkstančiai metrų. Prieš mus atsivėrė Kašmyras, 
po kojomis buvo Srinagaro slėnis — lyg pasidabruotų, pa- 
našių į tuopas eukaliptų gretos, riešutmedžių sodai, rusvi 
neseniai nukirstų kviečių pėdai. Po žalias ganyklas kla- 
jojo debesų šešėliai. Debesys plaukė apačioje, po mūsų 
kojomis; balti ir švytintys, jie atsispindėjo ežeruose, gau- 
bė Himalajų keterą, dengiančią horizontą. Atšlaitėje, 
plaikstydamas vešlią žolę, į mus dvelkė kvapnus ir vėsus 
vėjas. Ištiesiau rankas, ir jis pūtė man į rankoves, gaiviu 
dvelksmu glostė krūtinę. 

Tik dabar, įveikus uolų barikadą, kelionė pradėjo mus 
džiuginti. Išties, sunku patikėti, kad po vienerių darbo 
metų visas Delis buvo man tik narvo voljera—o narvu 
jau seniai buvo tapusi ambasada. Ne kaitra mane kama- 
vo, —mat, iš anksto buvau susitaikęs su vegetavimu kros- 
nies viduje, — o susitikimų monotonija, amžinai tie patys 
veidai, pasikartojantys pokalbiai, kurių turinį atmintinai 
žinojau; atsitrenkdavau į pažįstamus kaip žvėris į aptva- 
ro virbus. Dvi kavinės, keturi kino teatrai. Iki šiol gir- 
džiu, kaip zvirbia cikados ir čirpina skambučius dvira- 
tininkai, sunkiai minantys liesomis kojomis. Na ir tas 
dangus, kuriame netgi grifų nematyti, siaubingai tuščias, 
kaitros išdegintas. 

Jaučiausi kaip kalinys, išleistas iš kameros, Džiaugiau- 
si dingęs visiems iš akių, mėgavausi vienatve. 

Krišenas, mūsų vairuotojas, jau gūžėsi nuo šalčio, smau- 
kėsi per galvą megztinį, indų papročiu užsidengdamas 
kaklą ir ausis. Nusijuokėm, nes mums ši vėsa įprastai 
dvelkė tėvyne. | 

5, Kašmyro moterys 


6. Kašmyro piemuo 


7. Srinagaras (Kašmyras). Kaimelis ant valčių Dželamo upėje 


Įšokome į mašiną. Mūsų „Fiatukas“ ėmė guviai riedėti 
serpantinais žemyn, į slėnio dugną. Pietauti buvome nu- 
matę Kašmyro sostinėje. 

— Kur apsistosime, sabe? — paklausė Krišenas.— Čia 
yra puikių namų ant valčių, patogių, pigių, ten visko ga- 
lima gauti... 

Žodyje „visko“ slypėjo gausybė neišsakytų pažadų. Ta- 
čiau aš jau jį pažinojau. 

— Nakvojame viešbuty, vakare pasidairysim po mies- 
tą, išplauksime į ežerą, tada nuspręsime, kur apsistosime 
visai savaitei. 

— Sabe, viešbutis brangus ir nešvarus, o ant valčių 
švaru, daug vandens, nuolat plauna, — gyrė— Aš turiu 
čia giminių, kai važinėdavau sunkvežimiu. .. 

Iš patirties žinojau, kad jis visoje Indijoje turi giminių; 
gavęs iš mūsų pinigų viešbučiui ir išlaikymui, linksmin- 
davosi kažkokiose landynėse su merginomis, kurioms 
pirkdavo cigaretes ir betelį !. 

— Pasiteirauk, Krišenai, sezonas jau pasibaigęs, turėtų 
būti pigiau... 

— Ak, sabe, man ypač pigiai kaštuos, mane čia visi 
pažįsta. 

Tačiau artimiausioje sankryžoje jis sustabdė mašiną ir 
ėmė klausinėti kelio, nors prieš pat nosį kabėjo lenta su 
užrašu: „Viktorijos“ viešbutis“. Akimoju mus apsupo mi- 
nia geidžiančių pasitarnauti; jie paslaugiai atidarinėjo 
dureles, mėgino išvilkti mus į lauką, vienas nutvėrė la- 
gaminą ir termosą ir pasileido bėgti, šaukdamas: 

— Paskui mane, sabe, „Lotoso“ viešbutis! Čia arti, aš vedu. 

— Gaudyk jį, nes tiek jį ir tematysim,— išstūmiau Kri- 
šeną. Jis vargais negalais grąžino neprašytą vadovą. Tar- 
pininkai kibo prie vairuotojo, aiškiai stengdamiesi kits 
kitą nurungti ir, matyt, žadėdami jam procentus, nes Kri- 
šenas sutrikęs ėmė man aiškinti, kad, gal būt, viešbutyje 
net geriau, negu gyvenamose valtyse: tiesa, vandens ten 
netrūksta, bet jis menkai tenaudojamas, o svečiai mai- 
tinami vien tik aviena. | 


۱ Betelis — pipirinis augalas. Taip pat vadinamas šio augalo 
lapų, areko palmių sėklų ir nedidelio kiekio kalkių mišinys, skirtas 
kramtyti ir naudojamas kaip tonizuojanti priemonė. 

Sėdau prie vairo. 

— Aš vairuosiu, o tu pasilik čia su vadovais! — Minia 
nenorom prasiskyrė. Šoferis nutaisė tokį veidą, lyg sa- 
kytų: „Negaliu sulaikyti jūsų nuo beprotybės, tačiau dar 
neprarandu vilties.“ Ištvermingesni tarpininkai skuodė 
mums įkandin, tik apkūniausieji, pabėgėję šimtą metrų, 
atkrito. 

Privažiavau prie viešbučio. Mačiau apviltą minią, ges- 
tikuliuojančią priešais atdarus vartus. Toliau kelias jiems 
buvo užkirstas. Jie leidosi į painias derybas su čokidaru, 
kuris durklu valėsi panages. 

— Na, esame išgelbėti, — tarė Rišardas, — nors nežinau, 
ar ilgam. Apsuptis dar tebėra. 

Palei gyvatvorę sėlino tarpininkai, jie tiesė rankas su 
vizitinėmis kortelėmis ir reklaminiais blankais, mojavo 
knygomis, pilnomis padėkų, kurios skambėjo kaip įrašai 
antkapių plokštėse: „Kas tu esi, tas aš buvau. Kas aš esu, 
tas tu būsi!" Aišku, kas: kupinas dėkingumo, pakliuvęs 
ant jauko kvailys. 

— Ne šiandien, brangieji, — draugiškai pamojavau del- 
nu.— Rytoj, rytoj atsiduosiu į jūsų rankas. 

Jie stovėjo glaudžiu būriu, kai kurie jau tūpėsi čia 
pat prie tvoros, pradėdami sistemingą apgultį. 

Kiekvienam mūsų lagaminui teko po du nešėjus, o ran- 
kų, ištiestų bakšišo, buvo dvigubai daugiau. 

Jie kuitėsi po kambarį, pylė vandenį į vazą, merkė 
į ją dekoratyvinius lapus, šveitė smėliu vonią, naršė po 
pliušine sofa, vaikydami vorus ir moskitus. Tačiau kam- 
barys atrodė kaip atrodęs — apleistas ir nykus. Sezonas 
jau buvo pasibaigęs, beje, pasak šeimininkų, svečių būta 
ne kokių. Visiems laikams paliko Indiją pasiturinti buvu- 
sios anglų administracijos kasta, kuri dėl savo visuome- 
ninės padėties privalėdavo praleisti vasarą Kašmyre ir 
dalyvauti tradicinėse lokių medžioklėse. O Delio indus 
labiau už kaitrą kamavo mintis, kad jie turi mokėti pini- 
gus už nieką — už gryną orą. Viešbutis paliko be gy- 
ventojų. 

Tarnas paklausė, ar gali atvesti geriausią vadovą, kuris 
organizuos mums žūklę, išvyką žirgais į ledynus, į šacho 
rūmus, terasomis besileidžiančius ežeruosna. Jis įbruko 

man vizitinę kortelę auksiniais rėmais: ponas Achmedas 
Lasonas visiškai nesavanaudiškai siūlė mums savo pa- 
slaugas. Kai išsimaudęs išsitiesiau lovoje ir laukiau Ri- 
siaus, iš po užlenkto apkloto kampo išslydo dar vienas 
lapelis, siūlantis intymesnes pramogas, bet pasirašytas ta 
pačia pavarde. 

— Reikės aplankyti garsiąsias Kašmyro vilnos audyk- 
las ir kilimų fabrikus,— šluostydamasis murmėjo Rišar- 
das. 

— Esu tikras, kad ir tą sritį šefuoja Lasonai. Jų paslau- 
gumas pradeda mane gąsdinti! 

— Ką darysi, priimkim jį, tegu įeina. Pakalbėsim, pa- 
matysim. 

Aš neapsirikau. Tarno įvestas, oriai įėjo apkūnus, euro- 
pietiškai apsirengęs vyriškis. Tik barzda parsų papročiu 
buvo raudonai nudažyta. Kairiosios akies vokas, slegia- 
mas rudos karpos, buvo užkritęs ant akies. Kartkartėmis, 
tarsi nepasikliaudamas dešiniąja akim, jis kilstelėdavo ' jį 
mažuoju pirštu ir suskersakiuodavo į mus trumpu, gudriu 
žvilgsniu. 

Pasiūlymas buvo aiškus: ponas Lasonas norėjo, kad 
mudu būtume jo svečiai, siūlė mūsų žinion plaukiojantį 
namą. Jokios rizikos! Jis galėjo užtikrinti mums atsakan- 
tį poilsį, supažindinti su krašto grožybėmis, o visų pirma 
izoliuoti nuo atkaklių pirklių, kurių draugiškai įspėjo 
saugotis: jų prekės padirbtos, ir plėšia jie nežmoniškai. 
O su juo mudu išvengsime pavojų: jis yra vienas turtin- 
giausių Kašmyro žmonių, gali netgi rūpintis svečiais už 
dyka, gali turėti nuostolių, kad tik pelnytų mūsų draugys- 
tę... Mūsų pasitenkinimas, šypsena bus jam atpildas. Jau 
šiandien vakarieniausime laive ir susipažinsime su virtu- 
ve: jinai gali būti, pagal pageidavimą, prancūziška, ang- 
liška, vegetariška ir persiška... Paskui tatai nuspręsime. 
Naktį valtis išplaukia į ežerą. Rytą aplankome rūmus, 
plaukiojančius sodus, jo fabrikus, renkamės dovanas, 
smulkius pirkinius, — biznierius lenkė storus pirštus, blyk- 
čiodamas aukso žiedų rubinais, Ponas Lasonas ėmė mus 
savo globon kaip nelaisvėn. 

— Žinai, kad tas gerasis dėdė pradeda mane linksmin- 
ti— tarė Risekas.— Jo paslaugumas liejasi per kraštus 

— Kad tik tas potvynis neimtų mūsų nešti ir neišplautų 
iš kišenės paskutinės rupijos. 

Tačiau šį žodį pagavo jautri senojo pirklio ausis, ir jis 
sumosikavo rankomis: 

— Ne! Nė kalbos negali būti apie pinigus! Man tiek 
garbės, kad tamstos būsite mano svečiai... 

Atsakyti turėjome dabar, tučtuojau, kad jis galėtų im- 
tis reikalingų žygių. Jis remte rėmė mus savo iškiliu 
pilvuku, kuteno ausis raudona, iškvėpinta barzda. 

Pasidavėme. 

Išeidamas jis kilstelėjo užkritusį voką ir pažvelgė 
į mane tarsi virėjas į žadamą piauti paukštį. Vos tik durys 
užsidarė, pajutome nerimą. 

Didžiulis viešbučio valgomasis, koks šimtas tuščių sta- 
liukų, būrys padavėjų žaliais tiurbanais, visas pulkas ber- 
niūkščių, griebiančių lėkštes iš po rankų, pats šefas, čiu- 
pinėjantis skrebučius,— ar pakankamai paskrudę— nuo 
viso to plaukai stojosi piestu. Girdėdami iš lūpų į lūpas 
perduodamus paliepimus, ir mes pradėjom kalbėti pa- 
kuždomis. Kiekvienas mūsų kąsnis buvo lydimas akimis, 
jaučiau tuos žvilgsnius tartum pirštus ant gerklės. 

— Man atrodo, tarsi mes valgydami ne save, o juos 
maitintume... Prisipažinsiu, kad dabar pagaliau ką nors 
stipresnio sušveisčiau. 

— Reikia studijuoti jogų sistemą, — burbtelėjau— Mes 
valgėme maistą, iš kurio jie žvilgsniais iščiulpė pra- 
n qa — gyvybingąją esmę. 

— Nekvailiok. Jie lyg apeigas kokias atlieka — kaip 
laidotuvėse... 

— Išvada? Reikia nešdintis iš čia. Keliamės į valtį. Juk 
mes ilgimės vienatvės. 

— Svajoju atsidurti toli nuo žmonių, nuo biauraus jų 
vertelgiškumo, savanaudiškų rūpesčių, gudraus nuolan- 
kumo... 

Valtis pasirodė esanti didelė barža, ant jos stūksojo 
paviljonas su salonu, išklotu kilimais, šiek tiek suadytais, 
bet dar visai visai... Krėslai kaip klube, elektros lempos. 
Pasirodė, kad išilgai ežero driekiasi laidai, prie kurių, 
parinkus nuošalią vietą, galima prijungti kabelį. Toliau 
buvo valgomasis su bariuku, ant sienos — elnio ragai ir 

pono Lasono, nusifotografavusio su įžymesniais svečiais, 
nuotraukos, du miegamieji, du vonios kambariai. Ant 
plokščio stogo — terasa su raudonomis dryžuotomis užuo- 
laidomis ir šezlongai. 

Vakarienei buvo patiekta žuvis ir laukinė antis. Kriše- 
nas atnešė vietinio skanėsto: mandarinų degtinės, savo 
skoniu panašios į nagų laką ir šiek tiek į denatūratą, Zi- 
note, tą, Kur etiketėje nupaišyta kryžmai sudėti blauzdi- 
kauliai, arba, vartotojų žodžiais tariant: „Pasaulis juo- 
kiasi”. ۱ 

— Tur būt, mums čia nebus blogiau, negu viešbuty.— 
sumurmėjau, mėgindamas, ar patogi lova. 

Mane nustebino aukštos atkaltės, pridengtos kartūno 
užuolaidėlėmis. Žvilgterėjau po jomis ir prunkštelėjau. 
Lovos galvūgaly ir kojūgaly buvo pritaisyti dideli veid- 
rodžiai. Šioje lovoje vienatvė buvo neįmanoma, atspin- 
dys dvigubino, atrodžiau, kaip kortų valetas. Dabar su- 
pratau senojo pirato užuominas dėl šokėjų. Jis apgailes- 
taudamas kalbėjo, kad, tiesa, sezonas jau pasibaigęs, ta- 
čiau jis galįs suorganizuoti mažą repeticiją, tada mums 
bus nesunku numanyti, kas laukia svečių, atvykusių čia 
visam atostogų laikui. ۱ 

Risių užtikau bespoksantį į veidrodį jo lovoje. 

— Įklimpom,— trumpai pasakė. 

— Įdomu, kas bus toliau. 

Naktį sapnavau neramius sapnus, tačiau tai, matyt, bu- 
vo gausios vakarienės pasekmės. Švintant ant denio iš- 
girdau basų kojų dunksenimą, ir valtis ėmė plaukti kana- 
lu ežero link. Miegojau, dažnai nubusdamas, šliuzuose ūžė 
vanduo, paskui ritmingai pliumpsėjo kartis ir šlepsėjo 
kojos, plaukėme išilgai kranto, atsistumdami į dugną. 
Eidamas pro mano langą, sielininkas stabteldavo, pasi- 
stiebdavo ant pirštų ir žiūrėdavo vidun, lyg vildamasis, 
kad per naktį iš manęs vieno pasidarė bent keli svečiai. 
Vanduo teškeno į bortą, užmigau. 

Mane pažadino šaižūs riksmai, kažkas irklu plakė van- 
denį. Balsai buvo pikti, svaidė prakeiksmus. Pašokau, už- 
sitempiau kelnes ir išbėgau į denį. Risius jau stovėjo ten 
ir žiūrėjo, labai susidomėjęs. Per ežerą plaukė dvi plokš- 
čiadugnės valtys, siauros ir lengvai apsiverčiančios. Irk- 

luotojai tupėjo priekyje ir, grasindami kumščiais, taikėsi 
vienas į kitą irklais, taškėsi vandeniu, grūmėsi tarsi rai- 
teliai su ietimis. 

— Juk čia dvikova. Na ir karštakraujai tie kalnie- 
čiai!— murmėjau aš, matydamas, kaip jie pliekiasi — net 
dunda. 

Vis daugiau žmonių supo besikaunančius, vis daugiau 
jų plaukė iš po svyrančių gluosnių užuolaidos ir choru 
komentavo kovą. Pagaliau vienam besikaunančių pavyko 
mikliai tėkštelėti vandens priešininkui į akis. Jis tvojo 
anam irklu per sprandą ir išstūmė iš valties. Nugalėtasis 
įsikibo į valties kraštą. Plati avikailio liemenė, palaidinė 
su plačiomis rankovėmis išsidriekė ir, vis labiau sunkė- 
damos nuo vandens, traukė jį į dugną. 

Žvejai skirstėsi, komentuodami kivirčą. 

— Ko jie susivaidijo? — paklausiau mūsų piratą. 

— Vienas jų pavogė iš kito plaukiojančio daržo lysvę 
ir prirakino inkaru prie savo sklypo... Tie daržai — tai 
mūsų turtas. Dabar, nuėmus derlių, jie mažiau saugomi, 
galima naktį lysvę nutempti. 

Visą ežero vidurį užima dirbtinės salos ir plaukiojantys 
daržai. Tai durpynų žolės, išdriektos ant medinių grotų 
ir vandeninių piktžolių šaknų. Į šią „dirvą“ sodinami dai- 
gai; ravima iš valties, praskiriant plaukiojančias lysves. 
Tokių daržų nereikia laistyti, o ežeras koncentruoja sau- 
lės spindulius kaip lęšis... 

Tik dabar mus pribloškė šios vietovės grožis, Tviskėjo 
kalnai su pirmojo sniego kepurėmis, tamsioje, sodrioje 
žalumoje bolavo rūmai, ant vandens stūksojo plaukiojan- 
tys namukai, spalvotas langų užuolaidas, rausvai ir žyd- 
rai dryžuotus audeklinius tentus pleveno vėsus vėjas. 
Po dangų ir ežerą klajojo draikūs debesys. 

— Man pradeda čia patikti. 

— Dar toli vakaras, — perspėjo Risius. 

Tik spėjau nusiskusti, ir sėdome pusryčiauti. Buvo pa- 
tiekti žąsienos gabaliukai, likę nuo vakarienės. Virėjas 
teisinosi, kad svečiai netikėtai užgriuvę, krautuvės blo- 
gai aprūpinamos, jau nebe sezonas. Pirma, negu pasitie- 
siau ant kelių servetėlę, už borto supliuškeno, ir pasirodė 
papurtęs raudonbarzdžio veidas. 

Lasonas nusiavė pusbačius užriestais galais ir į valgo- 
mąjį įėjo vienomis puskojinėmis, tuo diskretiškai pabrėž- 
damas, kad čia ne jo, o mūsų namas. 

Išklausinėjęs, kaip miegojome, jis atkreipė mūsų dėme- 
زو‎ į gamtovaizdžio grožį, probėgšmais užsiminė apie dvi- 
kovą valtyse, tarsi ją būtų inscenizavęs mūsų pramogai. 
Paskui ėmė kalbėti apie Kašmyro. vilną, garsėjančią visa- 
me pasaulyje. Pasirodė, jis atsigabeno visą kolekciją pa- 
vyzdžių ir dabar gnaibė juos, glamžė, draskė dantimis, 
sklaidė it laumės juostą. 

— Prašom rinktis, nieko nereikia mokėti,— bičiuliškai 
ragino.— Patariu šitą rūdžių spalvos, gražus bus švarkas, 
0 prie jo — pilkos flanelinės kelnės... Beje, geriau dve- 
jos kelnės, nes, vienas atidavęs laidyti, galėsite dėvėti 
kitas... Žinau, kad tamsta turite daugiau drabužių, bet 
kai žmogus pripranta, kai pamilsta... o Kašmyro drabužį 
išties reikia pamilti! 

Pasirodė, kad valtyje jis turi atsigabenęs ryšulius pre- 
kių. Du berniūkščiai klūpėdami juos vyniojo. 

— Pernelyg trumpai būsime, kad spėtume pasisiūdinti 
drabužius. ..— mėginau jo atsikratyti. 

— Su manimi yra siuvėjas. Išėjęs anglų mokyklą. Jei 
jis blogai pasiūs, tai tamsta suglamžykite, sutrypkite tą 
nuostabų drabužį ir įmeskite ežeran, aš veltui pasiūdinsiu 
kitą. Čia nėra ko svarstyti, reikia užsisakyti ir imti, na, 
jau kerpu atraižą,— akino, kišdamas vilną tarp žirklių 
ašmenų.— Aš esu kuklus žmogus, mėgstu daryti malonu- 
mą kitiems. Kai nukirpsiu, tai jau turėsiu pasiūdinti. Gal 
duotumėt man truputėlį rankpinigių. Ne sau prašau, man 
neskubu. Čia vaikinams,— jie taip nusigalavo irkluoda- 
mi,— ir tam senam siuvėjui... Ar tamsta žinote, jog kar- 
tą jis taip skubinosi, norėdamas įtikti klientui, jog prarijo 
adatą. Jam dūrė viduriuose, 0 jis siuvo, siuvo, ir eilutė 
buvo baigta laiku... 

— Lyg ir per brangiai prašote, kaina aukštesnė, negu 
Delyje! 

— Brangu? Brangu? O kur Delyje tamsta rasite krautu- 
vę su tokiu reginiuė Kur tamsta prie malonių derybų 
gausite priedo tokį orą? O šita vilna — tai pūkas ir plie- 
nas! Šitą drabužėlį dar tamstos anūkai vilkės. Jie bus 

turtingi, jiems pakaks ir kitam įsigyti, bet jie iš kailio 
nersis dėl tokios Kašmyro eilutės! Brangi? Pažiūrėk tams- 
ta į šitą kaklą, čia yra gysla. Ja teka kraujas tiesiai iš 
širdies. Geriau išsyk perpiaukite ją ir gerkite iki soties, 
tik nemažinkite kainos! 

Jam šitaip postringaujant, atplaukė valtis, pilna gėlių — 
buvo pardavinėjamos puokštės ir vainikai. Vandens dar- 
žininkai žiūrėjo į mus, atlaidžiai šypsodamiesi. Du vyriš- 
kiai — nieko nuostabaus čia nėra, tik bent vienas privalo 
pasirodyti vyras esąs ir nupirkti gėlių kitam po tokios 
nakties. 

Paskui praplaukė luotas, prikrautas medžio dirbinių, 
dėžučių su slaptais užraktais, raižytinių staliukų, lazdų, 
figūrėlių. Toliau — laivas su vaisiais, net kambarys prisi- 
pildė brandaus rudens aromato. Pagaliau valtis-kioskas, 
cigaretės, pypkės, laikraščiai. Mums siūlė ekskursiją laivu 
su palapine, dalyvaujant arfininkams, maldos kilimėlius, 
arbūzus —,penkis už rupiją“. Siūlytasi išdrožti mūsų fi- 
gūrėles iš dramblio kaulo, rodyti fokusus, dresiruotus lo- 
kius, o vakare — šokėjas. 

Suprakaitavęs šluosčiausi kaktą ir vijau šalin plūstan- 
čias iš visų pusių valtis. Pardavėjai, nė kiek nesutrikę, 
prašė bent stiklinės vandens, bent cigaretės, kad neuž- 
trauktumėm jiems nesėkmės visai dienai, kad jų 15 
nenueitų veltui. Turėjau jiems bent pasakyti, kuri valan- 
da. Norėjo nors ką išpešti. 

Pietums buvo žąsis su kiuri! padažu. Virtuvė buvo at- 
skiroje valtyje, kad jos kvapai neterštų oro. Nėra reikalo 
svečiams matyti, iš ko ruošiami skanėstai. Priešais pala- 
pinę sėdėjo mūsų vairuotojas ir oriai sotinosi. Paskui nu- 
siplovė pirštus ežere. 

Negalėjau nė svajoti apie vienatvę. Mačiau valtis, ku- 
rios brėžė vandens paviršiuje tviskančias strėles; visos 
jos plaukė į mus. Apgultis tebetruko. Iš čia jau nebetu- 
rėjome kur trauktis. 


Vakarienei buvo kukuliai iš žąsienos likučių. 
— Žąsis — ne dramblys, — dūsavo Risius.— Kur jie ima 


۳ aeae m ee 


' Kiuri (prancūziškai curry) — specifiškas indiškas padažas. 

tą žąsieną? Ko gero, čia likučiai iš viešbučio. Man atrodo, 
kad viskas čia priklauso ponui Lasonui. 

Pasirodė, jis neklydo. Mes buvome magnetas, kuris 
traukė tarpininkus ir prekiautojus. Šita apsiaustis truputį 
glostė mūsų savimeilę. Negi mes panašūs į turtuolius? 

— Sabe,— atsargiai pradėjo šoferis— Lasono kainos 
nebuvo didelės, aš pats miegojau ir valgiau už dyka. 
Aš jam tik užsiminiau, kad jūs renkatės kitiems metams 
poilsio vietą visai ambasadai, trims dešimtims žmonių — 
prie tokio biznio verta pasisukti. 

— Tu, senas melagi,— pagrūmojau kumščiu, — juk pas 
mus nė tiek darbuotojų nėra... 

— Nieko tokio. Misteris Lasonas taip pat mumis neti- 
kėjo, jis derėjosi savo malonumui. Ką jis geresnio gali 
veikti? Visi šitie irkluotojai, pasiuntiniai — jo anūkai. 
Jie mokosi iš jo, turtuolio, gerbti kiekvieną anį. Ką nors 
parduoti, iškaulyti — jiems pramoga. Dabar ne sezono 
metas. 

Taip. Nuo ežero kilo rausva purpurinio saulėlydžio 
migla, ir paskutinieji moskitai, plonai zyzdami, atlenkę 
užpakalines kojytes, tūpė ant lempos stiklo pasišildyti. 
Buvo jau ne sezono metas. 


Mūsų „Fiatas“ riedėjo kalnų keliu, tarp graikiškų rie- 
šutų giraičių. Ant šakų šmėkščiojo juodais dryžiais vove- 
rytės su plokščiom pilkom uodegom. Diena buvo panaši 
į mūsų krašte pasitaikančias rudens dienas — šalta ir 
vaiskiai žydra. Himalajai horizonte, amžino sniego užklo- 
tos viršūnės tvyksčiojo kaip liepsna. 

— Neblogas tas Kašmyras, — murmėjo Risius, mėgau- 
damasis cigaretės dūmais.— Kai pagalvoju, jog po kelių 
dienų vėl įlįsime į krosnį, grįšime į Delį, noriu verkti 
graudžiom ašarom. Tik dabar matau, koks nuostabus kli- 
matas Lenkijoje. 

— Na, na, baik elegišką raudą ir kvėpuok, kiek lenda! 
Naudokis, brolau, oru, kuriuo kvėpuoja sniego žmogus. 

— Kai važiuosim į Gulmarką, tur būt, išsirengsi į kal- 
nus? Mausim į ledyną! 

— Jeigu Tibetas vadinamas „pasaulio stogu“, tai Kaš- 
myras — jo palėpė. Baisiai mėgstu knaisiotis po seną 

šlamštą palėpėse, kaišioti nosį ne į savo reikalus, jausti 
nesavanaudišką pasitenkinimą, kad esu matęs, palietęs, 
paragavęs. 

— Matyti dar anaiptol nereiškia suprasti, — mąsliai tarė 
Risius, atgręždamas liesą veidą į švelnią šviesą.— Čia net- 
gi saulė nebekelia man pasibiaurėjimo. .. 

Kelias driekėsi išilgai apmūryto vamzdžio, kuriuo kalnų 
srautas almėjo į elektrinės turbinas. Iš čia tekėjo elekt- 
ros srovė visam Srinagarui. 

Inžinierius maloniai mus vedžiojo, ragino fotografuoti. 
Visa tai buvo įrengta, prijungus Kašmyrą, — Indijos in- 
vesticija į savo pakraščius. Buvo kuo pasigirti. 

Bet čia pat, šalia dvidešimtojo amžiaus, ant akmenuoto 
skardžio — lūšna, jeigu taip galima pavadinti belangę 
būdą: moliu užglaistyto skalūno sienos, tankiai apžėlęs 
piktžolėmis stogas iš sutrešusių šiaudų, ugniakuro dūmai 
plūsta pro duris. Moteris burokų spalvos skarmalais, atsi- 
„tūpusi už slenksčio, ieško vaikui galvą. 

Nuo kedrais apaugusios uolos atskrieja ritmiška daina. 
Sustabdom mašiną. Per srautą permestos dvi elastingos 
kartys, tarp jų — pusmetrio tarpsnis, o apačioj kunku- 
liuoja žalias ledinis vanduo. Atsistojus ant vienos karties, 
kita atsileidžia ir dunkteli per pakeltą pėdą. Jau subėgo 
būrelis vaikų, — jie draugiškai šaiposi, mes jiems — geras 
spektaklis. Jie varo ožkas su ilga ruda vilna. Piemuo ima 
ožiuką po pažasčia, atsigręžia į mane, mostu ragina eiti 
paskui jį. Jo blauzdos apvyniotos skudurais ir standžiai 
suveržtos virvėmis, ant basų kojų — naginės. Piemuo žen- 
gia lengvai, sakytum, šoka. Bandau ir tuojau pat suklum- 
pu, kartys nežmoniškai siūbuoja, o srautas apačioje net 
kūprinasi nuo greičio, traukte traukia žvilgsnį. 

Padaviau mažam berniukui foto aparatą, — tai vieninte- 
lis daiktas, su kuriuo nenorėjau rizikuoti išsimaudyti. 
Berniūkštis rūko storą kukurūzų lapų suktinę. 

Daina priartėjo, jau matyti vyrų būrys. Senis su fetrine 
slike diriguoja, kiti vyrai, įsitvėrę lynų, trūkčioja ilgą 
rąstą per nuošliaužas ir krūmus, vilkdami jį plento linkui. 
Atlapos plačios krūtinės rudai įdegę, pro suplėšytų ran- 
kovių skyles žvilga prakaituoti raumenys. Čia ne pusal- 
kaniai ir mieguisti indai. Čia Kašmyro kalniečiai, visi 

kaip vienas žaliūkai, kiekvienam ant šlaunies apkausty- 
tose makštyse tabaluoja peiliai. Esu tikras, kad, nepaisy- 
dami valdžios draudimo, jie miške laiko paslėpę šautu- 
vus, užtaisomus per priekį švino kulka, kuri išplėšia del- 
no didumo skylę. 

— Medi paims traktorius. Lentpiūvė mus išmaitins per 
žiemą. Pavasariop trauksime ganyti net į pasienį, į Kulu. 
Dabar mėnulis eina mažyn, medis nesiurbia syvų, geras 
laikas miškui kirsti, 

„Luna decrescit. .."— prisiminiau. Vaiskiame dangu- 
je — kvapnūs dūmai, pranašiškas senojo klajoklio veidas. 
Vaišinu darbininkus cigaretėmis. 

Pasigedau savo šoferio. Krišenas man būtų pabuvęs už 
vertėją. Bet kas gi jam, po velnių, darosi? Sėdi, pravėręs 
mašinos duris, parėmęs galvą rankomis, ir spiaudo tarp 
praskėstų kojų. 

— Negalėjau, sabe, pereiti, žemė slysta iš po kojų... 

Mažas berniukas iš draugiškumo įbėrė man pro langą 
riešutų saują. Prieštaraudamas purtė galvą, kai siūliau 
jam keletą monetų. 

Kelias vedė per slėnį. Vėsūs šešėliai gulė ant veidų. 
Lūšnos stačiais stogais. Iš tolo šviečia džiovintų raudonų- 
jų pipirų prizmės, ruduoja kukurūzų burbuolių ryšeliai. 

Mums priešais atidumia sunkvežimis, didžiulis dizelis, 
pilnas grandinėmis surištų rąstų. 

— Keep left! !— staiga suriko Rišardas, stvėrė už vairo 
ir pasuko į pagriovį. Krišenas žiūrėjo nustebusiomis, kiek 
paklaikusiomis akimis. 

— Juk prasmuksiu tarp tų dviejų mašinų, — parodė, 
praskėtęs pirštus. 

— Jis, ko gero, serga,— pridėjau prie kaktos delną.— 
Krišenai, kas tau yra? 

— Nieko, sabe. Galiu toliau vairuoti. 

— Argi tu nematei, kad čia buvo viena mašina? 

— Juokaujate, sabe, kai jos važiuoja nuo kalno, visa- 
da tematai vieną, o paskui pasirodo, kad dvi... 

— Persėsk į galą, — paliepė Rišardas, perimdamas iš jo 
vairą. 

Krišenas išėjo iš automobilio lėtu lunatiko žingsniu; jis 

1 Kairėn! (Angl.) 

atrodė įsižeidęs ir, braukdamas delnu dureles, apčiuopom 
ieškojo rankenos. 

— Kas jam atsitiko? 

— Velniai žino. Gal maliarija. 

Krišenas sėdėjo sustingęs, mačiau veidrodėlyje, kaip 
jis šluostėsi delnu seilę, besitvenkiančią lūpų kertelėse. 

Šitame kaime turėjome pamatyti kilimų „fabrikus“. 
Mūsų jau laukta. Instruktorius su balta pyragėlio pavidalo 
kepuraite ant juodų kaip varno sparnas ir riebių plaukų 
mielai mus visur vedžiojo. 

Dieve mano, fabrikai... Pašiūrėse, kurias apšviečia tik 
saulė, krintanti pro atviras duris ir aukso strėlėmis spin- 
dinti pačiuose plyšiuose, ant demblių skiaučių ankštai sė- 
dėjo maži murzini berniukai. Staklės stovėjo vienos už 
kitų, apmatų pynės kabėjo palubyje, išaustas kilimas bu- 
vo vyniojamas ant rąsto. Senas audėjas monotonišku bal- 
piršteliai kaip pagal diktantą ėmė spalvotos vilnos siūlus, 
mechaniškai mezgė mazgelius. Juo daugiau kvadratinia- 
me colyje standžiai sumegztų mazgų, tuo aukštesnė kili- 
mo kaina, Tradiciniai raštai, surašyti knygų pergamentuo- 
se, giedami karta po kartos, gulė į garsius savo varsomis 
ir sudėtingais motyvais Kašmyro kilimus. 

"Berniukai vogčia žvilgčiojo į mus, tačiau juos jau sku- 
bino meistro giesmė, Jie šluostėsi pūliuojančias, dideles, 
juodas akis, susikūprinę kišo pro gijas šaudyklę. Vaikė 
nuo murzinų skruostų žvilgančias muses. Vėjas nešė sals- 
telėjusį žmogaus išmatų dvoką, kudakavo vištos, ir povas 
ant pašiūrės stogo girkšėjo nelyginant senas vyris. 

— Žūsta senasis menas,— skundėsi instruktorius,— čia 
paskutinis rezervatas... Jie dar stengiasi audinį išbaigti, 
naudoja natūralius dažus... Nepaleis kilimo iš rankų, kol 
jis nebus išbaigtas meno kūrinys. Užsieniečiai išperka bet 
ką, gadina mums audėjus. .. Turistams, kuriuos aptarnau- 
ja mašinos, pakanka, kad tai rankų darbas, kad čia įdėta 
milžiniškas triūsas... Šimtai, šimtai valandų. Tiesą sa- 
kant, tiems kilimams bet kokia kaina per maža. 

Sutikau, kad jo teisybė. Kas gali užmokėti tiems vai- 
kiukams už pavogtą jaunystę, už vilnų dulkių prikimštus 
plaučius, už iškrypusias nugaras ir nesveikas akis? 

— Nesigraudinkite dėl jų, pone, tik jauniausieji dar 
dirba. Tik mažus berniukus dar galima apmauti. Kilimų 
audimas jiems lyg ir žaidimas. Paskui ir su lazda jų į dar- 
bq neatvarysi. Dar kartais prisiprašom, kai medžiagas 
veža, mat, galima pasisūpuoti, atsidrėbus ant pluošto... 
O šiaip — tauškalai vyrų kompanijoje, tarpininkavimas, 
vaišės, aviena su česnaku ir naminė... 

Visas darbas gula ant moterų pečių. 

— Čionykščiai drabužiai netinka darbui. Vyrai dėvi 
laisvus chalatus plačiomis rankovėmis. Skvernai painio- 
jasi, mMirksta, kliūva... Apsisupus jais nelyginant kokia 
skraiste, tetinka išsidrėbti įsaulyje, papsėti pypkę ir žag- 
sėti po aštraus kepsnio... Mąstyti, kaip čia koks biznis 
išdegs, kaip čia kokią gudrybę surezgus. .. 

— O buvome karinga, narsi tauta. Tik kai kraštą nu- 
kariavo mongolai, mums buvo primesti šitie pusiau vie- 
nuoliški, pusiau moteriški rūbai, Taip ir liko. Iš riterių 
tautos virtome pirklių tauta, o žemdirbystę perėmė mo- 
terys. .. 

— Nemanau, kad čia būtų toks jau blogas pasidalini- 
mas. Esate geriausi pirkliai pasaulyje. 

— Ne, ne,— mandagiai prieštaravo jis— dar geresni 
už mus yra parsai, tie raudonai dažytom barzdom... Jie 
turtingiausi žmonės Indijoje. 

— O, taip, — pritariamai linktelėjau galvą. 

— Pas mus yra toksai ponas Lasonas. Jis žiemą sugeba 
nusigauti į kalnus, Tibeto pasienin, net prie Afganistano, 
Sniegas ten mūryte užmūrija slėnius. Kalniečiai badauja. 
Tada galima už maišą ryžių gauti visiškai gražų kilimą. .. 
Čia tai bent biznis... 

Aukšti eukaliptai skleidė ore švelnų aromatą. Lengvas 
vėjelis sujudino lapus. Šlamesys nuskriejo per slėnį. Ak, 
jūs neįsivaizduojate, koks tai malonumas pagaliau kvė- 
puoti pilna krūtine, traukti gaivinantį orą po alpios, vio- 
letinių dulkių pritvinkusios kaitros vidurio Indijoje! 

— Jei norite šį tą sužinoti apie Kašmyrą, turite aplan- 
kyti mūsų radžą, paskui ministrą pirmininką, bent užsira- 
šyti svečių knygoje, o jis jau ras laiko jus priimti... Na ir 
karo ataše. Jis papasakos jums apie neramumus pasieny- 
je, apie potvynius ir paskutinius pasikėsinimus su bombo- 

mis. Vertėtų dar susiuostyti su opozicijos atstovais, juk 
čia Musulmonų kraštas. 

— Ar mums tai dera? Juk aš diplomatas. 

— Jums pakaks pasakyti „taip“. Jie patys tamstą susi- 
ras. Jeigu jus iš tiesų domina Kašmyras. .. 

Priėjome prie automobilio. Krišenas miegojo parietęs 
kojas. Akys buvo pusiau primerktos. Kai papurčiau jį 
už peties, vyrukas kažką suvapėjo raukydamasis, tarsi 
šviesa jam būtų rėžusi akis. 

— Nauja bėda. Kas jam gali būti? 

Instruktorius pasilenkė, ištraukė iš po suvynioto apklo- 
to skardinę dėžutę nuo cigarečių. Atidarė ją, išpylė ant 
delno keletą žalių, sakytum, iš sudžiūvusių lapų susuktų 
rutulėlių. 

— Nieko jam nėra. Paprasčiausiai —surūkė keletą ci- 
garečių su hašišu. 

— Bet iš kur jis jų gavo? k 

— Tamstai niekas neparduos, man taip pat, nes pažįsta 
mane iš matymo, žino, kad esu valdininkas. Tačiau kiek- 
vienoje tabako krautuvėlėje yra kur nors užkišta dėžutė 
su šiuo narkotiku... Vartoti jį paprasta: iškrapštote iš 
cigaretės truputį tabako, įkišate vidun rutulėlį ir vėl už- 
kemšate tabaku... Žmogus netgi neužmiega, tik mato iš- 
kreiptus vaizdus, jo akyse viskas keistai pasikeičia. Jeigu 
norite nuvažiuoti į vietą sveikas, konfiskuokite šitą da- 
lyką. 

„Subėriau saują nemaloniai kvepiančių rutuliukų į dė- 
žutę, palengvėjusia širdim įsikišau kišenėn. 

— Kas jūsų krašte rūko hašišą? 

— Turtingieji savo malonumui, vargšai — kad pamirš- 
tų alkį ir rūpesčius... Nors ir uždrausta, visur už lūšnų 
galima aptikti indiškųjų kanapių krūmus. Čia dar mažiau- 
siai žalingas narkotikas... O gal tamsta pasinaudosite 
proga ir pats pamėginsite? — gundė. 

— Šiandien gal ne.— Risius reikšmingai pažvelgė į ma- 
ne.— Važiuojam į Gulmarką... O rytoj traukiame į kal- 
nus. . 


Mašiną vairavome pakaitomis. Po vidurdienio Krišenas 
atitoko, paprašė sustoti prie kaimo prekiautojo stalelio. 

Vargšelis ilgai gėrė vandenį su cukranendrių sirupu. 
Jį troškino. 

— Krišenai, kodėl rūkai hašišą, būdamas tarnyboje?! 

— Sabe, tik vieną cigaretę. Mane paveikė, nes buvo 
tuščias skrandis. Šiandien nevalgiau pusryčių. 

— Juk daviau tau pinigų. 

— Sabe, suprask mane ir atleisk, praeitą naktį susipa- 
žinau su blogais žmonėmis. Lošėm kortomis. Iš pradžių 
man sekėsi, o paskui... 

— Jie visiškai tave apšvarino! 

— Taip. Kašmiriečiai labai gudrūs, jie visada įmanys 
apgauti mus, indus. Jų liežuviai švelnesni už šilką... 

Apsnigti kalnai sukosi aplink mus, kelias vingiavo slė- 
nių atšlaitėmis. Upių vandenys, susidūrę apačioje, šniokš- 
tė ir žaismingai tvyksčiojo. 

Staiga prieš mus išdygo keletas namų. Bungalas su bu- 
fetu, visai kaip priemiesčio stotelėje. Kietai virti kiauši- 
niai. Sudžiūvusio sūrio griežinys, pridengtas tinkleliu, 
keli buteliai limonado, Čia jau kelio galas. Toliau tik 
arkliais teprasigausi, 

Gal dešimt kuinų, laikomų už apinasrių, defiliavo prie- 
šais priebutį, kalniečiai su jais bėgiojo, demonstruodami 
jų privalumus, kumščiais bakindami į papilvę, ragino 
juos lėkti risčia ir zovada. 

Palikome mašiną ir šoferį. O patys sėdom ant arklių ir 
leidomės taku per mišką. Mūsų lagaminus nešėjai gabeno 
kiltuose, kurių virvės laikėsi ne ant pečių, bet ant kaktų. 
Šitaip nešant, virvės nevaržė rankų judesių. Nespaudė 
arterijų. 

Eglės, kedrai ir maumedžiai it dantyta siena dunksojo 
priešais mus, išmintas takas vingiavo, kildamas zigzagais. 
Kanopų bildesį kartojo aidas. Priėję stačias atšlaites, nu- 
lipdavom nuo arklių. Atpalaiduodavau balnasaitį ir leis- 
davau suplukusiam arkliui atsigerti vandens, pulsuojančio 
iš mažų šaltinėlių. Saulė buvo žemai, vėsus šlamesys pla- 
čiai ritosi atšlaite, netoli mūsų, plevendamas aukštai, 
pačiomis medžių viršūnėmis. 

Jojome iki perėjos keletą valandų, pagaliau, spirdamie- 
si kanopomis į akmenis, arkliai ėmė leistis žemyn. Nuo 
šakų karojo žilos ūglių barzdos. Kartkartėmis iškildavo 

griaumedžių barikada, ir kuinas atsargiai peržengdavo 
skersai kelio tįsantį rąstagalį. 

— Čia yra lokių, daug lokių — mūsų vadovas brėžė 
ranka platų lanką.— Aš taipogi žinau vietą, kur būna juo- 
dųjų panterų... 

Miškas ūmai tamsėjo. Arkliai prunkštė, o kartais leis- 
davosi bėgti baukščia ristele. 

Lengviau atsidusę, pasveikinom žolėtus Gulmarko skar- 
džius ir medinius namukus. 
= — Po šimts pypkių, kur atjojom! — džiaugsmingai su- 
riko Risius.— Juk čia Poroninas! 

Slėnis buvo beveik tuščias. Medinių vilų langinės buvo 
aklinai užkaltos lentomis. Ant daugelio jų švietė dažais 
nuteplioti užrašai: „To let"— išnuomojama. Kažkieno pik- 
ta ranka į tarpą tarp žodžių įrašė „i“, ir išėjo: „„Toilet'— 
tualetas. Taigi ir čia mūsų amžius pasėjo chuliganų! 

Namas buvo tuščias, kvepėjo drėgna mediena ir gry- 
bais. Senukas sargas nuturseno atnešti apklotų, pirma už- 
sitikrinęs, kad sumokėjome atskirai už kiekvieną. Jis pa- 
žadėjo vakarienei vištą su kiuri padažu ir ryžiais. Tuo 
metu atėjo nešėjai su lagaminais. Pasirodė, jie buvo at- 
vykę anksčiau už mus ir čia laukė. Nudžiugę užsitempė- 
me ۰ 

Židinys viliote viliojo. Po medžiais gulėjo daugybė pri- 
krėstų kankorėžių. Aš rinkau juos į pintinę ir nešiau 
kambarin, o Risekas kūrė ugnį. Buvo jau tamsu. 

Senuko nė kvapo. Slėnyje — gūdi naktis. 

— Žinai ką, —tariau, panerdamas delnus į liepsnos kar- 
čius, — o gal mudu paragautume hašišo? 

Rišardo nereikėjo ilgai įkalbinėti, kaip mat paruošė 
cigaretes. 

— Matei Krišeną ir žinai, kaip ta biaurastis gali pri- 
veikti Žmogų... Bijau, kad vagišiai mūsų neapšvarintų, 
kai abu susnūsim. Traukime burtus. Vienas rūko, kitas 
prie jo budi. 

Burtai krito man. 

Jis iš padilbų mane stebėjo. 

— Užsitrauk giliau. Valandėlę laikyk dūmus plaučiuo- 
se, — mokė.— Na, kaip patinka? 

— Kaip mūsiškis „Sportas“, gal dar plaukų primai- 
šyta... 

Kai baigiau, jis liepė man atsigulti ant nepaklotos lo- 
vos. Atsisėdo šalia ir žvilgčiojo į laikrodį. 

— Na ir kaip? 

— Nieko, — atsakiau, taip pat šiek tiek nusivylęs. 

— Per maža dozė pagal mūsų jėgas, tu juk ne sudžiū- 
vęs indas. 

Tačiau po ketvirčio valandos hašišas pradėjo mane 
veikti: kritau kažkur žemyn, kambarys plaukė į šalį, o Ži- 
dinys su žaižaruojančia liepsna mažėjo, guro įvairiaspal- 
vėmis, mirgančiomis dėmelėmis. Risekas paėmė man už 
riešo. 

— Pasakok viską, paeiliui... 

— Šviesa man rėžia akis. 

— Kalbėk užsimerkęs. 

Vaizdai slinko tartum kiek apačioj, vos tik pasijudin- 
davau, jie imdavo drumstis, bangavo, varomi mano šir- 
dies dūžių. Girdėjau, kaip dusliai ji dunksi. 

— Daug geltonų žiburėlių, kaskart arčiau. Ne, čia pie- 
nių pievelė... Pavasaris, daug šviesos... Vidury kažkas 
kyla, kažkas formuojasi... Tai tigras. Toks juokingas, 
visas iš pienių... Jo kaklas tempiasi kaip foto aparato 
dumplės. .. Pražioja nasrus, slenka į mane... Nasruose 
tamsu... Ne, yra šviesos lašelis... Ne, lęšis! Didelis ap- 
skritas langas... 

— Kalbėk toliau... 

— Už jo dar vienas langas, antras, trečias. .. Kai pastu- 
miu, sukasi ant ašies... Galima eiti toliau... Ten nuoga 
mergina. Bet dirbtinė. Galima ją atidaryti kaip anatomijos 
modelį. Vietoj spenelių — jungikliai. Palauk, pažiūrėsiu, 
kas atsitiks, kai spustelsiu... Užsižiebė, pro akis spindi 
šviesa... 

Praėjo daug laiko, kol atitokau. Rišardas girdė mane 
arbata. Buvo arti pusiaunakčio. Atkurnėjo senukas su pu- 
se vištos ir dabar ją trankiai kapojo ant virtuvės stalo. 

— Buvau beimąs dėl tavęs nerimauti. Paskutiniai tavo 
žodžiai buvo tokie: „Ji juda, ji tik dėjosi esanti automa- 
tas.“ Paskui pradėjai šypsotis. Dar keliskart tavęs kažko 
paklausiau, bet tu jau kietai įmigai. Skaičiavau pulsą, 

tvinksniai buvo kiek greitesni. Leidau tau miegoti. Kaip 
jautiesi? 

— Labai pavargęs.— Man svaigo galva. Kartkartėmis 
mačiau du židinius, slenkančius vienas ant kito. ..— Jeigu 
būsiu susigadinęs rytdienos 151713, ۰ 

— Tavo tiesa, galėjome palaukti, kol sugrįšime namo. 
Tokius bandymus geriau daryti savo lovoje. 

Įėjo senukas su žibaline lempa ir išdidžiai pareiškė: 

— Sabams leidus, vakarienė paruošta! Geresnės negau- 
site ir „Viktorijos“ viešbutyje! 


KIŠAME NOSĮ | 
NE Į SAVO REIKALUS 


— Ar negirdi, kad kažkas beldžiasi? — Risekas apsi- 
vertė ant kito šono. 

— Taip, ۰ 

— Na, tai judinkis, atidaryk. .. 

— Kuriam galui? Pabels ir liausis. Reikia tik ištverti. 
Kieno stipresni nervai, tas laimi... 

Gulėjau, pasidėjęs rankas po galva, už kartūno užuo- 
laidų degė saulėtos popietės spindesys. Kvepėjo dulkė- 
mis, pūvančia mediena ir „flitu“, o iš spintos, kuri ištisai 
pati atsidarinėdavo, tyliai girgždėdama, trenkė kamparu. 
Taip norėjau nukeliauti mintimis toli toli, išsilaisvinti 
valandėlę nuo mus supančio pasaulio. 

— Gal tavo užpakalis švino pripiltas, kad neatkeli... 

Beldimas nesiliovė. 

— Uhum. Galėsi parduoti šį atradimą. 

— Vadinasi, neatidarysi durų? — jis perkreipė trikam- 
pi, nelyginant lapės, veidą. 

— Iš kur galiu žinoti, ką ten velniai atnešė? Kai jau 
įeis, reikės gausybės procedūrų, mandagių gestų, iškal- 
bos, kol atsikratysi svečio. Paprasčiau neįsileisti. Supran- 
ti, neturiu noro niekam šypsotis, tikras keistuolis pasi- 
dariau. 

— Bet ką jis sau pagalvos... Raktas duryse, jis girdi 
mūsų balsus... 

-—- Tai priklauso nuo jo vaizduotės ir patirties. Jeigu 
jis ne kretinas, tai jau turėtų suprasti nelaiku atėjęs. 

Už durų kažkas kalbėjosi urdų kalba, kažkas perbėgo, 
garsiai šlepsėdamas basomis kojomis, ir vėl mandagiai, 
bet atkakliai pasibeldė. 

— Vis dėlto reikia pasižiūrėti, kas ten,— pasiryžo Ri- 
sekas ir vienomis puskojinėmis nuėjo prie durų. Anas, 

matyt, žiūrėjo pro rakto skylutę, nes beldimas liovėsi. 
Laukė. 

— Dar gali sugrįžti ir atsigulti — gundžiau. 

Jis papurtė galvą ir pasuko raktą. 

Už durų stovėjo storas public relation officer, arba Kaš- 
myro vyriausybės propagandos skyriaus tarnautojas. Ant 
marškinių, išleistų viršum siaurų kelnių, jis buvo užsivil- 
kęs lyg kokią liemenę, užsegamą daugybę sagų kaip ku- 
nigo sutana. Įspūdis buvo toks, tarsi jis ką tik išbėgo iš 
išvietės ir skubėdamas pamiršo susikišti marškinius į kel- 
nes. Ant plačios kaktos buvo užsismaukęs per vidurį 
įduobtą karakulio kepurę. Jis niekada jos nenusiimdavo, 
sėdėdavo su ja prie rašomojo stalo, valgydavo, ko gero, 
ir miegodavo, nors negaliu to laiduoti. Plati kakta ir 
žvairos akys teikė jam užsispyrimo ir bukagalviškumo 
išraišką; jis buvo kiek panašus į jautį, oriai traukiantį 
grubiai aptašytus tongos ratus. 

— Tikiuosi, kad nesutrukdžiau tamstoms pelnyto poil- 
sio... 

Ką jūs, mes labai džiaugiamės jūsų vizitu, — išsivie-‏ سب 
piau aš.— Prašom sėstis. Gal cigaretę. ..‏ 

— Nepaikiok,— niūriai burbtelėjo Risekas; jis atsisėdo 
ant lovos, nukarinęs rankas tarp šlaunų.— Šypsaisi taip, 
lyg būtum perkandęs blakę. 


— Sutvarkiau tamstoms du svarbius reikalus: tuoj ei- 
sime susitikti su ‚Kašmyro liaudies konferencijos“ par- 
tijos pirmininku, kuris ką tik grįžo po kelionės ir gali 
suteikti jums nepaprastai įdomios informacijos... Ir. ..— 
Jis žėrė vis efektingesnes naujienas. Mago gestu išsitrau- 
kęs suvyniotą į laikraštį ruloną, tarė: — Čia rasite prane- 
šimą apie pasikėsinimą Srinagare,— tatai separatistų ir 
fanatikų musulmonų, susietų su Pakistano pogrindžiu, 
darbas. 

Abu sukrutome. Čia jau buvo šis tas. 

— Tur būt, jam reikia duoti viskio? — lenkiškai pakuž- 
dėjo Risekas. 

— Ramiau. Duok jam čionykštės degtinės, pakaks. 
Iš pradžių pažiūrėk, kas čia per medžiaga, ir pagalvok, ką 
iš jos galima padaryti... Pranešimą Telegramų agentūrai? 

Raportą Užsienio reikalų ministerijai? O gal atsakani 
portažą... 

Risekas skubiai ištiesė ranką paimti rotatorium ats] 
dintų lapelių. 

— Čia ne kokie pasenę dalykai. Paskutinė bombê 
vo numesta prieš tris savaites. 

— Pagaliau šis tas įdomaus, — patryniau rankas.— 
visa tai pamačius savo akimis! Bomba galėtų būti ir 
bai didelė. 

— Ak tu, biaurus svajotojau,— pagrąsė man pirš 
žinau, kad su didžiausiu malonumu regėtum mano 
ną, kaip priedą prie sensacingo reportažo. Tikria 
jausmingai apie mane parašytum. 

— O tu, manim dėtas, sudvejotum? Pašykštėtum 
gyrimų? 

— Na, ne... Teisybė, skaitytojai mėgsta, jei spa 
vės dažai plūsta krauju. Pirmučiausia puola prie ar 
čių: „„Aštuoniasdešimt geležinkelio katastrofos ai 
„Pamišėlis iškapojo šeimą gaisrininko kirvuku“, „ 
pokštininkai išprievartavo vienuolį, manydami, kac 
moteris“. Rimtesniems pakanka nekrologų kampelio 
kraipydami galvas nelyginant grifai, ieško savo vie 
čių pavardžių. Tad leisk patenkinti ir tavo krauge 
smalsumą: „Trečiosios sekcijos“ atliktas tardymas n 
tė, kad Kašmyro sieną nelegaliai perėjo keliolika pa 
sių diversantų, kurių uždavinys yra sėti čia neramu 
svaidyti bombas į įstaigas bei valdžios atstovus, pa 
nėti pramonės objektus, sudaryti grėsmės stovį. Per 
taruosius du mėnesius įvykdyta šešiolika pasikėsinir 

— O, nieko sau,— švilptelėjau sužavėtas. 

— Susprogdinti, kaip matome suvestinėje, du ` 
apgriautas didelis pastatas su krautuvėmis, padegta 
nas... Keliais atvejais policijos budrumo dėka pa 
sužlugdyti pasikėsinimus ir likviduoti padėtus spro 
nis, todėl buvo išvengta didesnių aukų. Aptiktos sp 
tamosios medžiagos analizė parodė, kad ji yra iš Pal 
no. Musulmonų sukurtam „Kašmyro išsivadavimo I 
tetui“ vadovauja generolas Akbaras Chanas, o sąmc 
ninkų vyriausioji būstinė yra Lahore. Na, ko dal 
nori? 

— Vadinasi, vėl religiniai vaidai? 


Raportą Užsienio reikalų ministerijai? O gal atsakantį re- 
portažą. ... 

Risekas skubiai ištiesė ranką paimti rotatorium atspaus- 
dintų lapelių. 

— Čia ne kokie pasenę dalykai. Paskutinė bomba bu- 
vo numesta prieš tris savaites. 

— Pagaliau šis tas įdomaus, — patryniau rankas.— Kad 
visa tai pamačius savo akimis! Bomba galėtų būti ir nela- 
bai didelė, 

— Ak tu, biaurus svajotojau,— pagrąsė man pirštu — 
žinau, kad su didžiausiu malonumu regėtum mano lavo- 
ną, kaip priedą prie sensacingo reportažo. Tikriausiai 
jausmingai apie mane parašytum. 

— O tu, manim dėtas, sudvejotum? Pašykštėtum pa- 
gyrimų? 

— Na, ne... Teisybė, skaitytojai mėgsta, jei spaustu- 
vės dažai plūsta krauju. Pirmučiausia puola prie antraš- 
čių: „„Aštuoniasdešimt geležinkelio katastrofos aukų“, 
„Pamišėlis iškapojo šeimą gaisrininko kirvuku“, ,,Girti 
pokštininkai išprievartavo vienuolį, manydami, kad čia 
moteris“. Rimtesniems pakanka nekrologų kampelio: tie, 
kraipydami galvas nelyginant grifai, ieško savo vienme- 
čių pavardžių. Tad leisk patenkinti ir tavo kraugerišką 
smalsumą: „Trečiosios sekcijos“ atliktas tardymas nusta- 
tė, kad Kašmyro sieną nelegaliai perėjo keliolika patyru- 
sių diversantų, kurių uždavinys yra sėti čia neramumus, 
svaidyti bombas į įstaigas bei valdžios atstovus, padegi- 
nėti pramonės objektus, sudaryti grėsmės stovį. Per pas- 
taruosius du mėnesius įvykdyta šešiolika pasikėsinimų. .. 

— O, nieko sau,— švilptelėjau sužavėtas, 

— Susprogdinti, kaip matome suvestinėje, du tiltai, 
apgriautas didelis pastatas su krautuvėmis, padegtas ki- 
nas... Keliais atvejais policijos budrumo dėka pavyko 
sužlugdyti pasikėsinimus ir likviduoti padėtus sprogme- 
nis, todėl buvo išvengta didesnių aukų. Aptiktos sprogs- 
tamosios medžiagos analizė parodė, kad ji yra iš Pakista- 
no. Musulmonų sukurtam „Kašmyro išsivadavimo komi- 
tetui“ vadovauja generolas Akbaras Chanas, o sąmoksli- 
ninkų vyriausioji būstinė yra Lahore. Na, ko daugiau 
nori? 

— Vadinasi, vėl religiniai vaidai? 

— Ne vien religiniai, — įterpė valdininkas, — galiu čia 
pridurti keletą pikantiškų smulkmenų. Į Džamą ir Srina- 
garą atvažiavo amerikiečių žurnalistas, po kelių dienų at- 
vyko dar trys. Jie staiga pradėjo domėtis Kašmyru. Jiems 
atvažiavus, tuoj prasidėjo pasikėsinimai, tad jie galėjo 
išsiųsti keletą telegramų sensacingomis antraštėmis. 

— O, jiems išvykus, vėl grįžo ramybė? — paklausė Ri- 

sekas. 
. — Taigi kad taip. Mūsų nuomone, amerikiečių žurna- 
listai buvo įspėti, jog verta čia atvažiuoti: tos bombos 
griaudėte griaudėjo pirmuosiuose jų laikraščių pusla- 
piuose, Tamstos suprantate, kad visa tai sakau konfiden- 
cialiai. 

— Savaime aišku, — pritarė Risekas ir ištiesė ranką bu- 
telio — mes labai vertiname tamstos palankumą. 

— Aptikta kelios minos, sprogdiklių dėžutės, dagčiai. 
Tamstos suprantate, kas darosi, kai miestę centre didžiau- 
sio judėjimo metu išlekia į orą tiltas. Kaip tik pro šalį 
ėjo karavanas, arkliai su vertingu kroviniu... Teko iš- 
kviesti pagalbon kariuomenę, pionieriai atstatė suardytą 
tilto dalį. 

Matydamas, kad jis ketina užsisėdėti, greit apsirengiau 
ir priminiau, kad esame susitarę dėl vizito, ir garbingasis 
pirmininkas neprivalo mūsų laukti.' 

Įsižeidęs jis pripažino, kad mūsų tiesa. 

Kai išėjome ant gonkų, nuo vejos atsikėlė kažkoks 
vyriškis ir patraukė mums priešais, tačiau, pastebėjęs 
valdininką, praėjo pro šalį ir atsistojo šešėlyje, prie 
laiptų. 

— Šnipais mus apstatė,— sukuždėjau. 

— Turint galvoje tavo dėmesį pirotechnikai, būtų keis- 
ta, jei mums nebūtų paskyrę angelo sargo. 

— Risekai,— plekštelėjau sau per kaktą, — pamiršome 
dovaną. Pas valdžią dera eiti pilnomis rankomis. Ką jam 
duosime? Butelį lenkiškos degtinės ir mūsiškių cigare- 
čių... 

— Nori įsigyti priešą? 

— Pasakysime, kad joms pakenkė čionykštis klimatas. 
Dar pridėsiu albumėlį, tą apie vasaros poilsį. Ten daug 
nuotraukų — vos ne striptizas. 


— 

— Gerai, paskubėk. 

Dviem šuoliais atsidūriau ant gonkų, atidariau kamba- 
rio duris. Naršydamas lagaminą, pajutau, kaip kažkas 
palietė mane ranka. Ūmai atsigręžiau. 

Už mano nugaros stovėjo žmogus, kurį matėme sėdint 
ant vejos. 

— Laukiau jūsų, drauge, bet negalėjau prieiti, kol bu- 
vote su tuo šnipu. Norėjau jums pranešti, kad keli veikė- 
jai pageidavo šįvakar su jumis susitikti. Pasistenkite iš- 
sprukti automobiliu iš viešbučio, tačiau be vairuotojo. 
Laukiame jūsų turguje devintą valandą. 

— Pamėginsiu,— pradėjau nedrąsiai, iš anksto numaty- 
damas visus pavojus, susijusius su tokio pobūdžio kon- 
taktais. 

— Pasimatymas įvyks be liudininkų. Atminkite, kad 
mūsų partija Kašmyre yra nelegali. Turime būti atsargūs. 

Paspaudžiau jam ranką ir nuskuodžiau paskui Riseką, 
kuris jau stovėjo prie mašinos. 

— Na ir bombą turiu,— pakuždėjau. 

— Ar iš galvos išėjai?— jis įtariai pažvelgė į mano pun- 
delius. 

— Dar ne. Čionykščiai komunistai nori su mumis su- 
sitikti. Tik reikia atsikratyti šito public relation officer. 

— Šitai nebus lengva. Prikibęs kaip erkė. Kad tik iš to 
neišeitų kokio skandalo. Jau matau antraštes: „Lenkų 
diplomatas — raudonojo pogrindžio agentas.“ Gal geriau 
meskime visa tai? 

— Jei nori, mesk. Aš, kad ir kas būtų, einu. 

— Labai jau tu mėgsti kaišioti nosį ne į savo reikalus, 

— Tarsi girdėčiau savo žmonos balsą. 

— Arba proto balsą. 

— Taip, proto, vien tik proto. Tai netgi nebežmogiška, 

— Dėl ko tamstos taip diskutuojate? — susidomėjo 
dručkis, kuris jau sėdėjo greta šoferio. 

— Ar nepavėluosime audiencijon pas ekscelenciją? 

— O ne. Jei jo nebūtų įstaigoje, žinau, kur jį rasti. 

Saulė jau leidosi, ir nuo kalnų tįsojo gilūs šešėliai. Ma- 
loniai atvėso oras. Vėjas kvepėjo vystančiais riešutme- 
džio lapais. Krišenas smarkiai paspaudė signalą. Priešais 
mus vilnijo pintinėmis apkrautų asiliukų kaimenės; pinti- 

nėse pūpsojo džiovintas karvių mėšlas. Mums į veidus 
plūstelėjo dulkės ir tvarto tvaikas. Daugybė kanopų su- 
bildėjo ant medinio tilto lentų. 

Įvažiavome į šoninę gatvę, siaurą ir be šaligatvių. Buvo 
sunku prasibrauti pro minią. Išlipome. Už prekystalių, 
nukrautų vaisiais, primenančiais lenkišką rudenį, — kriau- 
šių ir raudonų obuolių pintinėmis,— buvo prekiaujama 
saldumynais, lipniais pyragaičiais, ir čirškėjo šildomas 
aliejus. Nors jau buvo pavakarys, visus tuos gardumy- 
nus godžiai puolė širšės. Didelės musės, prisigėrusios sul- 
čių, jausdamos artėjančią mirtį, tirštai tūpė ant įšilusių 
sienų, nuklodamos jas juodomis, knibždančiomis deder- 
vinėmis. 

Namas buvo vieno aukšto, smarkiai apsilupęs. Kažkokie 
lankytojai klaidžiojo su ryšuliais po apspiaudytus laiptus, 
ant sienų taip pat buvo pilna raudonų nuo betelio spiū- 
vių pėdsakų. Valstiečiai nerangiai kėlėsi, leisdami mums. 
praeiti. 

— Tvarkelė čia kaip reikiant, — skeptiškai kraipė gal- 
vą Risekas, dairydamasis po patalpą. Ant sienos kabojo 
religinis paveikslas: pro debesis žvelgiantis Krišna tiesė 
ranką Gandžiui, o šis laikė už peties Neru, žengiantį tarp 
mažyčių pavaldinių. Rašomasis stalas, knygų lentyna, ta- 
čiau be knygų. Ilgas suolas. Plakatas, prirašinėtas kažko- 
kių privačių apskaičiavimų. 

— Tu neskiri, mielas Risiau, esminių sąvokų: purvo 
ir patinos'. Purvas, kuris susiklosto sluoksniais, augte su- 
auga su pačiu daiktų, jau yra nuo jo nebeatsiejamas, 
virsta patina. O patina negali kelti pasibiaurėjimo, tik 
pagarbą... 

— Nebūk dviveidis. 

— Patina reikalauja laiko. Ji rodo skonio pastovumą. 
Pavyzdžiui, pažiūrėk, mums čia paduoda kavos puodelius. 
Porcelianas suodinas, riebus, juodymas įsiėdęs į kiekvie- 
ną įskilimą, tai netgi gražu, tik reikia mokėti tą grožį 
pajusti, 

— Liaukis. Nebegersiu tos kavos. 


1 Patina — plonas apnašas, ilgainiui susidarąs ant varinių, bron- 
zinių, skaistvarinių daiktų, veikiant oro drėgmei arba specialiai ap- 
dirbant. 

— O aš gersiu. Ir suvalgysiu pyragaitį nuo prekystalio, 
Jeigu širšės jų ėmėsi, gali man tikėti, kad čia turi būti 
neblogi pyragaičiai. Širšės yra protingos. 

— Daryk kaip tinkamas, tik atstok nuo manęs su savo 
komentarais. 

Koridoriuje kilo sujudimas, įbėgo mūsų dručkis. Nebu- 
vau tikras, į ką jis žiūri — į mus ar į kabantį ant sienos 
šventą paveikslą. 

— Jau eina. Sėdėjo arbatinėje ant kampo. Tik pirmi- 
ninkas įspėja kalbėsiąs trumpai, nes yra baisiai užsiėmęs. 
Tačiau kiekvienas jūsų gali duoti vieną klausimą. Jis la- 
bai įtakingas žmogus. Ir labai turtingas. 

— Turtingesnis už tėtušį Lasoną? 

— Tokių Lasonų jis tuzinus turi liemenės kišenėse. 

Vyriausybinės partijos pirmininkas buvo aukštas, pe- 
tingas, tankiais antakiais ir aukštyn styrinčiais ūseliais. 
Jau nuo slenksčio jis šaukė, kad turi nedaug laiko. 

— Sako esąs labai užsiėmęs, — paslaugiai kartojo žvai- 
raakis, tarsi nebūtume girdėję riaumojančio pirmininko 
boso. 

— Ko jis taip šaukia? Juk aš ne kurčias. 

— Jis įžymus vadovas, įpratęs kalbėti susirinkimuose. 
Kai šaukia, žmonės neužmiega, bijo. 

Lengvai galėjau įsivaizduoti jį su dviem sidabru ap- 
kaustytom pistoletų rankenom už diržo ir brangakme- 
niais nusėtu durklu, tupintį prie laužo ir rezgantį pasie- 
nio užpuolimo planą. 

— Buvau net už Gulmarko, gabalas kelio. Ten jau ren- 
giamasi žiemos miegui. Niekas nieko neveikia. Nusipe- 
nėjo kaip lokiai. Tik ryžiais prekiauja. O aš tyčia suma- 
žinau kainas Srinagare, kad priversčiau juos nusileisti 
nuo kalnų. Geriausia agituoti per skrandį, reikia juos pri- 
sivilioti, kol sužinos apie mokesčius, kuriuos privalo mo- 
kėti. Bet klajokliai gudrūs — verčiau daugiau mokės, bet 
iš tolo aplenks mūsų valdžią. Esu tikras, kad ten prasi- 
smelkia agentai iš Pakistano. Tai jų darbas. 

Kaimų valstiečiai — tinginiai. Sako, kad jiems trukdo 
drabužiai, palaidiniai plačiomis rankovėmis. Susmirdę 
slunkiai, žiūri, kad bobos jiems viską panosėn pakištų. 
Sakiau, kad nusivilktų tuos palaidinius ir imtųsi dirbti 

žemę, kirsti miškus, tiesti kelius. Tvirtina negalį nusivilk- 
ti palaidinių, nes jiems, esą, per šalta. Lepūnai, tik prie 
ugnies sėdėtų ir iešmą sukiotų. O nosys jų tokios, kad iš 
tolo užuos avienos kepsnį ir slyvų degtinę. 

Jis atsainiai paėmė puodelį, nugėrė ir, matyt, nusitvil- 
kino, nes puolė į kampą ir išspiovė karštą kavą. Le- 
kuodamas pražiota burna, padavė mums po puodelį. 

— O aš noriu, kad žmonės čia pradėtų rimtai dirbti. 
Tegul prasigyvena. Dabar tai netgi neturim iš ko mokes- 
čių imti, — griaudėjo bosu. 

— Jis sako, — papildė žvairaakis,— jog Kašmyro parti- 
ja trokšta, kad žmonės turtėtų, užtat ji remia dirbančiuo- 
sius. 
` — Aš esu paprastas žmogus, žinau, kaip su jais kalbėti. 
Viename kaime, man atvykus, trys šimtai žmonių įstojo 
į partiją, — jis blėstelėjo į mus juoda liepsnojančia akimi 
ir, pirštu patikrinęs kavos temperatūrą, garsiai siurbte- 
lėjo. 

— Kokius argumentus tamsta naudojate tiems žmo- 
nėms įtikinti? 

— Lazdą,— sugriaudėjo pirmininkas.— Aš juos gerai 
pažįstu. Tik taip jiems proto įvarysi. Ėmiau lazdą ir ėjau 
iš trobos į trobą. Tvatinau per užpakalius, kol lėkte su- 
lėkė į sueigą. Kitą kartą pakaks seniūno belstuko. Atsi- 
mins, kad su manim menki juokai. Kašmyras yra neatski- 
riama Indijos dalis. Ir aš jau gerai žiūrėsiu, kad visi gy- 
ventojai šitai pripažintų. 

— Tamsta nebijote pasikėsinimų? 

— Ne. 

Jis tai pasakė visiškai įsitikinęs. 

— Nužudę mane, jie nieko nepakeis. Turiu partijoje 
keletą brolių, jie už mane atkeršytų. Turime įtakos ir De- 
lyje, kur sprendžiama apsčiai reikalų. Ten gerai žino: 
jei mūsų nebus, ateis šeichas Abdula, ir prasidės links- 
mybės. 

— Ar jis dabar įkalintas? — paklausiau. 

— Ne. Kam daryti iš jo kankinį? Jis yra garbės sve- 
čias, kuris negali palikti pilies ir parko, atiduotų jo dispo- 
zicijon. 

— Taip sakant, laisvės apribojimas? 

— Į šalis — gal ir taip, bet ne į viršų. Jis yra labai 
intelektualus žmogus, gali mąstyti, geriau pažinti save 
ir Alachą. Jam ten gera. Išleistas jis pats pražus.! 

Pašėlusiai saldi kava buvo tąsi kaip sirupas. Valstiečių 
minia stovėjo koridoriuje. Jie kaišiojo galvas su avikai- 
lio kepurėmis, susidomėję, ką pirmininkas taip bara. Pa- 
matę, kad čia europiečiai, jie nežinojo, kaip pūstis. 
Už apmusijusių langų, ties rudų medžių viršūnėmis, sau- 
lėlydis žiebė pirmuoju sniegu baltuojančias kalnų vir- 
Sünes. 

— Na, bet jau pakaks,— pirmininkas rankos mostu va- 
rè mus lauk, — audiencija baigta. 

Jis stipriai paspaudė mums rankas. Tai buvo vyras kaip 
reikiant. Galėjo patikti žmonėms. Tučtuojau jį apspito 
minia, ir visi šurmuliuodami ėmė lipti laiptais žemyn. Dar 
gatvėje girdėjau sodrų jo bosą, jis valdingai griaudėjo 
lyg iš statinės dugno. 

— Puikus žmogus, — žavėjosi relation officer, — apsigi- 
męs vadovas. Jo jaunesnysis brolis dar turtingesnis. 
Ir koks gudrus... Kokį biznį varo! Visas tiekimas eina 
per jo rankas. Jis tvarko užsieniečių lentpiūvių koncesi- 
jas, transportą, taipogi pažįsta aukščiausius teisėjus. 
O koksai linksmas, kaip moka organizuoti pramogas. .. 

— Dabar tu, Risiau, veskis jį vakarieniauti, o aš iš- 
spruksiu susitikti su vietos pogrindžiu. 

Jis pažvelgė pirma į mane, paskui į buką, išpurtusią 
žvairaakio fizionomiją. 

— Neturiu nė menkiausio noro leisti su juo vakarą. 
Apsisprendžiau, eisime drauge. 

— Bravo. Žurnalistas įveikė valdininką. Brangusis po- 
ne, mudu dabar turime apmąstyti pirmininko pareiški- 
mus, tad traukiame paežerėn, truputėlį pasivaikščiosi- 
me... 

— O kada susitiksime? — paklausė dručkis susirūpinęs. 

— Vakare viešbuty. Gal net drauge užkąsime. 

— Ak, aš žinau geriausius Kašmyro patiekalus, — gyvai 
tarė jis Žvairakiuodamas,— tad iki vakaro... 


' Taip ir atsitiko. Paleistas Abdula pasakė keletą kalbų, panašių 

į išbadėjusio liūto riaumojimą, ir už raginimą nuversti santvarką ir 

griebtis brolžudiškų kovų, buvo legaliai pasodintas keliems meteliams, 
kaip ir buvo nuspėjęs mūsų pirmininkas. Autoriaus pastaba. 

Išlaipinome jį už tilto. Ežere, kuris dabar švytėjo rau- 
dona spalva, plūduriavo daugybė gyvenamųjų valčių, 
rūko virtuvėlių dūmai, toli aidėjo merginų balsai. 

Reikėjo dar atsikratyti vairuotojo. 

— Krišenai, esi laisvas. Tik nelošk kortomis ir nerūkyk 
hašišo. 

— Betgi aš neturiu pinigų, sabe. 

— Duok jam dešimtinę, Risiau. Šitaip pigiau atsipirksi, 
negu vakarieniaudamas su relation officer. 

Teisybė, o dabar sprukim. 

Užtrenkiau dureles, ėmiausi vairo. 

— Kur su tuo „„sąmokslininku“ susitarei? 

— Turguje. Jis pažįsta mūsų mašiną. Pasirodys, kai 
privažiuosime. Apsuksime ratuką aplink viešbutį ir mau- 
nam. 

Užžiebiau šviesas, buvo jau naktis. Dūmų sruogos ky- 
bojo viršum kelio kaip migla. 

Vos įsispraudžiau į turgų ir užrakinau mašiną, mažas 
berniukas patraukė man už kelnių klešnės. 

Vaikinas ilgais marškiniais mojo mums pirštu. 

— Tik ar čia šitas? O jeigu jis mus nuves į kokį nepri- 
vačių pramogų namuką? 

— Matysim. Žiūrėk, kad nepaleistum jo iš akių. 

Pasukome į ankštą gatvelę, dvokiančią atmatomis., Vai- 
kinas atidarė statinių tvoros vartelius. Staiga mus nutvė- 
rė stiprios rankos, spaudė, plojo per pečius. 

— Čia yra draugai iš „Laisvojo Kašmyro" redakcijos. 
Gerai, kad atėjote,— kalbėjo aukštasis vyriškis, kurį pa- 
žinau tamsoje. Ėjome tarp lentų rietuvių, kvepiančių vy- 
no fermentu. Jutau delne vadovo pirštus, sausus ir karš- 
tus. Kopėčiomis užlipome į kažkokį girgždantį priebutį, 
perėjome kažkokį butą; jo gyventojai kūpsojo, sutūpę 
ant grindų, atviros krosnies šviesoje mačiau tik akis, 
blyksinčias pakeltuose į mus veiduose. 

— Salem,— pasveikino juos vadovas — mes lipame 
aukštyn, neatsiliepkite, jei kas... 

Laiptais, kur trenkė stiprus verdamų patiekalų kvapas, 
nusigavome į mažą kambarėlį. Atsisėdome prie stalo, lan- 
gai buvo sandariai uždengti įmantriais raštais išpiaustinė- 
tomis langinėmis. Vadovas mums pristatė iš eilės penkis 

šeimininkus: poetą, du muzikantus, kilimų audėją ir ke- 
liaujantį oratorių. 

Tuoj pat pasirodė kažkoks dručkis, įraudęs, išrasojusia, 
tviskančia nuo ugnies karščio kakta, ir, raitydamasis su- 
plyšusių marškinių rankoves, paklausė, ką paduoti. Kai 
šeimininkai pradėjo gerkliniais balsais skaičiuoti, šūkauti 
užsakymus, jis niekinamai išpūtė lūpas ir tarptautiniu 
papročiu patrynė pirštus, tarsi skaičiuodamas pinigus. Ta- 
da jie nedvejodami parodė pirštais mus. Kas bebuvo da- 
ryti, linktelėjom galvas, ir dručkis, perbraukęs skuduru 
stalą, dingo iš kambario. 

— Keista draugija, — sunerimo Risekas.— Ar tu esi tik- 
ras, kad čia komunistai? 

— Žinau tiek, kiek ir tu. Juk neimsi klausinėti jų bio- 
grafijų. Pakalbėsim, pamatysim. 

— Kur mes dabar esame? 

— Pas mus redakcijoje. 

— Betgi čia kažkoks užvažiuojamasis kiemas ar 
smuklė? 

— Taip. Tačiau visur, kur yra tas maišas, — parodė 
į kampą, — su mūsų senu Remingtonu, būna redakcija. 
Turime dažnai keisti vietą, kad mūsų nesusektų. 

— O kur spausdinate laikraštį? 


— Mes nespausdiname. Čia pajėgi mašina. Perrašome 
tuziną egzempliorių, ir prasideda klajonės po kaimus. 
Mūsų oratorius šiek tiek gydo vaistažolėmis, žmonės no- 
riai sueina, tada jis skaito, nes dauguma klausytojų yra 
beraščiai. Tik jo veikimo zona nelabai didelė, nes jam 
vakarus išmoksta tekstą mintinai ir leidžiasi toliau, net 
iki klajoklių. 

— Iš kur imate tekstus? 

— Patys rašome. Svarbiausia medžiaga — vietos įvykių 
kronika. Pliekiame valdininkų kyšininkavimą, kalbame 
apie teisingumą ir liaudies pasipiktinimą neteisybe. Esmi- 
nius dalykus mūsų poetas surašo eilėmis, pritaikome mu- 
ziką, tada žmonės greit įsimena tekstą, jis savaime ima 
plisti, perduodamas kaip daina iš lūpų į lūpas. Dažnai 
dainininkai patys jį papildo. ۱ 

Ant salo atsirado dubenėliai su mėsos vyniotiniais, api- 
piltais aštriu padažu, ir ryškiai žalios spalvos kone dviejų 
litrų talpos butelis. 

— Kas čia yra? 

— Jautiena. Mes neišpažįstame induizmo, neauginame 
karvių grifiams. 

— O butelyje? 

— Persikų degtinė. Mes visi netikintys, galime išger- 
ti — jie garsiai juokėsi. 

Patiekalus ėmėme rankomis ir valgėme pasilenkę, la- 
šindami padažą ant grindų. Degtinė buvo panaši į mūsiš- 
kę naminę. Draugija bematant įkaito, poetas deklamavo 
eilėraščius, buvo mėginama man išdėstyti jų turinį, su 
kąsniu burnoje, gosliai laižant pirštus, buvo šūkaujami du 
žodžiai — laisvė“ ir „liaudis“. Žiūrėjau į jų veidus, ašt- 
rius bruožus, kumpas nosis. Jie valgė, nesidairydami 
į mus, Matyt, nedažnai jiems pasitaikydavo toks netikėtas 
laimikis. 

— Supranti, mūsų nedaug, tačiau mūsų pažiūros sklin- 
da žmonėse, nė nepajusi, kai būsime šimtų tūkstančių bal- 
sas... Mes atveriame jiems akis. Paklausk, iš kur radosi 
pirmininko ir jo brolių dvarai? Jie parduoda privilegijas 
apvaginėti liaudį. O paklausk, kaip ten buvo, organizuo- 
jant pagalbą nukentėjusiems nuo potvynio? Kur nuke- 
liavo tūkstančiai vilnonių apklotų, kuriuos davė kariuo- 
menė?.. Ką paliesi, tas pūva. Auksiniu raktu atidarysi 
kiekvienas duris! 

Risekas užsiminė apie pasikėsinimus. Visi prapliupo 
garsiai juoktis. 

— Ar turi čia tuos pranešimus? — nusišaipė poetas.— 
Atidžiai peržiūrėk. Juk ten aiškių aiškiausiai pasakyta, 
kad nė vieno žmogaus nebuvo užmušta! Ar tai tavęs ne- 
nustebino? Matai, doleriai yra jėga. O tam darbui buvo 
papilta dolerių iš Lahoro. Policija tai žinojo. Esu tikras, 
kad pakišo savus Žmones, susižėrė pinigėlius. 

— Bet už tuos pinigus turėjo būti įvykdyta pasikėsi- 
nimų. 

— Ir buvo! Bent jau trenksmo tikrai būta. Išlėkė į orą 
keletas sijų iš prakiurusio medinio tilto, jungiančio dvi 
turgavietes, žuvo pora asilų. 

— Čia rašoma „horses“— arklių. 

— Asilai buvo pakelti į arklius. Kad būtų panašu į ka- 
rinį transportą. 

— Ir „su vertingu kroviniu“, مس‎ 0۰ 

— Užtikrinu tave, kad tai buvo pintinės su džiovintu 
mėšlu! Taigi visi patenkinti: pasikėsinimai pavyko, nie- 
kas nežuvo, o žurnalistai turėjo apie ką rašyti. Na ir pa- 
sipylė slapti pranešimai apie budrią mūsų policiją, kuri, 
atseit, užbėgusi už akių... Diversijai skirti doleriai buvo 
išleisti ir pateko į reikiamas kišenes. 

Buvo paduotos alavinės lėkštės, mes laužėme paplotė- 
lius ir mirkėme į padažą, kuris tvilkino burną. 

Staiga vienas draugų, rauplėtas audėjas, kuris dirsčiojo 
pro langinės tarpus, ėmė moti mums ranka. 

— Užgesinkite valandėlei šviesą... Jis ten vaikšto jau 
visą valandą. 

Susispietėme prie lango. Priešais buvo matyti turgaus 
kampas ir mūsų automobilis, aplink kurį sukinėjosi pa- 
metęs pėdsakus ir susikrimtęs relation officer. 

— Jei jis žinotų, ką čia valgome, dar labiau graužtų- 
si, — šūktelėjo poetas. 

Dabar supratau, kad apsukome per kiemus didelį ratą, 
kol atsidūrėme prie dviaukščių užeigos namų užpakalinių 
durų. Slaptomis buvom atvesti į restorano kambarėlį. 

— Praeis dar kokia valanda, kol jis mus suuos,— aiški- 
no jie, — nes sužinoti vis vien sužinos... Geriausiai patys 
jam pasakykite, kad draugai jus pakvietė tikros kašmy- 
riškos vakarienės. Dėl to niekas negali reikšti jums jokių 
pretenzijų. 

— O kai mūsų paklaus, kas tokie tie draugai? 

— Argi jūs privalote atsiminti mūsų pavardes? Pasa- 
kysite, kad tai buvo artistai, poetai, muzikantai. Norint 
tapti kūrėju, šioje šalyje reikia būti pasiturinčiu žmo- 
gum. Pavyzdžiui, mūsų radža yra poetas. Žinoma, rašo 
angliškai. 

— Neseniai pradėjo mokytis gimtosios kalbos, — šaipė- 
si.— Iki tol su pavaldiniais puikiai susikalbėdavo per mo- 
kesčių rinkėjus. 

— Džiaugiamės, kad surizikavote ir atėjote pas mus. 
Rytoj vėl trauksime į kelią. Agitatorius tarp žmonių — 
kaip žuvis vandeny, nenutversi. 

Tuo metu, šluostydamasis rankas mazgote, įslinko virė- 
jas ir padavė mums ne per didžiausią sąskaitą. Šeiminin- 
kai pakilo. 

— Reikia sprukti. Relation officer jau buvo virtuvėje, 
klausinėjo. Dabar galime išeiti per priekines duris. Kelias 
laisvas. Išeisime atskirai. Geriau niekam nekristi į akis. 

Tačiau, mums pasirodžius prirūkytoje pirmojo aukšto 
salėje, balsai nuščiuvo, čia, matyt, nedažnai užsukdavo 
europiečiai. 

— Duokš, aš vairuosiu,— pasakė Risekas. 

— O ką tu čia veiki? — sušukau nustebęs, nes iš tam- 
sos išniro Krišenas. 

— Sabe,— sukuždėjo jis man į ausį — pamačiau maši- 
ną ir laukiu. Sabe, paskolink man dar dešimt rupijų... 

— Vėl nepasisekė? Pralošei? 

— Tie kašmyriečiai apgavikai. Pasodino mane nugara 
į veidrodį... Sabe, čia buvo relation officer, baisiai ant 
manęs pyko, grasino, kad parašys į Delį ir man bus atim- 
tos vairuotojo teisės... 

— Juk sakiau tau: negerk ir nerūkyk hašišo! 

— Bet jis siuto dėl to, kad nežinojau, kur jūs nuėjote 
ir su kuo. Prašom paskolinti, tikrai paskutinį kartą, tik 
dešimt rupijų... 

— Neduosiu. Vėl prakiši. 

— Sabe, prisiekiu. Šį kartą ne kortoms. Man reikia nu- 
pirkti dovaną tam Žžvairaakiui, turiu jam įsiteikti. Neno- 
riu, kad jis apie mane parašytų Delio policijai. 

8. Kašmyro keliuose... 


9. Rikšos 


O SUSITIKSIME 
BÜSIMAJAME GYVENIME 


Buvo vėlyva popietė, tačiau kaitra nė kiek neatlyžo. 
Devynios galybės žvilgančių, nelyginant metalinių, mu- 
sių, kurios paprastai glūdėdavo atviruose nutekamuosiuo- 
se vamzdžiuose, aklai skrido prie namų ir, piktai zyzda- 
mos, daužėsi į sandariai užvertus langus. Nuo pirmųjų 
balandžio dienų prasidėjo įkyrūs karščiai, temperatūra 
kilo, gyvsidabrio stulpelis kasdien rodė vieną du laips- 
nius aukščiau keturių dešimčių. Žinoma, kalbu apie ter- 
mometrą, pakabintą už žalios vijoklių uždangos, ūksmin- 
goje verandoje. Nors aš gerai pakeliu saulę, bet dabar 
kaip žiurkė sliūkindavau pavėsiukais, iš ambasados pa- 
stato smukdavau tiesiai mašinon, dumdavau namo per 
dulkes ir karštį ir šokte įšokdavau namų ūksmėn. 

Vėsinimo mašina ritmiškai ūždavo, palubėje švilpčio- 
damos sukdavosi didelės ventiliatoriaus mentės. Nusimes- 
davau drabužius ir palįsdavau po dušu, tačiau vanduo 
bake, stovinčiame ant stogo, nepakenčiamai įšildavo; 
pūkšdamas trypčiodavau vonioje, o jau virėjas kišdavo 
žilstančią, ežiuku pakirptą galvą, primindamas, kad pie- 
tūs ant stalo. 

Ryžiai su kiuri padažu, salstelėjusiu ir aitriu, paskru- 
dinti svogūnėliai ir razinos strigdavo man gerklėje, var- 
gais negalais prisiversdavau nuryti keletą kąsnių, akylai 
stebint tarnams. Niekada nebuvau tikras, ar jie šitaip ma- 
ne observuoja iš palankaus smalsumo, ar paprasčiausiai 
skaičiuoja kiekvieną mano šaukštą, nerimaudami, ar pa- 
vyks jiems išnešti tiek, kad pakaktų apdalinti tolimus 
gimines ir draugus, sutūpusius ir snūduriuojančius palci 
baltą, įkaitusią namo sieną. 

Buvau vienas. Žmona ir duktė išvažiavo į Himalajus. 
Kaitra slėgė ir bukino. Apsivilkęs lengvu chalatu, su 
glaudėmis, sėdėjau prie rašomosios mašinėlės. Nesinorėjo 
spausti klavišų, netgi ne mintys, o neaiškūs jų šešėliai 
šmėsčiojo galvoje. Lyg refrenas vis sugrįždavo klausi- 
mas: „Kurių velnių čia atsidanginai, argi Lenkijoje tau 
buvo bloga?“ Net pypkė geso, mieguistai traukiama. Bro- 
vėsi negeros mintys, vaizdiniai. 

— Sabe, atėjo Guru,— pusbalsiu pranešė sargybinis, 
bilsčiodamas bambuko lazda į perdžiūvusią žemę. O pas- 
kui delnu prisidengė akis nuo šviesos ir pažvelgė pro 
stiklines duris kambario gilumon.— Sabe, atsibuskite! 

Sumetęs chalato skvernus, standžiai susijuosiau diržu 
ir išėjau atidaryti durų. Guru atlaidžiai šypsojosi. Jis, 
kaip paprastai, vilkėjo baltais marškiniais su ilgomis ran- 
kovėmis, kurių rankogaliai buvo užsegti kvapnaus san- 
dalmedžio sagutėmis. Ant basų kojų — pusbačiai; jie tu- 
rėjo pabrėžti distanciją tarp jo ir plebėjų, avinčių sanda- 
lais, kurie susideda iš puspadžių ir kilpos nykščiui 
prakišti. 

Jeigu ne smulkučiai prakaito lašeliai ties viršutine lū- 
pa, galėčiau manyti, kad jis nepavaldus gamtos dėsniams, 
ir kaitra jam nė motais. 

— Mano brangusis, — pradėjo jis, atgręždamas veidą 
į oro srovę, plūstančią nuo ventiliatoriaus, — turėsime iš- 
siskirti. Išvažiuoju dviem mėnesiams į Kašmyrą. Čia jau 
iš tiesų nebeįmanoma ištverti. .. 

Ten tavo gimtinė?‏ سب 

— Ne, bet arti. Gyvenome į šiaurę nuo Lahoro. Iki pas- 
kutinės akimirkos niekas netikėjo, kad mums teks bėgti. 
Juk mes taip gerai sutarėme su kaimynais musulmonais. 
Kai aplink degė sodybos ir ištisais kaimais buvo piauna- 
mi žmonės, visada atrasdavome kokią nors nužudytųjų 
kaltę ir kuždėdavom nelyginant išsigandę vaikai: „Eina 
audra, bet mus gal aplenks..." Pagaliau vieną naktį tar- 
nai mums paslapčiom pranešė, kad jau mūsų eilė. Mūsų 
šeimės buvo aštuoni žmonės, dvi jauniausios seserys bu- 
vo ketverių ir penkerių metų. Jų mes negalėjome pasiim- 
ti, bėgdami iš namų. Nežiūrėk į mane su tokia nuostaba. 
Manai, kad jas reikėjo paimti ant pečių ir nešti, palikus 

visą turtą? Tik gerai pagalvok! Norint pradėti naują gy- 
venimą, reikėjo turėti šiek tiek vertybių, sidabro, rūbų. 
Mano tėvas, bramanas, nešė dievų statulėlės. O maistas, 
o indai su vandeniu? Ar tu supranti, kad geriau mums 
būtų buvę sutikti tarp žolių tigrą, negu žmogų... Aš bu- 
vau jaunas vaikinukas... Tėvams atėjo šiurpi akimirka, 
jie turėjo nulemti savo vaikų mirtį. Jie būtų buvę tik 
našta — per maži, per silpni, jų verksmas galėjo mus vi- 
sus pražudyti. Motina atidavė mergaites ištikimam tarnui, 
pabučiavo kirvį ir liepė, pagirdžius migdomuoju nuoviru, 
nužudyti. Nežiūrėk taip, tu nieko nesupranti! Nežinai, ką 
indams darydavo tie prakeikti musulmonai! Ne tik užba- 
dydavo peiliais, užplakdavo lazdomis, suvarydavo į lieps- 
nojančias trobas, bet dar žiauriai kankindavo, išlupdavo 
akis, išplėšdavo liežuvius... Gretimame kaime daugiau 
kaip tris šimtus vaikų įmetė į šulinį ir užvertė akmeni- 
mis... „Broliai musulmonai'— taip juos vadino tas pa- 
mišėlis Gandis. Atmenu tą naktį... Bėgome iš gimtųjų 
namų takeliais, palei kūdrą, po senu mangomedžiu, ant 
kurio nakvodavo povai. Nešiau ant galvos ryšulį, spyg- 
liuotos šakelės kliuvo už kilto... Oras kvepėjo sumintais 
riešutmedžių lapais, raudojo svirpliai. Paskutinį kartą 
staugiančios minios fakelų šviesoje išvydau baltą mūsų 
namo frontoną, jis pasirodė man kupinas ramybės, gra- 
žesnis už šventyklą. 

Guru valandėlę susimąstė, klausydamasis, kaip už lan- 
go griežia cikados ir palubėje šnara ventiliatorius. 

— Vadinasi, dvi tavo seserys žuvo per „partition"? ! 

Ne. Tarnai buvo labai prie mūsų prisirišę. Jie pa-‏ سب 
slėpė mergaites, o vėliau pervedė per sieną. Atsiprašinė-‏ 
jo, kad negalėjo ryžtis jas nužudyti, kaip buvo įsakyta.‏ 
Tėvas juos apdovanojo ir nusiuntė atgal. Iš jų žinome,‏ 
kokia mirtimi žuvo kaimynai, kad mūsų namas buvo su-‏ 
degintas, ir tik senasis mangomedis tebemezga auksaspal-‏ 
vius, didelius kaip du kumščiai vaisius.‏ 

— Kurių galų važiuoji į tuos kraštus? Tik širdį susiait- 
rinsi... 


' Partition (partišen) — anglų kalba taip populiariai vadina- 
mas Indijos padalinimas į indiškąją ir musulmoniškąją dalį. ۸/۲ ۵ 
pastaba. 

— Galėčiau tau paprastai atsakyti: kaitra, o ten gaivus 
kalnų oras; dabar man atostogos, tad paklajosiu po rie- 
šutmedžių miškus, atgis prisiminimai... Bet iš tiesų tai 
pats nežinau, kodėl mane ten traukia. Šiandien atsibudau 
ir staiga nusprendžiau: „„Važiuoju į Kašmyrą.“ Ar tu 
tiki, kad lemtis valdo mūsų potroškius? Aišku, aš galėčiau 
nevažiuoti, tačiau jausčiausi pažeidęs aukštesniąją tvar- 
ką, nepaklusęs tam, kam vis dėlto reikėjo paklusti... 
Atmink, į mūsų ausis plūsta visas pasaulio triukšmas, esa- 
me blaškomi į visas puses, vis kažką vejamės uždusę. 
Tik miego ir snaudulio valandėlėmis atskrieja neaiškus 
aidas, lyg mus kažkas šauktų, kviestų, sakytų: „Eik ten, 
padaryk tą ir tą..." Bet argi mes turime laiko apsispręs- 
ti... Radiją galime nustatyti ta ar kita banga, o ką daryti 
su žmogaus protu, širdim, kupinais žemiško nerimo ir įta- 
rumo, kad būtent tas dievo balsas yra iliuzija? 

Vogčia jį stebėjau. Didelės tamsios akys po iškilia kak- 
ta, juodi, palei smilkinius retėjantys, atgal sušukuoti 
plaukai. Balti krakmolyti marškiniai, teniso kelnės ir pus- 
bačiai. Jis galėjo būti tarnautojas, studentas, dirbti kurio- 
je nors ministerijoje. Ne kartą tariausi, kad mudu niekuo 
nesiskiriam, bet staiga pro europietiškąją formą prasikiš- 
davo jo tikrasis veidas, ir aš suprasdavau smarkiai klydęs. 

Kartą per priėmimą, surengtą sode, susipažinau su vie- 
nu aukštu pareigūnu. Apsivilkęs baltu smokingu, jis 
siurbčiojo kokteilį, mandagiai pakreipęs galvą, šaipėsi 
iš indų rašytojų bejėgiškumo, žavėjosi Hemingvėjaus sti- 
liaus grubumų, rekomendavo man iškylą į Amarnatą, 
į Himalajus... Tačiau visa buvo kalbama su imponuo- 
jančiu skeptiko laisvumu. Tai buvo žmogus, pavargęs 
nuo kultūros ir gerbūvio, ir štai netikėtai rytojaus dieną 
pamačiau jį tupintį pusnuogių, česnaku trenkiančių mal- 
dininkų minioje; jo veidas buvo išteptas aukojamo ožiu- 
ko krauju. Ožiukas įpiauta gerkle buvo vedžiojamas ap- 
link deivės Kali altorių, o jo krauju buvo tepami ratu 
susėdę atnašautojai. 

Kitąkart diskutavau su rimto dienraščio leidėju, tarė- 
mės, kad parūpinsiu jam medžiagos apie Lenkiją, ir ne- 
trukus sužinojau, kad, išėjęs iš redakcijos, jis taip, 
kaip stovėjo, neįspėjęs netgi artimųjų, patraukė kelionėn 

į šventąsias Benareso vietas. Jo draugams tatai buvo vi- 
siškai suprantamas dalykas. Paprasčių paprasčiausiai —- 
jis išgirdo pašaukimo balsą. Viskas aplink mus yra ,,ma- 
ja" — iliuzija, kuri be atvangos kinta, gyvenimus, materi- 
jos formas, spalvas sumala laikas, sutrina į dulkes per- 
mainų girnos. Laimingas tas, kas nors trumpam atsiriboja 
nuo pasaulio ir pamėgina atrasti savąjį kelią į tobulybę. 

Aš stebėjausi, o piligrimai grįždavo, vėl sėsdavo prie 
rašomojo stalo ar prekystalio, toliau tvarkydavo savo 
reikalus, darydavo biznį, o, paklausti apie dvasinę patirtį, 
šypsodavosi ir diskretiškai nusukdavo pokalbį kitur. Jau- 
čiausi stovįs priešais akliną sieną. Reikėjo juos priimti 
tokius, kokie jie yra, nemėginant matuoti mūsiškiu, euro- 
pietišku matu, kur daugiausia reikšmės teikiama veiklai, 
permainoms, kur vis dėlto jaučiama bendra atsakomybė 
už artimojo, tautos, net visos žmonijos likimą. Kai indas, 
tik ką samprotavęs apie idealus, nerūpestingu žingsniu 
praeidavo pro gulintį ant grindinio vargšą, Guru kantriai 
man aiškindavo: „Tu nesupranti, o gal kaip tik čia ir yra 
jo lemtis? Padėdamas jam, pratęsiu jo gyvenimą, o tuo 
pačiu ir kančias... Pažiūrėk, jis nuolankiai sutinka savo 
likimą, laukia išsivadavimo. Per mirtį jis pasieks naują 
įsikūnijimą, kokio yra nusipelnęs... Ir kokį vaidmenį tu 
čia man paskirtum? Ko man čia kištis?“ 

Nutildavau, bet širdyje jam nepritardavau. Mane ka- 
mavo pernelyg gausūs skurdo ir kančių vaizdai. Žinoma, 
nedaug teįstengiau jiems padėti, bet negalėjau būti ir 
stoiškai abejingas. 

— Juk visų jų neišmaitinsi,— kai vieni išeina apdova- 
noti, atplūsta nauja luošių ir elgetų minia. Manai, kad jie 
tave laimina? Laiko tave kvailiu, kuris švaisto turtą, beje, 
ne tik savo, bet ir šeimos, — aiškino man Guru, šypsoda- 
masis ir rodydamas lygius baltus dantis.— Šitaip daryda- 
mas, pažeidi nusistovėjusią tvarką. Juk tu alini save iš- 
laidžiu gerumu, užuot saugojęs jį savo žmonai, vaikams, 
artimiausiems giminėms... Argi jų tarpe per maža tokių, 
kuriuos reikia remti? 

Turėdamas galvoje tuos pamokymus, gilinausi į jų gy- 
venimą ir papročius. Vis dėlto iki šiol man buvo sunku 
juos suprasti. 

— Mintate daržovėmis, geriate pieną, aistringai filoso- 
fuojate, neturite per daug energijos, ir dar saulė jus sle- 
gia, tad iš kur, po galais, tas ūmus žiaurumas, miklumas 
smogiant peiliu? 

— Visi mes — žaisliukai dievų rankose. Jie tampo už 
siūlų, trūkčioja mus ir šokdina priešais save kaip teatro 
lėles. Po fanatizmo siautulio — staigi apatija. Prieš valan- 
dėlę jis lėkė, staugė ir badė, dabar sėdi, nukoręs galvą 
ant krūtinės, apsiblausiusiu žvilgsniu, — laukia nuospren- 
džio. Neišvengiamo nuosprendžio. Dievams nusibodo 
žaisti, jie paleido siūlus, pramoga baigta, reikia mokėti 
galva. 

— Labai patogus mąstymo būdas, kai norima save pa- 
teisinti. 

— Reikia susitaikyti su tuo,— kuždėjo jis,— kad mes 
nepriklausome nuo savęs... Gimdami atsinešame į pasau- 
li savo likimą. .Tu taip pat esi labiau azijatas, negu norė- 
tum prisipažinti... Išaiškinsiu tau racionalistiškai. O liau- 
kų determinantai, protėvių genai, paveldėtos aistros ir 
silpnybės. .. Ar kartkartėmis nejauti savo asmenybės dvi- 
lypumo? Tu veiki, bet kartu skeptiškąi save stebi, tarsi 
iš kalno jau žinotum netvarų šito skruzdiško bruzdesio 
rezultatą. Ir gerai Žinai, kad tasai antrasis, kuris nori tik 
žinoti, pažinti, tai esi tu — tikrasis tu. Visa kita, kartu su 
kūnu, buvo tau primesta lemties ar biologijos,— vadink, 
kaip tau labiau patinka... Beje, tai dar visko nepaaiški- 
na, nes kodėl gimei Europoje, jei tave taip traukia pas 
mus? Juk tu gerai jautiesi mūsų tarpe. Ar niekad nepa- 
galvojai, kad tau yra jau tekę čia gyventi? 

— Eik balon,— pasipiktinau,— gyvename tik kartą. 
Vienus tai slegia, kitiems — ir man taip pat — kiekvienai 
akimirkai teikia dar didesnį žavesį... Dangaus atspalviai, 
medžio ošimas, apglėbiančios rankos mostas — vieninte- 
liai, nepakartojami. .. 

— O vis dėlto tu klysti, — pabrėžtinai tarė jis, — esi jau 
čia buvęs ir dar daug kartų būsi... Mes tai žinome, todėl 
esame kantresni, nuolankesni... O jūs greitai netenkate 
pusiausvyros. Norėtumėt vienos kartos pastangomis pa- 
keisti pasaulį. Bijote mirties kaip vaikas tamsaus kamba- 
rio. Norite palikti „savo pėdsaką“... Pėdsaką materijoje, 


122 


vadinasi, iliuzijoje, nes ji kinta. Juokingas tas jūsų rašy- 
mas pirštu ant vandens. Vienintelis tavo gyvenimo pėd- 
sakas — tai tu pats, pažinęs save ir tuo praturtinęs savo 
sielą, pasirengęs priimti naujus pavidalus. 

Žvelgiau į protingą jo kaktą, į šiltą riešuto spalvos akių 
spindesį. Baigė Oksfordą, apkeliavo Europą, ir visa tai 
nutekėjo nuo jo kaip nuo žąsies vanduo. Tokie jie visi. 
Nusimetę smokingą, apsisupa dočiu ir, tupėdami ant že- 
mės, valgo pirštais, atsideda apmąstymams — lengvai at- 
sidusę, vėl tampa patys savimi. 

— Taigi, brangusis, važiuoju. ..— kalbėjo jis, gerdamas 
arbatą.— O tau patikiu vieną savo studentę... Gali su ja 
apie viską pasikalbėti. Graži, inteligentiška, iš geros šei- 
mos. .. Tik prašyčiau tavęs... 

— Jos nesuvilioti! 


— Ne. Gal tuo jai netgi pasitarnautum. Nors tikrai tat 
nebūtų tau lengva. Norėjau tavęs prašyti, kad jos be rei- 
kalo nekompromituotum. .. Nesivesk į kavinę, į kiną, 
neik su ja pasivaikščioti, žodžiu, nesirodyk drauge, nes 
pakenksi jos reputacijai. Turėsi progą pažinti merginą iš 
riterių kastos, pabūti su ja dviese, o visa kita — lemties 
rankose. 

— Na ir mano. Kada ją atvesi? 

— Rytoj, pavakare. Tur būt, ji atvažiuos su dėde, kuris 
nori su tavim susipažinti, prieš sutikdamas leisti ,„pašne- 
kesius“. Esi nuovokus vyrukas, linksmas, tačiau per daug 
nepasikliauk savimi. Tu mūsų vis dar kaip reikiant ne- 
pažįsti. 

Jis baigė gerti arbatą, kurią pagal anglišką paprotį 
užblendė pienu, europietiškai paspaudė man ranką ir iš- 
ėjo į raudoną saulėlydžio spindesį. Tuščias dangus lieps- 
nojo, ir lyg iš pražiotų alsuojančių nasrų trenkė šiltas 
rūgimo tvaikas. 

Rytojaus dieną, po pietų, įdėmiai stebint tarnams, užsi- 
vilkau švarius marškinius, kraipydamasis prieš veidrodį, 
užsirišau kaklaraištį, o ant kėdės atlošo pakabinau leng- 
vą šilkinį švarką be pamušalo. 

Kaip ir buvo sakyta, jie atvažiavo trise. Guru juos pri- 
statė. Dėdė, apaugęs žilais, nelygiai apkarpytais plaukais, 

apdribusiu ir raukšlėtu veidu, panėšėjo į seną medžioklinį 
šunį, seniai netekusį uoslės. Kaip dera džentelmenui, jis 
taisėsi po atbrizgusia apikakle parištą varlikę. Padavė 
man ranką, nusėtą rudomis dėmėmis, matyt, nuo kokios 
kepenų ligos. Mergina buvo apsimuturiavusi baltais tiu- 
liais, liesa ir lanksti, didžiulėmis akimis ir pilnomis lūpo- 
mis. Sveikindamasi sudėjo rankas prie krūtinės, lyg gin- 
damasi, ir tai žadino nekuklias viltis. Iškart kambarys pri- 
sipildė baltų gėlių aromato, — aplink storą kuodą, susuktą 
ant pakaušio, ji buvo įsipynusi vainikėlį. 

Pasiūliau tradicinės arbatos arba apelsinų sulčių, 0 vy- 
rams — škotiško viskio. Senis sudvejojo, jo akutės bėgio- 
jo, — norėjo išlaikyti orų abejingumą, tačiau lyg prieš 
savo valią paskubomis parodė butelį. Jau šis pirmasis nu- 
sileidimas man jį išdavė. Guru kažkokia dingstimi, lyg 
tai skubėdamas į darbą, atsisveikino, gurkštelėjęs iš savo 
taurelės. Likome vieni, prasidėjo gyvas, panašus į tardy- 
mą pokalbis. Aš atsakinėjau seniui, stebėdamas merginą. 
Švelniais judesiais, su tikra gracija ji ėmė arbatos puodu- 
ką, gėrė mažais gurkšneliais, tačiau iš padilbų žvilgčiojo 
į mus, retkarčiais pastumdama artyn ledą, paduodama 
žnypleles. Aš laikiausi palankiai, bet abejingai ir iškart 
įgijau persvarą. 

Liepiau virėjui sumokėti rikšai mMotociklininkui ir jį pa- 
leisti. Jie neprieštaravo, nors tikino užbėgę tik valandė- 
lei — susitarti dėl susitikimų terminų ir atlyginimo už 
pašnekesius. 

Senis mėgino iššniukštinėti mano pajamas, paklausė, 
kam priklauso automobilis, kuriuo važinėju. O baldai? 
Kiek moku už butą? Kas yra mano tėvas?.. Jaučiau, kad 
kiekvienas atsakymas žlugdo jo užmačias. Sužinojęs, kad 
esu vedęs ir turiu dukterį, jis, galutinai nusivylęs, papra- 
šė dar vienos pilnesnės viskio taurelės. 

— Patikiu tamstai mis Unitą, sere, visiškai jumis pasi- 
tikėdamas, — murmėjo jis.— Žinau, kad esate džentelme- 
nas. Mergina iš geros, senos šeimos. Tas prakeiktas „,par- 
tition" atėmė iš mūsų dvarus... Laimė, turime draugų 
vyriausybėje, jie parūpino man vietą. Aš niekada anks- 
čiau nesu tarnavęs,— jis net pasipurtė iš pasibiaurėji- 

mo,— tačiau dabar motinos Indijos labui turėjau tam ryž- 
tis. Esu ministerijos departamento direktoriaus pavaduo- 
tojas... Tuos purvinus raštus tvarko du mano sekretoriai. 
O Unita,— parodė taurele į merginą, — yra išsilavinusi, 
bet neturi laimės... Tikiu, kad, susitikus su jumis, jos li- 
kimas pasikeis į gera. 

Su pagarba palydėjau juodu iki durų. Koridoriuje susi- 
spietė visi tarnai, jie pusbalsiu dalinosi įspūdžiais. Mos- 
telėjau jiems, kad eitų šalin. 

Senis draugiškai atsisveikino. Mergina išskleidė baltą 
skėtį. Iki taksi sustojimo priešais ,„Ambasadoriaus“ vieš- 
butį buvo gabalas kelio saulėkaitoje. Mergina žengė leng- 
vu žingsniu, visa balta, spindinti. 

Žvelgdamas į ją, tur būt, šypsojausi. 

Pasitraukiau už lapų uždangos, tačiau saulė ir čia ne- 
pakenčiamai šutino. Iš už posūkio išnėrė motociklininkas 
rikša nuo greito važiavimo atsimuturiavusiu tiurbanu, 
veriamai pyptelėjo, paspaudęs didelę guminę kriaušę. Jis 
pastojo jiems kelią ir, modamas ranka, kvietė į pilną blu- 
sų priekabą. 

Senis apsidairė ir, įsitikinęs, kad jų nebematau, atleido 
rikšą. Nebereikėjo apsimetinėti. Jiedu žengė toliau raus- 
vo molio taku, nuklotu dulkėmis, lengvomis it talkas, ėjo 
pėsti saulėkaitoje, tokiu metu, kai joks save gerbiantis 
indas nė žingsnio nežengs. Kas tai — neturtas, taupumas, 
o gal šykštumas? Senis išsitraukė marškinius iš kelnių, 
mergina tipeno, atsilikusi per tris žingsnius ir sukiodama 
išskleistą skėtį, atremtą ant peties. 

Ar reikia smulkiai pasakoti, kaip stengiausi ją prisi- 
pratinti? Ne, aš visai nebuvau jos įsimylėjęs. Ji mane tik 
domino. Norėjau žinoti apie ją daugiau, negu ji pati apie 
save žino. Įdėjau šiek tiek triūso, kad mergina priprastų 
prie manęs, kad nebūtų baikšti lyg užsiglaudęs žvėriukas, 
nekrūpčiotų, palietus ranka. Pagaliau pasiekiau, kad ji 
balsiai juokdavosi laimingu vaiko juoku, net virėjas su- 
sidomėjęs praverdavo duris ir klausdavo, ar mums ko 
nereikia. Gudriu žvilgsniu jis šniukštinėdavo po kambarį, 
tačiau Unita sėdėdavo kukliai, baltas lyg pūkas saris, il- 
gas, ligi pat žemės, vos dengdavo vyšnine spalva nula- 

kuotų nagų galiukus ir auksinį sandalų dirželį. Tik iš 
linksmai žvilgančių, didelių kaip stirnos akių būdavo ma- 
tyti, kad prieš valandėlę laisvai šnekučiavomės. 

Esu veikiau nedrąsus. Tačiau įsitikinimas, kad ji nepa- 
lenkiamai priešinsis, teikė man įžūlumo. Angliškame žo- 
dyne ieškojau deramų išsireiškimų, kad galėčiau apibū- 
dinti jos lūpas — nė kiek nepadažytas, iškilias, rudai vio- 
letines, o viduje rausvas — kaip katės. Iš pradžių ji su- 
trikdavo, tačiau greitai perprato mane ir įsitraukė į Zai- 
dimą. Jau paduodavo man ranką, o aš glostydavau jos 
delną, ne ką platesnį už riešą, su neįtikėtinai ilgais pirš- 
tais. Ji galėjo lankstyti kiekvieną jų narelį — nelyginant 
vabzdys. 

Pagal privalomą madą žemiau krūtinės, net iki klubų, 
pro tiulių putas prasišvietė tamsus nuogas kūnas. Čia, iš 
teisybės, turėčiau plačiau papasakoti, kaip užsivelkamas 
saris, plati šešių metrų medžiagos juosta. Tačiau tai, kad 
vyriškis nusituokia apie tokius dalykus, galėtų sukelti 
jums per daug nereikalingų įtarimų. 


Vesdamas į kambarį, praleisdavau ją pirmą ir ranka 
lengvai paliesdavau jos nuogus pečius. Mano veide to- 
kiom akimirkom nebūdavo nė lašo susidomėjimo. Po ke- 
lių susitikimų, supratusi, kad nieko jai negresia, kad ne- 
būsiu įkyrus, nusimetė „aisbergo“, kaip ją pašiepdamas 
praminiau, kaukę. Ji nesikratydavo smulkių mano paslau- 
gų: taisydavau jai plaukus, kartu glostydamas kaklą, 
o kartą netgi pabučiavau į skruostą, sakydamas, kad tai 
leidžia „old polish custom" — „senas lenkų paprotys“. Ka- 
dangi indų papročiai taip pat buvo keisti, o po kiekvieno 
tokio familiarumo nesekdavo jokio labiau vienareikšmio 
pasiūlymo, ji nesibaimino. Ne, tikrai neturėjau noro su 
ja permiegoti, tik mėginau pažadinti gyvenimui. 

Pagaliau priverčiau ją išsipasakoti. Niekada ji nebūtų 
sutikusi čia lankytis, jeigu ne Guru. Unita beatodairiškai 
juo pasitikėjo, mat, jisai išgelbėjo jai gyvybę. Ji buvo 
tolima jo pusseserė. (O Guru man šito neprisipažino. ..) 
Eidama lieptu į gyvenamąjį namą ant valties, jinai už- 
kliuvo sandalu už lentgalio ir įkrito ežeran. 

Tada jie atostogavo Srinagare. Guru buvo jų svečias, 

draugavo šu vyresniaisiais broliais. Žinoma, tai buvo 
prieš „partition“, kai jie dar turėjo dvarus dabartinio Pa- 
kistano teritorijoje. 

Mergina ėmė grimzti į dugną. Mano vadovas taip pat 
nemokėjo plaukti. Tačiau jis pabėgėjo išilgai nedidelės 
galerijos, kuri juosė namą, ir ištraukė ją už kasos; ji bu- 
vo kone be sąmonės, prisitraukusi vandens. „Jis grąžino 
mane į gyvenimą“, —su dėkingumu sakė ji. Manau, kad 
ji čia matė lemties ženklą, o gal net buvo truputį įsimy- 
lėjusi, — pirmasis merginos širdies virpesys. 

— Dabar esame neturtingi, — pasakė ji kartą, — taigi aš 
jau nebeištekėsiu, neturiu prideramo kraičio. 

— Vargšė sena pana, — nusijuokiau, glostydamas jos 
petį. 

— O ką manai. Man jau dvidešimt metų, — rimtai pa- 
sakė ji.— Esu sena. Dabar privalau dirbti, kad surinkčiau 
pinigų savo jaunesniosios sesers kraičiui. Šeima nuspren- 
dė ją ištekinti. Ji nesimoko. Nesusiduria su vyrais, kurie 
nėra mūsų šeimos nariai, turi šansų ištekėti. 

— O tu? 

— Mano likimas nuspręstas, aš vaidinu šeimoje pagal- 
binį vaidmenį. Galėčiau ištekėti už labai turtingo žmo- 
gaus, kuriam nerūpi kraitis... Tačiau nesu pakankamai 
graži. 

— Unita, pažvelk man į akis, esi žavinga! 

— Nejuokauk. Paprastai būna, kad juo turtingesnė 
šeima, tuo ji godesnė. Jei net turtingas mane pamiltų, 
šeima neleistų jam tuoktis. Taigi belieka koks maištingas 
jaunuolis arba svetimšalis. .. Kaip tu... 

— Ar eitum už manęs? 

— Taip, bet tu jau turi žmoną, — nedvejodama atsakė 
ji— Jeigu ją įtikintum, kad ji gali pasilaikyti sau raktus 
nuo spintų ir pinigus, gal sutiktų, kad tapčiau tavo ant- 
rąja žmona. Mat, aš tenorėčiau tave lydėti. Važinėti su 
tavim po pasaulį. Ištrūkti iš čia! Ak, tu nežinai, kas tai 
yra Indija. 

— Kad taptum antrąja mano žmona, turėčiau pakeisti 
religiją, pereiti į musulmonų tikėjimą,— juokais porinau, 
žinodamas, kaip indai neapkenčia Alacho pasekėjų... 

— Argi tu tiki, kad sugrįžtama — čia, į šią žemę? 

— Taip. Ar tu niekada, atvažiavęs į naują vietą, nesi 
patyręs įspūdžio, kad jau esi ją matęs — net virpulys tave 
persmelkia? Ar nesi sutikęs žmonių, prie kurių iškart 
glaudiesi, tarsi būtum juos pažinojęs daugelį metų? 

— Pavyzdžiui, tave, — nusijuokiau. 

— Na, kad ir aš. Tikriausiai mūsų susitikimas nėra at- 
sitiktinis. 

— Bet visa tai — dar ne įrodymas. 

— Gerai, pateiksiu tau neginčytiną įrodymą, papasa- 
kosiu atsitikimą, kurį tau paliudys daugelis mano šeimos 
narių. Mano pusbrolio šeimoje gimė mergaitė. Ji buvo 
nepaprastas vaikas. Dar kūdikis būdama, klausydavosi 
pokalbių, tarsi jau viską suprastų. O kartais, kai su ja 
žaisdavai, taip pažvelgdavo, kad tave pagaudavo nuosta- 
ba,— jausdavai, kad ji daug išgyvenusi ir daug žino, tik 
nepajėgia išreikšti. O kalbėti pradėjo anksti... Kartais 
nei iš šio, nei iš to žaisdama imdavo niūniuoti urdų 
dainelę arba užsimerkusi, ritmingai linguodama, dekla- 
mucdavo matramas, šventuosius sanskrito tekstus. Nie- 
kas jos to nemokė, niekas iš aplinkinių nekalbėjo san- 
skritu... 

Tai buvo keistas vaikas. Tėvai elgėsi su ja pagarbiai, 
tenkino kiekvieną užgaidą. Į mergaitę .jie žiūrėjo kaip 
į likimo jiems patikėtą lobį. 

Kartą vasarą jie važiavo į Kašmyrą. Autobusas buvo 
sausakimšas. Vos privažiavus Amritzaro priemiesčius, ant 
motinos kelių snūduriavusi mergaitė atsibudo ir sušuko: 
„Ten kairėje bus palmių alėja, toliau rūmai, kuriuose gy- 
venau, ir parkas, kuriame 22180678۱ su ۳ 

Autobusas sustojo visai valandai. Tėvas paėmė vaiką, 
norėdamas kartą įsitikinti, iš kur tie keisti prisiminimų 
antplūdžiai. Jie įžengė į didelį parką, priklausantį vietos 
radžai. Mažylė tempė tėvą už rankos, rodė dirbtinio upe- 
lio pakrantes, akmenį, po kuriuo paslėpusi kriaukleles. .. 
„Eikš greičiau, kalbėjo, parodysiu tau, kur yra mano 
kapas..." Ir nuvedė jį į mažą koplyčią, joje buvo memo- 
rialinės lentos su užrašais. „Štai šitas“, — staiga pravirko 
mergaitė. Tėvas perskaitė užrašus, čia buvo prieš pu- 

sę amžiaus anksti mirusios turtuolio dukters antkapio 
lenta. 

Tėvas sukvietė senus rūmų tarnus, tačiau niekas neat- 
pažino mergaitės veide mirusios bruožų. O paskui jau bu- 
vo metas grįžti. Skardeno autobuso signalas. Ir jie išva- 
žiavo. 

Mergaitei augant, praeities prisiminimai vis labiau dilo. 
Ji įaugo į naują aplinką. Šiandien ji net nebeprisimena 
anos Amritzaro istorijos, kurią visa mūsų šeima mielai 
pasakoja, nes ji, šiaip ar taip, yra apčiuopiamas argumen- 
tas, kad mes dar daug kartų čia sugrįšime,. Taigi iki susi- 
tikimo būsimajame gyvenime,— ji nutvėrė mane už ran- 
kos, — tikiu, kad likimas mums bus palankus. 

„— Tad iki susitikimo ketvirtadienį, Unita, penktą va- 
landą, — grąžinau ją žemėn, — labų dienų dėdei. 

Pagaliau mano žmona grįžo iš Musorio, gyvenimas na- 
muose vėl pagyvėjo, ir bruzdesys buvo tarsi kareivinėse 
prieš rytinį raportą. 

Marija susipažino su Unita, ir, matyt, tarp jų nebuvo 
kalbos apie vedybas, užtat daug buvo šnekama apie mez- 
gimą, apie tai, kaip įvairiai dėvimas saris ir kaip taisomi 
Kašmyro saldumynai. 

— Na, šį kartą buvai man ištikimas, — pasakė žmona, 
lyg būčiau įpratęs elgtis kitaip — ji yra ne tavo tipo, ir 
ką gi tu veiktum su tokia nugeibusia žuvim. .. 

Taip klausimas buvo išspręstas. Kai mano vadovas, 
įdegęs saulėje ir sulysęs, pasirodė Delyje, pasveikinau jį 
su netikėtu palengvėjimu. Negi Unita jau būtų man įgri- 
susi? Ši pažintis niekur nevedė, o gal aš bijojau, kad šalti 
mano samprotavimai pasirodys esą veidmainiški. .. 

Kalbėjau apie tai su Guru, paklausiau ir apie mergaitę, 
kuri prisiminė savo ankstesnį gyvenimą. 

— Čia tiesa. Ji yra persikūnijusi kunigaikštytė — jis 
prunkštelėjo,— apie tai tau gali šį tą papasakoti jos varg- 
šas vyras. Ji maloningai leidžia jam patarnauti, pati nė 
piršto nepajudins. Tik kemša pyragaičius, drybso lovoje, 
liežuvauja ir tunka. O dėl Unitos... Jeigu jau ji neįkrito 
tau į širdį, atidėk tuos dalykus iki būsimo įsikūnijimo. 
Ji bus laiminga, gali ramiai laukti, o tu trauk medžioklėn, 
stropusis mano mokiny. 

Taip ir buvo. Aš pasitraukiau į šalį su savuoju Guru 
ir netikėtai pastebėjau, jog kažkoks simpatijos siūlas už- 
simezgė tarp Unitos ir mano žmonos. Užtikdavau jas su 
virbalais rankose ir atverstais madų žurnalais. Man pasi- 
rodžius, jos nutildavo ir laukdavo, kol išeisiu. Matyt, 
daug turėjo pasakyti viena kitai, ir iki šiol nesu tikras, 
ar tai nebuvo suokalbis prieš mane. 


POLICIJA 
IR DIEVAI 


— Skubėti patartina tik tada, kai sėdi prie dubenio 
kartu su keliais kitais valgytojais, — murmėjo kaimo po- 
licininkas Anandas Chanas, patogiau įsitaisydamas ant 
lovos didžiulio mangomedžio paunksmėje. Tą vasaros 
popietę jis gulėjo, atsirėmęs alkūne į lovos rėmą, ir žvel- 
gė į žemas plūktinės trobas, plačiai išvažinėtą kelią, ve- 
dantį į geltonas, nykias ražienas. Neregimoje saulėje lyg 
oranžinė dėmė švietė sulopyta antklodė, nukarusi nuo 
plokščio stogo. Dangus buvo pilkas it ugniakuro pelenai, 
ties horizontu nebuvo matyti nė vieno debesėlio. 

Huka’ jam seniai buvo užgesusi. Kai jis pasilenkė ir 
stipriai patraukė iš kandiklio, variniame filtre sugurgėjo 
vanduo, tačiau paburkusios lūpos pajuto tik lašą degi- 
nančių tabako syvų. Nesinorėjo nė nusispiauti. Jis nu- 
braukė subėgusias seiles dviem dešiniosios rankos pirš- 
tais ir nusišluostė juos į medžio kamieną. 

— Galima lakstyti, liežuvį iškišus, ir tiek telaimėsi, 
kiek šuo, kuris, kaukšėdamas dantimis, stengiasi nutverti 
savo uodegos galą... O galima gulėti ir neišleisti iš akių 
viso kaimo,— samprotavo policininkas pusbalsiu. Iš čia 
jis matė abu kelio galus, girdėjo, kaip skalbėjos talžo 
šlapius baltinius į rentinį, kaip girgžda velenas ir juokiasi 
mergina, pasilenkusi prie šulinio, kaip aidas kartoja jos 
juoką. 

Supleišėjusio namo pasienyje, parietęs kojas, atsigulė 
kupranugaris. Vilnos kuokštai karojo ant ilgo kaklo. Ret- 
karčiais per išpampusį pilvą perbėgdavo mėšlungis, paša- 
ras grįždavo į seilėtą snukį. Kupranugaris atrajojo iš lėto, 
stipriai suspaudęs vokus, po kuriuos rėpliojo musių spie- 
čiai. 


۱ Kaljano tipo pypkė. 

10. Skulpiūra Eloroje 


11. Eloros šventovė 


„Protingas gyvulys, neverta jų vaikyti, — pagalvojo po- 
licininkas, — tučtuojau apspis kitos...“ 

Perkarusios vištos kvaksėdamos klaidžiojo menkame 
krūmų pavėsyje. Jos nekreipė dėmesio į dygliuotus Žio- 
gus, kurie purpčiojo, traškėdami raudonais sparnais, ir 
tūpė tarp sudžiūvusių stiebų, panašūs į nulaužtas šakeles. 

Toli, už namų, spazmiškai bliovė įkinkytas į vilktą asi- 
las skuduru uždengtomis akimis. 

— Ramu, nieko neatsitiko, — lengvai atsiduso ان‎ 
kas, patogiau atsiguldamas ant kito šono. Numesta stora 
nendrė su odine kilpa apvertė ilgą pypkę. Sušnypštė 
įšilę pelenai, ir iš varinio indo pasiliejo vanduo. 

Vištos pasileido risčia prie vandens. Su pikta šypsena 
policininkas žiūrėjo, kaip jos mėgina atsigerti iš balos ir, 
pajutusios šlykštų tabako kvapą, su pasibiaurėjimu purto 
snapus. 

Tarp namų pasirodė du liesi, gunktelėję valstiečiai. 
Ant galvų jie nešėsi ryšulėlius su prėskais paplotėliais. 
Jų dočiai buvo aukštai paraityti, gyslotos, kone juodos 
nuo saulės kojos žengė iš lėto. Rankose jie laikė kirvius. 

— Negrįš prieš naktį — sumurmėjo sau policininkas, — 
pasiėmė vakarienę. .. 

Jis lukterėjo, kol tiedu prisiartins, ir mostelėjo jiems. 

— Kur einate, kaimynai? 

Aukštesnysis liovėsi kažką žiaumojęs ir smagiai čiurkš- 
telėjo žemėn raudonas nuo pipirų seiles. 

— Medžių kirsti — tęsiamai pasakė jis. Kitas tylėjo, 
beprasmiškai žiūrėjo į gulintį policininką ir trynė blauzdą 
į blauzdą, vaikydamas muses, aptūpusias erškėčio įdrėks- 
tą vietą. 

— Dabar? Per tokią kaitrą? — nustebo policininkas. 

— Mes taip pat nenorėjom, bet babu Premas Lalas mus 
pasamdė, sakė, kad skubu... 

— Gerai užmokės,— patvirtino kitas su plaukų kuokš- 
teliais lūpų kampučiuose; jis pritūpė ant kulnų ir ėmėsi 
valyti apverstą huką. 

— Kiek? 

— Po penkias rupijas... 

Policininkas net švilptelėjo nustebęs. 

— Žadėti galima daug... O ar jis bent turi tiek pinigų? 


10. Kelionės su Guru 

— Turi. Rodė,— pasakė valstietis, pasirėmęs ant ilga- 
kočio žvilgančio kirvio. 

— Tur būt, atrado lobį arba gavo bankininko paliki- 
mą... Ką, statydinsis namą? 

— Ne, čia bus laidotuvių laužas. Tokio prašymo ne- 
dera atmesti. 

— Ar jų namuose kas nors mirė? Negirdėjau švilpynių 
nė ۰ 

— Ne. 

— Tai gal kas nors jau rengiasi... 

— Tikriausiai ne, nes jis nekinkė jaučių, eina su mu- 
mis pėsčias... Malkų nevešime prie kūdfos. Jis mums 
parodys, kur sukrauti laužą džiunglėse. 

— O kur tai turi būti? 

— Nežinom. Va, kaip tik jis ateina, jūs pats jo pasi- 
klauskite... 

Keliu ėjo senas, žilabarzdis žemės nuomotojas. Jo marš- 
ķiniai buvo išleisti ant siaurų kelnių, susigarankščiavusių 
ir perkirptų ties kulkšnimis, ant basų kojų — niekad ne- 
valytos odinės kurpės užriestais galais, tokios didelės, 
kad kas žingsnis smukčiojo nuo kulnų. Kairėje rankoje 
jis siūbavo ant dirželio didoką varinį indą, pridengtą 
lapais ir apraizgytą rafija. 

Namaste dži, — pasveikino jį policininkas.‏ سب 

— Namaste,— atsakė šis rimtai, apžvelgdamas čia 
esančius vyrus didelėmis juodomis akimis paraudusiais 
vokais. 

— Ką ten gero nešiesi? — policininkas parodė pirštu 
nusvidintą indą, kuris žėrėjo saulėje. 

— Lydytą sviestą... 

Pastebimai sutrikęs policininkas valandėlę tylėjo. Įkin- 
kytas į valktį asilas liovėsi bliovęs, stojo tyla, kurią 
trikdė tik Žiogų čirškimas ir kaitros iškamuotų vištų 
kvaksėjimas. 

— Kieno palaikus deginsit? 

— Nežinau. 

— Kaipgi nežinai, jei užsakei laužą? 

— Aš nežinau jo vardo. 

— Tad iš kur tau, babu, atėjo į galvą, kad ten jūsų 
laukia lavonas? Ar matei jį? 

— Ne,— mąsliai atsakė Premas Lalas— bet jis ten 
yra... 
— Kur? 

— Džiunglėse, prie Hanumano šventyklos. 

— Kas tau tai sakė? 

— Niekas. 

Vėl stojo gūdi tyla, tolumoj pasirodė keturios moterys 
tamsiais vyšnių spalvos sariais, su apvaliais moliniais in- 
dais ant galvų. Jos ėjo lengvu žingsniu, tiesios, balsai 
sklido toli, ir jau buvo galima suprasti, kad moteriškės 
šnekasi apie šventę, skirtą dievui Rahu, kuris norėjo iš- 
stumti saulę iš jos įprasto kelio, tačiau ją tik pakreipė. 

— Visa tai neturi prasmės, — pagaliau tarė policinin- 
kas.— Ar verta vilktis tokį kelią saulėkaitoj, kad įsitikin- 
tumėt, jog ten nieko nėra... 

Valstiečiai susižvalgė, tas, kuris sunarstė jau išvalytą 
huką, šluostėsi pirštus į ištryptą žolę. 

— Jis mums pažadėjo užmokėti... Kai prikaposime ša- 
kų laužui, turi užmokėti. Ar palaikai yra, ar jų nėra... 
Mums tas nerūpi... 

— Taip, mums tas nerūpi. Kad tik užmokėtų. و6‎ 
pasiimti malkas namo. ..— pritarė kitas. 

— Palauks, kol kas numirs. Malkos visada pravers. 

— Gerai turėti malkų. Gal kuris kaimynas nupirks, Da- 
bar numirėliai negali laukti. 

— Bet, sumokėjęs tiek, kiek jums žadėjo, jis tikrai ne- 
uždirbs, — spaudė juos policininkas. 

— Taip, tikrai neuždirbs,— ramiai patvirtino tasai, ku- 
ris susimąstęs stovėjo prie pypkės.— Bet jeigu nori tiek 
mokėti... 

— Lai moka, kiek pažadėjo, visa kita mums nerūpi. 

— Visa tai labai neaišku, — atsiduso policininkas, pasi- 
rėmęs abiem rankom ant apdraskytų kelių.— Grįžę turė- 
sit man viską smulkiai papasakoti. 

Jie nusilenkė ir iš lėto nuėjo. 

Policininkas atsigulė ant lovos. Instinktyviai siekė pyp- 
kės, bet ji buvo tuščia. Jis atkakliai mąstė iki tos akimir- 
kos, kai valstiečiai išdegusių laukų fone pasidarė 
ne didesni už pirštą. Tada atsikėlė. Suveržė batų raiščius, 

pasiėmė savo bambukinę lazdą, prisijuosė revolverį ir 
patraukė sparčiu žingsniu. 

— Geriau dabar pat eiti su jais, nes kai sudegins pa- 
laikus, nedaug tesužinosiu... Tik iš kur tas velionis, jei 
niekas iš mūsų nei iš gretimų kaimų nenumirė? 

Premas Lalas buvo perdaug rimtas žmogus, kad prasi- 
manytų nebūtus daiktus kaip kokia boba prie šulinio. 
Jo krūtinę juosė virvutė iš devynių siūlų, bramano ženk- 
las. Pastaruoju metu jis nuskurdo, nes vis sunkiau darėsi 
išreikalauti nuomą,— žemė buvo nederlinga, nors ir gau- 
siai laistoma prakaitu... Ateidavo kažkokie žmonės iš 
miesto ir kalbėdavo, kad nereikią skubėti mokėti nuo- 
mos, kad būsiąs paskelbtas dekretas, pagal kurį reikės 
atiduoti žemę valstiečiams. Nuomininkai klausydavosi 
šitų pranašysčių susikaupę, nesakydami nei „taip“, nei 
„ne“. Delsdavo mokėti, o kai būgno garsai primindavo 
jiems šią pareigą, atnešdavo tik šiek tiek rankpinigių, 
skųsdavosi nederlium, ligomis, rodydavo šonkaulius, ku- 
rie barkšodavo po susvilusia oda, pleiskanojančia nuo 
dedervinių. O juk nederlius ir vargas buvo visada. Tylus 
pasipriešinimas ir policininkui buvo signalas, kad iki tol 
apsnūdusiame kaime bręsta naujos jėgos. 

Anie vyrai jau praėjo paskutinius namus ir išsuko į ke- 
liq, neapsodintą medžiais, išvagotą suakmenėjusių nuo 
karščio provėžų. Ištuštėjusiuose laukuose staigiais šuo- 
rais siautėjo vėjas, jis blaškė žolių kuokštus, ginė sudžiū- 
vusius lapus, braukė per kelią, keldamas sūkuriuojančius 
dulkių stulpus, ir ščiuvo rudame cukranendrių keturkam- 
pyje. Paskutinieji vėjo sukami lapai dar šiūravo kelią 
zigzagais it šmižinėjančios pelės. 

— Ei, palaukit! — sušuko policininkas. ۳ 

Tačiau anie ėjo kaip ėję — pirmasis Premas Lalas, o per 
du žingsnius už jo — abu medkirčiai. 

Kai policininkas juos prisivijo, jie nė kiek nenustebo. 

— Viena norėčiau išsiaiškinti. Kaip jūs, sabe, sužinojo- 
te, kad ten yra lavonas? — pradėjo jis, užsidėdamas bam- 
buko lazdą ant peties kaip šautuvą. 

Premas Lalas iš lėto atkreipė į jį dideles juodas akis 
paburkusiais vokais. Policininkas tik dabar pastebėjo, 

kad žemės nuomotojas pastaruoju metu suseno, 0 jo vei- 
de atsispindi kažkoks sielvartas. 

— Dvi savaites jis nedavė man miegoti... Pasninkavau 
ir meldžiausi, bet jis nė per žingsnį nuo manęs nesitrau- 
kė, Vos tik saulė nusileidžia, jau ir Cia... 

— Kaip jis atrodė? 

— Nemačiau jo, tik girdėjau... Jausdavau jį alsuojant 
už nugaros. Jis šniokštuodavo, gaudydavo orą, lyg nese- 
niai būtų bėgęs... Valandėlę palikdavo mane ramybėje 
ir vėl imdavo gargaliuoti, net aš tamsoje tiesdavau ran- 
ką, norėdamas jį pačiupti. Atsiguldavau ir užsidengdavau 
rankomis ausis, bet jis įsismelkdavo po delnu ir šniokš- 
davo kaip jūra kiaukute... 

— Neįmanomas dalykas,— įširdo policininkas, — kliede- 
sys, košmariški sapnai... Gal šuo buvo įslinkęs palo- 
vin... Juk turėtų būti koks nors protingas paaiškinimas. 

— Jis laukia, kol kas nors jį sudegins... Mąsčiau, ieš- 
kojau savo kaltės... Čia tik viena. Jis pyksta, kad guli 
ten paliktas... 

— Kur? Jeigu jūs, sabe, matėte, reikėjo visų pirma 
duoti žinią policijai. 

— Betgi aš nemačiau, — pasipiktino Premas Lalas,— aš 
tik žinau, kad jis ten turi būti... 

Toliau prasidėjo dygliuoti brūzgynai ir kuokštais sužė- 
lusi trijų metrų aukščio dramblinė žolė, Ilgi stiebai grik- 
šėjo, brūžuodamiesi vienas į kitą, violetiniai pūkuoti spur- 
gai snigo sėklomis. Vėjas skraidė aplink, siautė krūmuose. 
Vyrai nusileido į taką, vedantį prie kalvos, ten gel- 
tonavo keletas palmių, išskleidusių savo rudas, sulūžinė- 
jusias vėduokles. Pro tankmę matėsi apgriuvusios koply- 
tėlės mūrai, ir aprūkusioje nišoje švietė raudonai nudažy- 
ta, grubiai iškalta beždžionių dievo statula. 

— Ar iš pradžių prikaposime malkų, ar ieškosime ve- 
lionio? — paklausė valstietis, pirštu bandydamas kirvio 
ašmenis. 

— Galite iš karto pradėti kirsti, — užtikrino senasis in- 
das. 

Tačiau jie landžiojo po krūmus, pritūpę žvilgčiojo 
į spygliuotus brūzgynų tunelius. 

— Kažkodėl man rodos, kad [0 ۰ 

Bet, nenorėdami prarasti uždarbio, jie ėmė poškinti 
kirviais gumbuotus, išsiklaipiusius kamienus, vilko šakas, 
pasišiaušusias ilgais spygliais. Pamažu laukymėje priešais 
nedidelę šventyklą augo laužas. 

Policininkas sėdėjo susimąstęs, pirštais parėmęs smak- 
rą. Jis užaugo tų žmonių tarpe ir, nors buvo gerai iš- 
muštruotas, buvo linkęs patikėti prietaringais kliedesiais. 
Duslius smūgius kartojo altoriaus niša, medkirtys darba- 
vosi kirviu net stenėdamas. Saulė svilino, Policininką len- 
kė snaudulys. Jis jau ėmė gailėtis, kad leidosi išjudina- 
mas iš savo stebėjimo posto po mangomedžiu, tik staiga 
išgirdo šaižų riksmą. 

— Jis čia! Eikite šen greičiau... 

Pirmą akimirką jis negalėjo susivokti, iš kur aidi riks- 
mai. Policininkas apėjo supleišėjusias mūro sienas, ant 
sausos žolės ryškėjo velkamos šakos pėdsakas. 

— Čia! Čia, apačioj. 

Jis prasibrovė tarp krūmų, nučiuožė daubos nuošliauža. 
Senas valstietis pritūpęs traukė į šalį nebaigtą kirsti krū- 
mą; įduboje, smarkiai ištryptoje hienų, tarp juodo mies- 
tietiško švarko skiaučių matėsi apgraužti šonkauliai; šva- 
riai išlaižyta kaukolė buvo nuriedėjusi tarp akmenų. 
Dubens ir kojų jie nerado, nors perkratė visą tankmę 
atšlaitėje. 

— Na, tada nėra ko delsti, — tarė Premas Lalas, lenk- 
damasis prie kaukolės, — imkite jį... 

Policininkas ieškojo kokio nors pėdsako. Valstiečiai 
nesibiaurėdami pakėlė kaulus. Iš po švarko skiaučių pa- 
sipylė oranžiniai vabalai: zvimbdami, gaubiami puvėsių 
tvaiko, jie, pakėlę sparnus, lėkė į šviesą. 

Tada iš po šonkaulių kone policininkui po kojų pasi- 
rito mažas žvilgantis daiktelis. Jis pakėlė jį ir apžiūrėjo 
ant delno — nikeliuota brauningo kulka. 

— Teisingumo vardu, draudžiu uždegti laužą, — rūsčiai 
tarė.— Šis žmogus nužudytas... 

Visi susirinko šventyklos pasienyje. Sutūpė ant kulnų 
pusračiu, — Premas Lalas kiek atokiau nuo abiejų med- 
kirčių, sunėrusių rankas ant kirvakočių. Tiesą pasakius, 
tai nebuvo tardymas, nes senasis babu pasakojo noriai 
ir plačiai. 

— Jis, — parodė pirštu gulinčius žolėje kaulus, — atei- 
davo pas mane kas vakarą ir šniokštuodavo. Vos saulė 
nusileisdavo, tuoj atsirasdavo man už nugaros. Jusdavau 
jo kvėpavimą prie kairiosios ausies. Taigi pagalvojau: 
„Jis primena, kad pagal paprotį jo kūną reikia sudegin- 
ti..." Juo daugiau apie tai galvojau, juo jis darėsi atkak- 
lesnis. Neduodavo man nė akių sumerkti. 

Dabar, tyloje, kurią trikdė tik svirplių čirškimas, skar- 
malų skiautės ir rusvi, pusiau apgraužti šonkauliai atrodė 
gan nekaltai. 

— Bet kodėl jis atėjo ne pas mane, o pas tamstą, Pre- 
mai Lalai? — paklausė policininkas.— Jūs turėjote apie 
tai pranešti policijos postui. 

Saulė kepino, tarp lapų šnarėjo driežai. 

— Premas Lalas yra bramanas... Visi žino, kad jis 
dievotas, — pagaliau tarė liesasis medkirtys. 

— Aš taipogi deginu smilkalus ir kalbu matramas. Jei- 
gu jį pasirinko, tai ne dėl dievotumo,— dalykiškai panei- 
gė policininkas, — jis turėjo jį pažinoti. .. 

— Taip, čia tiesa. Nors nežinau jo pavardės, prieš dvi 
savaites buvau sutikęs jį ant šito kelio, grįždamas iš mies- 
to. Važiavau tonga, o jis ėjo nuo stoties, apsivilkęs juodu 
švarku ir dočiu, dideliu skėčiu prisidengęs nuo saulės. 
Su juo žingsniavo valstietis iš gretimo kaimo, nešdamas 
ant lazdos jo lagaminėlį. Kai privažiavau, ėmėme kalbė- 
tis. Kelias ėjo pakalnėn, jaučiai traukė koja už kojos. 

Tas žmogus, miestietis, buvo stambios medvilnės supir- 
kimo firmos atstovas. Apžiūrėjęs laukus, jis dabar suda- 
rinėjo kontraktus, laikas prieš piūtį — geriausias metas, 
nes kaime skurdas, ir kainos krinta. Žinoma, jis mokėjo 
tik rankpinigius. O valstietis ėjo namo iš darbų. Dirbo 
jis čia pas vieną, čia pas kitą įmonininką, mokėjo tarpi- 
ninkams, ką buvo susitaupęs, pravalgė, žodžiu, nepasise- 
kė jam... Pirklys gyrėsi savo turtu, sakėsi galįs nupirkti 
visą apylinkę, atseit, visas derlius, kiek tik matyt iki 
akiračio, priklausysiąs jam... Kai turi pinigų ir gali 
kantriai laukti, visada pasitaikys proga dar praturtėti. 
Kiekviena rupija penkeriopai pasidaugins. Čia valstietis 
įterpė, kad yra žmonių, kurie neturi nei pinigų, nei kant- 
rybės, bet susižeria šimteriopai daugiau turto,— tai dakoi- 

tos. Prasidėjo šneka apie antpuolius ir apiplėštus dvarus. 
Valstietis užsiminė apie džiungles, per kurias eina kelias. 
Pirklys labai sunerimo. Jis nešėsi daug pinigų. „Čia ne- 
gerai, — pasakė valstietis, — tiek juos tematysi, jeigu mus 
užklups...“ Tada pirklys išsitraukė iš kišenės mažą, juodą 
revolverį. „Vaje, mes žuvę! — sušuko valstietis.— Pinigus 
gali paimti, bet dovanos gyvybę. O kai išsitrauksi ginklą, 
tikrai užmuš..." Tada pirklys ėmė manęs prašyti, kad aš 
paslėpčiau po vežimu jo piniginę, suvyniotą į šilkinę no- 
sinę, o valstietis turėjo užsikišti revolverį už diržo ir 
uždengti dočio klostėmis,— tokio vargdienio nieks nečiu- 
pinės. Užkopėm įkalnėn, ir jaučiai ėmė žengti guviau. 
Tad paprašiau juos sėstis į vežimą. 

Pirklys jau kažką nujautė: jis šliejosi prie manęs ir 
žadėjo dešimt rupijų, jeigu tik pargabensiu jį sveiką. 
Mūsų apylinkėje seniai yra buvę užpuolimų, mėginau jį 
nuraminti, bet jis manim netikėjo. Kai privažiavom pa- 
miškę, turėjau duoti jaučiams atsipūsti, risčia gerokai 
juos nualsino. Pirklys vis labiau nerimavo. Tada valstie- 
tis parodė šventyklėlės mūrus ir tarė: „Eime, paprašyki- 
me Hanumano užtarimo... Pasimelskime, jeigu jau čia 
stovime.“ 

Taigi jie nuėjo taku įkalnėn. Pirklys pirmas, valstietis 
iš paskos. Likau vienas tongoje, snaudžiau. Staiga tarp 
medžių išgirdau trakštelėjimą. Tartum kas būtų sulaužęs 
šaką, nieko daugiau. Tuoj po to nusileido valstietis, atsi- 
rėmė į vežimą ir pažiūrėjo į mane ilgu žvilgsniu. „Kur 
pirklys?" — paklausiau. „,„Nebegyvas. Kobra jam įkando.“ 
„Koks ten buvo triukšmas?'— paklausiau aš, pagautas 
nerimo. 

„Šoviau“,— jis išsitraukė iš po marškinių revolverį. 

„Ir pataikei? Argi tu moki šaudyti?" 

„Pataikiau, čia joks menas.“ 

„Baisu,— kuždėjau aš.— Ką tik buvo su mumis ir jau 
nebegyvas...“ 

„Taip jam buvo lemta. Mirtis laukė jo prie šventyklos 
durų. Jis ėjo pirmas, pažadino kobrą.“ 

Valstietis palindo po vežimu ir kažko ten naršė. 

„Atiduok pinigus! — suriko jis, išlįsdamas su revolve- 
riu rankoje — Kur paslėpei? Pasinaudojai proga, mums 
pasitraukus, ir pasiglemžei juos sau.“ 

„Nebuvau nė išlipęs iš vežimo. Prisiekiu! Pagaliau iš- 
kratyk mano drabužius.“ 

„Žinoma, negi laikysi juos prie savęs. Ne kvailas, Pa- 
slėpei krūmuose ar po akmeniu. Grįžk ir paimk..." 

— Vadinasi, ten nebuvo pinigų? — nustebo polici- 
ninkas. 


— Buvo, bet labai mažai, todėl jis ir niršo. Pirklys be 
reikalo mums gyrėsi. Tas dakoita norėjo mane įbaugin- 
ti... O gal dar svarstė, ar mane užmušti, ar jo neišduo- 
siu. O gal manė, kad aš turiu savo pinigų ir jam ati- 
duosiu... 

„Gal pinigai išslydo iš po lentos, — pasakiau, — ir išby- 
rêjo ant kelio, kai važiavome nuo kalno." 

„Tai eime paieškosim." Tačiau aš bijojau su juo eiti. 
Mėšlungiškai laikiausi vežimo. Lai užmuša. Jaučiai patys 
ras kelią namo, parveš kūną, būsiu garbingai palaido- 
tas... 

Nors jis tempė mane ir šaukė: „Lipk iš vežimo, ieškok! 
Kad man juos surastum!"— tačiau tikriausiai žinojo, kad 
pinigų tėra tiek, kiek išėmė iš nosinės po vežimu ir užsi- 
kišo už dočio— juk nebuvo nė per žingsnį nuo manęs 
pasitraukęs. 

„Ką dabar darysime, Premai Lalai, kas bus tau, babu? — 
šaipėsi piktadarys.— Visi žino, kad jis turėjo pinigų, 
o dabar nebegyvas, ir pinigų nebėr. Mane uždarys, ir aš 
pasakysiu visą teisybę, kad jis prašė tavęs juos paslėp- 
ti... Ką jie man padarys? Aš galiu sėdėti, bent valgyti 
man duos, na, o tu, pone?“ 

„Geriausia pasakyti, kad nebuvome jo sutikę, kad jo 
nematėme“,— išlemenau. Man atrodė, kad tą jis ir teno- 
rėjo iš manęs išgirsti. 

„Važiuojam, — skubino jis,— o tu, Premai Lalai, imk de- 
šimt rupijų už tai, kad jį pavėžėjai. .. Juk jis norėjo tau 
sumokėti. .. Imk,— grasino, — tada būsiu tikras, kad išlai- 
kysi paslaptį. .." 

Kai privažiavom tvenkinį, jis nušoko ir patraukė take- 
liais į savo kaimą. Sekiau jį akimis, kol pradingo tarp 
cukranendrių... 

Pinigų neprisiliečiau. Bet velionis apie juos žinojo ir 
vis primindavo man, kad išleisčiau juos palaikams sude- 
ginti, indui derančioms laidotuvėms. 

Čia viskas. Daugiau nieko neturiu pridurti ir prašau 
leisti įvykdyti mirusiojo valią. 
= — Ar jūs žinote, kur rasti tą valstietį? Kuo jis var- 
du? — paklausė policininkas. 

— Taip. Prieš tai, kai jam kilo mintis apiplėšti pirklį, 
jis atvirai pasakojo mums apie savo šeimą. Manau, kad 
šį vakarą galiu jus ten nuvesti. 

— Na tai sudėkite palaikus ant laužo ir sudeginkite,— 
leido policininkas. Žiūrėdamas į liepsnos liežuvėlius, 
tvyksčiojančius tarp dygliuotų šakelių, jis susirūpinęs 
galvojo apie raportą, kurį jam teks parašyti. 


— Ar pavyko sučiupti nusikaltėlį? — išklausęs pasako- 
jimo, paklausiau kapitoną Singhą. 

— Jį užtiko prie trobos. Atrodė, lyg jis būtų jų laukęs. 
Policininkai sukaustė jį ir nusivedė į miestą. Revolverį 
taipogi surado. Žudikas buvo suvyniojęs jį į skudurą ir 
paslėpęs skylėje, išgremžtoje molio sienoje. 

Matote, jeigu ne tikėjimo balsas, kurį išgirdo Premas 
Lalas, niekada nebūtume aptikę dingusio pirklio pėdsa- 
kų... Mes visų nesužiūrėsime, svarbu, kad kiekvienas 
pats savo doros žiūrėtų. Sąžinė, dievas. .. Esame didi tau- 
ta, todėl turime keletą milijonų dievų, pristatėme jų kiek- 
viename kaime, ant kiekvieno kalno, prie kiekvienos 
upės ar upokšnio, šulinio, pritupdėme dievų į kiekvieną 
krūmą. Jie turi būti visur, kur mūsų nėra. Nes mūsų 
nedaug, ir mums menkai moka. Ir, patikėkite, bendradar- 
biaujame, galime sakyti, sėkmingai. Dievai dažnai atveda 
nusikaltėlį, atiduoda jį į mūsų rankas, kurias su pasidi- 
džiavimu norėčiau pavadinti teisingumo rankomis. 


VESTUVIŲ VARPAI 
IR SKORPIONAS 


Iš lėto varčiau rankose baltą pakvietimo kartonėlį. Ma- 
loniai švietė: senoviškos, storai paauksuotos raidės. ,„Mo- 
hini Kumar, žymaus banko valdininko, dabar pensininko, 
duktė, tuoksis su Ramu Mutanu, bankininko sūnumi iš 
Laknou miesto. Sutuoktuvių iškilmės įvyks Senajame 
Delyje, specialiai išnuomotame viešbutyje su šešiasdešim- 
čia kambarių. Vestuvių puota truks visą naktį. Rytą jau- 
nieji bus iškilmingai palydėti į geležinkelio stotį, o iš 
ten vėsinamu vagonu išvyks į miestą, kur jaunasis dirba 
savo tėvo banko įgaliotiniu.“ 

Ką svarstai? — nekantriai paklausė mano žmona.--‏ سب 
Būtinai nueik... Tik manęs nesitempk.‏ 

— Galvoju, ką jiems nunešti. Kaip apsirengti. Juk čia 
Senasis Delis. 2 

— Ten taip pat yra puikių sodų ir rūmų. Gal tradicija 
to reikalauja, kad iškilmės įvyktų būtent tenai... Užsi- 
vilk smokingą. Vakare būna vėsoka. Paskutiniame pobū- 
vyje moterys jau buvo su kailių pelerinomis. Visi čiau- 
dėjo, — taip trenkė kamparu ir naftalinu. Užtat stiklai su 
viskiu daug sparčiau ėjo ratu. 

— Gal jiems nunešus butelioką? 

— Nedera. Velkiesi smokingą, imi ką nors iš krištolo, 
žinai, kaip jis čia branginamas. Ir gėlių. Pagaliau gėlių 
gali neimti, nes čia pripažįstamos tik sunertos į vaini- 
kus... 

— Visi jie bus su marškiniais ir liemenėmis, 0 aš su 
smokingu. 

— Jie laikosi savo papročio, o tu pagerbk juos mūsiš- 
kai. Pamatysi, būsi visų dėmesio centras, pirmasis asmuo. 
Tik nesakyk prakalbų, nes gal čia jauniesiems dera lin- 
kėti visai ką kita, ir pats negerk. 

kai. Pamatysi, būsi visų dėmesio centras, pirmasis asmuo. 

kėti visai ką kita, ir pats negerk. 

— Dieve, duok man kantrybės. Kalbi taip, lyg kasdien 
vargais negalais parsirasčiau namo. 

— Žinau, tu vaikščiojantis idealas, — ji krestelėjo pa- 
laidus plaukus, — pažiūrėk, ar gerai išsiploviau? 

Man labai magėjo, suleidus pirštus jai į plaukus, tru- 
pučiuką peštelti. Bet negalėjau prisiminti, kur yra ranko- 
galių segtukai, ar kartais skalbėjas nenusinešė jų kartu 
su marškiniais, tad geriau buvo nesivaidyti. Paglosčiau 
jai kaklą. 

— Ar purūs? — kamantinėjo ji mane.— Tatai čionykštis 
muilo augalas, kuris naudojamas bramanų karoliams 
plauti. Drabužius tau sutvarkiau. Varlikė padėta ant 
marškinių, o segtukai jau rankogaliuose. Tas vėpla skal- 
bėjas vėl akmeniu trynė apikakles, dvejus marškinius 
galima padovanoti valytojams. Ir dar spyriojasi, kad taip 
jau buvo. 

Prisiminiau begalinę nuostabą žmonos akyse, kai ji pir- 
mą kartą išvydo, kaip čia skalbiama be muilo, molėto 
užutėkio pakrantėje; ji matė nuogus berniukus, stovin- 
čius iki kelių dumble ir talžančius susuktais baltiniais per 
akmenis, kad net sagos tiško. Po to skalbiniai buvo džio- 
vinami pakelėje, tiesiai ant išdegusios žolės. „Mes jau 
niekad nebegausime savo daiktų“, — ji ėmė grąžyti ran- 
kas. Baltinius tikrai gavome sugadintus, atsiduodančius 
Džamnos vandeniu ir vietomis musių nutupėtus. Skalbėjų 
viršininkas —,,chief laundry man“ apačioje tušu sužymėjo 
kiekvieną daiktą, pridėdamas savo parašą. 

— Ko taip vylingai šypsaisi? Kad tik tau nekiltų noras 
padėti jaunajam... — žmona pagrąsė man pirštu. — 
Ir grįžk dar šiandien. Tau, tur būt, nebūtina lydėti jų 
į stotį? 

Pabučiavau jai ranką, diplomatiškai tylėdamas, nes kas 
gali žinoti, kaip susiklostys aplinkybės. Verčiau pirma 
laiko neįsipareigoti. 

Nuo verandos pro plačius bananmedžių lapus buvo 
matyti devynios galybės alyvos lempučių, plėvojančių 
plokščių stogų pakraščiuose, ant mūrinių tvorų ir para- 
petų — jos žymėjo kelią į kiekvienus namus. Prasidėjo 
Divalio šventė, nes toli nuo miesto centro sproginėjo pe- 
tardos ir be atvangos tratėjo „varlytės“. Kartkartėmis 

į dangų išlėkdavo raketos; jos sproginėjo, pažerdamos 
rausvų žvaigždžių vėrinius. 

— Tuoj uždegsiu ir pas mus lemputes, kad „laimė“ su- 
rastų kelią į šias duris. 

Jausdamas jos pirštus ant savo peties, svarsčiau, ar 
nederėtų man pasipiktinti ir įsižeisti dėl šių žodžių. 

— Aš iš tiesų turėjau galvoje mūsų indiškąją laimę, 
kurią pagal šios šalies ritualą reikia prisivilioti. .. 

Vos užtrenkiau automobilio dureles ir rūpestingai pa- 
dėjau krištolo vazą, lenkas vairuotojas, ponas Janekas, 
mirktelėjo man. 

— Na, šiandien tai palėbausim, pone patarėjau... Pa- 
siėmiau plokščią buteliuką su trupučiu konjako, — j jis pa- 
tapšnojo per švarko kišenę, — dezinfekcijai. 


Vilos ir takeliai buvo lipte aplipę O T liepsne- 
lėmis, oras tvilkčiojo degančios alyvos kvapu. Vos išva- 
žiavome už Adžmiri Geito, patekome į aptingusią minią, 
kuri atkakliai nenorėjo prasiskirti, nors pratisai skardėjo 
mašinos signalas. Begalė spalvotų lempučių, lempų, žva- 
kių žioravo it žvaigždės. Aplink skambėjo muzika, skar- 
deno radijo reproduktoriai ir senoviškų gramofonų triū- 
bos. Pūsdamos švilpynes, traukė žmonių voros. Berniukai 
nešėsi ant galvų dideles karbidines lempas, plieskiančias 
baltą šviesą, šešėlių virtinės šmėžavo ant sienų, įsmuk- 
damos į krautuvių vidų, į rausvas ir žalsvas nišas, nes 
ir ten lemputės buvo pridengtos spalvoto popieriaus 
skiautėmis. Važiavome iš lėto, vos riedėdami. Klegėjo 
žmonių balsai, skambėjo dainos, dunksėjo būgnas, pra- 
eivių rankos mušė ritmą ant kėbulo, jautėme, kad tuoj 
tuoj prasmegsime šitoje šventinėje minioje. 

— Nieko nebus, geriau pavažiuokim kur į šalį ir toliau 
dūlinkim pėsčiomis. Tamsta jau atleiskite man... 

Vos išlipome, mums po kojų padrioksėjo petarda,— ko 
neišleidau iš rankų krištolinės vazos. 

Pone patarėjau, cigaretę, — vaišino mane ۰ vairuoto-‏ سب 
jas.— O čia sauja „varlyčių“... Dekite ir svieskite, duo-‏ 
sim jiems atkirtį!‏ 

Pramuštgalviškai šypsodamasis, jis pažėrė šnypščiančių 
žiežirbų spiečių. Mus spaudžiančioje minioje ėmė sprag- 

sėti, susivyniojusios į paklodes žmogystos atšoko į šalį, 
nuaidėjo katutės. l 

Labiausiai išgąsdintieji dabar leipo iš juoko ir plojo 
delnais per šlaunis. Ši išdaiga pelnė jų palankumą, ir 
daugiau mūsų niekas nebekliudė. 

— Aš! Aš būsiu čokidaras,— siūlėsi maži berniukai. 

Dėl šventos ramybės pasiskyriau keturis, kiekvienas 
buvo atsakingas už vieną mašinos šoną. Jie buvo paten- 
„kinti, mat, drauge jiems nebuvo nuobodu. 

Žengiau siaura, plytomis grįsta gatvele. Įsivaizduoju, 
kaip iškilniai turėjau atrodyti, paraduodamas su baltu 
smokingu tarp prekiautojų, smulkių valdininkų ir šiaip 
sau dykinėtojų; lempučių atšvaitai tvyksčiojo ant juodo 
atlapų šilko. Manau, kad, pats save ten sutikęs, būčiau 
prunkštelėjęs. 

Kvepėjo smilkalais, aromatinėmis žvakutėmis, apsvilu- 
siais vabzdžiais ir degančia alyva, alpino aštrus šlapimo 
dvokas, nes vyrai bobiškai tūpė pasienin ir nesivaržyda- 
mi šlapinosi. Prispyrė, reikia nusilengvinti, — toks gamtos 
dėsnis. 

— Aš vesiu! — šaukė berniūkštis, šokčiodamas greta; 
jis degiojo ir vėl gesino elektrinį žibintuvėlį. — Aš Žinau, 
kur yra vestuvės! 

Jis klupo, dažnai atsitrenkdavo į praeivius, kurie be 
pykčio jį atstumdavo. 

Bet namas jau buvo matyti iš tolo, ten spindėjo šviesos, 
griaudėjo muzika, sklido graudus rypavimas. Nepavėla- 
vome, nes kaip tik su savo palyda traukė jaunasis. Jis 
sėdėjo ant kaspinais išdabinto šėmo asilėno. Jaunojo 
akys buvo užrištos, ant galvos — smaila popierinė kepu- 
rė, apkarstyta blizgučiais. Du vaikinai vedė asilėną už 
pavadžių. Kiekvienoje sankryžoje jaunojo būdavo klau- 
siama, kur dabar reikia pasukti. Aklai, širdies vedamas, 
jis turi patekti pas jaunąją. Vargšelis muistėsi ant kieto 
balno, mat, visą pusdienį buvo jodinamas po gatvelių la- 
birintą. Veltui jis mėgino papirkti vaikinus smulkiais pi- 
nigais iš kapšio, prisegto prie diržo. Jie mielai ėmė anius 
ir tempė jį toliau, jautėsi esą įžymūs asmenys; už jokius 
pinigus nebūtų atsisakę džiaugsmo, kurį jiems teikė eity- 
nės tarp gatvės šviesų ir besigrūdančių žioplių. 

Prasispraudęs pro spūstį, įsibroviau į kiemą jaunųjų 
sutikimo akimirką. Sužadėtinis vargais negalais buvo nu- 
keltas nuo asilėno ir dabar svyravo, vos bepastovėdamas 
ant kojų, apkvaitęes nuo trankios muzikos, nuo švilpynių 
ir būgnų; vaikinai tempė jį už rankų. Jaunoji su raudonu 
vualiu ant veido leidosi laipteliais, priturima tėvų. 

Vaikinai su lempomis ant galvų šokinėjo, šešėliai šo- 
ko, blėsčiojo įvairiaspalviai moterų šilkai, žėrėjo auksi- 
nės apyrankės ir karoliai. Kvaitinamai kvepėjo smilkalai. 

Jaunajam netikėtai nutraukė nuo akių raištį. Jis buvo 
atviro, truputį jau aptukusio veido jaunuolis. Jam nega- 
lėjo būti daugiau kaip aštuoniolika metų. Šviesos apakin- 
tas, jis vasnojo blakstienom, markstėsi. 

Jaunoji nusimetė vualį. Ji nebuvo itin jauna. Siauras 
plėšrių bruožų veidas su maža kumpa nosimi. Tik akys 
žvilgėjo kaip brangakmeniai po nujuodintais vokais. 
Ji godžiai žvelgė į mylimojo veidą, ėjo, ištiesusi rankas, 
užmauti jam ant kaklo aitriai kvepiančių žiedų vainiko. 
Akimirką uždėjusi rankas jam ant pečių, ji pravirko; žiū- 
rėjo į jį nepasotinamu žvilgsniu, ir ašaros sruvo, Žvil- 
gėdamos ant skruostų, vagodamos pudroje griovelius. 

Tačiau artimieji jau išskyrė jaunuosius. Ponas Kuma- 
ras pamatė mane, nusivedė prie vyresniųjų, kurie sėdėjo, 
saugodami išdėstytas dovanas. O saugoti buvo ką... Pusę 
kambario užėmė išdėlioti ant demblių arba stačiai ant 
grindų margi sarių šilkai, aliuminio indų komplektai, du 
radijo aparatai, antklodės, elektrinės laidynės, skardinės 
su prieskoniais, lempos, ryžių maišai... Ant mažojo sta- 
lelio tviskėjo brangenybės — jaunosios kraitis: auksiniai 
lankai, nusagstyti rubinais ir smaragdais, kuriais garsėja 
Indija. 

Nušvitau, nes šit iš minios išnėrė mano Guru, — galėjau 
klausinėti jį kiek tinkamas. 

— Gerai, kad atėjai, — pasakė jis, imdamas mane už 
parankės.— Šios vestuvės vyksta pagal tradicijas, nors 
abu sūnūs priklauso partijai. 

— Kodėl jaunoji verkė? 

— Ar pastebėjai? Tai buvo gražios ašaros, ji verkė iš 
laimės. Džiaugėsi gavusi jauną ir gražų vyrą, o kad jis 

turtingas, iš anksto žinojo. Nuo to piršlys pradeda dėstyti 
konkurento privalumus. 

— Kaip tai? Argi ji anksčiau jo nebuvo mačiusi? Kaip- 
gi jiedu pamilo vienas kitą? 

— Šiandien jie susitiko pirmą kartą. Jaunasis galėjo ją 
pamatyti, bet tik veidrodyje, pakištame po vualiu, Žvilgs- 
nis tiesiai į akis taip pat yra atsidavimo forma. Ji, tur būt, 
būkštavo, kad jeigu toks turtingas nori ją vesti, tai tik- 
riausiai turi kokių paslėptų ydų... Gal net broliai slapčia 
perdavė jai vaikino nuotrauką, tačiau čia būna tiek ap- 
gavysčių ir klastos, kad geriau pasikliauti vien savimi. 

— Ji nei itin jauna, nei graži... 

— Pamiršti, kad ji kilusi iš bramanų giminės, o jis yra 
kašatrijas, žemesnės kastos. Ji daro jam garbę, teikdama- 
si šiomis vedybomis pašventinti jo giminę. Konstitucija 
panaikino kastas. Tačiau gyvenime vis dar tebesilaikoma 
senų papročių... Pasitaiko net paradoksų: bramanų sū- 
nūs rašo pareiškimus dėl stipendijų, dėdamiesi esą hari- 
džanai, buvę beteisiai vargšai. Konstitucija numato že- 
miausioms kastoms eilę privilegijų, mėgina atlyginti senas 
skriaudas. Bet ir čia neapsieinama be protekcijų, įvairių 
sandėrių ir reikšmingų mirktelėjimų. Tie dalykai galin- 
gesni už įstatymus. Atavistinis solidarumas skatina juos 
padėti saviems. 

— Betgi ji nėra graži? 

— Tas nesvarbu, kad tik galėtų gimdyti. Svarbiausia 
jai — tapti motina. O meilei, patvariai santarvei ateis lai- 
kas po sutuoktuvių. Tu galvoji baisiai europietiškai, Mes 
nesipriešiname savo likimui. Geriau priimti jį savo noru, 
negu maištauti prieš jungą, kurį privalai nešti ligi pas- 
kutinės dienos. 

— Ir tokios šeimos būna laimingos? 

— Dažniausiai taip. Jos iš anksto būna pasirengusios 
blogiausiam atvejui, o, jei būna nebloga, tai jau labai 
gerai, 

— Ar daug būna skyrybų? 

— Skyrybos — retenybė. Pirma, reikia nustatyti prie- 
žastį, būtent, kaltę, kurios šešėlis krinta ant žmogaus, ant- 
ra, reikia grąžinti kraitį, vadinasi, išbraukti iš savo biu- 
džeto rimtą aktyvą... O tai jau skaudi operacija. Papras- 

čiau numirti — tada viskas išsisprendžia. Juoba kad mirtis 
atveria būsimųjų įsikūnijimų viltį. Todėl įsimylėjėliai šo- 
ka drauge nuo Kutab Minaro bokšto arba, susirišę juos- 
tomis, škandinasi šventuosiuose Gango vandenyse. Tai 
vienintelis būdas maištauti prieš griežtus papročius, 

— Žinau. Neseniai skaičiau, kad šiaurėje akmenimis 
buvo užmušta mergina, kuri turėjo vaiką nuo vedusio 
vyriškio... ۱ 

— O ar prisimeni Roselinio atvejį? Kada šis garsus 
režisierius paviliojo mūsų aukšto pareigūno žmoną, aš- 
tuoniolika žmonių protestuodami paskelbė bado streiką, 
kad primintų jai žmonos ir motinos pareigas, kad privers- 
tų ją sugrįžti... 

— Tačiau ji negrįžo... 

— Vadinasi, ji nusikalto ne vien neištikimybe. Dėl jos 
kaltės žmonės mirė badu... 

— Manai, kad buvo prieita prie tokios kraštutinybės? 

— Fanatikų pas mus netrūksta, — jis atlaidžiai nusišyp- 
sojo.— Kai kuriuos tikriausiai išgelbėjo giminės, maitin- 
dami prievarta, žarnele pro nosį... O jei keletas ir mirė, 
išdidūs ir tikri, kad šis protesto aktas pažadins žmonių 
sąžines, tai apie juos buvo rašoma laikraščiuose, garbs- 
toma, kone legendos kuriamos, tad ko gi jų gailėti? 

— Gražiai šnekamės šiose vestuvėse. 

— Ten, kur prisiekiama ištikimybė, visada yra galimy- 
bė ją pažeisti. 

Aplink mus knibždėjo minia, gražios moterys didžiu- 
lėmis akimis lipo laiptais, vedančiais ant stogo, kur buvo 
pataisytos vaišės. Buvo aptariama jaunosios kraitis ir 
gausios dovanos, svarstoma, kiek ji gaus, pardavusi daik- 
tus, kurių nepanorės pasilikti. 

Priėjau prie vidinės baliustrados, nuo čia mačiau visas 
neregėtai lėtai atliekamas apeigas. Pusnuogis skustagalvis 
žynys tupėjo priešais jaunavedžius, o jo padėjėjas, gud- 
raus veido vyrukas, kas penkiolika minučių pakišdavo 
padėklą, į kurį iš lėto cinksėdavo smulkūs pinigėliai. 

Spalvotais milteliais žynys barstė kvadratus ir trikam- 
pius, murmėjo maldas, degino aitriai rūkstantį laužą iš 
karvių mėšlo ir laistė jį aliejum, kad net liepsna čirškė. 
Pažėręs saują ryžių, jis būrė jauniesiems ateitį. Atrodė, 

jog jis nori jaunąjį galutinai užkankinti, o visus svečius 
išvesti iš kantrybės, kad jau jam čia reikia vargti su tom 
apeigom. 

Tuo tarpu svečių nuotaika keitėsi: begalinės jaunųjų 
kantrybės ir nuolankumo akivaizdoje geso juokas, ščiuvo 
linksmi balsai. Buvo jau pusiaunaktis, o jie sėdėjo bana- 
nų lapinėje, varstomi minios žvilgsnių. 

— Eime ko nors užkąsti, — vedėsi mane Guru.— Tuojau 
artimieji juodu išskirs. Jis eis į kitą kambarį, kur vyrai 
jam primins -jo laukiančias pareigas... O ją mokys senos 
moterys, duos jai paskutiniuosius patarimus. 

Matydamas, kad šyptelėjau, jis greitai pridūrė: 

— Ne, nors paskui jaunavedžiai pasilieka vienu du, 
delikatumas neleidžia paliesti žmonos mažų mažiausia 
tris naktis. Ir taip pernelyg greit ateis akimirka, kai jinai 
jam atsipyks. .. Kūnai privalo apsiprasti, susipažinti, tapti 
sapnų, svajų draugais. Pas jus visa tai taip stačiokiška, 
panašu į prievartavimą... O pas mus sužadėtinė ateina 
į vyro lovą skaisti, reikia parodyti jai pagarbą. 

— Vadinasi, slegiama nerimo ir savo bejėgiškumo. Nes 
ką gi ji žino apie naktį, kuri jos laukia? 

— Teoriškai viską. Pas mus lyties klausimais nėra eu- 
rcpietiško drovumo. Ji tatai žino iš skulptūrų šventyk- 
lose, iš poemų apie pusdievius ir didvyrius, iš anksčiau 
ištekėjusių draugių pasakojimų. Pakaks perskaityti vieną 
Kama Sutros perskyrimą, kad ir tą, kaip reikia naudotis 
nagais, glamonėjant mylimąjį, ir įsitikinsi, jog, nepaisant 
jūsų pagyrūniškumo ir Vanderveldės, jūs esate tik akli 
kačiukai... 

— O jaunasis? — paklausiau, ieškodamas vietos ant 
demblio.— Ar čia jam pirmoji naktis su moterim? 

— Nors jam ir privalomas skaistumas, tikriausiai bus 
aplankęs su bičiuliais ne vieną vietelę, kur, pasigrožėjus 
deklamavimu, muzika ir šokiais, galima praleisti naktį. 

Dabar pamačiau savo vairuotoją; jis sielvartingai kaž- 
ką rodė pirštais, o pamatęs, kad man deda į lėkštę lipnią 
putrą ir drebia ant viršaus rūgusį pieną, suriko visa gerk- 
le, būdamas tikras, kad čia niekas nesupranta lenkiškai: 

— Saugokitės, pone patarėjau, šita biaurybe buvo iš- 
kimštas Vavelio slibinas! Degina kaip tūkstantis velnių! 

Nurijau kąsnį ir iki šiol neužsičiaupiu... Tai, matyt, jau 
kartą buvo suvalgyta... 

Tikrai, patiekalas ne itin patraukliai atrodė: glitūs bu- 
rokėliai, žiupsnis bulvių, geltonas kiuri padažas ir rūgusio 
pieno dribsniai, — visa tai buvo patiekta man ant lapo. 
Taip paprasčiau — niekas nesukuls servizo, suvalgius la- 
pai išmetami gatvėn, kur juos pagarbiai išlaižo pasišiaušę 
šunys. Taigi ir indų plauti nebereikia. Peilių, šakučių sve- 
čiai taip pat neišsineša atminimui, nes, kaip ir dera gam- 
tos vaikams, valgydami naudojasi tik dešiniosios rankos 
pirštais. Kairioji, jeigu patiekalas pernelyg greitai pra- 
slysta, tarnauja nešvariems veiksmams. 

Didvyriškai pakabinau putros ir susikaupusiu veidu 
prarijau. Degino gerklę, bet galėjau ištverti. Užsigerti 
buvo patiekta cukranendrių sirupo su vandeniu ir rožių 
vainiklapiais. 

— Brr,— pasipurtė vairuotojas, — mane tuoj ims pykin- 
ti... Ar jie čia neturi vandens, paprasto, iš čiaupo, van- 
dentiekio vandens? Plain water, please! '— maldavo jis— 
Juk turi būti vandens, jeigu plovėmės rankas... 


Pagaliau moliniuose kaušeliuose mums buvo atnešta 
vandens, atsiduodančio rūdimis. Puikaus vandens. Išgė- 
riau jį vienu ypu, ir iškart dar smarkiau ėmė deginti 
burną. 

— Pone patarėjau, gana tos laimės, — prašė vairuoto- 
jas, su pasidygėjimu pastatęs į šalį molinį indelį — Eime 
namo, mums čia ne vieta. Vestuvės be šokių, be merginų, 
kurias galėtum pamaigyti, be lašo degtinės — tai nežmo- 
niška. Kur tas smagumas? Degina karvių mėšlą, čirškina 
sviestą, užuot jį valgę, ir rauda, o jaunojo nė valandėlės 
nepalieka ramybėje, kad galėtų su jaunąja bent pasibu- 
čiuoti... Pone, nėra geresnių už mūsiškes vestuves. Kai 
svečiai kaip reikiant trukteli, tada nepakliūk po ranka... 
Ne šokis, o vėtra. O vestuvių naktį tai ir bobutės dažnai 
prisimena, nes koks nusilesęs pajaunys, žiūrėk, ir prie jų 
prisidvailys, — graudinosi jis prisimindamas. 

Lipdamas laiptais, mikliai numečiau lapą. Jis sunkiai 
šleptelėjo ant grindinio, šunys puolė rietis dėl likučių. 


1 Prašom duoti gryno vandens! (Angl.) 

Jaunieji sėdėjo sustingę, klausydamiesi žynio užkei- 
kimų. 

— Ir neapleisiu tavęs ligi mirties — vertė man Guru.— 
Pas mus tatai reiškia daugiau: ryžtą lydėti paskutinėje 
kelionėje. Ar žinai, kad pas mus našlės eidavo ant laužo, 
kuriame būdavo deginamas mirusio vyro kūnas? Kur su- 
rasi tokios meilės ir ištikimybės pavyzdžių? 

— Ar esi tikras, kad jas vedė meilė, o ne jų laukiančio 
gyvenimo baimė? Paniekos, alinančio darbo baimė, Ir min- 
tis, kad neišsaugojai vyro, kad esi kone kalta dėl jo mir- 
ties. Pirmagimio žmona jo šeimoje paimdavo valdžią 
į savo rankas, išties duodavo pajusti, kad ji dabar va- 
dovauja moteriškajai pusei namuose. Išdidumas liepdavo 
našlei pasirinkti šventąją savižudybę — sati. Neseniai 
skaičiau apie minią, susirinkusią dalyvauti tokioje apei- 
goje. Minia neprileido policijos, Kuri norėjo išgelbėti 
nelaimingąją. Prieita iki šūvių... Vis dėlto moteris mirė, 
nes stipriai apdegė. 

— Jos šeima buvo areštuota, kad leido satį, — gynėsi 
Guru. 

— Buvo areštuotas vyriausias jos sūnus, nes jis išpylė 
ant motinos rūbų lydytą sviestą, kad greičiau sudegtų. .. 

— Ir vėl neturėtum matuoti šio įvykio jūsiškiu, euro- 
pietišku matu. Jis tikėjo, norėjo, kad tėvai būtų drauge. 
Atmink, mirtis mūsų nebaugina. 

Stovėjome tarp vartų, pro kuriuos iš gatvės ėjo žmo- 
nės, kabino sumaigytus vainikus, gal pakeltus nuo šali- 
gatvio, ir šliejosi prie vaišių. 

— Jie čia leidžia visus driskius,— nusistebėjo Jasius,— 

— Mat, nežinia, ar, atstumdamas vargingiausiąjį, ne- 
atstumsi palaiminimo, kurį jis gali tau suteikti... Motina 
man pasakojo, kad į jos vestuves nebuvo pakviestas el- 
geta, fakyras, kuris sėdėdavo nišoje per keletą namų. Mo- 
tina jį mėgo ir visada ką nors jam į dubenėlį įmesdavo. 
Tačiau šiuokart jį pamiršo. Ir kai puotos pabaigai buvo 
atneštas padėklas su pipirais, su riešutų gabalėliais, suvy- 
niotais į lapus, staiga iš jų pradėjo lįsti skorpionai. Ar ži- 
nai, kokia tai šlykštynė? Vabalai ėmė rėplioti po stalą, 
biro ant grindų... Svečiai puolė bėgti. Tada motina nu- 

skubėjo pas fakyrą, žemai jam nusilenkė, nušluostė dulkes 
nuo jo kojų ir paprašė pagalbos. Jis atėjo ir sugaudė 
juos visus į varinį indą. O paskui pasiliko, valgė su jais 
ir gėrė. 

— Vandenį su cukrum,— pasipurtė vairuotojas — O ar 
tamsta žinote, iš kur jie ėmė tą vandenį? Iš rezervuaro 
išvietėje, nes į trečią aukštą filtrai nepumpuoja. Manau, 
pats laikas tauriuoju konjaku praskalauti gerklytes. Pra- 
šom, misteri Guru,— pradėjo jis ratą. 

Turiu prisipažinti, kad, truktelėjęs gurkšnį, pasijutau 
geriau. 

Mašina stovėjo vietoje, ir berniūkščiai miegojo, susi- 
glaudę ir atsirėmę į ratą. Dosniai jiems užmokėjau. 

— Pagaliau parsiradai,— atsiduso žmona.— Nejau ne- 
turi nė už skatiką valios, neįstengi pasakyti jiems „ne“ ir 
grįžti laiku? Juk tau nebūtina sėdėti ten iki galo... Na, ko 
taip į mane žiūri? Bent papasakok, kaip linksminaisi. 


Ji su chalatu atsisėdo ant virtuvės taburetės. Aš gėriau 
vandenį iš šaldytuvo. Pasakojau jai visas puotos smulk- 
menas, prisiminiau ir savo vestuves, kai draugai patari- 
nėjo man prisikabinti prie diržo revolverį, nes tada gali- 
ma pasakyti, kad jaunoji tekėjo prievarta, ir anuliuoti 
santuoką. Naivūs žmonės, tarsi tam būtų reikėję revol- 
۷6۵۲10. . . Papasakojau ir įvykį su skorpionais. 

— Nesąmonė, — tarė žmona,—čia jau išsigalvojai— 
Bet staiga ji parietė kojas ir užsidengė rankomis veidą 
šlykštėdamasi. 

Virš mūsų galvų, pačiu plokščio lempos gaubto pa- 
kraščiu, rėplinėjo didelis skorpionas, — aš aiškiai mačiau 
jo šešėlį. Išlenkęs pilvelį su nuodingu geluonim, jis kar- 
tas nuo karto stabteldavo ir vėl ropojo toliau. 

— O tu niekad netiki, kad man atsitinka nepaprastų 
istorijų... Še tau, atėjo čionai kaip liudininkas. 

Priėjau prie lempos užvertęs galvą. Čia, laimė, buvo 
ne skorpionas, o kažkoks kitas vabzdys su ilgu, judriu 
pilveliu; jis įsliuogė pro plyšį, priviliotas šviesos. Nuo 
lempos jo šešėlis ant sienos atrodė milžiniškas. 

Kai pakėliau ranką, jis nuskrido į tamsą. 

— Kur jis nukrito? Saugokis! — suriko žmona. 

— Turiu jį čia, rankoje, — parodžiau jai sugniaužtą 
kumštį — nori pamatyti? 

— Ne, ne! Jau tikiu! Užmušk jį! 

— Ne, išleisiu pas kaimynus, pas tuos sikhus, kurie 
mums laužo gėles.— Išėjau į verandą, valandėlę alsavau 
rasota nakties tyla. Buvo taip vėsu, kad net cikados ne- 
grojo. Kai sugrįžau, žmona įsakmiai tarė: 

— Tiesą sakant, aš niekada nesu dėl tavęs tikra, bala 
žino, kas tau iš rankovės gali išlįsti... Eik jau miegoti 
į savo kambarį. Tik pasakyk, ar pakankamai toli nuo na- 
mų jį paleidai? 


MŪSŲ DIENŲ 
ŠVENTASIS 


Nežinau, ar čia galvoj taip ūžia, ar vėdinimo mašina 
mane erzina, vibruodama ir pūsdama į kambarį vėsą, su- 
mišusią su tepalų, dulkių ir pelėsių kvapu. Nedideliame 
rezervuare nusėdantys garai atvėsę kapnoja pamažu 
brinkstančiais lašais. 

Ant palangės tupintis juodasis strazdas atidžiai juos 
stebi ir ištroškęs kapsi stiklą geltonu snapu, mėgindamas 
suvilgyti gerklę. Jis kartoja šį judesį šimtus kartų, nors 
iš patirties žino, kad jo pastangos bergždžios. Viltis, kad 
vanduo arti, leidžia jam tverti pačioje saulėkaitoje, min- 
džikuojant nuo kojos ant kojos, — akmenys svilina, jis 
sunkiai alsuoja pražiojęs snapą. 

Jis turi šitaip ištverti, kol baigsime darbą ambasadoje. 
Tada sodininkas ištemps guminę žarną ir ims laistyti ve- 
jas. Knibždėte knibždės paukščių; nebijodami, kad van- 
dens srovė juos parblokš, jie drąsiai lėks į vaivorykštės 
spalvom mirguliuojančius purslus — pagaliau atsigers, 
numalšins troškulį. 

Saulės beveik nematyti pelenų spalvos danguje, bet 
nėra kuo kvėpuoti. Visi mes keistai nervingi, dažnai ki- 
virčijamės. Oras pritvinkęs elektros. Durų rankena, kurią 
paliečiu, tarsi nudilgina, popieriai atsiklijuoja, sausai 
braškėdami, netgi dulkės ant stalo susimeta ovaliniais 
sluoksniais — kaip piuvenos apie magnetinį lauką. 

Trūksmingas telefono skambutis. 

— Imk mašiną ir važiuok pas mane,— girdžiu neaiškų 
Guru balsą — tai, ką parodysiu, pasakys tau daugiau už 
visas statistikas! .. Tik paskubėk, nes artinasi audra. 

— O kas ten dedasi? 

— Žemę dalina. 

Oras buvo sustingęs, pelenų skonio. Net ir greitai 


155 


važiuojant, nebuvo vėsiau. Ir dulkės iškart nusėsdavo. 
Judėjimas gatvėse buvo nedidelis, gyventojai slapstėsi 
pavėsyje, net pardavėjai nebeliaupsino savo prekių, tik 
vėdavosi prakaituotus veidus atsagstytų marškinių skver- 
nais. 

Savąjį Guru užtikau prie karštos kavos puodelio. Jis 
tučtuojau pasišaukė basakojį padavėją su iškrakmolytu 
tiurbanu ir man taip pat užsakė kavos. 

— Paklausyk, išgerk. Greičiau numalšinsi troškulį, ne- 
gu ledais. 

— Kas ten nutiko? 

— Vakar pasklido gandas, kad miesto valdyba leidžia 
laikinai apsigyventi ant tuščių kalvų, už šiukšlynų. ۰ . Su- 
pranti, ką tai reiškia? Yra vieta susikalti šėtrą, namuką.. 
Vieta, kur galima sugrįžti, kur galima išsitiesti, ir niekas 
tavęs nevaro, niekam nekliudai... Nuosavas kampas. 
Nuosavas... Tu jau nebe dykūnas, kurio, prašančio dar- 
bo ar paramos, visi kratosi, nes jis ne čionykštis, atsi- 
bastė čia iš kažkur, užuot nuolankiai dvėsęs ten, kur jį 
motina pagimdė, savam kaime. Įsikibti žemės, būti čio- 
nykščiu—-tai viltis gauti organizuotą pagalbą, turėti 
pirmenybę kelių darbuose, Džamnos pylimų statyboje. Su- 
pranti, galima pasijusti žmogum, o ne vėjo genamu sausu 
lapu. 

— Ir tai tiesa? 

Jis pažiūrėjo į mane didelėmis, ramiomis akimis, liūd- 
nai nusišypsojo. 

— Tur būt, nė vienas iš tų žmonių, kurie ten patraukė, 
neišdrįso to paklausti... Taip, tai netiesa. Niekas šitos 
žemės nepaskyrė benamiams, nors niekam ji nebuvo rei- 
kalinga. Tik dabar, kai jie patys ją pasiėmė, prasidės dėl 
jos kova. 

— Kam priklauso ši vietovė? 

— Tiesą sakant, niekam. 

Nepaistyk. Nėra pasaulyje žemės pėdos, kuri nie-‏ س 
kam nepriklausytų; ji gali dirvonuoti, būti niekieno ne-‏ 
gyvenama, bet jei tik ten kas vertinga atsirastų, kokios‏ 
rūdos ar naftos, pamatytum, kas darytųsi, kiek atsirastų‏ 
savininkų...‏ 

— Čia dykvietės, jos per toli nuo miesto, ir ten nepla- 

nuojamos jokios statybos. Žinoma, kadaise jos priklausė 
karaliui, paskui radžoms, o šiandien yra Naujojo Delio 
miesto valdybos žinioje... Tačiau valdyba nenori, kad 
sostinė plėstųsi nepageidaujamų gyventojų sąskaita, juk 
ten susispies šimtai tūkstančių žmonių iš niekur.. 

— Iš Indijos, — griežtai pataisiau aš. 

— Vis viena, kol tie vargetos čia atsibastė, jų lyg ir 
būti nebuvo, jie tikriausiai neturi jokių dokumentų, nefi- 
gūruoja gyventojų įskaitoje... Iš jų daugiau rūpesčių, 
negu naudos. Jei jau kartą įleis šaknis, nebeišvarysi. . . 
Supranti, iškart reikės daugiau policijos, kažkokios sani- 
tarinės priežiūros, bent vandenį teks privesti... Pagausės 
išlaidų. O ką jie patys gali duoti? Porą rankų. 

— Beje, silpnų, nes ištisos jų kartos badavo. 

— O vis dėlto jie ima tą žemę ir tik nuo jų atkaklumo 
priklauso, ar ją išlaikys. 

— Ar į juos nešaudys? Atsimeni, kas ištiko valytojų 
demonstraciją, jie tenorėjo penkių rupijų priedo. Pen- 
kiom rupijom daugiau per mėnesį. 

— Šita žemė kol kas jokiam svarbiam asmeniui nerei- 
kalinga, kas kita, jeigu jie užimtų kieno sodus, parkus 
ar golfo aikšteles, tada galėtų pasilieti kraujas... O ten — 
plikos uolos ir niekam tikęs smėlis. Kai jau tie vargetos 
prineš žemės, patreš, sukas lysves, tada visai kas kita... 
Visada atsiras įstatymas jiems ramiai išgrūsti. Dar yra 
laiko. .. Na, bet važiuojam. 

„Fiatas“ įkaito saulėje, jo viršus svilinte svilino. Lėkiau 
į priemiestį. Už paskutiniųjų namukų, dengtų surūdijusia 
skarda, prislėgta akmenimis, reikėjo mašiną palikti. To- 
liau nebebuvo kelio, tik siauras takelis, užtvindytas li- 
pančių į raudonas kalvas žmonių su ryšulėliais ant galvų, 
demblių ritiniais, bambuko kartimis... Vieni lipo į kalną, 
kiti leidosi žemyn, nešini skardinėmis nuo alyvos, sku- 
bėdami vandens. Stabteldavo, pasikeisdavo keliais saki- 
niais ir vėl traukė lėtu, atkakliu žingsniu. Jų knibždėte 
knibždėjo visuose takeliuose. 

Širdis man daužėsi. Nors saulės nebuvo matyti, kaitra 
slėgė. Marškiniai lipo prie nugaros. 

Užlipęs ant kalvos, apžvelgiau didžiulę klajoklių sto- 
vyklą. Žmonės tempė suraišiotas virvutes, kalė kuoliu- 

kus, žymėjo būsimas gatves tarp šėtrų. Daug lūšnų jau 
stūksojo, sienos buvo iš supintų virvių, iš sulaužytų dėžių 
ar paprasčiausiai iš bananmedžių lapų, sukaišiotų į šakų 
rėmus. Devynios galybės dūmų sruogų rangėsi iš lauža- 
viečių, aitriai kvepėjo žerplėjančiu karvių mėšlu, čirški- 
nama alyva ir kvapniomis žvakutėmis, mat, jau pridygo 
altorėlių dievams ir buvo meldžiama, kad jie paimtų 
savo globon šią vietovę. Keliose duobėse vyrai minkė 
kojomis molį su žole ir kraiku, moterys nešė ant galvų 
apvalius molinius indus su vandeniu iš upės užliejamų 
pievų. 

Aplinkiniu keliu čia traukė ir tongos, prikrautos meldų, 
žabų, lentų nuolaužų, sulankstytos skardos lakštų. Juos 
tuojau pat lygino, plakdami akmenimis. 

Iškart šioje dykvietėje atsirado prekiautojų vaisiais, 
daržovėmis, jie pratisais balsais gyrė savo prekes. Ant 
dviejų pagalių ištemptos drobės pavėsyje įsikūrė aklas 
būrėjas, jis bėrė iš varinio puodelio akmenis ir kauliu- 
kus, čiupinėjo juos pirštų galais, spėjo ateitį sutūpusiems 
aplinkui vargšams. 

Tarp dirbančių žmonių sukinėjosi gausybė nuogų vai- 
kų, kuriems šis persikėlimas buvo smagus žaidimas. Ma- 
žos mergaitės vietoj lėlių nešiojo kūdikius, kišo jiems 
čiulpti dantimis aplaupytų cukranendrių gabalėlius. Švil- 
pė fckusininko dūdelė, kartkartėm sustenėdami, niūniavo 
vyrai, Minantys molio žlaugtą. 

Staiga į kalvą įriedėjo policijos džipas. Šalia vairuotojo 
stovėjo seržantas su skardiniu garsiakalbiu ir šaukė: „Jūs 
apgauti! Ši teritorija ne statybai! Tučtuojau iš čia išsineš- 
dinkit!“ 

Žmonės tilo, liovėsi dunksėję kūjai. Juodos, liesos fi- 
gūros, apsisiautusios baltomis drobulėmis, traukė paskui 
lėtai riedančią mašiną. 

— Mes iš čia neisime,— šaukė jie,— geriau iš karto 
mus užmuškite! 

Triukšmas tilo, kai policininkas atkreipdavo į juos savo 
skardinį garsiakalbį. Jie laukė kokio nors atsakymo, nu- 
rodymo, ką privalo padaryti, kad galėtų pasilikti čia, ant 
šito saulės išdeginto akmenyno, kurį iki šiolei visi buvo 
palikę likimo valiai, tačiau balsas nuolatos kartojo: 

— Jūs apgauti. Miestas neleidžia užimti šitos žemės... 

Kažkoks žmogus, prisidengęs apklotu, iš kurio lindo 
medvilnės kuokštai, pasikėlė nuo žemės. 

— Duokite man ramiai numirti! — dejavo jis.— Aš iš 
čia nepajudėsiu! 

— Tatai jam leistina, — su kartėliu tarė Guru, — kad tik 
neužsigeistų tapti Delio gyventoju. 

Horizontas užsitraukė rusvais dūmais. Gaudžiau orą at- 

vira burna, jis buvo metalo skonio. 
. Pirmieji audros gūsiai suko dribsmėlio kamuolius, kėlė 
kapojaus ir sudžiūvusių žolių sūkurius, klaipė menkutes 
lūšnų konstrukcijas, griovė akmenimis įtvirtintas kartis. 
Suplazdeno užlopyti kiltai, pakilo popieriai, minia puolė 
gelbėti savo turto. 

— Kas su jais bus? — paklausiau. 

— Nieko. Taip, kaip atėjo, suplūdo čia, taip vėl su- 
garmės į miestą, nakvos ant šaligatvių, elgetaus, badmi- 
riaus. .. Čia nebe pirmas mėginimas. Ir ne paskutinis. Jie 
daug kartų bandys, kol vienąkart galutinai nusivils, 

Leidomės prie mašinos. Vėjas stiprėjo, skaudžiai čaižė 
smėlio šuorai. Nors griaudė, nė vienas lašas nenukrito 
ant išdegintos žemės. 

— Argi niekas už šituos Žmones neužsistoja? 

— Yra žmogus, paskyręs jiems gyvenimą — Vinoba 
Bhavė.— Kaskart sunkiau buvo vairuoti mašiną, į mus 
lėkė žvyras, skriejo dulkių debesys, akimirkom nieko ne- 
mačiau. Vėjas buvo toks stiprus, kad sunkiai nuvaldžiau 
vairą, mašiną mėtė į šalis. 

— Labai norėčiau su juo susipažinti... 

— Jis niekados nesėdi vietoje, klajoja pėsčias po Indi- 
ją, bet jei išties labai nori, tai tikrai jį sutiksi... 

— Papasakok man apie jį. 

Įvairavau mašiną į garažą. Vėjas pleveno nuleistą užuo- 
laidą, net dundėjo. Pagūžomis užbžgau į verandą. Smėlis 
sausai šnarėjo, birdamas ant lapų. 

Naująjį Delį supa dykuma, kilometrai baltutėlaičio 
smėlio, kuris žėri saulėje, banguodamas nuolaidžiomis 
kopomis. Čia kadaise būta Gango vagos. Kelią per dyky- 
nę žymi lazdos su gairėmis ir skylėtos geležinės plokš- 
tės, suklotos kaip šaligatvio plytos. Pakanka krislo neati- 


159 


dumo, ir automobilio ratai nuslysta, įklimpsta iki ašių. 
Milžiniški sunkvežimiai su kalnais maišų, pavojingai sup- 
damiesi, traukia iš lėto. Kai kurie jų veža smėlį. Šeimos, 
kurioms lėšos neleidžia keliauti su mirusiųjų pelenais 
į Benaresą ir paskandinti jų dievo upės vandenyse, įberia 
į urnas bent saują smėlio iš jos dugno. Tatai užtikrina 
ypatingą dievo malonę kelyje į naują įsikūnijimą. Miru- 
siųjų ir smėlio netrūksta, gabenti jį pelninga, tad dideli 
sunkvežimiai su ryšuliais, apdėtais lentomis, svyruoja ir 
braška, atsargiai riedėdami geležiniais takais. 

Ten, dykumoje, gimsta vėjas, karštos saulės įkaitintas 
oras kyla į dangų, sūkuriuodamas siurbia smėlį, virsta 
baltų, ošiančių stulpų eilėmis. Susidaro smėlio debesys, 
kurie iškyla aukštai, uždengia saulę. Ji šviečia rusvame, 
vaivoriniame žiede, o tuo pat metu šėlsta vėtra, dangumi 
ridinėjasi griaustinis, ir kapoja lapus įkaitęs, karštas 
smėlis. 

Mudu su Guru sukritome į krėsius, kiekvienas stiprios 
arbatos gurkšnis teikė didelį malonumą. Beveik jautėme, 
kaip skystis išsilieja po visą kaitros išsekintą kūną. 

Nors išskalavau burną ir nosį, dar tebejutau molingą 
dulkių skonį, o smėlio grūdeliai gurgždėjo tarp dantų, 
įsiėdę į odą, erzino pirštus. Užteko staigiai linktelėti gal- 
vą, ir jie pasipildavo ant žemo staliuko stiklinio viršaus. 

Velniava,— murmėjau, žiūrėdamas į besiniaukstantį‏ سب 
dangų, —tai kad užėjo... Vargšai paukščiai, tas vėjas‏ 
džiovina ir kapoja. Dabar suprantu, kodėl nuo ryto jie‏ 
būriavosi, ieškojo priebėgos griuvėsiuose...‏ 

— Vargšai žmonės, — pasakė Guru, — jie neturi instink- 
to, kuris juos perspėtų... Ten, ant tų plikų kalvų, tur 
būt, pliekia kaip reikiant. 

— Žadėjai man papasakoti apie jų užtarėją. 

— Vinoba Bhavė dabar yra šešiasdešimt penkerių me- 
tų, — tai diržingas senis, visą savo amžių asketiškai gy- 
venęs, pasninkavęs ir dažnai sirgęs maliarija, bet dar 
įstengiąs kasdien nueiti keturiolika mylių. Jis keliauja 
pėsčias iš kaimo į kaimą, dabar įpusėjęs trečiąją kelionę 
aplink Indiją.. 

Jis laiko save Gandžio mokiniu ir pasekėju. Turi ketu- 
riasdešimt fanatiškai jam atsidavusių bendražygių, kuriuos 


160 


siuntinėja po visą Indiją skelbti jo mokymo. Kartą per 
metus jie pas jį sugrįžta duoti ataskaitos ir gauti patari- 
mų. Nors didžiulės sumos plaukia per jo rankas, jis yra 
vargšas. Pinigus skiria spaudos leidiniams, savo idėjų 
platinimui ir savo nurodymų įgyvendinimui. Sau nepasi- 
lieka nieko, dažnai neturi netgi ryžių porcijos rytdienai. 
Keletas knygų, sąsiuviniai, plunksna, du apklotai, tinklas 
nuo moskitų ir dotis, išaustas kaime, — tai visa, ką jis tu- 
ri. Vieniems, ypač turtingiesiems, jis yra maniakas, įky- 
rus beprotis, vargšams, o tokių yra šimtai milijonų, — 
gailestingumo įsikūnijimas, šventasis. Keistas mistikos ir 
praktiškumo mišinys, svajotojas ir veiklos Žmogus, jau 
padėjęs dešimtims tūkstančių valstiečių. 

Nepamiršk, kad pas mus septyniasdešimt procentų gy- 
ventojų neturi užtikrinto, pastovaus pragyvenimo mini- 
mumo, kitaip sakant, gyvena pusbadžiu, o dažnai perio- 
diškai badauja. Čia dvi priežastys: žemės ir vandens sto- 
ka. Vinoba Bhavė stengiasi vargšus apdalinti žeme ir 
vandeniu, visa kita jau priklauso nuo darbo, 

— Kuo remiasi jo veikla? 

— Jis reikalauja gailestingumo. Paprasčiausiai reika- 
lauja, kad dvarininkai gera valia atiduotų dalį savo val- 
du bežemiams. Jis dviejų didžiųjų sąjūdžių ۳7 
ir „gramdano'— organizatorius. 

— Pala... Betgi koks savininkas panorės ką atiduoti 
gera valia? Tai gryna utopija. 

— Pamiršti, kad čia yra Indija, o Vinoba Bhavė laiko- 
mas šventuoju. Žinai, kas yra „šeimos bendruomenė"? 
Pas mus turtas nedalomas, paveldėtojai neatsiima savo 
dalies, o bendrai tvarko įmonę arba dirba žemę, vado- 
vaujami gabiausiojo, kuris apsukriomis operacijomis mo- 
ka padidinti turtą. Taigi seniai ir menininkai, vadinasi, 
tie, kurie patys neįstengia užsidirbti, turi šeimoje užtik- 
rintą pragyvenimo minimumą... 

Tu nesijuok. , , Pasikalbėk su dailininkais, su poetais... 
Pas mus neįprasta pirkti paveikslus. Tie, kurie jaučia 
poreikį turėti meno kūrinių, mieliau perka Europos meist- 
rų darbus, snobizmas čia gana stipriai įsišaknijęs. .. Kny- 
gas daugiausia reikia leisti savo lėšomis, skaitytoją su- 
rasti nelengva, taigi parduodama tūkstantis, du tūkstan- 

čiai egzempliorių... Pagarsėti galima tik angliškų verti- 
mų dėka, tada knyga darosi prieinama visoje Indijoje. 
Tik pasiturintis žmogus gali leisti sau rašyti. 

— Tačiau ką tas turi bendra... 

— Tuoj... Iš pradžių Vinoba Bhavė meldė žemės, ma- 
lcnės vargšams. Jis turi savotiško žavesio, fanatiškos 
jėgos įtikinėti. Dvarininkai duodavo jam žemės, daugiau- 
sia dirvonų. Bet žemdirbystei reikia vandens, įrankių, 
kauptukų, plūgų ir darbinių gyvulių. Alkani žmonės at- 
sidurdavo ant išdegintos žemės, kurios nebuvo kuo dirbti 
ir apsėti. Jie jautėsi kone išjuokti... Na, gavo tą žemę, 
bet kuo ją suarti? Nagais? O laistyti kuo — prakaitu? 
Trūko pinigų, kad būtų galima juos bent pradžioje pa- 
remti. 

Tada Vinoba Bhavė pasinaudojo tradicine šeimos bend- 
ruomenės forma. „Nori turėti šeimoje šventąjį? Gerai, 
tapsiu tavo šeimos nariu, gerasis mano turtuoli, bet pri- 
valai nustatyti, kiek man priklauso žemės ir kiek pajamų 
skiri man nuo viso turto. Aš pats čia su jumis nepasilik- 
siu, bet įkurdinsiu šioje žemėje savo giminaičius, var- 
gingiausius jūsų kaimo žmones. Jie dirbs žemę bendrai 
su jumis, naudodamiesi man priklausančiais pinigais, jau- 
čiais ir vandeniu. Kartą per trejus metus ateisiu patikrin- 
ti, kaip atsiskaitoma.“ 

Ši forma yra praktiškesnė, tačiau taip pat leidžia iš- 
naudoti... Norėjau pasakyti — žinai, kokie yra savinin- 
kai, bet pasakysiu paprastai — žinai, kokie yra žmonės... 
Tai, ką Vinoba Bhavė skelbia, yra tauru ir gražu, gali 
sujaudinti ir patraukti. Tačiau, jam išėjus, prasideda 
įprasti šiokiadieniai, ir atgyja godumas. Jo veikla, naivus 
tikėjimas geru žmogumi, tiesą pasakius, duoda vaisių, 
šimtus tūkstančių kasmet iškaulijamų akrų, betgi čia 
lašas, kuris negali numalšinti dykumos troškulio, pasotin- 
ti neišmatuojamo skurdo. 

— Kaip jis paveikia turtuolius? 

— Kreipiasi tik į jų sąžinę. Keliauja pėsčias iš kaimo 
į kaimą, lydimas viltį puoselėjančios minios. Jo pasekėjai 
neša paskui jį garsintuvo aparatūrą, laidus, megafonus. 
Agitacija prasideda nuo maldos. Ir vis dėlto tai yra dva- 
rininko psichinė apgultis. Kalbėtojai keičiasi, balsai gir- 

dėti visame kaime. Spaudimas nesiliauja. Jis ne vien 
moralinis, nes dvarininkui primenama, kas atsitiko Rusi- 
joje ir Kinijoje, kaip revoliucija nušluoja ir sutraiško 
tuos, kurie nepaisė vargšų, žiūrėjo į juos kaip į priedą 
prie kauptuko ar kinkomų gyvulių... Geriau duoti, gera 
valia atsisakyti dalies dvaro, numalšinti aštriausią alkį, 
negu sulaukti dienos, kai teks prarasti ir žemę, ir gyvy- 
bę... Argumentai pernelyg iškalbingi, o toks netolimas 
pavyzdys tikriausiai net šiurpuliu persmelkia. Tai ir 
duoda. Malonu įr savo akyse išaugti, pasijusti tauriu, be- 
veik šventojo gimine. 

— Gerai, gerai... Pasakyk dabar, kaip iš tiesų vertini 
jo veiklą? Truputį žemės išprašys, truputį išreikalaus, 
grąsindami revoliucija, betgi tai neišsprendžia reikalo. 
Žemės reforma. .. 

— Teisingai. Gėris laimi, kai jį remia jėga. Vinoba 
Bhavės veikla kelia pagarbą. Be abejonės, ji reikalinga: 
jis sėja viltį, parodo, kur yra žemė ir kieno rankose... 
Netgi pats to nenutuokdamas, atsisakydamas bet kokios 
prievartos, jis greitina revoliucines permainas kaime. Jis 
tikriausiai bus pripažintas pranašu. Tačiau esminį per- 
versmą gali padaryti tik dekretas dėl žemės reformos. 

— Norėčiau jį sutikti. Tai, tur būt, nepaprastas žmo- 
gus. Juk jis paskyrė visą gyvenimą neturtingiausiems, 
nuskriaustiesiems. ۰ 

— Indija ne tokia šalelė, kaip tos jūsiškės Europoje. .. 
Tai beveik žemynas. Vinoba Bhavė eina savo keliu, tu 
taipogi vietoje ilgai nenusėdi, gal jūsų keliai susikirs, ir 
susitiksite. .. 

Dangus už lango buvo žalsvas kaip tulžis, saulė anksti 
pradingo už horizonto. Ore nelyginant šydas kabojo leng- 
vutės dulkės. Toli aplinkui viešpatavo tyla. Nebuvo gir- 
dėti nei vabzdžių, nei paukščių. 


Po dviejų mėnesių važiavau išnuomotu automobiliu 
į Madrasą. Lėktuvo bilietą jau buvau užsisakęs, labai sku- 
bėjau. Trobos čia buvo didesnės, kiemai žali, švariai iš- 
šluoti kaip prieš šventę, matyt, šiame kaime žmonės gy- 
veno pasiturimai. Mažose, kelio pusėn atvirose, šiaudais 
dengtose palapinėse pardavėjai mikliai, beveik kaip fo- 

kusininkai, pilstė kavą su pienu ir sirupu iš vieno puode- 
lio į kitą, šaldė ir tuo pat metu kvietė praeivius. Stiprus 
tik ką paskrudintų pupelių aromatas sklido toli, 

Galukaimyje stūksojo garbės vartai, ten stovėjo baltai 
apsirengusių žmonių minia, garsiai šūkavo vaikai, kažkas 
švilpiniavo dūdele mieguistą melodiją. Kažkokie jaunuo- 
liai, šoferiui supypsėjus, pribėgo prie mūsų ir, įrėmę ran- 
kas į variklio gaubtuvą, kone nustūmė mašiną į kelio 
pakraštį. Prie kaimo artinosi eisena. Minia giedojo iškil- 
mingą sveikinimo giesmę. Berniūkščiai purtė lazdas, ap- 
raizgytas gėlių girliandomis. 

Iškišau galvą iš mašinos. 

Senis, panašus į Joną Krikštytoją, apsivyniojęs drobule, 
žengė iš lėto, atsirėmės į mokinio petį. Galvą jis buvo 
apsigobęs tamsiu šaliu. Ant nosies turėjo didelius akinius 
nuo saulės, juose tarsi veidrodyje atsispindėjo vidur ke- 
lio bruzdanti minia. 

— Kas čia toks? — paklausiau. Tačiau niekas šiame 
triukšme nekreipė į mane dėmesio. Visi įtemptai žiūrėjo 
į žilabarzdį senį. 

Jis sustojo po vartais, o jaunutė mergina užnėrė jam 
ant kaklo vyšnių spalvos žiedų girliandą. Du mokiniai 
pritūpė ir nuavė jam drobines kurpes guminiais puspa- 
džiais. Nuolankiais ir susižavėjusiais veidais jie šluostė 
jam dulkes nuo kojų. Paskui apavė šiaudiniais sandalais 
ir, aidint džiaugsmingiems šūksniams, nuvedė į trobą. 

Priešais mane praslinko besigrumdanti minia. Girdėjau 
balsus, sujaudintus, nekantrius. Buvo nešami kažkokie 
pailgi ryšuliai, pritvirtinti prie bambuko lazdų. Man pa- 
sirodė, kad čia mirusiųjų kūnai. 

Kai minia nuurduliavo ir mes vėl patraukėme tolyn, 
staiga nusileido atogrąžų naktis. Mačiau tamsoje gausybę 
žibintuvėlių, jie apšvietė marškų kraštus ir iš visų pusių 
plaukiančių žmonių juodas, liesas kojas: drėkinamų lau- 
kų užtvankėlėmis valstiečiai traukė į kaimą. 

— Kieno čia buvo laidotuvės? — paklausiau vairuotojo, 

— Tai — Vinobadžis. Jie nešė ryšulius, o ne mirusius. 
Vinoba atėjo mokyti. .. 

— Grįžk, turiu su juo pasikalbėti. 

— Sabe, jis labai išvargęs po žygio. Šiandien mokiniai 
nieko prie jo neprileis. Reikia palaukti rytdienos. Tai se- 
nas, ligotas žmogus,— valandėlę pamąstęs, pridūrė: — 
šventasis. Jis nieko sau nenori. Nei pinigų, nei val- 
džios. .. 

Rytdienos negalėjau laukti. Jau turėjau lėktuvo bilie- 
tus. 

Kaip spėjo mano Guru, mūsų keliai susikirto, jis pra- 
ėjo pro mane, savo pašaukimo vedamas. 


MOTORINĖS VALTIES 
BELAUKIANT 


Nors buvo ankstyvas metas, kaitra slėgte slėgė. Sargy- 
binis prie vartelių neišdrįso manęs sulaikyti. Juk aš bal- 
tasis. Ėjau išilgai molo tarp maišų stirtų, žemės riešutų 
krūvų, įmantrių konstrukcijų iš įvairaus dydžio dėžių, 
tarp kurių buvo susidarę vingiuoti koridoriai. Saulė ne- 
pakeliamai kepino. | 

— Sabe, bakšišo,— nedrąsiai kaulijo mažas berniūkštis, 
risnodamas paskui mane, kaip paprastai, per du žingsnius, 

Liesi darbininkai gulėjo, parietę kelius, patenkinti, kad 
jiems pavyko bent išblukusiais tiurbanais apmuturiuotas 
galvas paslėpti menkame pavėsyje. Jie atrodė taip, tarsi 
būtų ištraukti iš ugnies, oda buvo kone suanglėjusi, tik 
vietomis švietė rausvi dedervinių pėdsakai. Rankomis jie 
dangstėsi akis, į kurias lindo mažyčių muselių spiečiai. 

— Sabe, duok man mažą pinigėlį, ir tuoj eisiu meške- 
rioti, sabe... 

Surūdijusiais lynais pririšti laivai atrodė lyg išmirę. 
Jūra buvo gelsvai žalia nuo dumblo, kurį sujudino po- 
tvynio vandenys. Toli, tarp salų su kūgio pavidalo kal- 
vomis, plaukė akinamai baltas keleivinis garlaivis, driek- 
damas ilgą dūmų sruogą. 

Prisidėjau delną prie kaktos, palmių lapai nelyginant 
pasišiaušusios plunksnos palengva suposi, į veidą nuo 
užutėkio, pilno nešvarumų, tepalų, rūdžių ir rūgstančių 
vaisių, padvelkė sūrus dvokas. Kažkur ten toli stovėjo 
„Notecė“, ir mūsų narai triūsė, keldami viršun nusken- 
dusio laivo liekanas. 

— Cholera griebtų,— nusikeikiau,— nei motorinės, nei 
paprastos valties... Kokia sumauta diena... 

— Kholera, kholera,— kaip šūkį atkartojo berniūkš- 
tis, — aš žinau, tu iš Poland, eikš su manim... Nuvesiu 
į uosto valdybą. 

Jis jau strapaliojo šypsodamasis, mat, gerai žinojo, kad 
jo neaplenks bakšišas. 

Vėsus brizas stiprėjo. Per rievėtos skardos stogą ritosi 
dundesys. Bangos plakėsi į rentinį. Vandens lašai džiūvo 
ant žando, nespėjus jų nutrinti. Jutau pirštais tik smulku- 
tes druskos nuosėdas. 

— Čia yra uosto narai: indai ir anglai. Palaukite, sa- 
be,— parodė pirštu švytintį dangų, — greit atplauks valtis 
iš lenkų laivo. 

Jis gniaužė delne pinigus. 

— Bay, bay, kholera! — pridūrė su malonia šypsena, 
rodydamas baltus dantis. 

— Tamsta norite žinoti, kaip tai buvo? — paklausė pe- 
tingas naras, atsiremdamas alkūnėmis į stalą. — Geresnio 
informatoriaus tamsta nerasite... Apie tai, kad artinasi 
audra, žinojom iš anksto, stotys signalizavo. Tai buvo 
vienas smarkiausių taifūnų... Prieš šešias valandas, kai 
uraganas staiga pakeitė kryptį ir patraukė tiesiai į Bom- 
bėjų, laivai buvo įspėti. 
= Tai ne vien gniuždanti vėjo jėga, vėtra, kuri lenkia 
palmes iki žemės ir griauna namukus it degtukų rentinė- 
lius, — taifūnas ginė prieš save dešimties metrų aukščio 
vandens sieną... Nebuvo galima delsti nė akimirkos, Ži- 
nojome, kad miesto nenuplaus, kad vandens jėga suduš 
į salas, užtveriančias užutėkį, tačiau tų salų gyventojams 
buvo maža šansų likti gyviems. 

Tučtuojau buvo išsiųsti laivai. Bet tamsta žinote žmonių 
būdą! 

Jiems buvo gaila pasitraukti nuo sodybos, tad vyniojo 
senus rakandus, tvirtino prie akmenų ir kelmų... Seni 
žvejai korėsi į palmes ir rišosi prie viršūnių. Dangus pa- 
rudavo. Oras priešinosi, pakilo vėjas. 

Per vėlu tempti žmones jėga, jūreiviai gaudė moteris 
ir vaikus, bėgančius su ryšuliais, ožkų bandos dūmė, pa- 
gautos paniškos baimės. Laivo sirena kaukė, ragindama 
skubėti, 


Jūra tvieskė žaliu spindesiu. Kažkas negera buvo tame 
keistai nurimusiame vandeny. 

Vos laivas išplaukė iš už salos, dengusioš jį nuo vėjo, 
į visą dešinįjį bortą staiga smogė vėtra. Laivas smarkiai 
pasviro, vanduo pliūptelėjo pro nesandarius iliuminato- 
rius, Žmonės susigrūdo, apimti panikos, trypdami vienas 
kitą. Antras vėjo šuoras, ir „Lakšmi“ atgulė ant šono. 
Visa tai truko sekundes, kaskart aukštesnės bangos vijo 
bangas, laivas nuėjo į dugną, o jame — aštuoni šimtai au- 
kų: daugiausia moterų ir vaikų. 

Tamsta netikit lemtim. ..— dilbčiojo jis į mane juoda 
išsprogusia akim. Jo barzda, tampriai užvyniota ant kas- 
pinėlio ir parišta ant riebios pasmakrės, žvilgėjo nuo 
alyvos, — bet tie, kurie prisirišo prie palmių, liko gyvi... 
Vanduo persirito per juos ir nuslūgo, tik nuplovė lūšnas 
ir visą inventorių... 

Po dviejų dienų nuplaukėme ten patikrinti, išanalizuoti 
katastrofos priežasčių, mat, vieta gana svarbi... Išme- 
tėm vilkiko inkarą, nuleidom suktuvą. Galėjau apsieiti be 
skafandro. Buvo seklu. Užsidėjau aparatą, plaukmenis 
ant kojų, o ant krūtinės — reflektorių... Tamsta nepažįs- 
tate šito užutėkio, čia kertasi stiprios srovės, jos tai sle- 
gia, tai neša, nuo išjudinto dumblo kyla suspensijos, į jas 
atsimuša šviesa ir akina žmogų. 

Plaukiau beveik apčiuopomis, kartkartėmis srovė mane 
prispausdavo prie kilio, o aštrūs kiaukutai braižė šlaunis. 
Laivas gulėjo ant šono, stiebai ir tiltelis buvo įgrimzdę 
į dugną. Srovė plovė iš po jo dumblą, tad jis smego iš 
lėto. ,. 

Šviečiau reflektorium, stvarstydamasis rankomis, kurios 
buvo apmautos guminėmis pirštinėmis, rangiausi kaip un- 
gurys. Pagaliau užtikau liuką, atviras jo dangtis buvo nu- 
karęs žemyn. Pamėginau jį užtrenkti — nė krust, tad nu- 
siraminęs ėmiau įstrižai plaukti koridorių gilumon. 

Žinojau, kad juos čia aptiksiu. Tačiau vienas dalykas 
įsivaizduoti, o kitas — susidurti su tokia skenduolių mi- 
nia! Kūnai jau buvo truputį išpampę, plūduriavo skirtin- 
game aukštyje. Moterys, sakytum, šokdamos švelniai su- 
kosi, plūsčiojantis vanduo šukavo joms plaukus, plaikstė 
atsivyniojusius šilkinius sarius... Kiti kūnai plūduriavo 

palubėj, dunksčiojo galvomis, tarsi dar būtų ieškoję išei- 
ties iš spąstų. 

Plaukiau, atsargiai juos atstumdamas. Mašinos nesuža- 
lotos — man jau buvo aišku, kad laivas nuskendo, vėtros 
įtremptas į vandenį. Daugybė mažų krabų nelyginant vo- 
rai bėgiojo po kūnus, slapstydamiesi drabužių klostėse. 

Norėjau plaukti atgal, tik pajutau, jog kažkas pasikei- 
tė, skenduolių tarpe prasidėjo keistas sambrūzdis, jie tar- 
tum pasitraukė nuo manęs, susitelkė kampuose... Tuo 
pat metu išgirdau duslų smūgį. Taip, nuojauta manęs ne- 
apgavo, prasidėjo atoslūgis, pasikeitė srovė ir padarė tai, 
ko neįstengiau padaryti aš — užtrenkė liuko dangtį! 

Buvau įkalintas. Bandžiau spirtis kojomis, bet laivo 
padėtis buvo tokia, kad kaskart nuslysdavau, dangtis — 
kaip užmūrytas. Oro turėjau dar pusvalandžiui, Paskui 
tapsiu vienu iš tų, kurie aplink mane plūduriuoja! Pasto- 
dami man kelią, jie sukosi iš lėto, lyg miegūstam šoky. 
Man atrodė, kad jie nėra mano atžvilgiu priešiškai nu- 
siteikę, tik patys dar ieško išsigelbėjimo, kad nori mane 
sulaikyti, griebiasi manęs kaip vilties... 

„Tik pagalvok ramiai,— šaukiausi sveiko proto,— turi 
būti išeitis... Pro iliuminatorių neprasisprausi, netgi jei 
varžtus atsuktum...“ Tamsta žinote, kad vanduo prieši- 
nasi, išsklaido smūgio jėgą. Skenduoliai be atvangos ju- 
dėjo, plaukė prie manęs, tarsi norėdami pažvelgti man 
į veidą, kiti tiesė rankas į mano lempos šviesą, lyg mė- 
gintų pasišildyti jos pasklidame švytėjime. .. 

Laikas ėjo. Kaip paklaikęs blaškiausi po koridorių, pra- 
kaitas 22281۳08 mane po stiklo kauke. Kažkas gundê: nu- 
siimk ją, uždusi, ir bus po visko. 

„Draugužiai,— prašiau mintyse paskendusių jūreivių, — 
padėkit..." Stovėjau ant šoninės valgomojo sienos, o jie 
sklendė virš manęs. Staiga tarp jų prasidėjo sambrūzdis, 
tarsi būtų taręsi, Jie daužėsi į kits kitą galvomis, kol pa- 
galiau vienas nuplaukė žemyn. Srovė nešė jį šonu, pusiau 
pasisukęs, jis aiškiai kvietė mane judesiais. 

Nuplaukiau paskui jj. Mažos žuvelės mirguliavo kaip 
vėjo nešami lapeliai. Skenduolis įplaukė virtuvėn, paskui 
atsigulė, jo ranka suposi ant bangų, ir atrodė, kad jis 
mosuoja, atsisveikindamas su manim. Žuvelės dingo. 

Iš dumblo kruopelių virpesio supratau — srovė! Tai buvo 
lifto anga; pamėginau, ar tilpsiu, turėdamas ant nugaros 
suspausto oro balioną, prasispraudžiau,— mane kėlė į vir- 
šų. Buvau išgelbėtas! 

Tamsta pasakysite, kad tai srovė judino kūnus. ., Aiš- 
ku, čia, saulei šviečiant, pučiant gaiviam brizui, galima 
visa paprastai išaiškinti, bet ne ten, tarp jų, dugne. 

Valandėlę jis kasėsi apžėlusią krūtinę, prasišviečiančią 
pro tinklinius marškinėlius. 

Motoro pukšėjimas vis stiprėjo ir staiga nuščiuvo. Įbė- 
go berniūkštis, iš tolo šaukdamas: 

— Kholera, atplaukė iš „Notek"! í 

Kai po valandos žingsniavau po aprūdijusį iškelto laivo 
kilį, o po batais it stiklas trekščiojo aštrūs kiaukutai, pa- 
galvojau, žvelgdamas į pasišiaušusias plienines vielas 
(lynus apardė srovė), kad mūsų narai iš „Notecės“, kurie 
išvalė indams Bombėjaus uostą,— atkaklūs, šaunūs vyru- 
kai, kad verta su jais „dezinfekcijai“ išmaukti buteliuką 
viskio, kurį buvau įsikišęs į savo diplomatinį portfelį. 


1 Lenkišką laivo pavadinimą ,,Noteé" berniukas perskaitė pagal 
anglų transkripciją. 


JI TEN YRA 


— Seniai tamsta nesirodei pas mus, kapitone Singhai. 
Daug darbo? 


— Mano profesijos Žmogui niekada jo nepritruks. Tie- 
są sakant, kur tik nosį durtum, visur gali rasti medžiagos 
bylai... Aš jau iš įpratimo niekuo nepasitikiu. Netgi kai 
rytą pinuosi plaukus prieš veidrodį ir dailinu tiurbano 
klostes, pats į save įtariai žiūriu. 

— Kuo gi jūs galėtumėte save apkaltinti? 

— Na, kad ir tais vizitais ir ilgais pokalbiais su tamsta. 

— Kokia jautri sąžinė! — nusijuokiau. — Juk mudu kal- 
bamės apie visiškai nekaltus dalykus. 


— Jūs jau ne toks jaunas ir naivus, kad manęs nesu- 
prastumėt. Pats vizito faktas, pokalbis naktį prie viskio 
taurelės, žinoma, neturi reikšmės, tačiau komentarai gali 
kelti rūpesčio, ir nelengva mums bus pateisinti šitą, pa- 
sakyčiau, nekasdienišką bičiulystę. Nereikia pamiršti, 
kad tamsta esi svetimšalis diplomatas, beje, iš raudonų- 
jų... O aš— policininkas, karininkas, išėjęs anglų mo- 
kyklą, kriminalistikos specialistas... Tamsta taipogi gali 
turėti rūpesčių, paslaugių žmonių netrūksta. Taigi norė- 
jau prašyti, kad nesigirtumėte šita pažintim. Mūsų abiejų 
labui. 

— Betgi jūs žinote, kad esu rašytojas, — murmėjau nu- 
stebęs,— matėte mano knygas... Paprasčiausiai, mėgstu 
jūsų istorijas, jos man... 

— O aš mėgstu viskį ir tamstą,— jis uždėjo storą šiltą 
delną man ant kelio,— tačiau visada kalbu tik tai, ką 
noriu, netgi butelį ištraukęs. .. Prašom tai atsiminti. 


— Kodėl jūs tai pabrėžiate? Juk aš ir taip žinau. 
— Turėjau nemalonumų. O, perdedu, tikriau sakant, 
galėjau turėti... Gavau vieną pastabą, signalizuojančią 

apie pavojų... Tamsta galite sugadinti man karjerą, kaip 
ir aš tamstai... 

— Tai, po galais, liaukitės pas mane vaikščiojęs,— įsi- 
žeidęs pažvelgiau į papurtusį, tamsų jo veidą, užraitytus, 
išvaškuotus ūsus ir standžiai susuktą barzdą. 

— Tai irgi atkreiptų į mus dėmesį, sukeltų įtarimą. 
Telieka jau taip, kaip yra. Ši mūsų pažintis gal ir keista, 
bet turi tokį privalumą, kad yra neveidmaininga, tad, 
tamstai leidus, papasakosiu naują atsitikimą iš mano 
praktikos, — jis linksmai nusišypsojo. 

— O aš įmesiu ledo į stiklus... 

— Bet norėčiau, kad jūs be nuoskaudos atsimintumėte 
šitą ilgoką įžangą. Šioje šalyje iš pažiūros viską galima 
nupirkti, čia tik kainos dalykas, tačiau galima sutikti ir 
tokių žmonių, kurie pasirodys esą nepalenkiami ir nepa- 
norės parsiduoti... Galima tai įvairiai pavadinti: naivu- 
mu, ištikimybe sau pačiam ar savigarba... Galima ir ši- 
taip- aiškinti: „Bijo!“ Tikėkite manim, sąžiningi žmonės 
dažniau patenka į bėdas, negu tie, kurie sąmoningai ren- 
kasi riziką ir greitą pelną. Sakau tai, nes tamstą mėgstu. 

— Ar turiu suprasti šiuos žodžius kaip įspėjimą? Gal 
kas prieš mane rengiama? Gal esu sekamas? 


— Ne, Tiesą sakant, laisva jūsų laikysena, naktiniai 
pasivaikščiojimai . pėsčiomis, lengvai užmezgamos pažin- 
tys, neprivalomas atvirumas — gerokai nutolsta nuo 
įprastinių diplomatijos formų... Jūs nesilaikote distanci- 
jos, tačiau ir nesikišate ۰ 

Tamsta perdaug atvirai sakai: „Norėčiau Žinoti...“ 
O mums įdomu: „Kam tat reikalinga? Negi tik sau?“ Kol 
kas man tik užuolankomis užsiminta, kad ten, — jis pakėlė 
ranką į viršų, — mūsų pažintis pastebėta ir pripažinta ne- 
priderama. .. Laikau savo pareiga tamstai apie tai užsi- 
minti, nes rytoj galite iš savųjų, ne iš mūsų, tą pat iš- 
girsti... Taigi, kad nebūtų staigmenos. Dievai žino, ką 
apie mane gali kas pliaukšti... Tačiau jei tamsta nesibi- 
jote, ir toliau vakarais užeidinėsiu. 

— Ir šnekučiuosimės prie stikliuko. O kiek prarasiu 
kaip diplomatas, pelnysiu kaip rašytojas, — gaižiai nusi- 
šypsojau. 

— Na, na, be iliuzijų... Mano pasakojimus sunku pri- 
skirti prie literatūros. 

— Tačiau tai gyvenimo gabalas, kurį nelengva savo 
akimis pamatyti... 

— Taip, gyvenimo ir gan dažnai to, kuo jis užsibai- 
gia, — mirties. Tiesą sakant, ji manęs ir tesišaukia, tad 
nuo jos pradėsiu. Papasakosiu trumpai, o tamsta sau kaip 
nors įdomiau nuspalvinsi. .. 

— Valandėlę,— sulaikiau jį — Reikia išjungti vėsinimo 
mašiną, nes baisiai ūžia... Pakaks ventiliatoriaus. 

— Šrimati Anisa Datar, likusi našle, ne tik išlaikė savo 
padėtį visuomenėje, bet netgi sustiprino. Ji neturėjo sū- 
nų, tik keturias dukteris, kurios seniai, dar vyrui gyvam 
tebesant, buvo ištekintos ir aprūpintos deramu kraičiu. 
Tiesą sakant, ir anksčiau ji pati tvarkė dvarą, nes jos 
vyras visą laiką skyrė moksliniam darbui — tik prašom 
nesišypsoti,— astrologijai. 

"Pas mus kiekvienas valstietis sūnaus gimimo dieną pra- 
šo sudaryti horoskopą ir beveik kiekvienas ministras, pri- 
reikus ką nors svarbaus nuspręsti, taip pat klausia 
žvaigždžių patarimo, kai kurie netgi viešai tai pripažįs- 
ta... Žinoma, yra skirtumas tarp kaimo paistaliotojo ir 
tikro astrologo, kuris matematiką išmano kaip savo pen- 
kis pirštus, o dažnai net būna užbaigęs studijas Kembri- 
dže ar Oksforde... Kada nors nuvesiu tamstą pas savo 
bičiulį, jis apibūdins jūsų charakterį ir ateities kelius... 

— Kadangi jis — tamstos bičiulis, o jūs — mano, tur 
būt, jam nebus sunku ką nors apie mane pasakyti. 

— Prašom nejuokauti. Prieš mane jums nėra ko vai- 
dinti. Tiek tamsta, tiek aš, nors ir spyriojamės, tikime ir 
esame pasirengę priimti daugeliui neprieinamą tiesą. 
Tokiam horoskopui reikia ne vien datos, bet valandos ir 
minutės, taip pat vietos, kur tamsta esi gimęs. Toks ho- 
roskopas — tai šimtai skaičiavimo veiksmų, brangiai kaš- 
tuojanti konsultacija... 

Misteris Dataras nebuvo žymus astrologas. Jis dažnai 
sakydavo, būrimams neišsipildžius: „Žvaigždės neklysta, 
tatai aš klystu ir, matyt, blogai perskaičiau jų išsidėsty- 
mą...“ Tačiau jis nuspėjo savo ir savo žmonos mirtį; ji 
turėjo pasekti paskui jį, praėjus trejiems metams po vy- 
ro mirties, 

Tačiau kol kas ji ėmėsi biznio. Spekuliavo ryžiais, su- 
pirkinėjo iš valstiečių žemę, nesibodėjo ir palūkanomis. 
Ji skolino pinigus ne tik už didelius procentus, bet dažnai 
imdavo užstatu brangenybes. Pastaruoju metu pradėjo 
statyti namus. Tamsta žinote, kokia dabar didelė nuoma? 
Lėšos, įdėtos į namo statybą, grįžta per aštuonetą dešimtį 
metų... O dažnai ir anksčiau, nes nuoma imama mažiau- 
sia už metus į priekį kaip užstatas. 

Šrimati Anisa Datar ir sau statėsi namus, žinote, ant tų 
raudonų kalvų, už universiteto. Dviejų aukštų patogiai 
išplanuotą vilą. Deja, nors statyba jau užbaigta, ji ten 
neapsigyvens... Našlė pradingo. Namą užėmė žentas su 
šeima. Vila užrašyta anūkei, mažajai Džitu, senelės nu- 
mylėtinei... 

Mums vėlai buvo pranešta, kad našlė dingo. Tai išaiš- 
kėjo tik penktadienį, algų išmokėjimo dieną. Niekur ne- 
buvo galima rasti ponios Datar, Kartais ji šen ar ten iš- 
važiuodavo, tačiau retai. Dažniau ji naudodavosi žentų 
paslaugomis, nors esu tikras, kad nė vienas jų nenutuokė, 
kokie platūs jos biznio interesai. Gal ir nebūčiau suneri- 
męs dėl šio dingimo, jeigu nebūtų pradėję lankytis skoli- 
ninkai: jie norėjo grąžinti našlei pinigus ir atsiimti užsta- 
tytas brangenybes. Surašęs jų pretenzijas, priėjau išvadą, 
jog kartu su senąja moteriške dingo dėžutė su papuoša- 
lais ir dalis indėlių, — kukliai skaičiuojant, keletas gražių 
lakų t... Kaip jūs manote, kas galėjo jai atsitikti? 

— Nuo seno yra sakoma: „Tas padarė, kas iš to pasi- 
pelnė.“ 

— Teisingai. Taigi areštavome žentą, kuris turėjo gauti 
didžiausią palikimą. Tamsta galite būti tikras, kad kiti 
giminaičiai, jausdamiesi nuskriausti, kartu su manim 
uoliai ieškojo jo kaltės įrodymų. Tačiau tai buvo klaidin- 
gas kelias. Atsiprašę turėjome jį paleisti. 

— O gal ji paprasčiausiai pabėgo, pasiėmusi papuoša- 
lus, gal ketino dar kartą ištekėti? Nesvarbu, kad našlė, 
tegu tik turi pinigėlių. Ji tikrai galėjo nusipirkti jauną 
vaikiną be prietarų... Bombėjuje ar Kalkutoje. 

Kapitonas pritariamai pažvelgė į mane. 


1 Lakas — 100 000 rupijų. 

— Visai nekvaila mintis. Iškvotėm tarnus. To jai ne- 
būtų pavykę nuslėpti! Bet ji jau daug metų neturėjo 
meilužio. 

— O gal skolininkas su ja susidorojo? Tur būt, ji ne- 
užsirašinėjo visų skolų? Juk yra reikalų, kurie tvarkomi 
tarp keturių akių. 

— Žinoma. Bet neaptikome jokio pėdsako. Prieš savai- 
tę dar nebuvau tikras, ar ji iš tikrųjų nebegyva. Man 
stigo kokio nors nepaneigiamo argumento, pavyzdžiui, to 
paprasčiausio — jos lavono. 

— O dabar, kai jūs از[‎ .. 

— Kaip čia pasakius, — jis kreivai šyptelėjo, — tik dali- 
nai... Be to, visai atsitiktinai, nors esu linkęs tokio po- 
būdžio atsitiktinumus priskirti prie aukštesniųjų reiški- 
nių, kuriuos mums sunku perprasti. 

Esu užsiminęs jums apie mažąją Džitu, velionės anūkę. 
Mergaitė labiausiai mėgdavo žaisti ant plokščio stogo ir 
barsatyje — kambary be vienos sienos. Tąsyk Džitu žaidė 
sviediniu. Svaidė jį į sieną ir, suplojusi delnais, gaudė, 
Ji pastebėjo, kad barsatyje garsas aidi kitaip, negu visa- 
da: suplojus pliauškesys atsiliepdavo, sakytum, dusyk, 
o kartais kiek pavėluotai. Džitu pasakė tai tėvams, tačiau 
jie tik ranka numojo, atseit, jai tik taip pasirodė. Mergai- 
tė susapnavo keistą sapną. Pas ją atėjo senelė ir žaidė su 
ja sviediniu. Ji aiškiai atsiminė besidvejinantį pliaukšte- 
lėjimo aidą. Todėl rytą ji vėl nubėgo ant stogo, į barsatį, 
beveik tikra, kad ten užtiks senelę. Bent taip man sakė 
tarnaitės. Senelės, aišku, ten nebuvo. Tačiau žaisdama ji 
vis tebegirdėjo besidvejinantį aidą. 

Jis netgi lokalizavosi vienoje vietoje, kampe, palubėj, 
prie aklinos sienos į gatvės pusę. 

„senelė yra čia! — atkakliai kartojo mergaitė — aš ži- 
nau, kad ji čia!" 

Gal nebūčiau į tai atkreipęs dėmesio, bet senas mūsų 
seržantas mėgsta apžiūros metu su visais pasišnekėti. 
Taigi jis paėmė mažąją Džitu už rankos ir paprašė nuves- 
ti jį ant stogo. Paskui išstukseno sieną. Vienoje vietoje 
ji dusliai aidėjo. 

Dėl visa ko jis liepė tarnams išsinešdinti, Kuriam galui 
jie turi žiopsoti, kaip daužoma skylė į kaminą. Ir vis dėl- 


175 


to jis aptiko užmūrytą nišą, o joje galvą ir dvi nukirstas 
plaštakas, netgi neblogai išsilaikiusias. 

— Žudikas nukirto, kad būtų sunkiau atpažinti lavoną? 

— Ne, paprasčiausiai neturėjo laiko perpiauti apyran- 
kes. O palikti buvo gaila, tad ir pasiėmė jas drauge su 
kitomis brangenybėmis, kurias velionė pati atsinešė. Mat, 
pamažu paaiškėjo, kaip čia buvo. Senė, prieš tinkuojant 
barsatį, norėjo paslėpti dalį vertybių. Žinoma, ji tai darė 
slapčia. -Gal naktį? Tas, kuris ją nužudė, tikriausiai buvo 
įgijęs jos pasitikėjimą. Matyt, jis buvo iš aplinkinių žmo- 
nių ir nusimanė apie mūrijimą, kadangi į slėptuvę įgrūdo 
jos galvą ir plaštakas. 

Nišą užmūrijome. Neleidau niekam prasitarti apie šį 
atradimą. Pradėjome. stebėti būrelį stačiusių namą darbi- 
ninkų. Profesionalų mūrininkų jų tarpe buvo nedaug. Se- 
noji dama norėjo kuo pigiau išsiversti... Tad rangovas 
priverbavo įvairių neorganizuotų bastūnų, kuriems gali- 
ma bet kaip sumokėti ir kurių nesiejo jokia kolektyvinė 
sutartis nė sąjunga. 

Yra darbininkų tarpe vienas perėjūnas. Visi žino, kad 
jis vagis, o gal net krauju rankas susitepęs, bet niekas 
jo nė karto nenutvėrė. Tai kritiškai dienai ir vakarui, 
kaip ir visi kiti, jis turėjo tvirtą alibi. Nuo ryto buvo 
darbe su kitais, paskui gulėjo palei namą, rūkė pypkę, 
yra liudininkų. Vakarą drauge su kitais darbininkais pra- 
leido viešnamy, pas šokėjas. Viena tų merginų — jo bi- 
čiulė. Apsimokėjusi įstaigos šefui, išsiuntusi pinigų tė- 
vams į kaimą, už likusius, beje, jau tik už anius, ji išlaiko 
šitą dakoitą. ۱ 

Ėmėme sekti tą Ramą Rao, Žinoma, peilio jis nesinešio- 
ja. Senės rankas ir galvą nupiovė specialiai išgaląstu 
kauptuku, paimtu iš statybos. Negi čia būtų jis? Prisipa- 
žinti, kaip matyt, visai neturi noro. Ir gyvenimo būdo 
nepakeitė, Nedidelis menas įgyti pinigų, sunkiau juos iš- 
leisti, sunaudoti taip, kad kaimynai nepastebėtų. Tasai 
Rao kantrus, moka laukti. Įspėjau juvelyrus. Nė vienas 
įtartinas papuošalas pastaruoju metu pas juos nepasi- 
rodė. a. 

— Na, ir ką jūs toliau veiksite? 

— Kartais ir mane apima nekantrumas, Mielai pritar- 
čiau policininkams, kai jie šnekasi tarpusavy: „Jeigu tik 
kapitonas sutiktų šito nematyti, mes tą dakoitą atsives- 
tume čia ir jau surastume būdą, kaip išspausti teisybę..." 
Bet tai pernelyg grubu. Čia jau kraštutinumas, o jeigu 
neišspausime tos teisybės? Kaip mes atrodysime? 

— Tad ką darysite, misteri Singhai? 

— Rytoj bus mažas eksperimentas su dvasiomis;— tarė 
jis susirūpinusiu veidu,— į kurį noriu tamstą pakviesti. 
Susitiksime ,„Volgoje“, važiuosim į vietą mano džipu. Tad 
iki rytojaus, iki penktos. 

Palydėjau jį net už vartelių. 

Rytojaus dieną laikas man labai lėtai slinko. Susivaidi- 
jau su patarėju, kuris norėjo užkrauti man nuobodžius 
pietus Rumunijos atstovybėje,— kažkas iš mūsų turėjo 
ten būti. Iki paskutinės akimirkos bijojau, kad kažkas 
man nutiks arba kad Singhas apsigalvos. .. 


Kai buvau beišeinąs, į duris pasibeldė Guru. Maloni 
šypsena, tamsus kaklas baltos atlapos apykaklės fone jį 
labai jaunino. Mėginau jo atsikratyti, bet tai nebuvo 
lengva. Jis labai apsidžiaugė, kad aš einu į miestą, ir 
nusprendė drauge su manim išgerti kavos ,„Volgoje“. 

— Bet aš ten turiu pasimatymą. .. 

— Su kokiu diplomatu ar su indu? 

— Su indu, سم‎ 0۰ 

— Tada aš tikrai tau praversių,— plekštelėjo jis man 
per petį, — tu dar mūsų nepažįsti. .. l 

Kas man buvo daryti? Nuėjom drauge. 

„Volga“ pagal indišką, o gal dar anglišką geografijos 
supratimą buvo išdekoruota koralo šakelių formos liust- 
romis ir medūzomis, nutapytomis ant lubų. Viduje buvo 
prirūkyta ir vėsu, vėdinimo aparatai dirbo be priekaištų. 
Praskleidęs užuolaidas, pasijutau taip, lyg būčiau paniręs 
į vandenį. 

Kvartetas maivydamasis laisvai mušė sambos ritmą, 
pianistas australietis žaismingai mirkčiojo praeinančioms 
gražuolėms, apsisiautusioms žaliais ir vyšnių spalvos sa- 
riais. Sustingusiais veidais, oria kupranugario eisena jos 
slinko tarp staliukų, tik tvyksčiojo ilgi auksiniai lotosų 

formos auskarai, ant siaurų riešų Žžvangčiojo apyrankių 
virtinės. 

Dar nebaigėme gerti kavos, ir pro užuolaidas išniro ka- 
pitonas Singhas. Nors metas buvo vėlyvas, pasirodė, kad 
jis visada suras laiko puodeliui kavos. Kapitonas žvilg- 
čiojo iš padilbų į mano draugą, storomis lūpomis siurb- 
čiojo kvapnią kavą. Tačiau Guru paleido į darbą savo iš- 
kalbą ir bematant jį prisijaukino. Kai kėlėmės eiti, jau 
nė nemanėme skirtis. Nuvažiavome džipu trise. 

Nors saulė jau krypo į vakarus, sausas karštis kamavo 
net atviroje mašinoje. Prieš mus iš lėto traukė tongos, 
pakinkytos šėmais jaučiais, rausvos dulkės tvyrojo ore, 
prėską sutrinto molio kvapą jaučiau net gomuryje. Poli- 
cininkas šaižiai signalizavo. Kai tik prieš mus atsiverdavo 
spraga, jis braute braudavosi į priekį, skirdamas į šalis 
pusnuogius bastūnus su pintinėmis ant galvų, basakojus 
dviratininkus su tiurbanais, susuktais iš šlapių rankšluos- 
čių, vaisių pardavėjus, tingiai stumiančius prikrautus ve- 
žimėlius. Kartkartėmis pavažiuodavome greičiau, ir tada 
jausdavau, kaip dilgčiodamos į veidą atsitrenkia didžiulės 
sparvos, kurios, apdujusios, prisisiurbusios kraujo, lėkė iš 
jaučių kirkšnių. Dusau, gniauždamas kvapą ir vėdavausi 
veidą delnu. ۱ 

Ant plikų, akmenuotų kalvų stūksojo kelios naujos vi- 
los. Padienių darbininkų drėbtines pirkeles, dengtas nend- 
rėmis, surūdijusios skardos gabalais ir gruoblėta fanera, 
buldozeris paprasčiausiai buvo nušlavęs šalin per kokį 
šimtą žingsnių. Nuogi vaikai dideliais pilvukais, perjuosti 
raudonomis virvutėmis, kad pikta akis nenužiūrėtų, rau- 
sėsi tame sąšlavyne. Išvydę atvažiuojantį džipą, jie šauk- 
dami puolė prie mūsų, tačiau vienas išlipančio policinin- 
ko judesys sulaikė juos deramu atstumu. 

— Čia karščiausia vieta Delyje, — tarė Guru. 

Nebuvau tikras, ar jis turi galvoje vargšų kvartalus, ar 
violetinius akmenis, įkaitusius kaip krosnis. 

Namuose mūsų laukta. Ūsuotas seržantas raportavo, 


kad viskas paruošta, o sadhu ! kartu su pakviestais dar- 
bininkais jau yra barsatyje. 


! Atsiskyrėlis, laikomas šventuoju. 

Ant plokščio stogo, kambary be langų ir priekinės sie- 
nos, buvo nepakenčiamai karšta. Būrelis indų tupėjo, kai 
kurie nervingai rūkė cigaretes. Kampe klūpojo nuogas 
sadhu. Jis liko abejingas, netgi mums įėjus, nors visi kiti 
susirinkusieji sukruto. Ant kaktos jam buvo nuteptas bal- 
tai geltonas Šivos tridantis. Susivėlę plaukai sruogomis 
krito ant pečių. Prieš jį pūpsojo būgnelis, panašus į siau- 
rq statinėlę, stovėjo mažas varpelis, o indelyje, pripiltame 
spalvotų miltelių, degė kelios aromatinės žvakutės. Kvap- 
nūs jų dūmai kilo tiesiai į viršų, nevirpinami nė mažiau- 
sio kvėptelėjimo, ir tarsi vualis plaikstėsi palubėje. Staty- 
bos darbininkai tupėjo ant kulnų pirmoje eilėje. Už vyrų 
buvo suklaupusios moterys ir maža, judri juodaakė mer- 
gaitė, nužudytosios anūkė. 

— Kuris? 

— Ketvirtas iš dešinės, — kapitonas pakuteno ūsais 
man ausį. 

Buvo atneštos kėdės, mat, mums nederėjo sėdėti greta 
prasčiokų. Sadhu plaštakomis mušė būgnelį, melodingai 
skaitė matramas. Minia prakaitavo nuo kaitros ir nervų 
įtampos, gesino cigaretes į betono grindis. Iš toli aidėjo 
sunkvežimių signalai, elgetos belstukas, virpėjo nuo karš- 
čio apsimiglojęs oras. Būgno ritmas paspartėjo, jutau, 
kaip per nugarą man bėga šiurpuliai. Paskui sadhu ap- 
mirė, Stojo gūdi tyla. 

Sadhu pirštai vos lietė būgną, jis dunksčiojo kaip dus- 
lūs širdies dūžiai. Staiga mergaitė išsitiesė ir sušuko 
paukščio balsu: 

— Ji yra čia! 

Mergaitė nejučiom pastūmėjo varpelį, kuris nuriedėjo 
betonu, veriamai skambėdamas. Sadhu nutildė jį, priden- 
gęs delnu. Pašnibždom švogždamas, jis kažko paklausė. 

— Ką jis sako? — pasilenkiau prie Guru. 

— Netrukdyk... Jis klausia: „Jeigu esi čia, duok 
ženklą." 

Girdėjau tik, kaip šnopuoja atidžiai besiklausantys 
žmonės. Didelis prakaito lašas ritosi priešais mane sėdin- 
čiam darbininkui už ausies. 

Sienos viduje kažkas sukrebždėjo, tarytum kažkoks 
žvėriūkštis būtų kabarojęsis, kabindamasis nagais. 

— Jei esi čia, Anisa Datar, subelsk tris kartus, — pus- 
balsiu pasakė sadhu. 

Klausėmės, palinkę į priekį, pagauti nerimo. 

Trys lengvi smūgiai atsiliepė kažkur palubėje. Man 
pasidarė nejauku. Žmonės sujudėjo, atodūsis perbėgo per 
minią. Pirmą kartą tiesiogiai buvo kreipiamasi į auką. 
Sadhu kažką įtaigiai kuždėjo. 

— Šaukia ją, kad padėtų išaiškinti nusikaltėlį. .. Tiesiai 
paklausė, ar jis yra mūsų tarpe,— aiškino man Guru. 

Trys raiškūs smūgiai atsiliepė sienoje. 

Minia sulingavo, sakytum, nuo vėjo gūsio. Žmonės 
žvalgėsi vienas į kitą, kuždėjosi. Tada pirmojoje eilėje 
išvydau platų, rauplėtą mūrininko veidą, žvilgantį nuo 
prakaito, it riebalais išteptą. Man pasirodė, kad jis dirs- 
telėjo į duris, galvodamas sprukti. Bet tučtuojau atgręžė 
galvą; sėdėjome keturiomis eilėmis, nebuvo jokios vilties 
pabėgti, 

e — Dabar dvasia turi parodyti, kas yra žudikas. Vienas 
stuktelėjimas reiškia „ne“, trys — taip". 

Pasidaviau bendrai nuotaikai. Stojo tokia tyla, kad gir- 
dėjau toli sode čirpiant svirplį ir tarp drėbtinių pirkelių 
žaidžiančių vaikų balsus. Jie erzino. 

Sadhu ištiesė gyslotą ranką ir parodė pirmąjį prieš jį 
sėdintį vyriškį. 

Tas kiūtojo it suakmenėjęs. 

Sienoje subildėjo tik vienąkart. 

Mačiau, kaip darbininko kūnas suglebo, jis atsiduso. 
Senis įbedė akis į [۵ 

Vėl neigiamas stuktelėjimas. 

Kai atėjo ketvirtojo eilė, ir sadhu ranka išsitiesė jo 
linkui, trys tolydžio stiprėjantys smūgiai sudunksėjo 
į sieną. 

Mūrininkas pašoko lyg pašautas, iškėlė virš galvos su- 
dėtas rankas. 

Atleisk man, ponia! Atleisk! — sustaugė jis. —‏ مس 
O Durga, Durga, pražuvau...‏ 

— Ką padarei su kūnu?! —riktelėjo kapitonas. 

— Išnešiau maiše ir nuskandinau Džamnoje. .. 

— Kur laikai brangenybes? 

Darbininkas akimirką sudvejojo, bet sadhu pastukseno 
pirštu į būgną. Sausas tartum atbėgančių žingsnių garsas. 

— Ar turiu kviestis pagalbon mirusią? 

— Ne! Ne! — gynėsi mūrininkas, tiesdamas rankas.— 
Aš viską pasakysiu... 

Brangenybės esančios čia, statybos aikštelėje, trys 
žingsniai nuo vartų, užkastos po plytomis... 

Vyrai apspito jį iš visų pusių, pasipylė smūgiai, mote- 
rys traukėsi ašarodamos, bet jis nesigynė, klūpojo — di- 
delis, petingas, nukoręs galvą. Drebėjo. 

— Na, pagaliau mes jį turime, — ūsuotas seržantas pra- 
sibrovė pro minią. Uždėjo jam antrankius' ir išvilko iš 
spūsties, vesdamasis ant ilgos grandinėlės. 

Aš gaudžiau kvapą, lyg būčiau bėgęs. Negalėjau užsi- 
degti pypkės. 

— Tamsta, tur būt, patenkintas, — tarė kapitonas Sing- 
has. 

Stipriai paspaudžiau jam ranką. Tik mano Guru vos vos 
šypsojosi. 

— Na, ką dabar pasakysi? Kaip išaiškinsiį Kolektyvinė 
sugestija? — klausinėjau jį prisispyręs.— Juk niekas ten 
negalėjo stovėti, aklina siena, trečias aukštas. 

— O jei pristačius kopėčias? Jų būna statyboje, — švel- 
niai sufleravo jis. 

Prasispaudžiau pro išeinančius žmones, nubėgau laip- 
tais į sodą. Atremtos į užpakalinę sieną, stovėjo kalkėmis 
aptaškytos kopėčios. 


13. Kelionės su Guru 


TEISĖ 
IR BURTININKĖS 


Vakaras buvo tvankus, ir didžiulis mėnuo išsirito virš 
medžių viršūnių. Šviesos juostose, kuriomis reflektoriai 
buvo nutvieskę takus, mirgėjo indžių šilkai ir bolavo 
diplomatų vasariniai smokingai. Ėjau nuo vienos grupės 
prie kitos, palaikydamas pokalbį, svetingai ragindamas 
vaišintis. Klegesys augo, iš postringaujančių balsų, plačių 
gestų ir išrasojusių kaktų supratau, kad mūsų nekaltas 
potato juice 1, kaip juokais buvo vadinama lenkiška deg- 
tiné, sumaišyta su pomidorų arba greipfrutų sultimis, ima 
veikti. 

Tai būtų buvęs vienas nuobodžiausių pobūvių, po ku- 
rių nelieka nieko daugiau, kaip tik buhalteriniai apskai- 
čiavimai, ištuštintos lenkiško kumpio skardinės bei deg- 
tinės buteliai, na ir kreiva šypsena veide, kurią kaip 
mėšlungį reikia išmasažuoti delnu, — jeigu nebūčiau suti- 
kęs pono Naraino iš Teisingumo ministerijos. 

Iki juosmens jis buvo apsirengęs europietiškai — tam- 
siu vilnoniu švarku, su marškiniais ir kaklaraiščiu, o že- 
miau — apsisupės lengvu, išradingai suklostytu dočiu. 
Aplink dešinę koją jis buvo apsuktas taip, kad panėšėjo 
į plačių kelnių kišką, ilgą, siekiančią ligi pusės blauzdos 
ir surauktą prie kirkšnio, o kairė buvo kone visai nepri- 
dengta; laisvą dočio kampą jis buvo suėmęs nelyginant 
sijono kraštą ir grakščiai juo mojavo, vėdindamasis nuo 
fontano dvelkiančia vėsa. Basas kojas buvo apsiavęs gel- 
tonais, patogumo dėlei atvarstytais pusbačiais. 


Pasisveikinome, žinoma, nepaduodami rankų, tačiau aš 
pastebėjau, kad jo akys maloniai žvelgia į mane pro di- 
džiulius pliažinius akinius. Narainas buvo baigęs teisę 

! Bulvių sultys (angl.). 

kaip anglų stipendininkas ir kiek laiko dirbo teisėju, bet 
jo tikroji aistra buvo senovinės apeigos, ligų užkalbėji- 
mas, hipnozė, būrimai. Neniekino jis ir juodosios magijos, 
kuri, pagal kiek skeptišką jo paties apibūdinimą, žadi- 
nanti žmoguje velnią, sėjantį pasaulyje visokeriopas ne- 
laimes. 

— Ieškote vienatvės? O gal ko laukiate, tai dingstu, 
nebetrukdysiu. 

— Pabūkite su manim. Galvojau apie namo savininką, 
kurio rezidenciją užima jūsų ambasadorius... Tikras lai- 
mės vaikas, didžiai įtakingas radža, susigiminiavęs su 
seniausiomis šeimomis, o vis dėlto turėjo iš čia pasi- 
traukti. 

— Maniau, kad jis nuomoja mums šitą pilaitę savo 
noru. Paprasčiausiai, pateko į bėdą ir nori uždirbti... 

— Taip, pateko į bėdą,— jis atgręžė į mane veidą su 
tamsiais akiniais, kuriuose mirguliavo girliandomis iška- 
bintų spalvotų lempučių atšvaitai, — susidūrė su teise. Jam 
buvo rekomenduota savanoriška ištremtis. | 

Teisė, teisė — nusijuokiau, — vadinasi, galingiesiems‏ سب 
ji atlaidi, maloninga, o mažiesiems negailestinga.., Jeigu‏ 
padarė nusikaltimą, tai privalo sėsti į kalėjimą kaip gat-‏ 
vės vagišius. ۱‏ 

— Teisė yra viena, tik bausmės priemonės skirtingos. 
Mažuosius sodiname už grotų, šaliname iš visuomenės. 
Jis, radža, neturi teisės gyventi sostinėje. Vadinasi, taip 
pat pašalintas visuomenei iš akių. Jis turėjo nusilenkti 
svetimai valiai, parlamento nutarimams. Nežinau, ar 
tamsta įstengsite suprasti tokį sukrėtimą. Jis, kuris buvo 
išauklėtas kartų kartoms skiepijamo despotizmo dvasia, 
kuris papratęs tik valdingai klausti: „Kiek?“ — jis kažko 
negali! Tartum daužytų kaktą į grotas. Bet jis turi tuo 
pasitenkinti, jo valdžia apribota... O kas labiau svaigina 
žmones, jei ne valdžia? Ne visada ji būna akivaizdi, su 
žvilgančia karūna. Kartais ji — pinigai. Kartais — prana- 
šumas, kurį jaučia žmogus, žinantis, pažįstantis kitų pa- 
slaptis. O kartais ji išauga iš nežinomybės baimės, kurią 
kas nors sugeba pasėti mumyse, iš blogio, ligų, nelaimių 
baimės. .. Valdžia reikalauja mūsų nuolaidumo, nuolan- 
kumo, turime ją pripažinti. 

— Kur jūs taikote? 

— Jauna mūsų respublika negali sau leisti staigiai 
prispausti turtuolius. 

— Kai smogiate vienam, kiti ima vienytis, klausdami, 
ar jau jų eilė? 

— Taip. Todėl ranka, užuot gniaužusi, tik guli ant ga- 
lingųjų sprando. Tačiau jie tai jaučia. 

Fontano vanduo šniokštė, besimainančioje reflektorių 
šviesoje mačiau vaikštinėjančias poras, žaižaravo brange- 
nybės, žvilgėjo šilkai, kol juos sugėrė tamsa po medžiais. 

Staiga pelėdžiukė sukūkčiojo man virš galvos, net šiur- 
pulys nubėgo per nugarą. Narainas paėmė mane už alkū- 
nės, ir mudu patraukėme takeliu į sodo gilumą. 

— Kiekvieną formalią valdžią, įspraustą į papročio ar 
kodekso rėmus, lengva apriboti, pakeisti, galima netgi 
ją nuversti. Sunkiau kovoti su nepastebima priklausomy- 
be, paslėpta tironija, kai nei valdovas nenori pasirodyti, 
kas esąs, nei pavaldiniai neprisipažįsta esą vergai. 

— Apie ką jūs kalbate? 

— Apie magiją. Apie tą beprotybę, kuri nuginkluoja 
abi puses — ir tą, kuri primeta savo valią, ir tą, kuri pa- 
siduoda... 

— Ir tamsta, žmogus, baigęs studijas, galite rimtai 
traktuoti magiją? Juk tai nuobodžiaujančių miesčionių 
pramogos, fokusai, pinigų melžimas. Ligų užkalbinėjimas 
ir meilės gėrimų pardavinėjimas — tai gali kenkti tik ki- 
šenei. .. 

— Visa tai žymiai rimčiau, negu jūs galite manyti... 
ir kaštuoja ne vieną Žmogaus gyvybę.— Jo pirštai stipriai 
spaudė man alkūnę— Ar tamsta niekada nesate susi- 
dūręs su burtais? 

— Taip. Žinoma,— piktai tariau aš, — mačiau tokią 
apeigą savo akimis, tačiau, Mano manymu, visa tai galima 
paaiškinti fiziologija. Pakanka bent truputėlį pažinti žmo- 
nių psichiką... ۱ 

— Tamstos manymu, visa tai galima paaiškinti,— pa- 
šaipiai pakartojo jis.— Na, pažiūrėkim, papasakokite, kaip 
tai buvo. 

— Kaimynystėje jauna mergina neteko sąmonės: ji 
raičiojosi, kažką vapaliojo, iš burnos jai dribo putos, bu- 

vo panašu į epilepsijos priepuolį. „Pikta dvasia ją apsė- 
do“,— tiksliai informavo mane susijaudinęs virėjas. Pasi- 
reiškė ūmi disociacija !: mergina nepažino artimųjų, kal- 
bėjo apie vaikus, pas kuriuos turinti eiti, ryžtingu žingsniu 
traukė į kelią. Kai buvo mėginama ją sulaikyti, plėšėsi 
su tokia jėga, kad keli vyrai vos-ne-vos galėjo ją suval- 
„dyti. Tai truko keletą dienų. Žinoma, į gydytoją nesi- 
kreipta, nes, anot „žinovų“ diagnozės, čia buvo ne kūno, 
o dvasios liga. Vietoj gydytojo buvo iškviestas sadhu, 
šventasis atsiskyrėlis. 

Aš jį mačiau. Sadhu padarė man nemalonų įspūdį. Jis 
-buvo kažkoks atkarus. Ne, nebuvo jis nei senas, nei išse- 
kes... Aukštas, raumeningas, ant pečių užkritusiais juo- 
dais kaip varno sparnas plaukais, žvilgančiais nuo įtrintos 
alyvos. Be mažo raiščio, tikriau, maišelio, parišto virvute 
ant klubų, ir kaulinių karolių, nebuvo užsimetęs daugiau 
jokio drabužio. 

— Tai kas, būtent, tamstai buvo atkarų? 

— Akys. Vėliau apie tai pagalvojau: jo akys buvo ne- 
geros. Keistai įkyrus žvilgsnis; jis ne tik čiupinėjo, bet 
tarsi smaigstė mane, rausėsi mano viduriuose. 

— Hipnotizuotojas,— nusijuokė Narainas,— pažįstu tą 
nerimo jausmą. . . Jis skverbėsi į jūsų dvasios sferą. .. 

— Pradėjus temti, žmonės rinkosi ir tūpė priešais tro- 
bą. Mergina gulėjo pririšta audeklo skiautėmis prie medi- 
nio lovos rėmo. Keliskart ėjau pro ten, sudomintas būgno 
dudenimo, besimeldžiančių murmesio, Lėtas būgno ritmas 
skverbėsi pro uždarus langus, kėlė nerimą. Jis nedavė 
man užmigti. Išriedėjo mėnuo, va, didesnis, negu šian- 
dien, — parodžiau rausvą diską, perrėžtą juodais palmių 
nagais.— Keliskart buvau išėjęs iš namų. Minia murmėjo 
užkeikimus, o būgnas ją ragino. Trobos prietemoje ma- 
čiau merginos kūną, mėšlungiškai besiblaškantį po pa- 
klode. Žinote, man rodės, kad joje nelyginant maiše kaž- 
kas bėgioja, daužydamasis į kūno sienas. Geltonos alyvi- 
nių žibintuvėlių liepsnelės skleidė šiltą šviesą, nedaug 
teapšviesdamos, jie degė, sakytum, patys sau. Sadhu sė- 
dėjo nusigręžęs nugara, visiškai sustingęs, barbendamas 


!Disociacija— psichinių procesų rišlumo sutrikimas. 

čia visu delnu, čia pirštais į būgną, primenantį mažą sta- 
tinaitę. Niekas nekreipė į mane dėmesio, netgi kai didelis 
mano šešėlis šmėkštelėjo per mėnulio šviesos nubaltintą 
sieną. 

Nusprendžiau ištverti iki apeigos galo. Tačiau, apimtas 
nuobodulio, grįžau namo. Bandžiau skaityti, bet nesąmo- 
ningai klausiausi būgno barbenimo. Laukiau... Kaip ir 
visi kiti. Net nepastebėjau, kada užmigau. Jūs šypsotės, 
manote, kad, kaip ir kiekvienas europietis, aš pernelyg 
jautriai žiūriu į magiją, į visokius keistus dalykus. . . Nors 
ir labai civilizuoti esame, tylomis patys sau pripažįstame 
kažką galint egzistuoti už pojūčių ir skeptiško pažinimo 
ribų. Ne, brangusis pone Narainai, mane traukia vien tik 
smalsumas. Noriu žinoti, pamatyti, paliesti. 

— Ar nebūtų išmintingiau iš anksto nubraukti visus 
tuos dalykus, — pašiepiamai tarė jis — pasakyti sau: ne- 
sąmonė, to nėra, tai prietarai, apgavystė. 

— Betgi tai yra. Nebent nepatikėčiau savo akimis — 
šokausi aš.— Yra, bet aš tai suprantu. Čia nėra nieko ant- 
gamtiško. , , Taigi nubudau apsirengęs, prie rašomojo sta- 
lo. Valandėlę klausiausi, kol suvokiau, kad būgnas liovėsi 
dunksčiojęs. Aplinkui viešpatavo tyla, nuo kurios man 
daužėsi širdis. „Ten turėjo kas nors atsitikti“, — pagalvo- 
jau, bėgdamas prie durų. 

Naktis ėjo į pabaigą, tą aš jaučiau iš jau pažadinto oro 
kvapo, iš papūgų balsų; danguje dar blėsčiojo artimos 
žvaigždės. Staiga išvydau eiseną, žmonės ėjo be jokio 
garso. Pirmasis žengė sadhu, paskui jį buvo nešama pa- 
klodėn suvyniota mergina, toliau gūrino baltų figūrų mi- 
nia. Dangus ūmai ėmė tolti. Žvaigždės bėgo jo gilumon. 
Dienojo. 

Mergina buvo paguldyta po bananmedžiu, ji gulėjo 
atsimerkusi, drebėjo. Sadhu nutvėrė ją už plaukų, susuko 
juos kaip virvę ir užtraukė mazgą. Kažkas jam padavė 
didelę vinį ir akmenį. Jis prikalė merginos plaukus prie 
kamieno. Po kiekvieno smūgio biro rasos lašai, jie papsė- 
jo į plačius lapus, tviskėjo ore it žiežirbos. 

Staiga sadhu suriko. Iš po baltos drobulės jis išsitraukė 
kalaviją, riaumodamas apsuko ratu apie galvą. Atrodė, 
kad jis įdrėskė dangų, ir ištryško šviesa. Mergina įsiręžė, 


186 


jis kirto, net sušvilpė, nurėždamas jai kasą. Plačiai išsi-‏ و 
liejo balta aušra.‏ 

Minia suurduliavo, žmonės lenkėsi burtininkui, šaukė 
ir garsiai juokėsi. Kone šokio ritmu vėl sudundėjo būg- 
nelis. Mergina gulėjo nualpusi. Artimieji ją pakėlė ir nu- 
nešė namo. Minia pamažu skirstėsi. Ant medžio kamieno, 
tarp sodrių lapų stiebų, tarsi juodas gumbas kabojo su- 
veltas plaukų kamuolys ir žvilgėjo varinė vinis. 

Ar jūs patikėsit, kad po pusiaudienio mergina jau 
vaikščiojo rami, atgavusi pusiausvyrą,— ligą tarsi ranka 
nuėmė... O medis nudžiūvo, demonas, kuris buvo įsibro- 
vęs į merginos kūną, išsigandęs jį apsupusios besimel- 
džiančios minios ir grėsmės netekti savo prieglobsčio, pa- 
bėgo per plaukus į medį. Kalavijo smūgis atkirto jam ke- 
lią atgal. Bent taip man aiškino virėjas. O medis nukorė 
plačius lapus kaip gedulo vėliavas ir per parą nugelto. 

— Ir kaip jūs tai paaiškinsite? — jis sustabdė mane, 
uždėjęs pirštų galus ant pečių. 

— Paprastai, Visa tai žinoma iš aprašymų, — velnio ap- 
sėstas Žmogus, egzorcizmai. .. 

— Jeigu tai moksliniai terminai. ..— Jis nusijuokė. 

— Dar nebaigiau. Mano manymu, mergina yra isterikė, 
ji nesąmoningai siekė atkreipti į save žmonių dėmesį, 
iš Cia ir visas tas asmenybės susidvejinimas. Mes taikome 
elektros šokus, plauname smegenis insulinu, o sadhu pa- 
naudojo kalaviją. Būgno ritmu, nakties apeigomis jis pri- 
vedė merginą prie didžiausios įtampos, ji iš tikrųjų ėmė 
bijoti, kalavijo žvilgesį sutiko kaip mirtį. Mano manymu, 
sadhu priemonės buvo subtilesnės, jis taikė psichoterapi- 
ją, o mes šiurkščiai prievartaujame organizmą vaistais. 

— Labai gražiai tamsta tai aiškini, — susimąstė Narai- 
nas, vesdamas mane atgal, kur švietė lempos ir linksmi- 
nosi svečiai, — tačiau šis klausimas kur kas sudėtingesnis 
ir nedaug teturi bendra su psichinėmis ligomis... Tuoj 
jums tai įrodysiu. Kaip tik per mano rankas perėjo šešių 
moterų teismo bylos; jos buvo kaltinamos magija, užsi- 
baigusia žmogžudyste. 

Įsivaizduokite nedidelį, švarutėlį kaimą Malabaro pa- 
krantėje, palinkusias kokoso palmes, baltą paplūdimio 
smėlį, skalaujamą putotų bangų... Moterys neša ant gal- 


187 


vų pintines su kopra, juokiasi, pokštauja... Vyrai mezga 
tinklus. Saulės atšvaitai ribuliuoja virš akiračio.. Tikra 
idilija. Stulbina tai, kad visa įvyko būtent čia. Švelnaus 
rojaus peizažo fone tamstą priblokš byla, apie kurią pa- 
pasakosiu. 

Cituoju pagal tardymo protokolus. 

Žvejys Badžja Živija, vyras pačiame stiprume, liko 
našlys. Pagal paprotį jis vedė antrą žmoną, kone jo duk- 
ters vienmetę. Pamotė, dviem metais vyresnė už podukrą, 
tapo jos drauge ir paslapčių patikėtine. Dažnai Badžjos 
Živijos namus aplankydavo uošvė su seserim, kurios 
visada būdavo svetingai priimamos. Žmonės kuždėjosi, 
kad uošvei tarnaują demonai, kad ji nusimananti apie 
gydymą, užkalbėjimą ir burtus. Buvo kalbama: „Geriau 
pasitraukti jai iš kelio, negu ją sutikti. Geriau jai nusi- 
lenkti, kad tik nepažvelgtų tau giliai į akis, kur siela 
gyvena." 

Kartą žvejys išėjo į turgų. Žmonės matė jį žingsniuo- 
jantį takeliu per palmių gojelį. Jis nešėsi žuvį, pasak 
liudininkų, didelę, suvyniotą į lapus ir parištą virve. 
Turėjo peilį ir bambuko lazdą. Šios smulkmenos yra 
svarbios, nes leidžia konstatuoti, kad jis galėjo gintis 
užpuolimo atveju. Miestelis, kur būna turgūs, plyti ant 
laivuojamos ir gana judrios upės kranto. 

Badžja Živija iki miestelio nenusigavo, niekas turguje 
jo nematė. Pradingo. Stulbina vienas dalykas, kad nei 
žmona, nei duktė dėl jo nesusirūpino. Kaimynų klausi- 
nėjamos, jos atsakė, kad jis tikriausiai užsiverbavęs 
į laivą ir plukdysiąs koprą. 

Tačiau po kelių dienų pradėta kuždėti, kad žvejys 
nužudytas. Policininkas surašė parodymus, Prokuroras 
įsakė suimti šešias moteris, jų tarpe keturiolikametę din- 
gusiojo dukterį, jo žmoną ir uošvę. Moterys atsisakė 
duoti parodymus, tvirtindamos nieko nežinančios. 

Jaunas žvejys, Badžjos Živijos bičiulis, po priesaikos 
pareiškė: „Mačiau jj prieš vidurnaktį išeinant iš trobos. 
Buvo pilnatis, šviesu, kaip dieną. Nubudau, nes šunys 
pradėjo staugti. Gausybė jų subėgo prie mano kaimyno 
namo, tarsi būtų nujautę mirtį. 

Jis buvo ne vienas: su juo ėjo žmona ir uošvė, o jiems 
įkandin — dar keturios senos moterys, kurias taip pat pa- 
žinau. Badžja Živija buvo užsimerkęs ir dūsavo, lyg jam 
kas bloga būtų prisisapnavę. Ėjo jis smulkiais žingsniais, 
pakėlęs veidą į mėnulį." 

„Ar liudininkas mano, kad jis ėjo prieš savo valią?" — 
paklausė teisėjas. 

„Taip. Esu tikras. Jis dejavo ir spyrėsi kas žingsnis, 
© kartkartėmis kraipė galvą, lyg ko nesuprasdamas.“ 

„Ar jis buvo surištas?“ 

„Ne. Tačiau ėjo ne savo valia. Miegojo. Ant kaklo 
jam buvo užnertos suvertų gėlių girliandos, ir taip jį tos 
moterys vedė.“ 

„Kaip galima vesti žmogų UZ siūlo, ant kurio suvertos 
gėlės?" 

„Jos davė jam gerti žolių. Jos jį apsvaigino ir padarė 
bevalį.“ 

„Kas buvo toliau?“ 

„Visas kaimas miegojo, nors ir staugė šunys. Aš labai 
bijojau, bet buvo smalsu, ką jos darys mano bičiuliui, 
Išsprukau iš namų ir sėlinau paskui juos. 

Prie eitynių prisijungė šunys ir didelės kiaulės.“ 

Akies mirksniu išvydau tą sceną, žalzganą mėnulio 
šviesą, šiltą smėlį, suraikytą palmių šešėlių ir kriuksin- 
čius meitėlius, juodus, pampsančiais pilvais ir pasišiaušu- 
siais, ilgais, retais šeriais... 

„Jie pasuko į paupį, į džiungles. Bėgau nuo medžio prie 
medžio, pasislėpęs už kamieno, žiūrėjau, kas bus toliau. 

Moterys nusiplėšė drabužius ir, apsižergusios meitėlius, 
nuogos jojo laukymėn. Meitėliai kvykė ir mėgino jas nu- 
mesti, bet jos tvirtai laikėsi už ausų. 

Laukymėje senė atsiklaupė ir kerais įkūrė ugnį. Lieps- 
na šovė aukštai į viršų, mainydamasi visokiom spalvom. 
Tada Badžja Živija tartum pabudo, ėmė šaukti ir blašky- 
tis, tačiau jos apipuolė jį iš visų pusių, surišo ir paguldė 
prie laužo. Moterys raganavo ties juo, paskui Harku, uoš- 
vė, padavė peilį jo dukrai. Mergaitė, paakinta senų mo- 
terų šūksmų, perskrodė tėvui krūtinę ir akimirksniu išplė- 
šė širdį. Mačiau ją, iškeltą ant delno, —ji buvo visai juoda. 

Moterys lingavo ir murmėjo užkeikimus, o mergaitė 
kepė širdį, paskui ją suvalgė. Tada visos puolė prie la- 
vono. Piaustė jį peiliais, kepė ir puotavo. Kartu su jomis 
brovėsi prie laužo šunys ir kiaulės, kuriems tos raganos 
mėtė atliekas. Bijojau baisiausiai, net suvariau dantis 
į medžio žievę, kad neimčiau staugti. O jos šoko ir šaukė 
dvasias, voliojosi ant žolės, vaitodamos iš malonumo. 

Jos linksminosi su demonais. Tada aš pabėgau.“ 

Kaip įrodymai, ant teisėjo stalo gulėjo netoli laukymės 
surasta kaukolė be apatinio žandikaulio ir pusiau ap- 
graužtas blauzdikaulis. 


Tardymo metu viena moteris pasismaugė, o dvi — din- 
gusiojo žmona ir duktė — prisipažino kaltos. Nusikaltimo 
motyvai? Mums sunku tai suvokti... Norint pajungti sau 
tamsiąsias jėgas, reikia atsiriboti nuo natūralios pasaulio 
tvarkos, paneigti ją... Tėvažudystė — būtent toks nusi- 
kaltimas. 


Demonas suteikia nusikaltėlei savo jėgą, leidžia kenkti 
žmonėms. Nužudytojo duktė tampa išmaninga burtininke, 
visas kaimas prieš ją dreba. Žmonės slapčia eina pas ją, 
prašydami, kad ji siųstų ligas jų priešams, užleistų skė- 
rius ir kirminus ant jų laukų, kad nedraugus padarytų 
bevaisiais, arba kad jų žmonų įsčiose vaisius supūtų... 
ak, žmonių pyktis diktuoja įvairiausius keršto variantus. 
Jie krauna ant jos slenksčio dovanas, kviečia į vestuves 
ir laidotuves, ji spėja ateitį ir seka, įteikdama nuodus, 
kad jos pranašystės išsipildytų. Ji — pirmasis asmuo kai- 
me, jos rankose despotiška, nors neoficiali valdžia. Jos 
kuždesys kelia daugiau baimės, negu griaustinis. Jos pra- 
šymas — tai įsakymas, kurio niekas neatšauks. 


— Koks buvo nuosprendis? — nekantriai klausiau aš.— 
Mirties bausmė? 

— Ne. Jas išteisino. 

— Kaip tai? Juk anos dvi prisipažino kaltos. 

— Na ir kas? Prisipažinimas dar nėra kaltės įrodymas. 
Jis gali būti išgautas prievarta, gali būti naudingas teis- 
mui arba kaltinamiesiems. Taip taip, pagalvokite: kalti- 
namoji gauna penkerius, na, tegu net dešimt metų. Paskui 
grįžta su tikros burtininkės aureole. Suprantate? Jai ap- 

simoka prisipažinti, teismas, ją bausdamas, tartum patvir- 
tina jos praktiką, išdavęs magijos diplomą. 

— O kaukolė? O pusiau apgraužtas blauzdikaulis? 

— Iš šių palaikų nepavyko nustatyti, kad tai yra din- 
gusiojo kūno dalys. Netgi nebuvo atpažinta, kad tai vyro 
kaukolė. Čia galėjo būti nesudegę palaikai, likę po laido- 
tuvių, apgraužti laukinių žvėrių arba net kaimo šunų ir 
kiaulių... 

— Betgi, po galais, dar yra liudininkas, nužudytojo bi- 
Čiulis? ۱ 

— Taip. Tačiau, jeigu teisėjas pripažintų, kad jo paro- 
dymai įtikėtini, turėtų patikėti ir jotynėmis ant. meitėlių, 
ir iš prasivėrusios žemės magiškai išskelta ugnimi, ir orgi- 
ja su demonais — visa ta prietaringos baimės ir neapy- 
kantos atmosfera. Pasirodė, kad kaimynas siekė žvejo 
žmonos palankumo ir buvo atstumtas, taigi, parodymus 
galėjo duoti paprasčiausiai iš keršto. Teismas pripažino 
žvejį dingusiu ir pareikalavo toliau tirti bylą. Stigo daik- 
tinių įrodymų kitokiam nuosprendžiui. 

— Ar jūs manote, kad jos iš tiesų tai padarė? 

— Taip. Tačiau negalima teisti, remiantis vien įsitiki- 
nimu. Jau geriau paleisti kaltąjį. Priešingu atveju labai 
lengva ranka galėtum nubausti nekaltą. 

— Pietuose visai kitokie papročiai, jūs tikriausiai su- 
siduriate su daugeliu paslaptingų bylų. 

— O taip, aš užsirašinėju tuos keistus papročius, — jis 
šyptelėjo, — pavyzdžiui, saulei nusileidus, jokia nėščia 
moteris neišeis už slenksčio, nes burtininkės galėtų atimti 
iš jos vaiką. Kaip jos tai daro? Apduoda žolėmis, o pas- 
kui lankstaus bambuko kabliuku iškrapšto vaisių. Trim 
piūviais išrėžia trikampį žaliame kokoso riešute, dar ka- 
bančiame ant palmės, ir pro skylę įmeta vaisių į riešutą, 
paskui uždengia išpiautu gabalu, o šis vėl prigyja. Šitose 
palmės įsčiose gemalas auga ir, išimtas iš nuskinto riešu- 
to, tampa mažu pikčiurna nykštuku, kurį burtininkės ver- 
čia joms patarnauti: girdyti žmones „meilės gėrimu“ arba 
lašinti nuodus miegantiems į burną. 

— Juk tai pasakos, — pasipiktinau aš. 

— Taip. Laimė, čia jau pasakos. O vis dėlto žmonės 
man rodė moterų, iš kurių raganos buvo pavogusios vai- 

sių. Jos vaikščiojo pilvotos, o gimdant tik vanduo joms 
ištekėjo. Vaiko nebuvo. 

— Isterinis nėštumas. 

— Gal būt. Šiaip ar taip, moteris, laukianti vaiko, nak- 
tį neišeis iš namų ir nepriims jokio gėrimo iš nepažįsta- 
mų rankų. Papročiai draudžia. Šio nerašyto įstatymo 
beatodairiškai laikomasi. O už to visada kažkas slepiasi, 
kokie nors piktavališki veiksmai. 

— Mes esame paveldėję iš protėvių nesąmoningą bai- 
mę, apsidraudžiame nuo nežinomų kerų. Juk civilizuoti 
europiečiai taip pat stuksena į nedažytą medį, džiaugiasi 
radę pasagą, tiki laimingais skaičiais. .. 

— Tačiau byloje, kurią jums papasakojau, buvo kaž- 
kas daugiau, ten mėginta primesti valdžią, įvaryti kaimui 
baimės. Čia pavojinga pagunda! Jeigu tos moterys nepa- 
darė joms inkriminuoto nusikaltimo, bet laisvu noru prisi- 
pažino nusikaltusios, vadinasi, prisiėmė jo naštą, norėda- 
mos tapti pirmosiomis asmenybėmis kaime, įgyti pikta- 
darfų autoritetą. 
= — Tik pagalvokite, kad tai vyko ne prieš šimtmečius, 
0 prieš mėnesį, 1958 metais, už šimto kilometrų nuo ato- 
minio reaktoriaus, kuris nužymi žmonijos ateitį, įduoda- 
mas į jos rankas tokias galingas jėgas, kokių nė nesap- 
navo pasakų burtininkės. 

Jis nuėjo, švysčiodamas nuoga koja iš po lengvo dočio. 

Priėmimas pasibaigė. Ambasadorius ir patarėjai stovėjo 
ant slenksčio, nutaisę šypsenas, ir spaudė svečiams ran- 
kas. Į lempas garsiai daužėsi žiogai. 

— Na štai ir po priėmimo,— lengvai atsiduso sekreto- 
. Tius.— Ar labai nuobodžiavai su tuo ۵۴ Š 

— Ką tu! Aš nepaprastai patenkintas tuo pokalbiu. 

— Negi jis pasakė tau ką įdomaus? Narainas visai ne- 
sidomi politika. 

— Čia.mano laimė. Mudu kalbėjomės apie burtininkes 
ir valdžią. Na, labanakt... 

Nuėjau į sodo gilumą, link atdarų vartų. Fontanas jau 
nebešnarėjo, šviesos geso. Užtat cikados koncertavo me- 
džių vainikuose. Atsigrįžau. 

Sekretorius stovėjo lempos šviesoje ir įtariai sekė ma- 
ne akimis. 


PRAKEIKTA BRANGENYBĖ 


Nemėgau šito snobiško viešbučio. Vienaaukštis, ilgas 
pastatas su virtine spalvotų verandų, apraizgytų žydin- 
čiomis lianomis. Nendriniuose krėsluose čia sėdėdavo ži- 
laplaukės senutės, apsirengusios kaip „„Pančo“ karikatū- 
rose, ir megzdavo. Kruopščiai suvytų vilnonių siūlų ka- 
muoliai pūpsodavo virviniuose krepšiuose. Jos skaitydavo 
romanus arba šūkčiodavo mergyčių balsais, reikalauda- 
mos dvigubo viskio su ledu, nes maukdavo kaip kara- 
lienės dragūnai. Be jokios minties, su nuostaba jos žiūrė- 
davo į nėrinių pardavėjus, gyvačių kerėtojus, dėliojan- 
čius plokščias pintines su kobromis ar apsijuosusius storu 
kaip šlaunis keturių metrų ilgio pitonu, į fokusininkus, 
kurie rodė pokštus su kanarėlėmis !; barzdoti būrėjai sė- 
dėdavo sustingę pačioje saulėkaitoje, ramūs, kad ateis 
ir jų eilė. Senutės, pamojusios ranka, kviesdavosi galan- 
tiškus juvelyrinių parduotuvių tarpininkus. Pasilenkę prie 
senųjų damų ausų, kone kutendami jas išpomaduotais 
ūsais, jie liaupsindavo grubiai nušlifuotus akmenis, put- 
niomis, iškvėpintomis rankomis kišdavo vizitines korte- 
les su prašmatniais auksu rašytais adresais. 

O švarutėlės, pasitikinčios savimi senutės, pasidėdavo 
korteles, linktelėjusios galvą, atsisveikindavo su šitais 
juokdariais, vėl imdavosi knygų bei rankdarbių, skamb- 
čiodavo žiedais į viskio stiklus ir saldžiai svajodavo. Jos 
ne itin domėjosi senovės paminklais, paprasčiausiai, tu- 
rėjo pinigų ir pakankamai energijos keliauti, tad ir tran- 


! Tai išties kantrios dresūros stebuklai. Fokusininkas paberia grū- 
delius ir kreipiasi į paukštelį, leisdamas jam sulesti tiek grūdelių, 
kiek pageidauja žiūrovas. Jis garsiai sušunka skaičių ir paleidžia 
kanarėlę nuo piršto. Ne kartą įdėmiai stebėjome ją, skaičiuodami 
kiekvieną snapelio bakstelėjimą. Paukštelis sulesdavo tiek grūdelių, 
kiek jam būdavo leista, trumpiau tariant, susidarydavo įspūdis, kad 
jis moka skaičiuoti iki dešimties. Autoriaus pastaba. 

kėsi po pasaulį, Gal būt, draugių ratelyje gurkšnodamos 
arbatą, norėjo pasigirti: „Indija? Žinau, žinau, blogai tai- 
so avieną... Agra? Buvau ten. Privertė mane kaip laukinę 
eiti į jų šventyklą basomis.“ 

Šiuo metu nėra pasaulyje tokio užkampio, kur nebūtų 
nusidanginusios senos, vienišos amerikietės ir anglės. 


Pastačiau mašiną, ir berniukai raudonais tiurbanais 
ėmėsi plauti dulkes. Jie gavo progą pažaisti: laistėsi van- 
deniu iš guminės žarnos, klykavo, lyjant vaivoriniam lie- 
tui. Netrukau įsitikinti, kad baras taip pat okupuotas pa- 
gyvenusių damų. Jos garsiai čiauškėjo, dalinosi pastabo- 
mis apie mano bičiulę indę, gręžiojosi ant aukštų kėdučių 
ir įkyriai į ją spoksojo. 

O Lakšmi buvo graži ir išdidi. Juodus kaip varno spar- 
nas plaukus buvo susipynusi į storą kasą. Tamsiai žalias 
saris gaubė jos klubus, ankšta vyšnių spalvos palaidinu- 
kė ryškino pilną krūtinę. Ant siaurų riešų, ant liaunų 
kulkšnų švelniai skimbčiojo auksiniai apyrankių žiedai. 
Ant kairiosios rankos piršto ji buvo užsimovusi vieną 
žiedą su dideliu rubinu. ۱ 

Labiausiai mėgau jos akis, didžiules, pieniško šokolado 
spalvos, ir tokias pat saldžias. Vokus ji dažėsi tamsiai 
žydra spalva, o blakstienos buvo ilgos ir riestos, ir tatai 
teikė jai miegūsto nuovargio išraišką. 

Kaip indė, ji buvo nepaprastai savarankiška, narsi, ma- 
tyt, paveldėjo tuos bruožus iš motinos airės. Nors pati 
niekada nebuvo išvažiavusi iš Indijos, daug žinojo apie 
pasaulį, daug skaitė, o tai čia gana retas reiškinys. 

Išgėrėme ,„Koka-kolos“ su ledu ir citrina ir, lydimi senų 
damų skeptiškų žvilgsnių, išėjome į verandą. 

— Patikai joms,—su pašaipa tarė ji—Jeigų ne aš, 
būtų apgulusios tave, verste privertusios bendrauti, pasa- 
koti, šypsotis. Ak, aš tave pažįstu, tu nemoki atsisakyti. 
Tos senstelėjusios damos baisesnės už tigrus. 

Galiu pagalvoti, kad pavyduliauji.‏ سب 

— Dar ne. Bet geriau dinkime joms iš akių. Aš prie- 
taringa. Juk dabar kelionių biurai atstoja joms iš mados 
išėjusią šluotą. 
= — Lakšmi, na ir įsiutino jos tave... 

— Nes man per akis žioplių. Juk iš jų veidų, sudžiū- 
vusių kaip kempinės, matyti, apie ką jos be paliovos gal- 
voja. Bėkim iš čia... 

— Ar verta? — marksčiausi nuo šviesos.— Už pusva- 
landžio — pietų metas. 

— Pavalgysime paskiausiai, kai ištuštės salė. Dabar 
bėkim. 

Vos nulipome verandos laiptais, mums priešais pasi- 
pylė tarpininkai ir agentai. Jie tarškėjo angliškai ir 
hindi kalba, siūlė paslaugas, bruko vizitines korteles ir 
lapelius. Lakšmi ėmė juos, maloniai šypsodamasi. 

— Jeigu sugundysiu tave nupirkti kokią brangenybę, 
jie mokės man komisinius, — pasakė mergina, kai jau iš- 
važiavome už vartų, praskirdami minią prekiautojų, fo- 
kusininkų su spalvingai aprėdytomis beždžionėlėmis ir 
fakyrų, kurie laikė iškėlę virš galvų besirangančias gy- 
vates... 

— Ir žadi tai padaryti? 

— Ne. Nes dar pasiūlė: jeigu norėčiau tavo dovanotą 
brangenybę vėl parduoti jiems, sumokės man du trečda- 
lius kainos. Kitaip tariant, tie akmenys nedaug teverti. 

— Kur mes važiuojame? 

— Prie Akbaro kapo, ten dabar nieko nebus. 

Mane stebino jos nuoširdumas. Lakšmi turėjo dvigubai 
smarkiau priešintis savo moteriškai prigimčiai: juk ji 
buvo dar ir indė. Šioje šalyje, kur viešpatauja prietarai, 
maldos ir asketizmas, kiekvienas, kas tik gali, atidėjęs 
dalį uždarbio, perka sidabrą, auksą, brangakmenius. Nie- 
kas netiki jokiomis knygutėmis, vertybiniais popieriais — 
visam tam paslaptingam apyvarton paleistų pinigų daugi- 
nimuisi, kuris kartą per metus pasireiškia įrašomų pro- 
centų pavidalu. Ne, jie nori turėti savo lobius. prie savęs, 
visus papuošalus karia ant žmonų. Pusės kilogramo apy- 
rankės kniedijamos karštu būdu. Žmona tampa turto 
sargu.! 


۱ Žinoma, čia nekalbama apie stambius kapitalistus, kurie bijo ne 
tiek turto socializacijos, numatytos Neru kalbose, kiek revoliu- 
cinio TSRS ir kitų socialistinių šalių pavyzdžio. Dėl viso pikto 
jie deda pelną į Anglijos, Amerikos ir Australijos bankus. Į užsienio 
šalis nutekėjo tiek daug kapitalo, kad valdžiai teko griebtis itin 
griežtų įstatymų, radikaliai apribojančių transfero galimybes. Auto- 
riaus pastaba. 

Prireikus pinigų, eidavo pas auksakalį, kuris perpiau- 
davo žiedus, pasverdavo ir išmokėdavo jų vertę bank- 
notais. 

Šis nepasitikėjimas vertybiniais popieriais, knygelėmis, 
obligacijomis ir buvo įvairių valstybinių vidaus paskolų 
nesėkmės priežastis. 

Indija, didžiausio tezauravimo 1 šalis, slepianti daugelio 
šeimų rankose tikrus sezamus, galėjo tikėtis tik išorinės 
pagalbos, prašyti Jungtinių Valstijų ir Tarybų Sąjungos 
investicijų, o pati nepajėgė išjudinti savo galingų iš- 
teklių. 

Būtent todėl kartais aptikdavau laikraščiuose praneši- 
mų apie sugautus aukso kontrabandininkus, apie ištisas 
gaujas, netgi apie įsipainiojusius į tuos reikalus diploma- 
tus, kurie gabendavo iš Pakistano brangenybes automo- 
biliais su neliečiamybe užtikrinančia lentele „C. D.“ 

Nenaudojami lobiai auga iki šios dienos. Auksas smel- 
kiasi į Indiją, nepasotindamas pažadinto godumo. Netgi 
neturtingiausias žmogus atsisakys ryžių saujos, bet nu- 
pirks sidabrinę grandinėlę, kuria apvynios žmonos kaklą. 
Moterys nešioja ne tik kaklo papuošalus, apyrankes ant 
rankų ir kojų, žiedus su didžiuliais brangakmeniais ant 
visų dvidešimt pirštų, bet ir auskarus, dažnai sujungtus 
grandinėle su žiedu nosyje, gausybę kulonų, auksinių 
plokštelių, barškučių... Didelis lotoso žiedas svyra joms 
nuo nosies, dengdamas lūpas, o šnervėje kaip žiežirba 
tviska auksu aptaisytas rubinas ar deimantas. Esu matęs 
netgi brangenybių, įstatytų į bambą. Na, na, tik nepa- 
galvokite... Kokiomis aplinkybėmis? Gatvėje. Saris den- 
gia klubus ir krūtis, liemuo lieka nuogas, atviras praeivių 
žvilgsniams. 

Indės labai mėgsta brangenybes, tačiau jos gerai žino, 
kad kiekvieną jų galima iškeisti į ryžius, išmaitinti šeimą 
sunkiu sausros, skėrių antplūdžio ar nederliaus metu... 

Brangenybėmis mokamas kraitis, brangenybės palieka- 
mos kaip užstatas skolintojui. Brangenybėmis buvo sve- 
riamas Agos Chano?’ kūnas, pusė tų lobių ėjo į jo dvaro 


!Tezauravimas— aukso kaip lobio kaupimas. Paprastai šis 
žodis vartojamas, kalbant apie privatų aukso kaupimą. 

2 Aga Chanas III (1877—1957) — indų radža, nuo 1885 me- 
tų musulmoniškos izmaelitų sektos dvasios vadas. 

iždą, pusė — vargšams. Tačiau dažnai lobį visiems lai- 
kams prarydavo žemė, staiga mirus šeimos galvai, vienin- 
teliam asmeniui, žinančiam, kur užkastas auksas. Čia ne- 
buvo pasitikima bankų seifais, brangenybės turėjo būti 
paslėptos namuose, džiuginti akį, ausį ir jas glamonėjan- 
čią ranką. , 

— Pas mus iškasama smaragdų, rubinų, aukso ir dei- 
mantų,— pasakė Lakšmi.— O ar pas jus yra kokių brang- 
akmenių? 

Jau norėjau sakyti ne, bet prisiminiau, kokį džiaugsmą 
sukėlė mano dovana, gintaro vėrinys. 

— O taip, turime stebuklingą akmenį, kuris neša lai- 
me... 

Pastebėjau, kaip sužvilgo jos akys, jose buvo smalsu- 
mas ir nerimas. 

— Ar jis gali būti geras ir mums? 

— Be abejo. Tai saulės dovana, dievo, kurį kasdien 
sveikinate maldomis. 

Privažiavau prie apsauginių kapo vartų. Pavėsyje,. ant 
akmeninių plokščių, pasidėję kumščius po smilkiniais, 
miegojo keli pusnuogiai vadovai. , 

Rodos, visas pasaulis apmirė vidurdienio kaitroje. Tarp 
pilkų akmenų styrojo sudžiūvusi žolė, tuščiuose basei- 
nuose šmurkščiojo driežai. Keturaukštį kapą su gausybe 
bokštų, balkonėlių, kolonėlių, stačių perėjimų. buvo nu- 
tūpusios beždžionės, — jos atrodė kaip skulptūrinis frizas. 
Kaitros iškamuotos, spraudėsi į langų nišas, gaudydamos 
pražiotais nasrais silpną vėsos dvelkimą iš pastato vidaus. 

Mūsų žingsniai dusliai aidėjo. Iš tamsaus koridoriaus 
išniro barzdotas senis ir monotonišku profesionalo balsu 
ėmė dėstyti karališkojo mauzoliejaus istoriją. 

Tai buvo antpuolių, įsibrovimų ir plėšikavimų istorija. 
Lyg numatydami, kad jų ramybė gali būti trikdoma net 
po mirties, karaliai viršutinėje navoje statydavo tuščius 
sarkofagus, o palaikai buvo laidojami giliai, požemyje, 
po inkrustuoto marmuro blokais. 

Siauras koridorius stačiai leidosi į tamsą. Vadovas 
liepė mums nusiauti. Jaučiau po kojomis šaltus akmenis, 
nušlifuotus daugelio kartų, kurios ėjo čia atiduoti pagar- 
bos didžiajam valdovui. 

— Dėmesio, marmurinės staktos žemos,— perspėjo se- 
nis,— čia kiekvienas įeidamas turi nulenkti galvą, pa- 
gerbti mirusius. 

Rūsyje švietė alyvos lempelė su trim dagčiais, kvepėjo 
suodžiais ir suvytusiais rožių vainiklapiais, kurių saujas 
keliaujantys maldininkai barstė ant žvilgančios, tarsi 
vandeniu aplietos marmurinės sarkofago plokštės. 

— Auksines grotas, uždarančias angą, išplėšė anglų 
kareiviai, brangakmeniai jau anksčiau buvo išlupti,— 
murmėjo žilabarzdis senis.— Užtat šita iš vario iškalta 
lempa yra lordo Kerzono dovana, o išsiuvinėtą ir perliu- 
kais papuoštą užtiesalą, kuriuo uždengiame marmurą, 
gavome iš paskutiniojo Indijos vicekaraliaus... 

— Apsimokėjo,— sušnibždėjau,— geri mainai. 

— Čia, plokštės vidury,— jis pašvietė, kaulėta ranka 
vedžiodamas mūsų pirštus,— šitoje duobutėje buvo di- 
džiausias pasaulio deimantas, vadinamas „Šviesos kalnu“, 
„legendinis Kohinoras... Kadaise priešais įėjimą buvo sta- 
tomi poliruoto sidabro veidrodžiai, ir, kai į koridoriaus 
tamsą krisdavo saulės atšvaitai, vienas, ilgiausias, spin- 
dulys net čia prasismelkdavo, ir antkapio plokštėje glū- 
dintis deimantas imdavo ۰ 

Liepsna apšvietė rusvą veidą su kumpa lyg vanago 
nosimi, lubose lūžo didctis tiurbanuotas šešėlis. Senis, iš- 
tieses ranką, dėstė mums užkariautojų taip geidžiamos 
brangenybės istoriją. 

Aidas neaiškiai kartojo jo balsą. Lakšmi stovėjo, prisi- 
glaudusi prie manęs, pro ploną šilką jutau šiltą, liauną 
jos kūną. 

— Deimantas buvo atrastas penkioliktame amžiuje. 
Darbininkas, kuris išlupo jį iš uolos, iškart suprato apti- 
kes lobį. Akmuo buvo nuostabiai vaiskus ir toks didelis, 
kad vos tilpo delne. Žmogus nusprendė jį paslėpti, o pas- 
kui išnešti iš kasyklos. .. Darbininkai ten triūsdavo nuogi, 
žemi koridoriai buvo panašūs į kurmio landas. Prie išėji- 
mo sargybiniai kratydavo kalnakasius: taršydavo jiems 
plaukus, ieškodavo burnoje, netgi kaišiodavo pirštus 
į žaizdas. Mat, pasitaikydavo, kad darbininkai persipiau- 
davo raumenis ir įsprausdavo į žaizdą surastus deimantus. 

Darbininkas užkasė deimantą ir ėmė svarstyti, kaip ne- 
mačiom išnešus radinį iš kasyklos teritorijos. Vagystė 
būdavo baudžiama kankinimais ir mirtimi. Sargybinius, 
sugavusius deimantų vagį, specialiai apdovanodavo. Gol- 
kondos kasyklos buvo piktai garbstomos. 

Indas prisiminė ištikimą šunį, kuris kasdien lydėdavo 
jį į darbą ir snausdavo ant nuošliaužos, laukdamas jo 
grįžtant. Jis slapčia atsiviliojo šunį į kasyklą, įgrūdo jam 
į snukį surastą akmenį ir privertė praryti. Šuo, apimtas 
išgąsčio, parbėgo namo. 

Grįžęs iš kasyklos, darbininkas užmušė šunį ir iš jo 
skilvio išėmė brangenybę. Jis ilgai grožėjosi deimantu. 
Tokio nuostabaus akmens dar nebuvo matęs. Nusprendė 
jį parduoti. Jautėsi jau turtuolis esąs. Jokia slėptuvė 
neatrodė jam pakankamai saugi. Čia buvo tikras lobis. 

Jis kasdien kilnojo deimantą į kitą vietą, užkasdavo ir 
vėl išimdavo, norėdamas juo pasigėrėti. Vargšas nebe- 
galėjo miegoti naktimis, buvo beišeinąs iš proto. Vieną 
dieną žmona užklupo jį besigrožintį deimantu, Jis liepė 
jai tylėti ir išsipasakojo savo planus. Tačiau ji pasigyrė 
kaimynei. Taip žinia apie brangakmenį pasiekė kasyklos 
sargybinius. 

Nakčia jie įpuolė į trobą, tačiau darbininkas, kuris kaip 
tik užkasinėjo po medžiu brangenybę, spėjo pasprukti. 
Sargybiniai sučiupo tik žmoną ir vaikus, ėmė juos kan- 
kinti, versdami motiną išduoti paslaptį. Tuo pat metu 
pradėta vytis pabėgėlį. Pėdsakai vedė į džiungles, Po dvie- 
jų dienų buvo aptikti tigro sudraskyti palaikai. Užrištame 
skudurėlyje sargybiniai užčiuopė deimantą. 

„Taip, atpažįstu, čia mano vyro dotis! — sušuko mote- 
ris. Ir, supratusi, kad jo neteko, pažvelgusi į krauju srū- 
vančias vaikų nugaras, prakeikė deimantą.— Tegu kiek- 
vienam, kam jis priklausys, neša ašaras, skausmą ir mirtį, 
kaip kad man atnešė." 

Kada Didysis Mogolas Babaras Liūtas 1526 metais užka- 
riavo Indiją ir tarp gausybės brangenybių jam buvo pa- 
rodytas Kohinoras, jis sužavėtas sušuko: „Šis deimantas 
vertas pusės pasaulio!“ 

Tačiau jis neilgai juo tesidžiaugė, nes mirė po ketverių 
metų, suspaudęs delnuose deimantą, tarsi jo spindesiu 
būtų norėjęs sušildyti stingstančius pirštus. 

Humajunas, jo paveldėtojas, užsimušė, nukritęs nuo 
laiptų. Deimantą jis buvo pasikabinęs ant kaklo. 

Akbaras, šaunusis karžygys, liepė uždaryti prakeiktąją 
brangenybę iždan. Neturime jokių žinių, ar akmuo jam 
kenkė, tik viena yra tikra, kad jis sužvilgo ant jo sarko- 
fago dangčio, — rimtai pasakojo senis, — ir, tik valdant jo 
anūkui Mohamedui Šachui, deimantas vėl pasirodė, kel- 
damas viso dvaro nuostabą. 

1739- metais, susigundęs pasakiškais Indijos turtais, pa- 
traukė į Delį persų karvedys Nadiras Šachas. Tai buvo 
beveik draugiškas vizitas, tačiau paremtas galingos ar- 
mijos. Ji turėjo sustiprinti Mohamedo Šacho sostą, nu- 
ramdyti maištaujančius radžas mainais už pusę iždo. 

Mohamedas Šachas, žinodamas garbingojo sąjunginin- 
ko ir svečio godumą, paslepia daug brangenybių, žinoma, 
ir savo numylėtąjį Kohinorą. O kad Nadirui Šachui būtų 
maloniau svečiuotis, dovanoja jam vieną iš savo sugy- 
ventinių, žavią kunigaikštytę. Šioji lovoje išduoda savo 
meilužiui, kad Mohamedas Šachas nesiskiria su brange- 
nybe ir nešiojasi ją paslėptą tiurbano klostėse. 

Puotos metu svečias dovanoja šeimininkui savo karü- 
ną, auksinį tiurbano lanką. Mohamedas Šachas, pažvelgęs 
į sargybinius su apnuogintais kalavijais, persų karius, iš- 
blyškęs, virpančiomis rankomis nusiima savo tiurbaną ir 
atiduoda Nadirui Šachui. 

Šacho meilužė puoselėja klastingą planą: ji ketina mei- 
lės naktį pavogti brangenybę ir tokiu būdu susigrąžinti 
prarastą buvusiojo viešpaties Mohamedo Šacho palanku- 
mą. Tačiau klasta nenusiseka. „Išdavei savo valdovą, ry- 
toj gali ir mane išduoti“, — sako Nadiras Šachas ir liepia 
ją pasmaugti. 

Palikdamas Delį, jis pasiima iš iždo brangenybes, kurių 
vertė šiandien prilygsta fantastiškai sumai — devynias- 
dešimt milijonų svarų sterlingų. Tačiau grįžęs į Persiją, 
jis su visa šeima netrukus nužudomas, o sostą užima vie- 
nas jo vadų, Achmedas Chanas Abdalis. 


Jo skeptre tarp gausybės smaragdų tviska Kohinoras. 
Kandahare pradedama kurti nauja Afganistano karalystė. 
Ji žadina rusų carų ir Anglijos karališkojo dvaro ape- 

titą. Veltui afganai sudaro sąjungą su karingiausia indų 
gentimi, sikhais. Šachas Šadža ir Randžitas Singhas nu- 
sprendžia gintis išvien. Iš didelio draugiškumo Kohi- 
noras padovanojamas Randžitui Singhui ir po pusės šimt- 
mečio grįžta Indijon. Brangenybė, daugelį kartų plauta 
krauju ir ašaromis, spindi it žvaigždė, visiems žadindama 
geismą. 

1849 metais Pendžabo Liūto Randžito Singho karalystę 
nukariauja anglų kariuomenė, o kartu su iždu į jos ran- 
kas patenka didžiausias pasaulio deimantas — Kohinoras. 
Surašant grobį, generalinį komisarą serą Džoną Lorensą 
pribloškia neregėtas šios brangenybės grožis. Tačiau jis 
atsiminė skundus dėl anglų plėšikavimo, apgavysčių, suk- 
čiavimo, iš kurių jie susikraudavo pasakiškus turtus. No- 
rėdamas tuos gandus paneigti, — mat, jie galėjo sugadinti 
jam karjerą, — seras Džonas Lorensas nusprendžia nusiųs- 
ti brangenybę dovanų karalienei Viktorijai. 

Gavęs deimantą iš vadovaujančio ekspedicijai generolo 
rankų, Lorensas mašinaliai įsikišo jį į liemenės kišenę. 
Įsigėręs, nes pergalės proga tostų netrūko, jis pamiršo 
brangenybę. 

Tik rytojaus dieną, kai reikėjo paskirti kurjerį, kuris 
asmeniškai įteiktų deimantą karalienei, karininkas prisi- 
minė, kur jį neapdairiai buvo įsikišęs. Puolė prie spintos, 
bet drabužių nerado. Tarnas ramiai pareiškė pastebėjęs 
vyno dėmių ant atlapo ir atidavęs drabužius skalbti. 

„Ar ko nors neišėmei iš kišenių?" — paklausė susijaudi- 
nęs pareigūnas. 

„Visada apžiūriu kišenes, prieš atiduodamas drabužius 
skalbti, —atsakė įsižeidęs tarnas.— Išėmiau nosing, ciga- 
rą, o liemenės kišenėlėje radau stiklo gabalą, kuris skal- 
biant lengvai galėjo perpiauti medžiagą..." 

„Ką su juo padarei?“ 

„Įdėjau į dėžutę ant jūsų ekscelencijos rašomojo stalo.“ 

Seras Džonas puolė į savo kabinetą. Medinėje dėžu- 
tėje nuo cigarų, tarp lako gabalų, kamščių ir antspaudų, 
gulėjo puikiausias pasaulio deimantas. 

Nusigauti iki uosto tada nebuvo lengva, Indijos gyve- 
nimą buvo paraližavusi grėsminga thugų sekta, kuriai 

priklausė ir vargšai, ir radžos, Tiek rūmuose, tiek džiung- 
lių takeliuose juodų šilkinių šalių kilpomis būdavo smau- 
giamos aukos deivės Kali garbei. 

Seras Džonas nusprendžia nekreipti į tai dėmesio, adju- 
tantas išvyksta vienas, be palydos, nakvoja fortuose, su- 
karia raitas pusantro tūkstančio mylių, skiriančių jį nuo 
uosto. 

Brangenybė sveika pasiekia Angliją, kur ją nušlifuoja 
ir perpiauna į dvi dalis. Didesnioji, vadinama Kohinoru, 
buvo įsegta į karalienės karūną. 

Kita jo dalis turėjo būti pergabenta į Ameriką. Ilgai 
dvejota, kokiam transportui ją patikėti, galiausiai nu- 
spręsta, kad patikimiausias bus modernus transatlantinis 
laivas „Titanikas“. Kas jam nutiko, tamstos žinote, — se- 
nis kreipėsi į mus, blykčiodamas fanatiškomis akimis, — 
„Titanikas“ susidūrė su ledkalniu ir nuskendo. Vieną pra- 
keiktosios brangenybės pusę prarijo jūra, o kitą — Angli- 
jos iždas. 

— Ar Anglijos karalienei Kohinoras nepakenkė? 

— Tiesą sakant, karalienė nepaprastai retai užsideda 
karūną, — tik tą dieną, kai žengia į sostą, ir per dideles 
iškilmes. . , Beje, ta brangenybė, kaip byloja legenda, ma- 
žiau kenkia moterims,— visiškai rimtai pasakė jis.— 
O dabar priimkite rožių vainiklapius, kurie gulėjo ant 
karaliaus Akbaro krūtinės, tegul jie suteikia jums ra- 
mybės. 

Jis padavė mums lapelius, žemai nusilenkdamas, ir iš- 
tiesė ranką pelnyto užmokesčio. 

Išėjome iš tvankios patalpos į tviskančią dienos šviesą. 
Laikiau merginą už rankos, jutau, kaip ji pirštais maigo 
mano delne rožės vainiklapį. 

Seniai praėjo priešpiečių metas. Ištuštėjusioje valgyk- 
loje šmėkščiojo didelių ventiliatorių mentės, be garso 
vaikštinėjo basakojai padavėjai su tiurbanais, stirksan- 
čiais ant galvų lyg paukščių uodegos. 

Mūsų kambarys buvo labai aukštas, kvepėjo „flitu“ ir 
drėgme. Girdėjau vandens šniokštimą, monotonišką, 
keistai liūdną dainelę, kurią niūniavo besiplaunanti po 
dušu mergina. Gulėjau ant lovos, susidėjęs rankas po gal- 
va. Klausiausi duslių širdies dūžių. Galiausiai prisiverčiau 

pasikelti, suradau kelionės krepšio kišenėje atsivežtą iš 
Lenkijos gintaro vėrinį, skaidrų, kaip akacijų medus. 

— Lakšmi! — tyliai pašaukiau. 

Apsivyniojusi gauruota maudymosi paklode, ji išlindo 
iš už portjeros. 

— Čia man? — paklausė, sverdama delne vėrinį — Pa- 
dėk užsegti, nes plaukai kliudo,— nekantriai tampė susi- 
pynusias juodas sruogas. 

Mačiau, kaip ji atsisėdo prieš veidrodį ir nusimetė 
rankšluostį. Šviesus gintaras spindėte spindėjo ant rus- 
vos odos, tarp mažų „krūtų su dideliais, tamsiais spe- 
neliais. 

Ji pagavo mano žvilgsnį veidrodyje ir susigėdusi prisi- 
dengė. 

— Nusigręžk! — šūktelėjo įsižeidusi. Paskui sugrįžo 
prie veidrodžio ir mąsliai prabilo: — Čia geri karoliai. 
Tikriausiai laimingi. Jau sušilo nuo kūno. 

Negirdėjau jos žingsnių, tik iš švelnaus žiedų skamb- 
čiojimo nuspėjau, kad ji sėlina prie manęs. Širdis man 
daužėsi kaip jaunam vaikinui, kai ilgi jos plaukai už- 
dengė mano veidą ir šiltos lūpos lėtai, labai lėtai palietė 
smilkinį. 


BYLA DĖL SPAUDYKLOS: 


Vos peržengiau namų slenkstį, žmona padėjo į šalį 
rankdarbį, įsmeigė virbalus ir maloniai paklausė: 

— Na, kaip tau šiandien sekėsi? 

Tuo pačiu klausimu, kaip jau pastebėjau, ji pasitikda- 
vo ir grįžusią iš mokyklos dukterį. Mane tai truputį juo- 
kino, bet kartu piršo giliamintiškas analogijas, mat, iš 
mudviejų smulkių raportų ji tikėdavosi žinios apie -stai- 
gią katastrofą, kiekvieną kartą buvo jai iš anksto pasi- 
ruošusi. 
= — O kas girdėti namie? — atsainiai šluosčiausi kaktą, 
nuo kurios lašėjo vanduo.— Ar valytojas neužmušė virė- 
jo? Ramu visuose frontuose? 

— Padariau siaubingą netaktą, paprašiau mūsų tiekėją 
atnešti man kiaulienos kojyčių, — visiškai pamiršau, kad 
jis musulmonas. Tikriausiai įsižeidė. O mes jau buvome 
prie jo pripratę... Jis taip žiūri švaros, mėsą visada ap- 
deda ledu, suvynioja į celofaną, atneša skardinėje, net 
malonu pirkti iš jo paukštieną ir jautieną. Nenorėčiau jo 
prarasti. 

— Mama! — sušuko Kasė,— ar tu žinai, ką jis nešioja 
ant kaklo? Kam tie kauliniai šaukšteliai? „Ponas antis“ 
yra labai švarus, jis turi šaukštelį ausims valyti, krapštu- 
ką ir žnypleles plaukams iš nosies rauti. 

— O tu iš kur žinai? | 

— Kartą jis tavęs laukė ir rodė man, kaip tai daroma. 
Jis turi tokią virvutę su mazgeliais, kurią įkiša į nosį ir 
ištraukia pro burną, sakė, kai išvalo su ja nosiaskyles, 
sloga iškart dingsta. 

Paukštienos tiekėją namuose visi taip vadino, ir jis 
pats, įeidamas į kiemą nuo virtuvės pusės, pasiskelbdavo 
atvykęs: „Ponas antis“ is coming!“ Nosinis balsas paža- 
dindavo virėją, kuris, sudėjęs delnus kaip garsiakalbį, 

16. Gyvačių kerėtojai 

pakartodavo šią žinią namiškiams. Visi sutūpdavo prie jo, 
valytojas paduodavo sušutusią paukštieną virėjui, šis 
sverdavo viščiukus ant delno, pūsdavo į sturplį, galiau- 
siai prasidėdavo derybos, kurios buvo tik vaidinimas, nes 
kainos iš anksto buvo suderintos, ir, kaip jau paaiškėjo iš 
tarnų vaido, virėjas gaudavo iš prekiautojų procentus. 

Kiekvienas išnešiojantis prekiautojas turėjo savo ra- 
joną. Mūsiškis „ponas antis“ aprūpindavo lenkus, čekus 
ir kelis švedus, kurie kaip tik gyveno kaimynystėje. Tik- 
ra konkurencinė kova retai pasitaikydavo, nebuvo mėgi- 
nama įgyti klientų, mažinant kainas, — dažniau prekiau- 
tojas, persikeldamas į kitą rajoną, ,,perparduodavo“ savo 
pirkėjus kartu su mažomis paslaptimis, atskleidžiančiomis 
jų pomėgius, įpročius, na ir materialines išgales. 

— Nesikrimsk, sugrįš tavo „ponas antis“, — guodžiau 
žmoną, — tikriausiai jis neįsižeidė. Nors tu ir paprašei jį 
atnešti „nešvarios“ mėsos, bet ir aš jį esu kartą nučiupęs, 
tad jis mano rankose... 

— O ką jis darė? Mėgino tave apsukti? 

— Ne, Bet geriau apie tai nekalbėti. 

— Kaip nori, — žmona įsižeidusi nutilo. 

Tėtuk, pasakyk,— ėmė rigzti duktė — mirštu iš‏ سب 
smalsumo. ..‏ 

— Ar matėte, kad „ponas antis“ be skardinės su ledu 
ir Mėsa turi pritvirtinęs prie bagažinės ceratinį maišą? 

— Man visai nerūpi šitie tavo atradimai, — žmona nusi- 
grįžo, bet nenuėjo, o žiūrėjo pro langą, už kurio nieko 
įdomaus nebuvo. 

— Nutvėriau „poną antį“ už ambasados, kai jis, pritū- 
pęs kelio pakrašty, lyg niekur nieko, kapojo ant asfalto 
mėsos gabalą, išimtą iš ceratinio maišo. 

— Ar ten tikrai buvo jis? — sunerimo žmona. 

— Šiek tiek abejojau, nes tame juodame musių spie- 
čiuje galėjau apsirikti, tai priėjau artyn. Jis kaip tik vy- 
niojo į celofaną atkirstą mėsos gabalą ir dėjo į skardinę 
su ledu. Juk „ponas antis“ tiekia jautieną ir ambasados 
šifruotojui. Jis kiek sutriko, o kadangi nepradėjau jo 
plūsti, pajuto kažką negera. Pastatė skardinę ir, mirkte- 
lėjęs man kaip bendrininkui, ėmė aiškinti, kad visi taip 
vežioja mėsą. 

— Tu tikriausiai visa tai prasimanei, norėdamas mane 
paerzinti, — susijaudinusi sušuko žmona. Griuvo visas jos 
mitas apie higienos barjerą, kurį ji buvo pastačiusi tarp 
mūsų šeimos ir čia išplitusių ligų. Kiek kartų triumfuoda- 
ma ji sakė: „Pažiūrėk, netgi amerikiečiai, kurie valgo 
beveik vien konservus, vėl susirgo viduriais, o jūs, mano 
dėka, esate sveiki... Nuolat žiūriu, ar virėjo rankos šva- 
rios, seku, kad mėsą ir vaisius plautų kalio skiedinyje. ..“ 

— Norėčiau turėti tokią vaizduotę, kuri aprėptų visas 
keistenybes, kurios čia vyksta! Marisia, vis dėlto grįžkime 
prie mano teorijos. Neperdėkime su aseptika. Gyvename 
aplinkoje, kur pilna visokių grėsmių, organizmas pats tu- 
ri gintis, gaminti antikūnius, pasiekti tai, ką mano Guru 
vadina „sambūviu su bet kokia cholera“. Nenorėjau tavęs 
užgauti, o juo labiau sumenkinti tavo nuopelnų... Aš tik 
guodžiau tave. 

— Apsieisiu be šios malonės. ..— burbtelėjo žmona.— 
Ak, būčiau pamiršusi, horizonte pasirodė tas lakūnas... 
Norėjo tave pamatyti. 

— Kur jis taip ilgai buvo dingęs? Kodėl man nepa- 
skambinai? 

— Jis skubėjo pas advokatą. Buvo patekęs į kažkokią 
katastrofą, — dabar apklijuotas pleistrais, plikai nuskus- 
tas... Ir mašina sumaigyta. 

Žiūrėjau į žmoną, jos žodžiai vis labiau mane intri- 
gavo. | 

— Nebijok, ateis, niekur nedings... 

Visą popietę po kiekvieno mašinos signalo bėgau prie 
lango, tačiau Rogulskis pasirodė tik vėlai vakare, kai jau, 
tiesą sakant, nebesitikėjau, kad jis atvažiuos. 

— Kas jums nutiko? 

Jis instinktyviai pačiupinėjo pleistrą ties smilkiniu. 

— Vienas tipas norėjo mane iškepti. Bet ar galite skirti 
man kiek laiko? Mat, aš noriu išdėstyti jums visą reikalą 
ir kaip bičiulį paklausti patarimo. 

— Mes vieni. Kitų svečių šiandien nesitikiu... Galime 
kalbėti kiaurą naktį! O kas mašinai? Ar sunki buvo ka- 
tastrofa? 
= — Ak, menkniekis, jau viskas užnituota ir užglaisty- 
ta... Užvažiavau ant tongos, sumaigiau radiatorių... Bet 


206 


sėskim ir nusitverkim po kokį stiklą, tada pradėsiu iš 
eilės, 

Palikau mažą šviesą, pripyliau stiklines. Patogiai išsi- 
drėbęs krėsle, cigaretės ugnele jis piešė man prieblandoje 
didžiausią, jo paties žodžiais tariant, savo nesėkmę. 

— Nusipirkau spaudyklą,— jis tai pasakė su tokiu ato- 
dūsiu, lyg būtų pakėlęs didžiulį akmenį.— Maria Pradeš 
valstijoje turiu pažįstamą radžą; tose apylinkėse nėra 
cukranendrių malūno ir cukraus viryklos, taigi jis atidavė 
man veltui žemės gabalą, ir cukraus fabrikas pradėjo 
veikti. Mašinas pirkome bendrai su mano bičiuliu indu. 
Pažįstu jį dar nuo karo laikų, jis irgi buvo lakūnas, iš gre- 
timo flango. .Dabar jis taip pat, kaip aš, skraido pagal 
privačius užsakymus. Abiems mums nebuvo kada prižiū- 
۲۵1 gamybos, tad jis rekomendavo man administratorių, 
savo pusbrolį, patikimą žmogų, išmanantį buhalteriją. 

Spaudyklos darbo sezonas — pusė metų, kol nendrės 
turi pakankamai sulčių, o valstiečiai nesiima kitų darbų 
ir Mėgsta pasivalkioti su jaučiais. Viena man kėlė neri- 
mą — nuolatinis deficitas, tiesa, nedidelis, tačiau kas mė- 
nuo reikėdavo primokėti nuo trijų iki penkių šimtų ru- 
pijų. Priežasčių buvo įvairių: tai nendrės per daug iš- 
džiūvusios, maža sulčių, tai darbininkai ima maištauti, ir 
tenka kitus samdyti, mokėti jiems šiek tiek didesnę al- 
gą... Kartais prireikdavo smulkių investicijų, dažniausiai 
visokioms medžio konstrukcijoms, o transportas ir daili- 
džių darbas itin brangiai atsieidavo. Susikaupus rezer- 
vuaruose sutirštintai melasai, administratorius, užuot pa- 
laukęs ir pelningai pardavęs, kai turguje jos trūksta, 
perleisdavo ją pirma laiko miestelių prekiautojams, nes, 
pasak jo, reikėjo turėti grynų pinigų einamosioms išlai- 
doms. .. Prekiautojai galėjo palaukti, kol pakils kainos, 
nusigriebė pačią grietinėlę, o man liko nedidelis nuosto- 
lis... Prisipažinsiu tamstai, mane jau ėmė pykinti visas 
tas biznis. Mano bičiulis indas įkalbinėjo mane nuvažiuoti 
ir pasižiūrėti, kaip tvarkomi reikalai, jis gerai žinojo, kad 
neturėsiu laiko. 

Tuo tarpu man visiškai netikėtai pasitaikė proga. Sa- 
vaitę turėjau kažko laukti, tad nusprendžiau dviem die- 

noms šoktelti į mūsų cukraus fabriką. Juk sakoma: „Šei- 
mininko akis arklį pašeria.“ 


Pažįstamas paskolino man savo mašiną, ir aš išvažia- 
vau. 


Žinote, kai ėjau į karą, motina davė man tokią 
mažučiukę švento Antano figūrėlę kad mane saugotų. 
Turiu pasakyti, kad mudu abu saugojom vienas kitą: 
kartą turėjau išpirkti jį iš vienos merginos italės, kuri 
norėjo pasilikti atminimui mano piniginę, kitą kartą, kai 
bombardavo Londoną, galvotrūkčiais puoliau iš slėptuvės 
į butą ketvirtame aukšte, kur jis buvo likęs ant kėdės at- 
kaltės pakabinto švarko kišenėje... Ne sykį jis yra man 
padėjęs surasti dingusius automobilio raktus ir šiaip pra- 
vertęs, tad ir dabar, vykdamas kelionėn, atsidusau, min- 
tyse prašydamas, kad padėtų man išsiaiškinti tiesą. 

Blogiausia yra atkreipti į save dėmesį. Kelionė beveik 
nuo pat pradžių buvo nesėkminga. Draugas, kuris turėjo 
su manim važiuoti, staiga gavo įsakymą skristi, taigi ne- 
tekau palydovo. Nucobodžiavau... Jau netoli Pathampuro 
man teko pervažiuoti upę, brasta buvo pažymėta seklu- 
mose susmaigstytomis šakomis. Jūs žinote, koks malo- 
numas tokia iškyla... Brasta kasdien keičiasi, buivolai, 
vilkdami tongas, iš nuobodumo žiaumoja išrautas iš sek- 
lumos gaires, kitus ženklus paplauna ir nuneša srovė. 
Vanduo seklus, bet sraunus, ribuliuoja saulėje. Pervažiuo- 
ti galima, tik negalima sustoti, nes srovė tučtuojau iš- 
plaus iš po ratų smėlį, mašina beregint ims grimzti ir, kol 
prisikviesi, prisišauksi pagalbą, ne juokais įklimps. 

Įvažiavęs į plačią upės vagą, nusižiūrėjau taką. Toli 
priešais mane tingiai slinko tonga, tačiau buvau ramus, — 
kol prie jos privažiuosiu, ji jau bus pasiekusi krantą. 

Antruoju greičiu ramiai maunu per užlajas, tik vanduo 
teliuškuoja po ratais. Brasta eina įstrižai, vis arčiau ta 
prakeikta tonga, tad spaudžiu signalą, o valstietis kaip 
tik stovi įsibridęs į vandenį, buivolams pilvus plauna... 
Jūs suprantate — aš turiu važiuoti! Tonga lyg ir riedėjo, 
bet staiga stabtelėjo, buivolai prisiminė, kad čia paskuti- 
nė proga atsigerti... Šiek tiek per vėlai mėginau juos 
aplenkti ir pasimoviau sparnu ant barkšančios karties. 

Valandėlę stabtelėjęs, jau nebegalėjau pajudėti. Ratai 
buksavo, klimpau į smėlį, srovės nešamas. 

Atidariau dureles, nes nenorėjau lipti į vandenį, ir šau- 
kiau valstietį, bet jis apsimetė nesuprantąs, ko man rei- 
kia, ir iš lėto važiavo tolyn. 

Nebuvo kas daryti, nusiaviau, pasiraičiau kelnių kiškas 
ir bėgte. .. 

Tie patys buivolai, kuriuos taip keikiau, įkinkyti į ma- 
šiną, išgelbėjo mane iš keblios padėties. Ta proga pasi- 
šnekučiavau su valstiečiu. Jis vežė cukranendres į mano 
spaudyklą. Skundėsi, kad administratorius juos plėšiąs, 
mokąs labai menką kainą. Tą pat pakartojo kiti, mat, pa- 
aiškėjo, kad visas karavanas iš gretimo kaimo traukia 
į cukraus fabriką. Užsirašiau kainas. Patyliukais tryniau 
rankas: apsukrus tas administratorius, gal pagaliau bus 
pelno. 

Pakeliui užsukau pas pažįstamą radžą, jis pasakojo, kad 
spaudykla dirba visu pajėgumu. Džiaugėsi, kad būsiu 
turtingas, žadėjo surengti laukinių : buivolų medžioklę, 
siūlė mano dispozicijon šautuvus ir dramblį. Gerai nusi- 
teikęs, temstant nusigavau prie spaudyklos. Ji ūžė, po 
dešimčia katilų liepsnojo sausi spaliai; kiek atokiau ma- 
čiau sezoninių darbininkų šėtras, mažus laužus, moteris ir 
daugybę vaikų. 

Administratorius nuoširdžiai mane pasveikino, neapsi- 
eita be girliandų ant kaklo — nuo jo ir nuo darbininkų. 
Subėgo visa minia, nusivedė mane į namelį — pavėsinę iš 
demblių, dengtą drambline žole. Ten buvo ir prausykla, 
ir du berniukai patarnavimams. Virėjas tuojau pat patie- 
kė vakarienę. Pasirodė, kad administratorius patyliukais 
varo iš melasos savotišką romą, visai malonaus skonio 
naminę. 

Po vakarienės, truputį kauštelėjęs ir labai malonin- 
gai nusiteikęs, pradėjau jį kvosti. Jis skundėsi, kad nend- 
rės brangsta, kad mažai žaliavos perdirba, nes valstiečiai 
bevelija traukti toliau, kad tik į miestelį; jei ten ir nieko 
neperka, tai bent paslampinėja tarp prekystalių, prisi- 
žiopso ir prisišneka ligi soties. 

Jis atnešė švarutėliai pildomą sąskaitų knygą ir juodu 
ant balto man įrodė, kad turėsiu už pastarąjį mėnesį 

primokėti dar kokius tris šimtus rupijų... Ta proga pa- 
klausiau, kiek jis moka už nendres. Kaina buvo aukštes- 
nė, negu man buvo sakęs valstietis. 

Kai kas: man pradėjo aiškėti... Vežimai atvažiuodavo, 
išversdavo nendres prie spaudyklos ir pranykdavo tam- 
soje. Sėdau į mašiną ir išvažiavau šiek tiek prasivėdinti. 
Už kelių kilometrų stabtelėjau, palaukiau tongų. Valstie- 
čiai patvirtino mano įtarimus. Jis jiems mokėjo mažiau, 
„negu rašė į knygas. 

Grįžau į cukraus fabriką. Dabar pasirodė, kad visas 
vietas gerokai išpūstame administracijos aparate užima 
mano administratoriaus šeima. Nė vienas darbininkas ne- 
drįso pasiskųsti, bijojo netekti darbo. 

Dar kartą pasikviečiau indą. Dabar įrodžiau jam, 0 
meluoja. Administratorius išsisukinėjo, rangėsi kaip šliu- 
žas. Mane pagavo toks siutas, kai jis atkakliai tvirtino, 
jog įmonė dar reikalauja papildomų įnašų, kad užlaužiau 
jam rankas ir rėkiantį nunešiau prie melasos katilo. 

„Pradėsiu nuo to, kad „įnešiu“ tave į šį katilą, vagie! 
Išvirinsiu iš tavo pilvo pavogtą cukrų, jei neparodysi 
man tikrosios knygos." 

Kai užverčiau jį virš katilo, snukiu į garus, ir ilga jo 
kasa paniro į kunkuliuojantį vandenį, pribėgo vienas ad- 
ministratoriaus pusbrolis ir padėjo man prie kojų kitą, 
„nelegalią“, tą tikrąją knygą. 

Partrenkiau niekšą ant sauso kraiko ir ėmiausi studi- 
juoti sąskaitas. Vidutinis pelnas, kaip buvome numatę, 
siekė du tūkstančius rupijų. Administratorius visur mane 
apgaudinėjo. Ėmė komisijinius už cukrų, mažino algas 
darbininkams, 0 rytojaus dieną dar paaiškėjo, kad mano 
siunčiamus pinigus skolino už procentus. 

Blaškiausi po savo namelį kaip po narvą. Negalėjau 
miegoti, tad sėdau į mašiną ir nuvažiavau pas radžą, ku- 
ris gyveno netoliese. Dviese apsvarstėme šį reikalą, jis 
palygino knygas ir aptiko dar kažkokių suktybių. 

Radža patarė man pasisamdyti gerą advokatą ir paduoti 
administratorių į teismą. Iš susirūpinimo truputį išgėriau. 
Vos pasirodžiau prie spaudyklos, darbininkai ėmė triūsti 
dvigubu tempu. Matyt, administratorius atitinkamai ko- 

mentavo jiems vakaro kivirčą, nupiešė mane jiems kaip 
tikrą velnią. Negalėjau su jais susikalbėti. 

Nuėjau miegoti. Man pasirodė, kad vos sumerkiau akis, 
ir mane pažadino riksmai. Aplinkui bangavo raudonos 
liepsnos. Negalėjau nė pajudėti. Ugnis gaudė, ant manęs 
dribo liepsnojančių žolių kuokštai. Iš pradžių maniau, kad 
čia sapnas. Išsiritau iš lovos. Atsiklaupiau. Didelė apde- 
gusi kartis nukrito man ant galvos. Sugriebiau drabužius 
ir lagaminėlį. Atsitokėjau. Skaudėjo. Puoliau į liepsno- 
jančią sieną, kuri prasiskyrė, pažėrusi kibirkščių purslus. 

Dabar prie manęs prišoko darbininkai, prilaikė. Tučtuo- 
jau pastatas, tyliai braškėdamas, susmego ir pavirto vie- 
nu dideliu laužu. 

Padegė mane tas niekšas. Ugnis iš karto apėmė lūšną 
iš visų pusių. 

Gėriau vandenį ir vėmiau, matyt, buvau gerokai nu- 
garavęs. 

O prieš mane išdygo administratorius, lyg niekur nieko, 
pasirengęs patarnauti. Liepiau jį sučiupti ir surišti. 

„Jūs man už tai užmokėsite,— ramiai pasakė jis,— ne- 
turite jokių įrodymų. .." 

Tada supratau, dėl ko kilo gaisras. Ne mane jis norėjo 
iškepti, o paversti pelenais abi buhalterijos knygas, ku- 
rias lengvabūdiškai man buvo davęs. 

Mane apėmė neviltis. Na ir kas man dabar iš to, kad 
žmonėms pagaliau atsirišo liežuviai? Darbininkai ėjo prie 
manęs ir smulkiai pasakojo, kaip jie buvo kiršinami vie- 
nas prieš kitą, kaip dirbo už vienetinį atlyginimą, kaip 
administratorius delsdavo mokėti. .. 

Liepiau saugoti kalinį. Nuvažiavau pas radžą. 

„Brangus bičiuli! — sušuko jis.— Abi knygas įkaušęs 
palikai pas mane. Įrodymus turi rankose. Vežk jį į teis- 
mą, į Delį. Tu kaltink, o jis tegul aiškinasi!" 

Kokia laimė, kad palikau jas ant krėslo pas radžą! 

Pamatęs knygas, administratorius iškart suminkštėjo. 
Po pusiaudienio atėjo visa jo šeima — keliolika asmenų 
su vaikais, seniais ir surengė tam tikrą teatrą: maldavo, 
puldinėjo į kojas, verksmai ir aimanos būtų sugraudinę 
net uolą, bet aš ištvėriau ir nugabenau belaisvį į Delį. 
Čia, vietoje, jis būtų radęs „priemonių“ teisėjui paveikti, 


` 1 


Pateikiau skundą, apkaltinau jį pasikėsinimu į gyvybę. 
Darbininkai jo nekentė, nemaniau, kad jis buvo taip 
jiems įsipykęs. Jie tiesiai man pasakė: jeigu jis jau nebe- 
būsiąs viršininku, tai jie paliudysią, ko aš tik panorėsiu, 
prisieksią matę, kaip jis laistė žibalu demblius ir padegi- 
nėjo. Kukliai atsakiau: „Tik nuo jūsų parodymų priklau- 
so, ar jis čia sugrįš..." Galima sakyti, susitarėme. 

Nežiūrėkite į mane taip, o ką aš turėjau daryti? Aš jų 
neįkalbinėjau melagingai prisiekti, juk ir aš, ir jie lygiai 
suinteresuoti bylos baigtim. Gal mes kiek spartiname 
teisingumo vykdymą, nes įrodymų, kad jis padegė, išties 
nėra... Bet galvą guldau, kad jis tai organizavo. Turėjo 
savo išskaičiavimų. 

Nuvažiavau pas savo kompanioną lakūną, kuris man jį 
rekomendavo. Deja, neužtikau. Jis buvo išskridęs. Po pu- 
siaudienio mane pasikvietė teisėjas, nes suimtasis davė 
papildomų parodymų. Jis vedęs dvejopą buhalteriją savo 
pusbrolio, mano kompaniono, nurodymu. Jie dalijosi nu- 
slėptą pelną. Pagalvok tamsta, ginklo draugas, lakūnas... 
Kam dabar tikėti, jeigu net fronto draugystė neišlaiko 
išbandymo. Jis gerai žinojo mano būdą, jeigu patarė tam 
nenaudėliui: „Jei gamyba per pusmetį neduos pelno, 
o dar reikės primokėti, lenkas ims nekantrauti..,. Mumis 
jis pasitiki. Stambių lėšų jis įdėti negali, tad, kai ateis 
laikas daryti įmokas, norės pasitraukti, išgelbėti bent dalį 
įdėtų pinigų. Pasiūlys man pirkti jo pajų... Truputį pa- 
vilkinsime ir nupirksime už pusę kainos, tada spaudykla 
mums taps tikra aukso kasykla. Jeigu nori tapti mūsų 
įmonės vedėju, privalai išspausti pinigų įmokoms... Su- 
vystysim svetimšalį ir taip jam nupiešim padėtį, kad dar 
bus dėkingas, atgavęs pusę pinigų.“ 

Parodymus jis davė raštu, prie liudininkų. Tuo pat me- 
tu jo šeima surinko dešimties tūkstančių rupijų užstatą, 
kuris visiškai padengia ligšiolinius mano nuostolius. 

Ir jūs žinote, ką aš padariau? 

Paprašiau teisėją, kad jį paleistų. Jis pasiliks mano fab- 
riko vedėju. Tamsta galvojate, kad išprotėjau? Ne. Dabar 
jau žinau, kiek iš tiesų spaudykla duoda pelno. Jis turės 
man tuos pinigus išmokėti. Antra, man jau per akis tos 
bendrovės. Jis išpirks mano įnašą trim dalimis. Jei nusi- 

samdysiu kitą administratorių, šis lygiai taip pat mane 
apgaudinės, tik vėl marios laiko praeis, kol jį nutver- 
siu... Taigi, jūsų buvo tiesa, kai sakėte: „Biznis daromas 
nesikarščiuojant, galva ir skrandžiu, o ne širdim, pone 
Roga.” Čia aš visada būsiu nusmurgęs svetimšalis. Pra- 
ėjus penkiolikai metų, — svetimas, svetimas... O jie aki- 
moju susiuosto vienas su kitu, supranta kiekvieną mirkte- 
lėjimą... Velniava, geriau buvo pragerti tuos pinigus, 
negu gadinti sau kraują. 

Jis įsmeigė į mane žydras akis, tarsi ieškodamas 
paguodos. Bet, neišgirdęs nė žodžio, patraukė pečiais ir 
vienu ypu išlenkė stiklą iki dugno. 
` — Ar jums neatrodo,— atsargiai pradėjau aš— kad 
jau būtų laikas rimtai pagalvoti apie grįžimą į tėvynę? 

— Ne, Dar nesijaučiu toks senas, — jis trenkė kumščiu 
į stalą.— Iš pradžių turių užsikalti krūvą pinigų. Girdite, 
turiu! 

Virtuvėje pasigirdo garsūs riksmai. Virėjas plūdo kaž- 
ką, besiveržiantį į namo vidų. Girdėjau kartojant „,„mem- 
sab“, taigi, buvo kalbama apie mano žmoną. 

— Kas ten atsitiko? — paklausiau virėją. 

— Kažkoks svetimas mėsos pardavėjas atėjo pas mus, 
o juk mes turime savo tiekėją, mums viską atneša „ponas 
antis“. 

Į priebutį įslinko mažas riebus žmogeliukas margu tiur- 
banu. | 

— Mane kaip tik atsiuntė „ponas antis“, aš tik šį vie- 
nintelį kartą čia atėjau. Memsab liepė atnešti kiaulienos 
kojyčių, o jam nevalia to daryti, nes jis mahometonas, 
tad pavedė man. Aš prekiauju kiauliena. 

— Pasakyk jam, kad nešdintųsi lauk. Nenoriu jų abiejų 
matyti, — pasakė žmona. 

— Juk jis reiškia mums savo draugiškus jausmus, tie- 
sia ranką, norėdamas susitaikyti. Negi manai, kad kitas 
nešios geresnę mėsą? Kitokiam šaldytuve? 

— Ak, nekvaršink man galvos. Darykit, kaip tinkami, — 
ji pasipūtusi nusisuko.— Tu visada priverdi košės, o pas- 
kui nusileidi dėl šventos ramybės. 

— Vis tiek jų nebepakeisiu. Pakanka, kad jie žino, 
Jog perpratau mažas jų gudrybes. Negalima pykti ant vi- 

so pasaulio. Tik pagalvok, kiek čia sutikome mums pa- 
lankių, netgi atsidavusių žmonių.. 

Prekiautojas baksnojo ilga nosimi prie krūtinės sudėtus 
delnus, atsisveikindamas linkčiojo ir dėkojo. Virėjas sekė 
jį įtariu žvilgsniu, laikydamas abiejose rankose kiaulės 
kojas kaip revolverius. 

— Eikš dabar pas mūsų svečią. Jis vertas nemažo pa- 
gyrimo, nusisekė biznis su spaudykla. 

— Ar tikrai uždirbo? 

— Ne, nieko... Tačiau nenukentėjo, o, turint galvoje 
jo užmojus, patiklumą ir kompanionus, tai jau nemaža. 


NEERZINKITE TIGRŲ! 


Turiu jus nuvilti, nes nė su vienu nebuvau susidūręs 
akis į akį. Ir ačiū dievui. Partizaninių kovų metu Šiaurės 
Vietnamo džiunglėse, kai ėjome naktį po milžiniškais, 
drėgme dvelkiančiais medžiais arba supami penkių metrų 
aukštumo žolės ir žalių lieknų bambukų fontanų, kareivis 
lapais apkaišytu šalmu pakėlė ranką, liepdamas sustoti. 
Ėmiau klausytis. Bosu, tartum kas plaktuku būtų dunk- 
čiojęs per tuščią statinę, kurkė buivolinės rupūžės, su- 
inkštė šakalas, arti, stelbdama kitus garsus, tarsi piūklelis 
metalui piauti įkyriai čirpė cikada, ir staiga išgirdau — 
ne urzgimą, bet atgrasų gerklinį gargesį, užsibaigiantį lyg 
ir 10۰ 

— Čia jis, — sukuždėjo kareivis, atlenkdamas automato 
saugiklį. Mano kišeninio žibintuvo šviesa šmižinėjo tarp 
kelmų ir žolių. Žvilgėjo šlapi lapai, šen bei ten žybčiojo 
lašai, šviesa nyko, išsisklaidžiusi tamsoje tarp paviršinių 
šaknų, kadaruojančių it apkarpytos virvės. 

Traukėme toliau, kareiviai spaudė automatus, pasiren- 
gę šauti. Ėjome taku vorele. Budriausiai dairėsi paskuti- 
nysis, kartas nuo karto švysčiodamas žibintuvėliu į mir- 
gančias lianas ir lapus. Naktis buvo pilna žingsnių, šla-- 
mesių, prislopinto cypsėjimo. Instinktyviai jutau pavojų. 
Jis slinko į mus, švelniai skirdamas aukštas žoles. 

Tigrai tada nebijojo šūvių. Pabūklų papliūpos, automa- 
tinių ginklų kalenimas, užuot baidę, viliojo juos iš tolo. 
Automatų ugnis jiems jau asociavosi su kritusių kareivių 
palaikais, sužeistaisiais, užsiglaudusiais tankmėje, nusil- 
pusiais nuo kraujo nutekėjimo ir maliarijos, Kuriuos buvo 
galima letena išvilkti iš brūzgynų. 

Ne kartą esu matęs tokios puotos pėdsakų: tartum plie- 
ninių krumpliaračių sutraiškyti, barkšodavo kaulai, dvo- 
kiančios sudraskytų ir išknaisiotų uniformų skiautės, 

Daugybė lavonų, gulinčių mūšių laukuose, telkė šituos 
plėšrūnus; įpratę prie žmogienos, jie tapo baisia grėsme. 
Teko rengti prieš juos ištisas valymo operacijas. 

Kartą gavau dovanų puikų kailį, Beveik oranžiniame 
fone — tamsūs, ryškūs ruožai. Vos spėjau juo atsidžiaugti, 
pamačiau, kad aš ne vienintelis jo savininkas, — tarp su- 
džiūvusių. letenų pirštų su galingais nagais knibždėjo dau- 
gybė kandžių vikšrų. Juos sunku išnaikinti, mat, jie giliai 
įsigraužia ir varpo tankius pūkus tarp aštrių šerių. DDT, 
naftalinas, „flitas“, kamparas, piestoje sutrinti gvazdikai 
taip pat nedaug tegelbsti. 

Tos „keistos dovanos“ teikia mums dvigubo džiaugsmo: 
jos neįprastos, žavi mus egzotika, primena nuotykius ir 
tolimas ekspedicijas. Mes džiaugiamės, gavę jas iš drau- 
gų, su kuriais dalijomės klajonių vargais ir pavojais, 
tačiau taipogi su pasitenkinimu po kiek laiko dovanojame 
jas kitiems draugams, kurie mums gosliai pavydi atsi- 
tempto „grobio“. Taip atsitiko ir su manuoju tigro kailiu. 

Pašaliniam tai netgi sunku suprasti... Tačiau ateina 
tokia akimirka, kai drožinėtomis kaukėmis, ietimis, strėlė- 
mis nukarstytos sienos ima erzinti, staiga iš tiesų įsipyks- 
ta tas kasdieninis etnografijos muziejus. Ateina didelių 
pertvarkymų ir baldų kilnojimo metas. Kiekvienas, kas 
tuo metu peržengia mano slenkstį, netikėtai gauna dova- 
nų ir paskubom išsineša Azijos suvenyrus. 

Bet grįžkime prie susitikimų su tigrais... 

Nėra savaitės, kad Delio laikraščiuose nepasirodytų 
lakoniškų pranešimų,— anaiptol ne pirmame puslapyje, 
bet kažkur vidury, tarp informacijų apie nereikšmingus 
vietos įvykius, — kad „tigras žmogėdra“, kaip iki šiol pa- 
vyko nustatyti, siaučia į šiaurę nuo Gvalioro, kad jo au- 
komis tapo penkiasdešimt septyni asmenys, tad medžioto- 
jai raginami nušauti grobuonį, ir tam, kas jį nudobsiąs, 
skiriama trijų šimtų rupijų premija. 

Kuo didesnis sudraskytų žmonių skaičius, tuo stambes- 
nė būdavo premija. Tačiau ji neviršydavo penkių šimtų 
rupijų. Medžiotojų atsidangindavo net iš toli, netrūko 
stiprių pojūčių mėgėjų. 

Susipažinau su vienu iš jų, pulkininku Pauelu. Tai buvo 
daugiau kaip šešiasdešimties metų diržingas seniokas, 

kiek gelsvokos veido odos, būdingos žmogui, ilgai gyve- 
nusiam atogrąžose. Jis jau buvo išėjęs į pensiją ir galėjo 
grįžti į Angliją, tačiau Indija jį pavergė. Gyveno jis 
Himalajų papėdėje, sveikame kalnų rajone, į šiaurę nuo 
Dera Duno. Vedė inde, turėjo žavią dukterį. Kai su ja 
susidraugavau, ji buvo jauna Tobruko kopose kritusio 
karininko našlė. 

Namuose, tikriau, nedideliuose, senoviškai prabangiuo- 
se rūmuose su kolonomis, ant akmeninių grindų ir baltin- 
tų sienų buvo pilna tigrų kailių. 

Girdėjau iš tolo pulkininko batų girgždesį, tarnų balsus, 
didžiulių ventiliatoriaus menčių šlamesį palubėj. Aukš- 
tuose languose degė karšta diena, lyg sustingusios šiurp- 
sojo arekos palmės. 

— Sumedžiojau septyniasdešimt tris tigrus,— kalbėjo 
pulkininkas, — ir kiekvienas buvo tam tikra individualy- 
bė, kiekvienas kitaip elgėsi, ištaisė man staigmeną... La- 
biausiai mėgstu eiti į susitikimą su tigru vienas, kai jau 
jį pėdsekiai yra aptikę, kai nustatytas jo medžioklės ra- 
jonas... Kiek naktų išsėdėta be mažiausio krustelėjimo, 
kai sprandas tinsta, uodų kandžiojamas, o į nosį trenkia 
nesubaigtos maitos dvokas. ., 

— Ar sunku šauti į tigrą? 

— Ne. Tačiau susitikimas su juo visada yra netikėtu- 
mas abiems pusėms. Tigrai bailūs. Suriaumojęs atšoks, 
užsiglaus tarp švendrių ir po valandėlės apylankomis su- 
grįš pasižiūrėti, kas jį pabaidė... Tada jau tykina, ketin- 
damas užpulti ir partrenkti auką. Dažniausiai šaunu tik 
viena karta. antram kartui nebelieka laiko. Čia tarsi sa- 


votiška dvikova. Nors aš nešuosi užtaisytą šautuvą, mūsų 
šansai, turint galvoje netikėtumą, yra vienodi. Man, — 
prašom atsiminti, kad mano gyslomis teka kariškio krau- 
jas, — tai lyg patikrinimas, ar dar esu vyras, karys, ar 
jau tik pensininkas, kuriam dera sėdėti prie židinio ir 
atsidėti prisiminimams. 

— Juk tai beprotybė, — vienas rankos virptelėjimas, 
ir. ..— užsipuoliau jį už savižudišką bravūrą. 

— Taip. Prašom pasižiūrėti, — jis patraukė pirštu šortų 
klešnę, rodydamas gilų violetinį randą ant šlaunies, — 
pataikiau, bet nepakankamai taikliai... Tigras suspėjo 

mane paglostyti. Jeigu tai būtų buvę prieš keletą metų, 
kai dar nežinota penicilino, būčiau turėjęs atsisveikinti 
su koja, juk tie nagai kasdien draskydavo maitą, nuodin- 
gus lavonus... Tamsta supranti? 

— Tad kurių velnių rizikuoti, pulkininke? 

— Nenoriu mirti lovoje, dvokti priešmirtiniu prakaitu, 
apsuptas nekantriai laukiančios galo šeimos, vaistų ir 
naktinių puodų. Tebūnie taip, kaip gamtoje,— silpnesnis 
turi Žūti. 

Jis sėdėjo priešais mane — žilas, pasišiaušęs — siurb- 
čiojo iš stiklo ir visiškai neprakaitavo. 

— Keista šalis — murmėjo pulkininkas,— Anglijoje jsi- 
vaizduojama, kad tigro reikia ieškoti po džiungles, tuo 
tarpu jis dieną ramiai sau miega mažame cukranendrių 
sklypelyje, arti kaimo, ramus, kad niekas neišdrįs jo už- 
kliudyti. Kol jaunas, stiprus, jis niekam netrukdo, medžio- 
ja antilopes, šernus, kartkartėmis nutveria karvę ganyk- 
loje ar šunį prie namų ir tik pasenęs ar sužeistas darosi 
pavojingas... Kadaise sumedžiojau raišą plėšrūną, kurio 
visos letenos buvo aptekusios votimis. Prisivarė dyglių, 
matyt, smarkiai kamavosi. Ir tada, negalėdamas pasivyti 
gyvulių, persimetė prie žmonių... Pagalvokite sau: žmo- 
gus, visų sutvėrimų viešpats, išpuikęs, pasitikįs savim, bet 
atbukusių pojūčių, silpnos klausos, praradęs uoslę. Įsi- 
spitrijęs į lysvę, kapsto, kasinėja, ravi, o plika jo nugara 
masinte masina pulti... Kartą įsitikinęs, kad žmogus yra 
lengviausias grobis, tigras įpranta prie žmogienos skonio, 
tampa besivalkiojančia aplink kaimą pabaisa — žmog- 
èdra. Jis prisėlina tylut tylutėliai, ir žmogų paraližuoja 
siaubas. Tada vienu nasrų taukštelėjimu sutraiško spran- 
dą, vienu letenos smūgiu perlaužia stuburą, ir žmogus 
žuvęs. Tigras įstengia vilkti auką net keletą mylių ir pa- 
slėpti spygliuotoje tankmėje. 

— Keletą kartų esu matęs lentas su įspėjančiu užrašu: 
„Dėmesio! Tigro pavojus!'— tačiau pernelyg rimtai į tai 
nežiūrėjau, kol patyriau mažą sukrėtimą,— pradėjau aš, 
papsėdamas pypkę.— Išsirengėme į Harvardą meškerioti. 
Mašina liko lauko kelyje. Vairuotojas, ponas Janekas, 
kažką joje krapštinėjo, o aš su meškere patraukiau stačiu 
takeliu į paupį. Ėjau žemyn, skirdamas penkių metrų 

aukštumo žolę; žolių briaunos buvo aštrios kaip peilio aš- 
menys. Pagaliau atsisėdau ant kranto, kalnų upė kliokė, 
nutvieksta saulės, net akys skaudėjo. Vos užmečiau meš- 
kerę, kažkas nukirto man pusę kabliuko... 

— Tikriausiai vėžlys, — burbtelėjo pulkininkas. 

— Gal būt... Šiaip ar taip, man praėjo noras išsimau- 
dyti. Kažkas ties manim sušlamėjo atšlaitės žolėse, bet 
aš susikaupęs rišau naują kabliuką, taigi net neatsigrę- 
žiau, tik riktelėjau, manydamas, kad čia vairuotojas ma- 
nęs ieško: „AŠ čia, prie upės, pone Janekai!" 

Tačiau vairuotojas nepasirodė, tik keliskart supypsėjo 
automobilio signalas. Paskui jis ėmė paniškai spiegti, Su- 
vyniojau meškerę ir ėmiau lipti į kalną. 

„Ačiū dievui, tamsta gyvas, — šniokštavo vairuotojas, 
skubiai įjungęs motorą.— Virš jūsų tarp nendrių sėdėjo 
tigras ir žiūrėjo, kaip meškeriojate. Aš kone užlipau ant 
jo. Jis šoko į atvašyną, o aš — į Mašiną ir ėmiau mygti 
signalą..." 

„Negali būti“, — atsidusau. Tik dabar pajutau baimės 
vilpulį. Bičiuliai būtų turėję progos niurzgėti: „O koks 
galas jį ten nešė. . , Negalėjo nusėdėti ambasadoje? Aš vi- 
sada buvau tikras, kad jis nemirs savo mirtim. Geras 
buvo vyrukas, bet trenktas.“ 

„Jeigu tamsta netikite,— supyko vairuotojas, — eikite 
patikrinti, tik jau be manęs. Pėdsakai buvo didžiuliai — 
kaip delnas!" 

Patikėjau. Iškart pradingo mums noras vaišintis ۰ 

— Ir gerai tamsta padarėte,— palingavo galvą pulki- 
ninkas,— nors, aš manau, tai buvo jaunas tigras. Jis ne- 
medžiojo, paprasčiausiai, jam buvo įdomu, ką jūs ten vei- 
kiate... 

— O gal mėgo žuvį? — pasišaipiau. 

— Jūs nesijuokite, jie, kaip ir visos katės, žuvį labai 
mėgsta, Draugai iš vakarų Bengalo man pasakojo, kad 
tigrai niekada nepuldavo žvejų, vykstančių žūklėn, o ty- 
kodavo grįžtančių su žuvimis. Žuvys užkandžiui, žvejas — 
pagrindiniam, mėsiškam patiekalui... Galėčiau pažerti 
aibę pavyzdžių. Tigras iš karto nesuėda savo aukų, tik 
apkramto, tarsi pažymėdamas, kad čia jo nuosavybė. Daž- 
niausiai paslėpęs palieka lavoną, kad suminkštėtų arba 

įgautų reikiamą kvapą. Saugo jį iki aušros, urgzdamas 
veja šalin smarvės priviliotas hienas ir šakalus. Puotauja 
tik kitą vakarą. Tai, kad turi paslėpęs ėdalo, jam visiškai 
nekliudo užpulti naują auką. Todėl klaidingai tvirtinama, 
kad tigras žudo dėl malonumo žudyti. Ne, čia jau žmonių 
interpretacija,— jis tik nemėgsta praleisti progos, kaupia 
sau atsargas keliose vietose. Paskui jas apeina ir daž- 
niausiai atranda tik likučius, nes maži grobuonys per 
dieną pasinaudoja jo grobiu. 

— Ifano ambasadorius man pasakojo, kad, grįžtant iš 
Musorio, jiems sugedo motoras, teko sustoti. Vairuotojas 
indas ėmė tikrinti laidus. Ambasadorius su sūneliu išlipo 
pramankštinti kojų. Jie užsuko kiek tolėliau į krūmus sa- 
vu reikalu, tik staiga išgirdo kažkokį keistą šūktelėjimą. 
Lėtu žingsniu jie sugrįžo prie automobilio ir šit ką pa- 
matė: vairuotojas spokso į juos klaidžiojančiomis akimis 
ir stena: „Tai, tai, tai..." Ambasadorius papurtė jį, kad 
atsikvošėtų, tik tada šis pralemeno: „Taiger 1.“ 

Jie pasijuto nejaukiai. Sulipo į mašiną, užsidarė langus. 
Sunku buvo patikėti — asfalto plentas, dūzgia telefono lai- 
dai, akinamai šviečia besileidžianti saulė. .. Bet šit į kelią 
išsiropštė tigras ir oriais, minkštais žingsniais ėmė vaikš- 
čioti aplink automobilį. Jis urzgė, net jam gerklėje gur- 
gėjo. Vaikščiojo ir įdėmiai žiūrėjo į keliautojus, su pasi- 
dygėjimo grimasa šiepdamas ūsuotą snukį. O jie susigūžę 
tūnojo mašinoje. 

Jei tigras būtų norėjęs žmones užpulti, būtų galėjęs 
letena išgrūsti langų stiklus ir išvilkti juos kaip katinas 
išgriebia peles iš dėžutės. Tačiau kažkas jam dar kėlė 
nerimą, jis tik vaikštinėjo aplink. 

Tada indas, siaubo apimtas, užsidengė veidą rankomis, 
pasilenkė ir kakta užgavo klaksoną. Mašina pyptelėjo, 
o tigras šonu šoko į šalį ir pradingo krūmuose. 

„Mėgink užvesti!" — suriko ambasadorius. 

Vairuotojas įjungė starterį, motoras, tarsi pakerėtas, 
suburzgė, ir jie nuvažiavo. 

Ambasadorius man sakė, kad po šito susitikimo Indijos 
jam per akis. 


! Tigras (angl.). 

— Tigras nebūtų jų kliudęs,— guviai tarė pulkinin- 
kas — jam kėlė nerimą automobilis, išmetamųjų dujų, 
žmonių kvapas... Mažiausiai tikėtina, kad jis būtų ryžę- 
sis šokti. Kas kita, jei būtų šovę iš revolverio ir jį su- 
žeidę. 

710066, nesu girdėjęs, kad kada nors tigras būtų suėdęs 
europietį. Nepamanykite, kad jie mūsų bijo... Greičiau 
bodisi mumis. Per daug sagų, skudurų, butaforijos: laik- 
rodis, lenktinis peiliukas, ir kvapas kitoks — cigarečių 
dūmai, odekolonas. Lyg ir žmogus, vadinasi, lengvas gro- 
bis, bet kažkas ne taip: trepsi, šiūruoja' batų puspadžiais, 
pučia dūmus... Blogiausiu atveju ryžtųsi sėlinti per ke- 
letą žingsnių iš paskos. Bet ne pulti. 

Kas kita buivolas. Tas tučtuojau puola žmogų, nes yra 
kvailesnis, jį bet kas siutina, o tigras, prieš šokdamas, 
galvoja, svarsto, — žinoma, aš vartoju žmonių terminolo- 
giją, — prisimena ankstesnę patirtį, o puola, būdamas tik- 
ras, kad pasieks ir parblokš auką. 

Keturi jauni anglų karininkai užsiviešėjo mieste, įsigėrė 
ir nakčia važiavo namo. Automobilis atviras — džipas, 
naktis maloni, reflektoriai skrodžia tamsą. Staiga prieky- 
je — lenta su užrašu: „Draustinis“, vadinasi, greitis apri- 
bojamas iki 40 mylių, nes koks nors gyvulys ar žvėris 
gali išlįsti ant plento. Bet vyrukams nė motais, mat, stip- 
riai kauštelėję. Pasaulis priklauso jiems. 

Jie kaip tik užlėkė ant kalniuko, ir staiga lempų švie- 
soje pakalnėje pasirodė tigras. Reflektoriai jį tarsi su- 
kaustė, ir jis atsigręžė atskriejančio automobilio pusėn. 
„Spausk, spausk, kiek gali, — šaukia vienas pienburnis,— 
tvosim buferiu jam per kryžkaulį, ir bus kailis prie lo- 
vos!” Mat, džipo priekyje pritaisytas plieninis strypas. 
Koridos nuotaika visus užkrečia. Vairuotojas dar padidi- 
na greitį. Vyrukai dumia, staugdami iš džiaugsmo. 

Prieš pat susiduriant, tigras pritūpia ir akimirka anks- 
čiau šoka. Paprasčiausiai — iš baimės. Prašom paskaičiuo- 
ti: mašinos greitis ir kūno svoris — geri keli šimtai kilo- 
gramų. Du žmonės užmušti vietoje, sutraiškyti smūgio 
jėgos. Mašina nusirita tarp medžių. Trečias karininkas 
atsitrenkia galva į kamieną. Dar vienas lavonas. Tik vai- 

ruotojas tebegyvas, su žaizda ant nugaros, siekiančia 
inkstą. Jis mėgina nušliaužti nuo liepsnojančio džipo. 

Kai sužeistąjį nuvežė į ligoninę, jis kažką pasakojo 
apie tigrą, tačiau ilgą laiką gydytojai manė, kad jis kliedi 
nuo smegenų sutrenkimo, kad tai šokas po katastrofos... 
Štai jums rezultatas, kai tigras medžiojamas su automo- 
biliu. 

— O kaip tigras? 

— Liko sveikas. Pabėgo. Tikriausiai jį išgąsdino susi- 
tikimas su riaumojančia pabaisa, kuri švietė ir lėkė 
plentu. Tai ir viskas. Na, gal būt, apšlubo nuo susitren- 
kimo. 

— Kitaip tariant, geriau pasikliauti šautuvu, — šyptelė- 
jau — ir šaudyti iš pasalos arba nuo dramblio. Kuo aukš- 
čiau virš žemės, tuo mažesnis pavojus. 

— Na, ne visada, — nusišypsojo pulkininkas, su pasi- 
tenkinimu kasydamasis kaulėtus kelius, apžėlusius žilais 
plaukais.— Kadaise, nakties medžioklėje su drambliais, 
buvau gana keisto atsitikimo liudininkas... Ant dramblio 
sprando sėdi varovas, toliau, ant nugaros, palankinas su 
dviem medžiotojais, o prie šonų didelės pintinės su ga- 
lingomis baterijomis. Varovas vairuoja dramblį, šis brau- 
nasi per krūmus, kartas nuo karto perkirsdamas varovų 
apsuptą plotą. Staiga dramblys sustoja, ištiesia straublį, 
uosto... Plačiai atkragina ausis, jų galai ima banguoti... 
Užuodė plėšrūną. Iš lėto jis sukasi vietoje, pasirengęs 
atremti puolimą. 

Tada varovas įjungia reflektorių ir nukreipia šviesą 
į žoles ir krūmus. Staiga raudona ugnim užsiplieskia tig- 
ro akys. Šviesa jį sukausto, akimirką jis visiems matomas 
kaip ant delno. Ir jau reikia šauti. 

Išgirdau šūvį, paskui dramblio baubimą, reflektorius 
lyžtelėjo dangų, ir jo šviesa nukrito į žoles. Tai truko 
kelias akimirkas. Paskui sunkūs šuoliai ir Jaužomų šakų 
traškesys. .. ۱ 

Šviesa užgeso. Dramblys bėgo. 

Pasirodė, kad sužeistas tigras, jausdamas esąs apsuptas 
varovų, šoko ant dramblio, draskydamas nagais jam ausį 
ir sprandą. Varovas nusirito į žoles ir liko nenukentėjęs. 
Medžiotojai apkvaišo. Metė štucerius ir mėšlungiškai įsi- 

kibo palankino krašto. Suprantate, dramblys muistėsi, mė- 
gindamas nublokšti juos kartu su tigru, pakibusiu ant 
pintinės su baterijomis ir gūnios. Tigras nušoko ir prasi- 
veržė pro varovus. Viskas užsibaigė tik išgąsčiu... Me- 
džioklė visada yra loterija, ir, matyt, visas jos žavumas — 
tai dirginančios staigmenos. 

— Papasakokite, kaip jūs įsigijote kurį nors iš šitų kai- 
lių, — paprašiau, kimšdamasis pypkę, — arba kokį keistą 
medžioklės 6 ۰ ۱ 

Jis gudriai į mane pasižiūrėjo. 

— Aš papasakosiu, o tamsta tai aprašysi? 

Linktelėjau galvą, kad taip. 

— Tai jūs manote, kad aš pats nesugebu rašyti? Jau 
esu išleidęs dvi knygas. Ten nėra nė žodžio melo. Tiksli 
ataskaita, kaip visa buvo. Perskaitykite, o jeigu jūsų 
skaitytojui tatai galėtų patikti, prašom išversti. Honoraro 
atsisakau. 

— Su tuo negaliu sutikti, tai neatitinka mano profe- 
sinių interesų... 

— Išmokėkite tuos pinigus Lenkijos „Raudonajam kry- 
žiui" ar „Kovos draugų sąjungai". Teko susitikti su len- 
kais karo metu Afrikoje. Jie man paliko gerų prisimi- 
nimų. 

— Gaila, kad jūs laikote mane tik konkurentu rašytojo 
šlovės požiūriu... Nemaniau, kad tamsta toks pavydus. 

Pulkininkas surimtėjo. Pajutau padaręs jam aki- 
brokštą. 

— Jūs blogai mane supratote. Aš paprasčiausiai neiš- 
laikau konkurencijos su tamsta. Mano aprašymai yra 
tikslūs kaip policijos protokolas, o jūs galite duoti laisvę 
savo vaizduotei; nekaltinu jūsų prasimanymais, bet tams- 
tai nesvarbu, ar veiksmas vyksta saulei leidžiantis, ar 
naktį, kai tuo tarpu aš privalau parašyti kuo tiksliau- 
siai, kaip buvo. O jums pakanka — kaip galėjo būti... 

Patogiai sėdėdamas, žiūrėjau į lėtai besisukančias ven- 
tiliatoriaus mentes. Dabar jis kiek sutriko, nes, pasilenkęs 
mano pusėn, pradėjo: 

— (Gerai, papasakosiu istoriją, kurios niekada nepara- 
šysiu... Ji netinka mano rašomiems prisiminimams. Ta- 
čiau jūs taip pat jos neskelbsite, ji pernelyg neįtikėtina. 

Atvažiavo pas mane iš Anglijos atostogų brolėnas. Ke- 
turiolikos metų. Pienburnis. Panūdo Indijos. Turiu prisi- 
pažinti, jog stengiausi nuo jos berniuką atgrasinti. Imda- 
vau jį pajodinėti. Vaikinukas klapsėjo užpakaliu per 
balną, bet laikėsi neblogai. Sekiojo paskui mane ir kauli- 
jo, kad paimčiau jį tigro medžioklėn. 

Žinote, tai tas pat, jei tamsta eitum žiūrėti striptizo ir 
pasiimtum į kompaniją savo žmoną. Tigro medžioti aš 
einu vienas, tik su šunim. Baigtas kriukis. Į ginčus nesi- 
leidžiu. 

Berniokas neblogai šaudė. Buvo savo koledžo čempio- 
nas, kažkiek ten kartų kliudė taikinį ir Tškšteles. Bet kas 
kita tigras... Klius man nuo jo tėvo, jeigu kas atsitiks! 
Kategoriškai atsisakiau. 


Bet kartą per metus pas mus rengiama tigro medžioklė 
su varovais. Jis taip mane nualino savo kaulijimais, kad 
nusprendžiau paimti. Nori? Gerai. 
+» Jau aš tau parodysiu. 

Berniokas uoliai mokėsi iš pėdsekių, kaip blyksi tigro 
akys, koks tarp jų atstumas, kada šauti... Išvykome. Kal- 
vos, krūmai, palmių salelės, ištisa aukštų žolių jūra. Tig- 
ras varomas naktį, varovų grandinė kaip didžiulė kilpa, 
nužymėta raudonomis fakelų ugnimis, artėja prie šaulių 
linijos. ۱ 

Kai sustatėme medžiotojus į postus, išrinkau vaikinukui 
vietą įlomėje, gana atviroje, kur galima atsiremti į medį. 
Teoriškai joks žvėris neturėtų ten iššokti, tačiau ką gali 
žinoti... Berniūkštis taip gerai šaudė, kad galėjau palikti 
jį vieną. Tegu pasiklauso nakties balsų, tegu jo vaizduotė 
visa tai „suvirškina“. Kad jis bijos, buvau tikras. Netgi 
turėdamas rankose užtaisytą šautuvą, žmogus jaučiasi nei 
šiaip, nei taip,— suaugęs žmogus, o ką kalbėti apie tokį 
snarglių. .. 

Mano bičiuliai, patyrę medžiotojai, anaiptol nebuvo 
sužavėti, kad jį pasiėmiau. Jie bijojo, kad vaikinukas pa- 
šaus kurį nors varovą arba iš baimės pridarys triukšmo, 
pyškindamas į pirmą judantį šešėlį. Įkaliau jam tai į gal- 
vą, ir jis prisiekė, kad viskas bus gerai. 

„Bet jūs, dėde, būsite arti?'— paklausė pusbalsiu. 

Atvažiavo pas mane iš Anglijos atostogų brolėnas. Ke- 
turiolikos metų. Pienburnis. Panūdo Indijos. Turiu prisi- 
pažinti, jog stengiausi nuo jos berniuką atgrasinti. Imda- 
vau jį pajodinėti. Vaikinukas klapsėjo užpakaliu per 
balną, bet laikėsi neblogai. Sekiojo paskui mane ir kauli- 
jo, kad paimčiau jį tigro medžioklėn. 

Žinote, tai tas pat, jei tamsta eitum žiūrėti striptizo ir 
pasiimtum į kompaniją savo žmoną. Tigro medžioti aš 
einu vienas, tik su šunim. Baigtas kriukis. Į ginčus nesi- 
leidžiu. 

Berniokas neblogai šaudė. Buvo savo koledžo čempio- 
nas, kažkiek ten kartų kliudė taikinį ir Tekšteles. Bet kas 
kita tigras... Klius man nuo jo tėvo, jeigu kas atsitiks! 
Kategoriškai atsisakiau. 


Bet kartą per metus pas mus rengiama tigro medžioklė 
su varovais. Jis taip mane nualino savo kaulijimais, kad 
nusprendžiau paimti. Nori? Gerai. 

„+ Jau aš tau parodysiu. 

Berniokas uoliai mokėsi iš pėdsekių, kaip blyksi tigro 
akys, koks tarp jų atstumas, kada šauti... Išvykome. Kal- 
vos, krūmai, palmių salelės, ištisa aukštų žolių jūra. Tig- 
ras varomas naktį, varovų grandinė kaip didžiulė kilpa, 
nužymėta raudonomis fakelų ugnimis, artėja prie šaulių 
linijos. | 

Kai sustatėme medžiotojus į postus, išrinkau vaikinukui 
vietą įlomėje, gana atviroje, kur galima atsiremti į medį. 
Teoriškai joks žvėris neturėtų ten iššokti, tačiau ką gali 
žinoti... Berniūkštis taip gerai šaudė, kad galėjau palikti 
jį vieną. Tegu pasiklauso nakties balsų, tegu jo vaizduotė 
visa tai „suvirškina“. Kad jis bijos, buvau tikras. Netgi 
turėdamas rankose užtaisytą šautuvą, žmogus jaučiasi nei 
šiaip, nei taip,— suaugęs žmogus, o ką kalbėti apie tokį 
snarglių. .. 

Mano bičiuliai, patyrę medžiotojai, anaiptol nebuvo 
sužavėti, kad jį pasiėmiau. Jie bijojo, kad vaikinukas pa- 
šaus kurį nors varovą arba iš baimės pridarys triukšmo, 
pyškindamas į pirmą judantį šešėlį. Įkaliau jam tai į gal- 
vą, ir jis prisiekė, kad viskas bus gerai. 

„Bet jūs, dėde, būsite arti?'— paklausė pusbalsiu. 

„Būsiu, būsiu. .. Tik atsimink, kad tigras šiek tiek grei- 
tesnis už mane.” 

Tamsta žinote, kaip aš vaikštau. Pastačiau jį po medžių, 
parodžiau kryptį ir nėriau į brūzgynus. Nuėjau gana toli. 
Visų pirma, bijojau, kad pyplys ims sukiotis ir viską iš- 
baidys, antra, norėjau jį pamokyti: tegu patiria vienatvę 
ir baimę. 

Mėnulis buvo pilnas, bet kažkoks neaiškus, — toks jis 
visad būna prieš musonus: čia šviečia ryškiai, čia be regi- 
mos priežasties prigęsta vos rusendamas. 

Pastovėjau valandėlę, užkerėtas Indijos nakties žavesio. 
Toli aplink girdėjau įvairius garsus. Traškėdamos atsi- 
tiesdavo mano sumintos stangrios žolės. Šūkavo pažadin- 
tos beždžionės. Bosu vaitojo buivolas. Tik svirpliai grojo, 
sakytum, kas būtų brazdinęs sidabrinį tinklą; jie trukdė 
klausytis, bet kai nutildavo, stodavo nerimastinga tyla, 
ir man dingodavosi, jog kažkas sėlina. 

Labai toli pasirodė raudonos fakelų liepsnelės, jos šok- 
čiojo, brėžė ratilus. Jos žiebėsi kalnų viršūnėse ir nyko, 
varovams nusileidus į slėnius. 

Kažkoks naktinis drugys parpdamas daužėsi man į kak- 
18, 0 nuvytas vėl atkakliai skrido prie manęs. 

Pažvelgiau į laikrodį. Buvo jau po pusiaunakčio. Mėgs- 
tu džiunglių balsus, cikadų čirpimą, antilopių mykavimą 
ir šakalų raudą. Nesitikėjau, kad čia išbėgs koks žvėris, 
tad leidau sau šiek tiek pasinerti į prisiminimus, iškilo 
Afrikos fronto epizodai... 

Staiga netoliese trenkė šūvis. 

Pasijutau, lyg man kažkas netikėtai būtų spyręs į už- 
pakalj: ,Nemiegok!"“ Bet aš nemiegojau, tik mano dėme- 
sys valandėlę buvo mažiau įtemptas. Iškart norėjau bėgti. 
Čia tas bamblys šovė. Bet jei nešauna antrukart, tai, ma- 
tyt, jam tik pasivaideno tigras. Tikriausiai persigando, 
pylė į hieną. 

Bailys, vėpla. .. Nepajudėsiu iš vietos, tegu ten virpina 
kinkas. Dabar nebebuvo ko įtemptai tykoti. Snarglius iš- 
baidė žvėris, jau čia joks grobuonis nepasirodys. 

Įsivaizdavau, kaip plūstasi mano draugai, juk iš teisy- 
bės šiame sparne medžioklė jau užsibaigė. 

Po valandos išgirdau kaskart arčiau aidinčius pratisus 
varovų balsus, ir staiga berniokas šovė antrą kartą. 


To jau man buvo per daug. Juk buvo aiškiai pasaky- 
ta — čia tigrų medžioklė, šauti tik į ti gr us! Įširdęs pa- 
likau savo postą. Varovai buvo už kalvelės. Indai su fa- 
kelais ir ietimis truputį per anksti suėjo į krūvą. Pasku- 
tinis šūvis iš mano vaikino posto padrioksėjo, kai jie 
buvo jau visai arti, tad geriau buvo nerizikuoti. 

Suliepsnojo du didžiuliai laužai, aukštai driekdami rus- 
vq pašvaistę. Nesirūpinau brolėnu, man paprasčiausiai 
buvo gėda. Jis netgi nepasitraukė iš posto, vis dar tebe- 
kiūtojo ten. Tai kvailelis, Ir tegu tupi iki ryto! Gėriau 
karštą arbatą ir klausiausi kandžių medžiotojų pastabų. 
Jie siūlė man kitą kartą pasiimti kūdikį: jo verksmas 
masintų, o ne baidytų žvėris. 

Nebuvo ko nė galvot apie snaudulį. Na, tegu tik pama- 
tysiu jį, tada jau viską išklosiu. 

Pagaliau išaušo — taip staiga, lyg kas būtų langines 
atidaręs. Nužingsniavau, skirdamas rasotą žolę. 

„Ko čia lauki? Mamos?" 


„Niekas man nepasakė, kad jau laikas palikti ۳ 

„Į ką šaudei?" 

„Į tigrus.“ 

„Ar esi tikras?" — jau ir taip mane ėmė tūžmas, o čia 
jis dar begėdiškai pavartojo daugiskaitą. 

„Na, ne visiškai... Po krūmais buvo tamsu. Šoviau, 
o jie dingo,“ 

„Kur jie yra?“ 

„Nežinau. Nelindau į žoles. Kažkur ten,— jis neužtik- 
rintai parodė pirštu priešais save.— Ar galiu dabar nu- 
eiti? .. 

„Gali, gali..." 

Jis nukūrė pasišokėdamas, palikęs atremtą į medį štu- 
cerį. 

„Ar tu žinai, kad sugadinai mums medžioklę! — sušu- 
kau įkandin.— Per tave man gėda pasirodyti kaimynams 
į akis...“ 

Staiga išgirdau džiugesio riksmą. 

„Yra, dėde, greičiau eikš čia! Jie čionai!" 

„Tai imk juos už uodegų ir atvilk“,— buvau visiškai 
tikras, kad jis kalba apie šakalus. 

„Nepajėgsiu!'— šūktelėjo. 

Patraukiau jo link. Įmanęs būčiau taip jam skėlęs kak- 
ton, kad kūliais nusiristų. Mat, kaip tik dabar buvo gera 
proga — be liudininkų, melduose, niekam nematant. 

Staiga netekau žado. Mažoje lomėlėje, susiglaudę kaip 
kačiukai pintinėje, gulėjo du tigrai. Vienas didžiulis — 
tigrė, kitas kiek mažesnis, bet taip pat jau suaugęs. 

Du. Ar tamsta galite tai suprasti? Kokia laimė kliuvo 
berniokui! Esu girdėjęs įvairių medžioklės istorijų, bet 
šio atsitikimo niekas, net gerai ištraukęs, nesiryžta pasa- 
koti,— jis pernelyg panašus į begėdišką melą... 

Valandėlę sėdėjome tylėdami, kol nuaidėjo gongas, 
kviesdamas mus vakarienės. 


Nedaug trūko, kad būčiau sumelavęs. Buvau susitikęs 
su tigrais Indijoje akis į akį per priėmimą pas ministrą 
pirmininką Neru. Jis sėdėjo ant lygios kaip kilimas vejos 
ir žaidė su jaunų tigriukų pora. Neru tampė juos už uode- 
gų, stumčiojo, o šie virto į žolę. Jie gaudė jo rankas lete- 
nomis nelyginant katės, leido kaišioti pirštus į rausvus 
snukučius. 

Pagalvojau: vienas valstybės vyras fotografavosi, deg- 
damasis pypkelę, kitas — su stirniuke, o šis — su tigriu- 
kais. Ko tik nedaroma dėl reklamos? 

Amerikietis žurnalistas pasilenkė man prie ausies: 

— Jis žaidžia su jais kaip su socializmu... Tačiau ir 
viena, ir kita auga, sparčiai kaupia jėgas. Tigriukus jis 
po dviejų mėnesių atiduos į zoologijos sodą, įkurdins už 
grotų, bet su socializmu jam nepavyks taip lengvai baig- 
ti žaidimo. 

Pažvelgiau į savim pasitikintį skustą jo veidą. Žurna- 
listas nejuokavo, man buvo suprantamas jo nerimas. 

Jų įtaka blėso. 


KAS NESUVOKIAMA 


— Matote, mes visai nenorime, kad jūs rašytumėte tie- 
są, — aistringai kalbėjo profesorius G., indas iš Bengali- 
jos, — mums ji žinoma. Nereikia veidrodžio, mes žinome, 
kas jame atsispindės. Norime išgirsti tik šiek tiek kompli- 
mentų. Tamsta turite parašyti apie mūsų fabrikus, apie 
naujas metalurgijos įmones, Bakra Nangalo užtvanką ir 
Pendžabo sostinę, kurią pakistaniečių pykčiui pastatė 
Korbiuzje, apie Čandigarą... Rodykite visa tai, kuo esa- 
me į jus panašūs... 

— Betgi tai nuobodu. Techninė pasaulio unifikacija. 
Kam pas mus tai rūpi? Kas labai norės, suras visus tuos 
duomenis kartu su užplanuota gamybos produkcija — ma- 
Zu mažiausiai dešimčiai metų į priekį — oficialiuose jūsų 
leidiniuose. Būtent jie informuoja mus apie tokią Indiją, 
kokią jūs norėtumėte matyti ateityje. Puikiai tamstą su- 
prantu, profesoriau, tačiau ir pas mus nedaug kas mėgsta 
griauti mitus. Netgi tie, kurie apsilanko jūsų tėvynėje, 
pasitenkina „kultūros paminklais“, žavisi šventyklomis, 
visaip išsirangiusiais, labai kūniškais dievais, tais gyvais 
akmenimis, o iš dabarties temato akinančios saulės nu- 
tviekstas spalvas, merginą, kuri, susisupusi į sarį, šokėjos 
judesiu priklaupia, kažką rinkdama raudonose kelio dul- 
kėse į varinį indą ant galvos... Jie nenori žinoti, kad tai 
yra karvių mėšlas. Tai gadintų vaizdą. Kam galvoti apie 
milijonus vargšų, snūduriuojančių kaitroje, drėbtinių pir- 
kelių pasieniuose? Apie šešis milijonus elgetaujančių 
sadhu — kaltūnuotų šventųjų? Apie vaikais apsikarsčiu- 
sias moteris, bejėgiškai vartančias rankose iliustruotą 
knygutę apie „šeimos planavimą“, beraštes, apipančiotas 
prietarų? Tamsta sakote: „Reikia rašyti apie mūsų pasie- 
kimus atomo srityje“. Taip, aš esu girdėjęs apie Indijos 

Rokfelerį, apie Tatos instituto t fundatorių, bet kartu man 
negali išeiti iš galvos lakoniška žinutė iš „Hindustan 
Standard“: „Išlaikęs egzaminus, politechnikos fakulteto 
studentas skustuvu nusipiovė liežuvį ir padėjo ant deivės 
Kali altoriaus.“ Jūs pasakysite, kad pamišėlių niekur ne- 
trūksta. .. ۱ 

— Suprantu, ką jūs turite omenyje, — linktelėjo galvą 
profesorius, sunerdamas stiprias rankas ant aukštai iškel- 
to kelio.— Paprasčiausia yra atsikratyti visokių tokio po- 
būdžio klausimų, žodžių, tarti sau, kad visa tai — bepro- 
tybė. Ir likti prie mums parankios legendos. Klasikinės 
poemos, filosofija, įstatymų leidėjai, Rabindranatas Ta- 
gorė, Gandis su „savo revoliucija be prievartos, pagaliau 
išminčius Neru... Indija — pasaulio sąžinė. 

— Tiesą pasakius, niekam nerūpi žinoti tiesą — pažvel- 
giau į plačią jo kaktą; buvo įdomu, kas darosi ten, vidu- 
je. Jo didelės, storos gurmano lūpos buvo sučiauptos 
energingai ir atkakliai. 

— Rašydamas šią knygą, mėginau, malšindamas keistų, 
paslaptingų dalykų troškulį, po įdomių, kone sensacingų 
istorijėlių skraiste parodyti gabalą kasdieninio gyveni- 
mo — vangiai slenkančio, neaprėpiamo gyvenimo, kuria- 
me pakanka vietos ir tamstai, universiteto profesoriui, 
puikiam kalbininkui, ir fakyrui su tridante ietimi, Mūsų 
skaitytojams tai sunku įsivaizduoti, jie pasigenda tikslių 
proporcijų: kiek šimtų tūkstančių fakyrų tenka vienam 
mokslininkui? Aš nesišaipau, tik noriu, kad tamsta tatai 
suprastum. Nors mane patį labiau domina fanatikas Na- 
cionalinio kongreso partijos veikėjas, jaunas, baigęs stu- 
dijas žmogus, kuris išvyksta į kaimą, gyvena su valstie- 
čiais ir dvejus metus kantriai juos įtikinėja, kad griovelis, 
kuriuo iš antros namo pusės, kur yra tvartas, nuteka 
srutos, turi būti išgrįstas, išbaltintas ir negali vesti į šu- 
linį. . , Jis pats su pasididžiavimu sakė man, kad to pasie- 
kė. Aš nesityčioju — dveji metai agitacijos! Išeikvota 
begalės energijos. O tai būtų galima sutvarkyti įsakymu 
ir pabaudomis. Prievarta, jūsų supratimu. 


l! Chemijos ir elektrotechnikos institutas Bangaloroje. 

— Čia ne tas pat. Anas žmogus aukodamasis tobulėjo 
pats ir auklėjo valstiečius. Žinote, kaip aš tai pavadin- 
čiau? Liaudies valios kumuliacija. 

Jaučiau, kad atsistojau ant netvirto pagrindo, kad ne- 
susikalbėsime. Tuoj gali paaiškėti, kad aš turiu savo 
dispozicijoje tik vieną gyvenimą, o jie keletą, tad jiems 
nėra ko skubėti. Todėl, prisiminęs savo hobi, nutariau 
verčiau paklausti apie keisčiausią jo gyvenimo nuotykį, 
nes juk, be studijų Anglijoje ir šmaikštaus savo liežuvio, 
tikriausiai turi dar kažką e užantyje. Kokių nors 
prisiminimų apie tikrąją Indiją. . 

Reikia pripažinti, kad turiu gerą ranką, vos paliečiau 
šią stygą, jis blėstelėjo į mane iš padilbų, bet, įsitikinęs, 
kad nesišaipau, gyvai prabilo: 

— Išleistas iš kalėjimo, kur anglai buvo mane patupdę 
už dalyvavimą streikuose, už ardomąją veiklą, ilgai ne- 
galėjau susirasti darbo. Buvau nepatikimas. Nors ir baigęs 
studijas, gyvenau už Bengalijos ribų, kaip ištremtyje. Tik 
Nacionaliniam kongresui paėmus valdžią, gavau mėgiamą 
darbą — radiofone. Žinote — įtampa, pranešimai, verti- 
mai. Jaučiau, kad gyvenu. 

Gyvenau sename viešbuty, paviljonuose, išmėtytuose 
apleistame parke. Mano kaimynai, anglų karininkai, ži- 
nojo, kad jau atėjo galas jų viešpatavimui; jie girtuok- 
liaudavo iki nukrisdami, prisivedę merginų, keldavo ne- 
žmonišką triukšmą. Po kelių mėnesių jie turėjo visam lai- 
kui palikti mūsų šalį su paskutiniaisiais armijos daliniais. 

O aš po darbo trokšdavau ramybės, norėdavau valan- 
dėlę susikaupti, triukšmas mane erzindavo. Todėl spruk- 
davau prie Džamnos ir sėdėdavau pakrantėje. Man už 
nugaros plytėdavo miestas, o priešais — didžiulis vandens 
plotas, užutekiai, žvyro krūvos, kitapus — lėkštas, plynas 
krantas su keliais miegūstais marabu. 

— Melsdavotės? 

— Galima ir taip pavadinti. Mums, indams, nereikia 
šventyklų, mūrai mus atskiria nuo pasaulio, 0 mes norime 
su juo susilieti, visur jausdami dievą. Mielai nusimetame 
ir drabužius, kad priartėtume prie gamtos, kuri dar jau- 
čia jo rankų prisilietimą. Mes nesudedame rankų maldai, 
bet jas ištiesiame, priimdami dievo malonę. 


230 


Tą dieną gavau pirmąją algą, šimtą keliasdešimt rupijų. 
Kadangi buvau ipratęs maitintis už anius, tariausi esąs 
turtuolis. 

Atsisėdau prie pat kranto. Skalbėjai jau išsiskirstė, bu- 
vo tylu ir tuščia. Saulė jau buvo nusileidusi, tik raudona 
žara plieskė danguje, ir upė tekėjo prieš mane kaip švy- 
tinti juosta. Giliai alsavau, ilsėjausi. Kažkur sąmonės 
kampelyje šmėkščiojo mintis, neaiškus planas, kaip su- 
naudoti pirmąją algą. 

Staiga už nugaros išgirdau žingsnius. Grįžtelėjau: prie 
manęs ėjo augalotas, pusnuogis sadhu. Mane pagavo ne- 
rimas. Jo raumenys, plati krūtinė spindėjo paskutiniuose 
saulės spinduliuose kaip nulieti iš bronzos. Įvairių žmonių 
pasitaiko tarp šitų tobulybės ieškotojų. Jogo aprėdas gali 
jam atstoti kaukę, atkelti sodybų vartus, padėti nusteken- 
ti valstiečius, šiaipjau patiklius ir geraširdžius. 

Buvau vienas. Po ketvirčio valandos visai sutems. Ko- 
dėl jis, kai aplink tiek daug vietos, traukia būtent prie 
manęs? Visą laiką galvojau apie pinigus. Nuleidau rankas 
ir pirštais žarsčiau smėlį, ieškodamas kokio nors akmens, 
kuris, netikėtai smogtas, galėtų man padėti grumtynėse, 

Girdėjau, kaip girgžda žvyras po sadhu pėdomis. Įtemp- 
tai laukiau. Jis atsisėdo šalia, pusbalsiu pasisveikino, 
Kaip ir aš, jis buvo bengalas. Pažinau iš akcento. 

Valandėlę sėdėjome tylėdami. Vanduo švytėjo, raibu- 
liuodamas tarp patamsėjusių smėlio kyšulių. Tada jis pa- 
šnibždomis prabilo. Iki šiol atsimenu kiekvieną jo žodį. 
Jis nukeliavęs tūkstantį mylių iki Maturos kaip Krišnos 
pasekėjas, — norėjęs atsidėti apmąstymams jo gimtinėje. 
Jau ėjęs keliu į miestą, bet staiga išgirdęs savo dvasios 
vadovo balsą, raginantį nutraukti kelionę ir tučtuojau 
grįžti. Jo guru bemirštąs, norįs patikėti jam kažkokias pa- 
slaptis, tačiau nelauksiąs ilgiau kaip tris dienas. Tada jis 
susimąstęs, kur gauti pinigų bilietui, o guru balsas jam 
atsakęs: „Eik į paupį, ten yra žmogus, kuris tau jų duos." 
Jis dar valandėlę vangstęsis, kad neseniai ėjęs tuo keliu, 
paupy jau nieko nebesą. Tačiau vėl išgirdęs guru priesa- 
ką: „Eik prie pat vandens. Jis ten tavęs laukia.“ Taigi jis 
paklusęs ir nuėjęs. Ir tada pamatęs mane. 

„Visa tai labai gražu, bet iš kur tu žinai, kad aš turiu 
pinigų ir kad jų duosiu? Juk aš neprivalau tau paklus- 
ti“ — atsakiau. 

„Mano guru yra tikras guru, jis niekada nemeluoja", — 
sukuždėjo sadhu. Nežiūrėdamas į mane, jis parašė pirštu 
ant smėlio skaičių. Iš tiesų — aš turėjau kaip tik tiek ru- 
pijų. 

„Idant nepagalvotum, kad noriu tave apgauti, — kalbėjo 
jis susimąstęs, — paprašysiu Krišnos, kad duotų ženklą.“ 

Valandėlę jis susikaupęs laukė. Tegirdėjau tekančio 
vandens šnaresį, upės paviršius vis labiau raudo. 

„Duok man valandėlei savo plunksnakotį“,— pagaliau 
tarė sadhu. 

„Kam tau?“ 

„Jis yra tavo ir visą laiką buvo su tavim, tad nepasa- 
kysi, kad buvau iš anksto pasirengęs šitam pokštui...“ 

Taigi išėmiau plunksnakotį iš švarko kišenėlės ir, ku- 
pinas smalsumo, jam padaviau. 

Jis nubloškė drobulę ir stojo prieš mane beveik 
nuogas. 

„Atkišk delnus“, — paliepė man. 

Paklusau, Pradėjau šypsotis, kai jis ėmė melžti užsuktą 
plunksnakotį kaip tešmenį. Tamsta, tur būt, žinote, kad 
dievas Krišna vaikystėje ganė karves. Mano jogas šau- 
kėsi šitų šventųjų Krišnos karvių, tokių pat tolimų, kaip 
debesys virš mūsų. Aš šypsojausi, skeptiškai laukdamas. 

Staiga man tekštelėjo vienas šiltas lašas, paskui antras, 
galiausiai stipria srove, kaip per vakarinį melžimą, į del- 
nus pliūptelėjo putotas pienas. Po valandėlės rieškučios 
buvo sklidinos, pienas sunkėsi pro pirštus. 

„Gerk“,— paliepė sadhu. 

Pakėliau delnus prie lūpų, siurbtelėjau. Tai buvo tikras, 
šviežias pienas. 

Pakėliau galvą. Pienas tebetryško, o jis melžė mano 
plunksnakotį. Čia negalėjo būti jokios apgavystės. Upės 
spindesyje ryškiai juodavo jo rankos. Mačiau jį pakan- 
kamai aiškiai, kad galėčiau būti tikras. Tai nebuvo foku- 
sininko pokštas. 

Nelaikykite manęs naiviu kvaileliu, kurį lengva ap- 
mulkinti. Jau buvau patyręs ir šilto, ir šalto, baigęs stu- 

dijas, sėdėjęs kalėjime... Aš anaiptol nesu linkęs tikėti 
nuvalkiotais stebuklais, tačiau tada mane nusmelkė bai- 
mės šiurpulys. Mano akyse vyko kažkas tokio, ko nega- 
lėjau sau paaiškinti. 

Pienas gausiai tryško, liejosi iš mano delnų ant smėlio. 

„Ar tau pakaks šito įrodymo?“ 

Linktelėjau galvą, kad taip. 

„Tada eik, išpilk, kas liko, upėn.” 

Paklusau. Nusiploviau delnus. Įkišau ranką užantin ir 
ištraukęs padaviau jam visą savo algą. Jis paėmė tik du 
banknotus, kitus grąžino man kartu su plunksnakočiu. 
Nusilenkė ir nuėjo sau. Dar kurį laiką mačiau jį einant 
rausvo upės atspindžio fone. 

Tik kartą gyvenime susidūriau su atveju, kurio neįsten- 
giu suvokti. Jis melžė pieną iš mano plunksnakočio,-- 
dabar profesorius prisispyręs žvelgė man į akis, — ar 
tamsta supranti? Tikrąja to žodžio prasme, melžė kaip 
iš tešmens. | 

Jis nutaisė tokį atšiaurų veidą, laukdamas mano pro- 
testo, kad aš neišturėjau nenusijuokęs. 

— Žinoma, būtent tai aš tikrai galiu suprasti! Jeigu 
tamsta žinotum, ką sugebu išsunkti iš savo plunksnako- 
čio! Čia nėra jokio stebuklo. 

Dabar ir jo veidas atlyžo, jis šyptelėjo. 

— Tamsta instinktyviai vengiate pripažinti, jog esama 
nesuvokiamų dalykų, nes tai trikdo žmogui ramybę, — jis 
mėgino mane teisinti — erzina, kelia nerimą... Lengviau 
atsipirkti sąmojų. 

— Ne,— karštai atkirtau jam.— Kiti dalykai man la- 
biau panašūs į stebuklus. 

Ši šalis, o, tikriau, žemynas, — nes, tur būt, taip gali- 
ma pavadinti Indiją, — suskaidytas religijų ir skirtingų 
papročių, kalbantis aštuoniolika kalbų, telkiasi, tvirtėja, 
vienydamas savo jėgas nelyginant didelis skruzdėlynas. 
Čia, tur būt, vienintelė vieta žemės rutulyje, kur galima 
tuo pačiu metu pamatyti vieną šalia kitos visas žmonijos 
epochas — nuo akmens kirvuko, nuo ugnies, įžiebiamos 
trinant du medžio gabalus, nuo klajoklio ieties iki tams- 
tos paminėto instituto su veikiančiais atominiais reakto- 
riais ir pasaulinio garso mokslininkais. Ir vienas — su 

ietimi rankoje, ir kitas — su mėgintuvėliu izoliuotoje ka- 
meroje — vienodai vadinami indais. Jie gali ramiai gy- 
venti vienas šalia kito, nesiimdami prievartos, — štai kur 
man nesuvokiamas, kasdien stebinantis Indijos stebuklas. 

— O man tatai aišku, — rimtai atsakė jis,— nes tiek 
klajoklį, sveikinantį saulę kaip dievą, tiek mokslininką 
atomininką, kaip ir visą visuomenę, kuri neišvengia iš 
pažiūros egoistinių priemonių bei prieštaravimų, gaivina 
viena viltis ir vienas troškimas — pažanga, pažanga, per- 
maina, jei tik ji nedrumsčia mums taikos. Mes jau ištrū- 
kome iš nelaisvės. Dabar turime laiko kurti savąją 
Indiją. 

— Vadinasi, jūs manote, kad vienodai matuoja laiką 
alkanas ir sotus, gulantis poilsio po stogu, ir tas, kuris 
miega ant šaligatvio plytų? 

Jis tylėjo. Mačiau, kad tai yra klausimas, kurį Indijoje 
kelia sau kiekvienas mąstantis žmogus. 


Delis— Varšuva, 1960 m. 

Bet kas toliau aisitiko 
berniukui? — grįžau prie sa- 
vo lemos. 

— Prieš 01156101111 mety 
piemuo sakė pastebėjęs lyg 
žmogų, lyg žvėrį, dumiantį 
per krūmus su vilkais... 
Kartą vaikai persigando, pa- 
mate, kaip jis lakė vandenį 
iš šaltinio. Negalėjo arčiau 
prieiti — sena vilkė saugojo. 
Kai ji iššiepė dantis ir suurz- 
gė, valiai klykdami pabėgo. 

Kaip galėjo altsiiikii, 
kad vilkai berniuko iškart 
nesudraskė? 

Matyt, po laiminga 
žvaigždė gimė,— pradėjo tė- 
vas, — dievai jj globojo... 

Arba ankstesniam“ gy- 
venime jis buvo vilkas, kaž- 
kas jj užmušė ir nebaigė at- 
931131111. . , Reikėjo dalį žmo- 
gaus gyvenimo vilku nugy- 
venti, — mėgino išaiškinti su- 
sirinke indai. 

Gal, kai vilkė numetė 
ji vilkiukams, jis gynėsi, iš- 
sivoliojo urve ir jau kvepê- 
jo kaip vilkiūkštis, o paskui 
ėmė ją žįsli... Tada paleikė 
Ji savu... 

- Jis stiprus, vilkės pie- 
nas teikia įėgų... 

Dvejų metų berr iu- 
kas, ir dar ۵ nus ie- 
bau. 

Pas mus vaikus il ai 
maitina, dažnai iki ketveriu 
metų. Moterys tiki kad tai 
sveika tiek vaikui, tiek mo- 


tinai... 


